
Pratarmė 


Jūsų rankose esanti knyga yra beveik dešimtmetį trukusio autorės darbo rezultatas. 
Šiame mokslinio tyrimo procese vyko daug susitikimų, pokalbių, dalyvavimo įvai- 
riuose moksliniuose ir ne tik renginiuose, kurie lėmė, kad knyga įgavo tokį pavidalą. 
Knygoje pristatomas tyrimas būtų neįmanomas be religinių mažumų - evangelikų 
baptistų, evangelikų sekmininkų bei Jehovos liudytojų bendruomenių vadovų ir 
narių sutikimo bendradarbiauti bei padėti rinkti medžiagą. Dėkoju evangelikams 
baptistams Albertui Latužiui ir Arnoldui Matijošiui, evangelikams sekmininkams 
Rimantui Kupsčiui ir Ivanui Škuliui, Jehovos liudytojams Gyčiui Tereikiui ir Jean Be- 
noit Smolarek už pagalbą ieškant tyrimo informantų ir kitos tyrimui vertingos me- 
džiagos. Dėkoju visiems tyrimo dalyviams informantams, radusiems laiko, noro ir 
jėgų bendrauti nuotoliniu būdu sudėtingomis pandemijos sąlygomis. 

Pirminė idėja parašyti knygą apie religinių mažumų santykius su visuomene ir 
valstybe šiuolaikinėje Lietuvoje kristalizavosi autorės Fulbright stažuotės 2016 me- 
tais JAV Kalifornijos universitete Santa Barbaroje metu, tačiau galimybė skirti jai 
laiko atsirado tik dėl 2020 m. laimėto Lietuvos mokslo tarybos lituanistinių tyrimų 
ir sklaidos 2016-2024 metų programos finansavimo mokslinių tyrimų projektui 
„Religinės mažumos šiuolaikinėje Lietuvoje“ (sut. Nr. S-LIP-20-24), kurį įgyvendin- 
dama autorė ėjo Vytauto Didžiojo universiteto Socialinių tyrimų centro vyriausio- 
sios mokslo darbuotojos ir Sociologijos katedros profesorės pareigas. Rengiant šią 
knygą svarbi buvo ir mokslinė stažuotė Helsinkio universiteto Aleksanteri moks- 
linių tyrimų institute 2021 m. rugsėjo-spalio mėnesiais, kurios metu vykusios kon- 
sultacijos su kolegomis taip pat suvaidino svarbų vaidmenį jos rengimo procese. 

Nors knygos autorė viena atsakinga už galutinį rezultatą, šis darbas nebūtų įma- 
nomas be kolegės sociologės prof. dr. Aušros Maslauskaitės pagalbos apdorojant 
kiekybinio tyrimo duomenis bei tyrimo asistentės Ivetos Klimavičiūtės pagalbos 
tiek transkribuojant kokybinio tyrimo duomenis, tiek renkant medžiagą šiam ty- 
rimui. Svarbia tyrimui medžiaga pasidalino bičiulis Donatas Glodenis bei kolega 
dr. Deimantas Karvelis, kurie leido naudotis savo archyvais. 2021 m. liepos mėn. 
vykusi mokslinė stažuotė Brėmeno universiteto Rytų Europos studijų centre, kurio 
mokslinio bendradarbio dr. Nikolay Mitrokhin vertingi patarimai tyrimui svarbios 
medžiagos atradimui bei archyvarės Marios Klassen pagalba surandant šią me- 


džiagą centro archyve tapo svarbiu atspirties tašku tolesniam darbui prie religinių 


Pratarmė 


mažumų padėties sovietmečiu. Lietuvos centrinio valstybės archyvo ir Lietuvos 
ypatingojo archyvo darbuotojų geranoriškumas bei pagalba lydėjo viso tyrimo 
metu. Dosniai savo fotografijų archyvą pravėrė ir sutiko pasidalinti keliomis „Tikė- 
jimo žodžio“ bažnyčios akimirkomis iš dešimtojo dešimtečio pradžios dr. Lina Strai- 
gytė. Monografijos recenzentės dr. Regina Laukaitytė ir doc. dr. Rūta Žiliukaitė bei 
recenzentas prof. dr. Egdūnas Račius pateikė vertingų pastebėjimų ir pasiūlymų, 
kaip patobulinti tekstą. 

Knygos viršelį sukūrė bičiulė dizainerė, vaikystės nuotykių pakeleivė ir sociokul- 
tūrinės įvairovės viena iš mokytojų Marija Jure. Knygos viršeliui jo autorė sukūrė 
raštuotą foną kaip aliuziją į tradicinį lietuvišką audinį. Anot jos, tai sąsaja su Lie- 
tuva ir tai, kad monografijoje kalbama būtent apie šią valstybę ir jos visuomenę. 
Viršelyje vaizduojamas audinys susipynęs iš įvairių religinių simbolių kaip nuoroda 
į religijų įvairovę Lietuvoje, o tai ir yra socialinis reiškinys, tapęs šios monografijos 
ašimi, kurio raiška per religinių mažumų santykius su visuomene ir valstybe yra šio 
tyrimo objektas. 

Knygos rengimo procese buvo labai svarbios diskusijos su Vytauto Didžiojo 
universiteto sociologijos bei politikos mokslų studentais, taip pat Kopenhagos, 
Mičigano universiteto Dirborne, Monrealio bei Sakartvelo Iljos valstybinio univer- 
siteto studentais. 

Rengiant knygą buvo itin vertingos ir nežinomų recenzentų pastabos moksli- 
niams straipsniams, kurie jau publikuoti ir kurių medžiagos dalis buvo panaudota. 
II knygos dalyje remiamasi publikuotu moksliniu straipsniu „The Othering and Re- 
silience of Jehovah's Witnesses in Soviet and Contemporary Lithuania“ knygoje 
Numen. International Review for the History of Religions (70(2-3), p. 163-183). Taip 
pat šioje dalyje remiamasi kolektyvinėje monografijoje Freethought and Atheism 
in Central and Eastern Europe (sud. Tomaš Bubik, Atko Remmel, David Vaclavik. 
London and New York: Routledge, 2020, p. 155-176) publikuotu skyriumi „The 
Social History of Irreligion in Lithuania (from the 19th century to the present): be- 
tween Marginalization, Monopoly, and Disregard?" III knygos dalyje remiamasi ko- 
lektyvinėje monografijoje Countering the Global. Anti-global Religion, Global Dis- 
sent and Multiple Globalisms (sud. Brian Arly Jacobsen et al., Leiden: Brill, 2023) 
publikuotu skyriumi „When Global Becomes Local: The Process of (Non)Granting 


State Recognition to Ancient Baltic religion organization Romuva in 2017-2019". 

Be abejo, knygos rengimas būtų buvęs neįmanomas be šeimos ir artimųjų pa- 
laikymo. Dėkoju savo šeimai - vyrui Tomui, sūnums Kristupui ir Kiprui bei dukrai 
Beatričei, taip pat tėvams, sesėms ir broliams, kurie išklausė apie monografijos 
rengimo procese vykusius atradimus ir kantriai laukė, kada šis darbas bus baigtas. 
Šią knygą skiriu mūsų vaikams Kristupui, Kiprui ir Beatričei, linkėdama jiems kurti 


atvirą, atsparią, įtraukią Lietuvos visuomenę ir valstybę. 

1991 metų rugsėjo 8 dieną kardinolas Vincentas Sladkevičius ir Aukščiausiosios 
Tarybos - Atkuriamojo Seimo pirmininkas Vytautas Landsbergis Šiluvoje paaukojo 
Lietuvą Švenčiausiajai Mergelei Marijai (BNS, 2001). Kadangi dalis krikščioniškų 
bendruomenių nepripažįsta Marijos kulto, kaip ir kitos religinės tradicijos, tokios 
kaip judaizmas ar islamas, šis simbolinis aktas leidžia svarstyti apie katalikybės 
vaidmenį šiuolaikinės Lietuvos valstybės ir visuomenės gyvenime, kartu kelia klau- 
simus, kaip šioje valstybėje ir visuomenėje regimi religinių mažumų nariai ir jų ben- 
druomenės. Socialinių tyrimų duomenimis, kas penktas Lietuvos gyventojas nepri- 
skiria savęs Romos katalikų bažnyčiai. Religinių mažumų bendruomenių gyvenimas 
katalikiškos daugumos šešėlyje, žvelgiant iš sociologinės perspektyvos, parodo ne 
tik kuo gyvena visuomenės mažumos, bet ir kokias socialines normas nustato bei 
kaip jų laikosi visuomenės dauguma'. 2007 m. reprezentatyvioje Lietuvos visuo- 
menės apklausoje pirmą kartą buvo užduoti klausimai apie požiūrį į religines ma- 
žumas. Apklausos rezultatai parodė, kad itin maža visuomenės dalis bendravo su 
religinių mažumų atstovais, dauguma vertino šias grupes neigiamai. Šios ir 2014 m. 
visuomenės nuomonės apklausų duomenys parodė, kad tarp labiausiai neigiamai 
vertinamų religinių mažumų bendruomenių atsiduria Jehovos liudytojai, „Tikėjimo 
žodis“, mormonai, Krišnos Sąmonės organizacija ir baptistai (Ališauskienė ir Bu- 
čaitė-Vilkė, 2014). Išvardytos religinių mažumų bendruomenės turi gana skirtingas 
istorijas Lietuvoje, santykius su visuomene bei valstybe, skiriasi jų raiška viešo- 
joje erdvėje. Vienos, tokios kaip Krišnos Sąmonės organizacija, dažniau matomos 
viešosiose erdvėse. Kitos, tokios kaip evangelikai baptistai, itin retai sutinkamos 
viešojoje erdvėje. Būtent evangelikų baptistų atsidūrimas labiausiai nemėgstamų 
Lietuvos religinių mažumų bendruomenių sąraše kėlė daugiausia klausimų. Kaip 
paaiškinti, kodėl evangelikai baptistai sulaukė tokių neigiamų Lietuvos visuomenės 


vertinimų? Neformalūs pokalbiai su įvairių religinių mažumų bendruomenių nariais 


1 Religinių mažumų sąvoka, vartojama šiame tyrime, apima religines bendruomenes, kurios nėra lai- 
komos tradicinėmis Lietuvoje, t. y. nėra įtrauktos į tradicinių religinių bendruomenių sąrašą, pateiktą 
1995 m. spalio 4 d. LR Religinių bendruomenių ir bendrijų įstatymo 5 str., kuris teigia: „Valstybė pripa- 
žįsta devynias Lietuvos istorinio, dvasinio bei socialinio palikimo dalį sudarančias tradicines Lietuvoje 
egzistuojančias religines bendruomenes ir bendrijas: lotynų apeigų katalikų, graikų apeigų katalikų, 
evangelikų liuteronų, evangelikų reformatų, ortodoksų (stačiatikių), sentikių, judėjų, musulmonų 
sunitų ir karaimų.“ Darbe vartojama religinių mažumų sąvoka, kuri, autorės nuomone, tinkamiausia 
siekiant pabrėžti, kad analizuojami santykiai tarpvisuomenės mažumų ir daugumos bei jų atspindžiai 
religijos ir valstybės santykiuose. 

diskutuojant apie minėtų gyventojų apklausų rezultatus kreipė link atsakymo 
paieškų sovietmečiu. Atrodė, tikslinga šiuolaikinę religinių mažumų padėtį vertinti 
pasitelkus socioistorinę perspektyvą, leidžiančią susieti šiuolaikinėje Lietuvos vi- 
suomenėje vykstančius religinių mažumų marginalizacijos ir stigmatizacijos pro- 
cesus su galimai istoriškai perduodamais religinių mažumų vaizdiniais, nekintan- 
čiais nepaisant vykstančių sociopolitinių transformacijų, keičiančių tiek valstybių, 
tiek religinių organizacijų, tiek ir individų gyvenimus. 

Religijų tyrimai šiuolaikinėse visuomenėse atskleidžia vykstančius diversifika- 
cijos procesus, kurių metu visuomenėse daugėja netikinčiųjų, tikintieji renkasi vis 
įvairesnes religines bendruomenes, tradicines religingumo formas keičia alterna- 
tyvios (Stolz et al., 2016). Tokiems pokyčiams įtakos turi vykstanti socialinė kaita, 
veikiama globalizacijos ir migracijos procesų, sparčios technologijų plėtros. Reli- 
gijos diversifikacijos raiška kelia naujus teorinius ir praktinius klausimus apie re- 
liginių mažumų santykius su visuomene bei valstybe, taip pat su kitomis religi- 
nėmis bendruomenėmis (Kirkham, 2013; Fox, 2016; Sarkissian, 2016; Chryssides, 
2018), išlieka aktualūs ir religinių mažumų bendruomenių vidaus kaitos procesų 
bei jų dinamikos, priklausančios nuo kintančio socialinio konteksto, tyrimai (Barker 
2014). Religinių mažumų sąvoka šiuolaikiniuose moksliniuose tyrimuose dažniausiai 
apima religines bendruomenes, kurios taip pat apibūdinamos naujųjų religijų ir / 
arba naujųjų religinių judėjimų sąvokomis. Naujosios religijos mokslinėje literatū- 
roje apibrėžiamos kaip religinės bendruomenės, susikūrusios 19 a. bei vėliau ir vei- 
kiančios greta dominuojančios kultūros (Melton, 1999). Sociologiniuose tyrimuose 
naujosios religijos sąvoka apima religinių organizacijų tipus, tokius kaip sekta ir 
kultas, kurių santykiai su kitomis religinėmis bendruomenėmis, ypač su dominuo- 
jančia religine bendruomene, visuomene bei valstybe, dažnai būna įtempti dėl te- 
ologinių inovacijų, visuomenės informuotumo stokos, abipusio įtarumo ir nepasi- 
tikėjimo. Sociologinėje literatūroje teigiama, kad religinės mažumos šiuolaikinėse 
visuomenėse patiria stigmatizaciją ir marginalizaciją, taip pat vis dar dažnai diskri- 
minuojamos net ir demokratinėse valstybėse, kurios palaiko religijų nelygybę per 
vykdomą politiką, diferencijuojančią religines bendruomenes (Fox, 2016). 

Religijų įvairovė? yra kiekvienos visuomenės socialinė tikrovė, teigia britų so- 


ciologas James A. Beckford (2003), o religinis pliuralizmas, anot jo, yra ideologija, 


2 Šioje monografijoje anglų kalboje plačiai vartojama sąvoka religious diversity yra verčiama kaip reli- 
gijų įvairovė, tai yra sociokultūrinis reiškinys, apimantis tiek religines, tiek ir nereligines, tokias kaip 
ateizmas, agnosticizmas, laisvamanybė organizuotas bei neorganizuotas socialinio gyvenimo formas. 

kurios pagrindu įgyvendinama politika religinių organizacijų atžvilgiu, kitaip dar 
vadinama religijos politika (Fox, 2018). Religinio pliuralizmo ideologijos formuo- 
tojai, jų veiksmai ir to pasekmės socialinėje tikrovėje priklauso nuo visuomenės ir 
valstybės istorinių, socialinių, kultūrinių bei politinių aspektų. Ar ir kokio vaidmens 
religijos lauke imsis valstybė, ar bus tik stebėtoja, ar taps aktyvia veikėja kategori- 
zuodama religines organizacijas, priklauso nuo istorinių aplinkybių, religinių ben- 
druomenių sukaupto kultūrinio ir simbolinio kapitalo bei sociopolitinio konteksto. 
Istorikė Regina Laukaitytė, atlikusi religinių mažumų santykių su visuomene ir vals- 
tybe nepriklausomoje Lietuvoje (1918-1940 m.) analizę, apibendrino, kad to laik- 
mečio vyriausybė aktyviai prižiūrėjo pripažintas religines bendruomenes, stebėjo 
ir kontroliavo jų veiklą, taip pat finansavo dvasininkus ir parapijas. Greta pripažintų 
religinių bendruomenių tarpukario Lietuvoje egzistavo ir valstybės nepripažintos 
religinės organizacijos, kurios vyraujančios katalikų daugumos kontekste gyveno 
savitame izoliuotame pasaulyje ir buvo valstybės globojamos (Laukaitytė, 2010a: 
270). Galima teigti, kad tokia dviejų lygių valstybės politika, vykdyta Lietuvos Res- 
publikoje 1918-1940 m., buvo vienas iš pagrindinių veiksnių formuojant religijos po- 
litiką ir atkūrus nepriklausomybę po Sovietų Sąjungos žlugimo. Valstybės vaidmuo 
religinių mažumų bendruomenių gyvenime tarpukario Lietuvoje kelia klausimą, ar, 
kiek ir kaip šie santykiai keitėsi sovietmečiu ir atkūrus Nepriklausomybę 1990-aisiais. 
Kokie veiksniai lėmė, kad buvo suformuota būtent tokia šiuolaikinės Lietuvos vals- 
tybės religinio pliuralizmo ideologija? 

Religinių mažumų ir religijų įvairovės tyrimai Lietuvos akademinėje erdvėje vis 
dar palyginti reti. Religinės mažumos jau sulaukė dėmesio istoriografiniuose tyri- 
muose, pabrėžtina, kad istorikų dėmesio sulaukė tiek stačiatikių (ortodoksų) reli- 
ginė mažuma, sentikiai, judėjai, karaimai, musulmonai, evangelikai liuteronai bei 
evangelikai reformatai, arba, kitaip tariant, tradicinėmis laikomos religinės ben- 
drijos (Bairašauskaitė, 1993; Kobeckaitė, 1997; Laukaitytė, 2003; Hermann, 2003; 
Slavėnienė, 2003; Atamukas, 2007; Potašenko ir Morozova, 2011; Bairašauskaitė ir 
Račius, 2016). Kaip pastebi istorikė Laukaitytė, pirmieji bandymai istoriografiškai 
apžvelgti religinių mažumų padėtį dažniausiai būdavo inicijuojami pačių ben- 
druomenių, tačiau pastarąjį dešimtmetį galima matyti ir istorikų domėjimosi šia 
tema (Laukaitytė, 2010). Tradicinėmis nesančių Lietuvos religinių bendruomenių 
istoriografiniai tyrimai, atrodo, taip pat seka jau pramintu tradicinių religinių ben- 


drijų istoriografinių tyrimų keliu, jau galime aptikti pačių religinių bendruomenių 

pastangomis parengtas jų istorijų apžvalgas, tačiau istoriografinių tyrimų dar pa- 
sigendama (Grybas, 2002; Latužis, 2009; Berlinskienė, 2012). Be to, istoriografiniai 
tyrimai susiduria ir su metodologinėmis problemomis, šaltinių trūkumu bei jų nepa- 
tikimumu (Streikus, 2009). Šiame kontekste paminėtinos ir pastangos apibendrinti 
krikščionybės raidą Lietuvoje (Ališauskas et al., 2006), religijų istoriją nuo 19 a. 
(Streikus, 2012), apžvelgti Katalikų bažnyčios grįžimą į Lietuvos valstybės viešąjį 
gyvenimą atkūrus Nepriklausomybę (Subačius, 2015). Paminėtuose moksliniuose 
tyrimuose dažniausiai aptariamos tradicinėmis esančios religinės mažumos, tačiau 
kai kuriais atvejais paliečiami ir kai kurių tradicinėmis nesančių religinių mažumų 
santykių su valstybe ir visuomene aspektai. 

Viena iš mokslinių tyrimų sričių, kur galima aptikti religijų ir valstybės santykių 
analizės elementų, - sociologiniai ir antropologiniai religinių mažumų tyrimai, kurių 
objektu Lietuvoje yra tapusi senovės baltų religinė bendrija „Romuva“ (Rama- 
nauskaitė, 2004), tirti ir kitų religinių bendruomenių mokymai bei socioantropolo- 
giniai profiliai, vidinė grupių dinamika (Ramanauskaitė, 2004; Ališauskienė, 2009, 
2012, 2015, 2017; Pranskevičiūtė, 2014; Aleknaitė, 2014). Šie tyrimai atskleidė, 
kad Lietuvos religijos lauke? atsiduria dauguma Vakarų visuomenėse veikiančių 
religinių bendruomenių. Nors grupės nėra gausios, tačiau jų įvairovė - didžiulė. 
Kita religinių mažumų tyrimų kryptis - jų santykiai su visuomene ir valstybe, kurių 
poreikis išlieka (Ališauskienė ir Glodenis, 2013; Ališauskienė ir Schroeder, 2015; 
Ališauskienė, 2018). Įvairių socialinių tyrimų duomenys rodo, kad Lietuvos visuo- 
menė vis dar lieka palanki terpė netolerancijos ir diskriminacijos religijos pagrindu 
raiškai, vyrauja gana neigiamas požiūris į įvairias religines bendruomenes, nors 
per 2007 ir 2014 m. laikotarpį po truputį augo ir neutraliai religines mažumas ver- 
tinančių gyventojų skaičius (Ališauskienė ir Bučaitė-Vilkė, 2014). Ieškant neigiamų 
požiūrių į religines mažumas priežasčių teigiama, kad dominuojanti Romos kata- 
likų bažnyčios padėtis, politinis šios ir kitų tradicinių religinių bendruomenių palai- 
kymas, religinio ir politinio elito susisaistymas gali lemti ir visuomenės neigiamas 
nuostatas. Pirminės ir antrinės socializacijos agentai - švietimas ir žiniasklaida taip 
pat dažnai formuoja neigiamas Lietuvos visuomenės nuostatas religinių mažumų 
atžvilgiu (Pocė ir Ališauskienė, 2018). Atlikti religinių mažumų santykių su visuo- 


mene tyrimai Lietuvoje rodo, kad krikščioniškos religinės mažumos dažniausiai 


3 Šiame darbe religijos lauko sąvoka vartojama Pierre Bourdieu prasme, reiškianti „sistemą objektyvių 
istorinių santykių tarp tam tikromis galios (kapitalo) formomis besiremiančių pozicijų“ (Wacguant, 
2003: 37). 

susiduria su visuomenės antagonizmu (Ališauskienė ir Glodenis, 2013; Ališauskienė, 
2019). Socialinės distancijos tyrimai rodo, kad viena iš labiausiai nemėgstamų vi- 
suomenės grupių - Jehovos liudytojai, taip pat baptistai, sekmininkai, Septintosios 
dienos adventistai (Žilys, 2015). 

Ieškant sociologinio paaiškinimo dėl gana antagonistinio visuomenės požiūrio 
į religines mažumas ir susiklosčiusių religinių bendruomenių ir valstybės santykių 
šiuolaikinėje Lietuvoje, aktualu neapsiriboti kelių dešimtmečių laikotarpiu atkūrus 
Nepriklausomybę, bet pažvelgti retrospektyviai, kaip klostėsi šie santykiai ir so- 
vietmečiu. Praėjus trims dešimtmečiams po Nepriklausomybės atkūrimo didelę 
dalį visuomenės sudaro kartos, kurios gyveno sovietmečiu, o jų požiūrį į religines 
mažumas galimai suformavo šio laikotarpio religijos politika bei patirtys. 

Religinių mažumų padėtis sovietiniu laikotarpiu sulaukė nemažo sovietologų, 
dirbančių už geležinės uždangos, susidomėjimo, nors juos pasiekdavo gana ribota 
informacija apie šių grupių veiklą, santykius su sovietine visuomene bei valstybe 
(Fletcher, 1971, 1973, 1981, 1985; Powell, 1975; Struve, 1976; Lane, 1978; Ramet, 
1995; Corley, 1996). Sovietologiniuose tyrimuose apie religinių mažumų padėtį 
dominuoja religijos laisvės suvaržymų ir persekiojimų leitmotyvas, aptariamos re- 
liginių mažumų išgyvenimo strategijos ar jų ypatumai įvairiose Sovietų Sąjungos 
vietose, tačiau dažniausiai dėmesys buvo telkiamas į dabartinės Rusijos teritorijoje 
vykstančius procesus, kuriuos tiesiogiai paveikė 1917-ųjų revoliucijos idėjos ir jų 
įgyvendinimas, rečiau būdavo liečiamos kitos Sovietų Sąjungos teritorijos. Sovie- 
tologiniai religijų tyrimai susidurdavo su informacijos apie religinių mažumų padėtį 
stoka bei sovietinių religijų tyrimų metodologinėmis problemomis, tokiomis kaip 
ideologinis marksizmo-leninizmo religijos supratimo griežtumas ir jo sukuriami so- 
vietinių studijų ribotumai bei sociologinių studijų duomenų patikimumas (Thrower, 
1983: 311). 

Religinių mažumų padėtis Lietuvoje sovietiniu laikotarpiu vis dar sulaukia ne- 
daug mokslininkų dėmesio, analizuota Krišnos Sąmonės organizacijos ištakos ir 
plėtra (Pranskevičiūtė ir Juras, 2014), budizmo bendruomenės raida (Laudere, 
2013), apibendrintos kai kurių krikščioniškų bendruomenių patirtys (Subačius, 
2006), vis dėlto nuoseklių socialinių tyrimų apie šias bendruomenes stinga, paly- 
ginamųjų tyrimų apie bendruomenių patirtis sovietmečiu ir šiuolaikinėje Lietuvoje 
taip pat stokojama. Tad šiuo tyrimu siekiama papildyti ir praplėsti mokslines žinias 


apie religinių mažumų padėtį sovietmečiu, joje analizuojama medžiaga, surinkta 


15 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


Lietuvoje, ir apie čia egzistavusias religines mažumas, jų kasdienybę, santykius su 
visuomene, jos institucijomis, tokiomis kaip švietimas, žiniasklaida, bei valstybe, 
siekiant identifikuoti šių santykių bruožus ir diskutuoti apie jų galimą raišką, tęs- 
tinumą ar kaitą šiuolaikinės Lietuvos religinių mažumų santykiuose su visuomene 
bei valstybe. 

Šis tyrimas, be indėlio į Lietuvos religinio gyvenimo analizę, taip pat prisideda 
prie humanitariniuose ir socialiniuose moksluose besiplėtojančios teorinės ir em- 
pirinės diskusijos apie sovietmečio paveldą pokomunistinėse ir konkrečiai Lietuvos 
visuomenėje, įtaką tiek individams, tiek institucijoms bei jų tarpusavio santykiams, 
(ne)įvykusias sociopolitines transformacijas (Tismaneanu, 2003; Norkus, 2008; Pu- 
tinaitė, 2007, 2015; Kavaliauskaitė ir Ramonaitė, 2011; Leinartė et al., 2016; Žilins- 
kienė et al., 2016; Gailienė, 2021). Kaip jau minėta, Lietuvos religinio gyvenimo so- 
vietmečiu analizė dažniausiai atspindima iš vyraujančios Romos katalikų daugumos 
perspektyvos, tuo tarpu visuomenės pakraščiuose ir sovietmečiu egzistavusios 
religinės mažumos bei jų padėties tyrimai leidžia pažvelgti iš sociologinės pers- 
pektyvos į tuo metu egzistavusias socialines normas ir jų deviacijas, kelti klausimus 
apie marginalizuoto religinio disidentizmo prigimtį bei santykį su religijai priešišku 
politiniu režimu, jo bruožus ir dinamiką sociopolitinių transformacijų metu bei pasi- 
keitus politiniam režimui. Sociologinė perspektyva, kuri pasitelkiama šiame darbe, 
remiasi metodologinio agnosticizmo prieiga, kuri, viena vertus, leidžia tyrėjai pasi- 
telkti epistemologinį refleksyvumą arba „nežinojimą“, susijusį su žinių konstravimu 
(Bell ir Taylor, 2014). Antra vertus, metodologinio agnosticizmo prieiga, taikoma 
darbe, peržengia klasikinę Ninian Smart plėtotą prieigą, apsiribojančią religijos 
reiškinio analize išskiriant jos elementus, argumentuojant, kad bet kuris religijos 
reiškinys turi būti tiriamas neatsiejant jo nuo socioistorinio konteksto (Fitzgerald, 
2000). Manytina, kad metodologinio agnosticizmo prieiga geriausiai dera su so- 
ciologinio tyrimo siekiu išlikti neutraliam tiriamojo objekto - religinių mažumų - 
atžvilgiu ir jų santykiams su visuomene bei valstybe ir neišskirti nė vienos religijos 
kaip pranašesnės už kitas. 

Šio mokslinio darbo objektas yra religinių mažumų santykių su visuomene ir 
valstybe bruožai ir jų dinamika sovietinėje bei šiuolaikinėje Lietuvoje. Darbo 
tikslas - ištirti religinių mažumų santykių su Lietuvos visuomene ir valstybe bruožus 
ir dinamiką taikant socioistorinę perspektyvą ir vertinant vykstančius procesus re- 


ligijų įvairovės teorinių ir empirinių diskusijų rėmuose. Keliami šie tyrimo klausimai: 

kokie religinių mažumų santykių su sovietinės Lietuvos visuomene ir jos instituci- 
jomis bruožai bei kaip jie kito pasikeitus politiniam režimui, kaip keitėsi religinių 
mažumų santykiai su valstybe po sociopolitinių transformacijų, vykusių 20 a. devin- 
tojo dešimtmečio pabaigoje. Šis tyrimas nėra istoriografinis, jo tikslas - pasitelkti 
istorinius faktus, liudijančius apie religinių mažumų santykius su visuomene ir vals- 
tybe sovietmečiu ir šiuolaikinėje Lietuvoje, ir pateikti jų sociologinę interpretaciją 
religijų įvairovės teoriniame lauke. Siekiant šio tikslo, monografijoje analizuojami 
religinių mažumų bendruomenių narių naratyvai, atskleidžiantys religinių disidentų 
kasdienybę, santykius su visuomene ir valstybe sovietinėje ir šiuolaikinėje Lietu- 
voje. 

Religinių mažumų santykiams su visuomene ir valstybe analizuoti šiame tyrime 
pasitelkiama socialinio konstruktyvizmo, padedančio žvelgti į socialinę realybę 
kaip į kasdienę gyvenimo tikrovę, turinčią subjektyvią reikšmę, bet kartu atsklei- 
džiančią ir šią tikrovę įtvirtinusius veiksnius, prieiga (Berger ir Luckman, 1966). So- 
cialinis konstruktyvizmas ne tik siekia suprasti kalbinius vienetus, kuriuos žmonės 
kuria, pavyzdžiui, objektus, faktus, procesus ar kitus gyvenimo aspektus, bet ir 
tiria mūsų įsitikinimus apie šias struktūras, kaip jas konstruojame ir suvokiame, skir- 
tingas reikšmes ir sąvokas, kurias priskiriame įvairioms struktūroms (Galbin, 2014). 
Tačiau tikrovės konstravimas vyksta ne tik individo lygmeniu, dažnai žmonės mato 
ir socialinės tikrovės aspektus, pateikiamus aplinkos ar didesnių socialinių institu- 
cijų, o tam tikrus įsitikinimus ar elgesį labai stipriai lemia aplinka ir perduodami 
socialiniai konstruktai. Religijų tyrimuose socialinio konstruktyvizmo prieiga anali- 
zuoja religijos, religingumo, sakralumo sąvokų taikymą, kaip tai kinta priklausomai 
nuo laiko ir vietos kategorijų; kaip jos atspindi kolektyvinius interesus; kaip sociali- 
niai veikėjai pateisina ir aiškina šių sąvokų vartojimą; kaip jos institucionalizuojamos 
įvairių socialinių grupių ir organizacijų ir kaip socialiniai institutai bando reguliuoti 
veiklas, kurioms šie terminai taikomi (Beckford, 2003: 193). Religijos sampratai bū- 
dinga, anot Beckford, klaidinga nuostata dėl jos universalumo ir egzistuojančių 
bendrų charakteristikų, todėl ypač svarbu atsižvelgti į jos socialinį konstruktą, ku- 
riam lemiamos įtakos turi kolektyviniai agentai, pavyzdžiui, teisės institucijos, Ži- 
niasklaida, valstybė (Beckford, 2003). Religijos samprata, kaip ir bet kuris kitas eg- 
zistuojantis socialinis reiškinys ar procesas, nėra duotybė, ji sukonstruota žmonių, 


todėl yra nuolat kintanti. 

Beckford (2003) nuomone, visuomenės skirtingai priima įvairias religines 
grupes, taip pat skiriasi valstybės parama moraliniam ar politiniam religijos pri- 
ėmimui viešojoje erdvėje. Todėl norint suprasti įvairių religinių grupių tapatumą 
ir santykį su valstybe bei visuomene, reikia atkreipti dėmesį į socialinio konstruk- 
tyvizmo aspektus, visuomenės polinkį konstruoti tam tikras sampratas ar požiūrį 
į skirtingas religines grupes ir religinių bendruomenių įvairiais istoriniais laikotar- 
piais konstruojamą socialinę tikrovę. 

Simbolinio interakcionizmo paradigmos teoriniai aspektai, leidžiantys analizuoti 
religinio tapatumo ir religinių bendruomenių santykių su valstybe bei visuomene 
konstruktus, taip pat naudingi šiame tyrime. Simbolinis interakcionizmas telkiasi 
ties kalba ir prasmėmis, pasireiškiančiomis per įvairius simbolius (žodžius, daiktus, 
gestus) sąveikos tarp žmonių metu ir leidžia įprasminti realybę, savo tapatybę bei 
atlieka svarbų vaidmenį kuriant visuomenę ir jos institucijas (Giddens, 2005). Tei- 
giama, kad kolektyvinis gyvenimas susideda iš grupės narių sąveikos; kitaip ta- 
riant, visuomenė susideda iš sąveikaujančių individų - socialinės tikrovės dalyvių, 
todėl tikrovė yra socialinis darinys, kaip teigia ir socialinis konstruktyvistinis po- 
žiūris (Blumer, 1969). 

Tiriant socialinės tikrovės ir tapatumo konstravimo ypatumus bei skirtingų 
grupių santykius su valstybe ir visuomene, svarbu pasitelkti socioistorinę perspek- 
tyvą, leidžiančią pažvelgti į konstruojamas reikšmes ir santykius per socialinio ir 
istorinio konteksto analizę. Socioistorinės perspektyvos metodologija susieja isto- 
rijos ir sociokultūrinių mokslų tikslus, filosofiją ir metodologiją (Slade, 2020). Šiame 
tyrime socioistorinė perspektyva leidžia analizuoti socialinį / istorinį religinių ma- 
žumų kontekstą, skiriant ypatingą dėmesį socialinėms ir istorinėms religinės ben- 
druomenės aplinkybėms, kurios leidžia atskleisti religinio tapatumo ir santykių su 
visuomene bei valstybe konstravimo procesus ir jų kaitą. Socioistoriniu požiūriu 
religinės bendruomenės socialinė istorija daro įtaką tam, kaip jos nariai interpre- 
tuoja ir praktikuoja savo įsitikinimus, ir taip leidžia geriau suprasti religijos kaip 
kultūrinių ir institucinių nuolatinės socialinės ir istorinės sąveikos aspektą (Slade, 
2020). Pasitelkus socioistorinę perspektyvą šiame tyrime analizuojama, kaip buvo 
ir yra konstruojamas religinis tapatumas sovietinėje ir šiuolaikinėje Lietuvoje, sie- 
kiama atskleisti, kokių išlikimo strategijų laikėsi religinės mažumos sovietiniu laiko- 
tarpiu bei kaip kūrė santykius su visuomene ir valstybe atkūrus Nepriklausomybę. 


Skirtingų kontekstų analizė leidžia apžvelgti, kaip religinių mažumų santykiai tarp 

valstybės ir visuomenės formavosi istoriškai, kokios įtakos tam turėjo skirtingi isto- 


riniai periodai ir ar jų metu konstruoti santykiai atsispindi ir šiuolaikinėje Lietuvoje. 


Tyrime apie religinių mažumų santykius su visuomene ir valstybe sovietinėje ir 


šiuolaikinėje Lietuvoje taikyta mokslinių tyrimų metodų trianguliacija: 


Mokslinės literatūros analizė taikyta siekiant atskleisti religijų įvairovės šiuo- 
laikinėje visuomenėje problemą, išdiskutuoti religijos ir valstybės santykių 
ypatumus demokratinėse bei totalitarinėse valstybėse, išanalizuoti ir api- 
bendrinti religinių mažumų padėties Lietuvoje tyrimus. 

Dokumentų analizės metodas taikytas analizuojant dokumentus, atsklei- 
džiančius religinių mažumų santykius su valstybe sovietmečiu ir šiuolaikinėje 
Lietuvoje. Analizuoti Lietuvos ypatingajame archyve, Lietuvos centriniame 
valstybės archyve, Brėmeno universiteto Rytų Europos studijų centro archy- 
ve (Nikita Struve, Georgij Davydov ir Vladimir Alloj) archyvinių dokumentų 
rinkiniai, taip pat analizuota evangelikų baptistų, evangelikų sekmininkų, 
„Tikėjimo žodžio“ bažnyčios ir Jehovos liudytojų bendruomenių archyvinė 
medžiaga ir Donato Glodenio bei dr. Deimanto Karvelio asmeniniai archy- 
vai. Dokumentų analizė taip pat taikyta šiuolaikinės Lietuvos religijos ir vals- 
tybės santykiams aptarti bei konkretiems atvejams, tokiems kaip Lietuvos 
Respublikos Konstitucijos ir Lietuvos Respublikos religinių bendruomenių ir 
bendrijų įstatymo projektų rengimas bei senovės baltų religinės bendrijos 
„Romuva“ valstybės (ne)pripažinimo procesas, ištirti. 

Tyrimo metu atlikta 17 pusiau struktūruotų interviu su religinių mažumų 
nariais, interviu buvo transkribuoti, vėliau analizuojami. Tyrimui pasirinktos 
evangelikų baptistų, evangelikų sekmininkų bei Jehovos liudytojų bendruo- 
menės ir jiems atstovaujančios religinės organizacijos - Lietuvos evangelikų 
baptistų bendruomenių sąjunga, Lietuvos evangelinio tikėjimo krikščionių 
sąjunga ir Jehovos liudytojų bendrija. Šios religinės organizacijos pasirinktos 
tyrimui, nes veikė ir sovietiniu laikotarpiu, tiek legaliai kaip evangelikai bap- 
tistai ir evangelikai sekmininkai, tiek nelegaliai kaip Jehovos liudytojai. Svar- 
bus aspektas pasirenkant šias organizacijas buvo ir jų vadovybės išreikštas 
noras dalyvauti tyrime, siūlyti pašnekovus, atitinkančius tyrimo reikalavimus, 
t. y. gyvenusius ir sovietmečiu bei galinčius palyginti du laikotarpius. Interviu 
su religinių mažumų bendruomenių nariais vyko 2020 m. spalio - 2021 m. 


gegužės mėnesiais. Iš viso tyrime dalyvavo 7 moterys ir 10 vyrų, 51-85 m. 

amžiaus. Vidutinė tyrimo interviu trukmė - 95 min., visi pokalbiai vyko nuo- 
tolinio bendravimo platformoje „Zoom“. Tokį pasirinkimą lėmė pandeminė 
situacija, tačiau verta atkreipti dėmesį ir į šio pasirinkimo privalumus, nes 
pavyko surasti ir pakalbinti pašnekovus, kurie šiuo metu gyvena ne Lietuvo- 
je (interviu gairės ir tyrimo informantų lentelė pateikiami prieduose Nr. 1 ir 
Nr. 2). Interviu buvo transkribuoti ir analizuoti, pateikti faktai tikrinti nefor- 
malių interviu metu su nesusijusiais informantais. 

+ 2007, 2014 ir 2021 m. Lietuvos gyventojų nuomonės apklausų kiekybinių 
duomenų analizė, siekiant atskleisti visuomenės požiūrio į religines mažu- 
mas dinamiką bei paaiškinti jos veiksnius. 

Monografiją sudaro įvadas, trys dalys ir išvados. Pirmoji dalis skirta religijų įvai- 
rovės kaip šiuolaikinės visuomenės problemos analizei. Čia diskutuojama apie re- 
liginių tapatumų įvairovės raišką, religijų įvairovės apibrėžtis, bruožus, valdysenos 
problemas, taip pat religijos ir valstybės santykius, persekiojimą ir diskriminaciją 
dėl religijos. Antrojoje monografijos dalyje analizuojami religinių mažumų santy- 
kiai su visuomene ir valstybe sovietiniu laikotarpiu, apibrėžiami esminiai šių san- 
tykių bruožai remiantis trijų religinių mažumų - evangelikų baptistų, evangelikų 
sekmininkų ir Jehovos liudytojų atvejais. Šioje dalyje taip pat aptariamas „Tikėjimo 
žodžio“ religinės bendrijos susiformavimas sociopolitinių transformacijų Gorba- 
čiovo valdymo laikotarpiu kontekste. Trečiojoje monografijos dalyje analizuojami 
religinių mažumų santykiai su visuomene ir valstybe atkurtoje Lietuvos valstybėje, 
aptariami valstybės suformuoto religinio pliuralizmo ideologijos bruožai, analizuo- 
jami esminiai religinių bendruomenių reglamentavimo atvejai, sukėlę diskusijas dėl 
religijos ir valstybės santykių, tarp jų - LR Konstitucijos, LR religinių bendruomenių 
ir bendrijų įstatymo rengimo bei senovės baltų religinės bendrijos „Romuva“ vals- 


tybės (ne)pripažinimo proceso analizė. Monografija baigiama išvadomis. 

Religijų įvairovė kaip šiuolaikinės visuomenės 
problema 


Religijos vieta ir vaidmuo šiuolaikinėse visuomenėse kėlė klausimų moksliniame 
diskurse nuo socialinių mokslų formavimosi pradžios. Ilgą laiką sociologijoje domi- 
navusi sekuliarizacijos teorinė paradigma susidūrė su kliūtimis, aiškinant religinius 
pokyčius Vakarų visuomenėse, ryškėjo skirtumai tarp religijos vaidmens Vakarų 
pokomunistinėse visuomenėse. Empiriniai duomenys leido kalbėti apie savitas re- 
ligijos vaidmens trajektorijas Lotynų Amerikos, Afrikos ir Pietų Azijos visuomenėse. 
20 a. pabaigoje sociologiniame diskurse pradėti plėtoti religijų įvairovės teoriniai 
ir empiriniai tyrimai kėlė klausimus ir apie religinius pokyčius, vykstančius poko- 
munistinėse visuomenėse, jų sąsajas bei išskirtinumus, palyginti su kitomis visuo- 
menėmis. Pirmojoje šios monografijos dalyje analizuojama religijų įvairovės api- 
brėžties problema, teoriniai svarstymai ir empirinės įžvalgos apie raiškos ypatumus 


pokomunistinėse visuomenėse bei Lietuvoje. 


1.1. Religinių tapatumų įvairovė ir jos bruožai 


Sociologinė religijos reiškinio analizė paremta visuomenės skirstymu į tris — 
individualųjį, arba mikro-, organizacinį, arba mezo-, visuotinį, arba makrolygmenis 
(Dobbeleare, 2002; Beaman, 2014). Remiantis šiuo skirstymu religijų įvairovės 
reiškinio analizę taip pat tikslinga pradėti nuo jos raiškos individualiajame lygmenyje 
aptarimo. Į klausimą, kaip religijų įvairovė reiškiasi individualiajame lygmenyje, 
leidžia atsakyti religinių tapatumų raiškos tyrimų įžvalgos. 

Tapatumas yra savybės, kurias individas priskiria sau, išskiriami socialinės ir sa- 
vimonės tapatumai. Socialinio tapatumo šaltiniu tampa lytis, seksualinė orienta- 
cija, pilietiškumas, religija, etniškumas ir kt. Socialinis tapatumas parodo, kaip indi- 


vidas mato kitus, kokios savybės jam priskiriamos. Asmenys gali vienu metu turėti 


21 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


įvairių tapatumų, juos sujungti, rekonstruoti. Tapatumai gali būti įgimti arba įgyti 
gyvenimo tėkmėje. Socialiniuose moksluose sutariama, kad tapatumas yra socia- 
liai konstruojamas individui sąveikaujant su socialine aplinka. Socialinis tapatumas 
konstruojamas pirminės ir antrinės socializacijos metu, save stebint ir lyginant su 
kitais, brėžiant ribas tarp savęs ir kitų, susisaistant su socialine grupe. Religija nėra 
pagrindinis visų religingų individų tapatumo žymuo, todėl bet kokia religijos ana- 
lizė galima kitų tapatumo žymenų, socialinių santykių ir platesnio socialinio kon- 
teksto diskurse (Beaman, 2013; Altglas ir Wood, 2018; Ezzy et al., 2021). 

Mokslinis žinojimas apie religinį tapatumą dažniausiai formuojamas informa- 
cijos, gaunamos visuomenės apklausų ar gyventojų surašymo duomenų pagrindu. 
Tačiau mokslinėse diskusijose taip pat atkreipiamas dėmesys, kad klausimų įvairovė 
lemia skirtingus atsakymus. Apklausų ir surašymų metu apklausėjų paskatinimai 
daro įtaką respondentų religinio tapatumo apsibrėžimui. Religinis tapatumas gali 
būti ribinis, praktika ir religinis tapatumas gali nesutapti. Religinių tapatumų api- 
brėžimai ir jų matavimai daro įtaką mūsų žinojimui apie įvairias socialines grupes. 
Anot religijos sociologių Abby Day ir Lois Lee (2014), informantai dažnai nėra ap- 
sisprendę dėl savo religinio tapatumo, paklausti jie laisvai formuluoja įvairius at- 
sakymų variantus. Pateikiant atsakymą į apklausos klausimą, religinis tapatumas 
dažniausiai buvo sutelktas ties tuo, kas jie nebuvo, o ne į tai, koks iš tikrųjų buvo 
informantų religinis gyvenimas. 

Mokslinėje literatūroje aptinkama įvairių religinio tapatumo tipologijų. Pran- 
cūzų sociologė Daniele Hervieu-Leger išskyrė keturias religinio tapatumo konstra- 
vimo dimensijas: 1) bendruomeninę, kuri siejama su socialinėmis ir simbolinėmis 
žymėmis, nustatančiomis religinių grupių ribas; 2) etinę, siejamą su tam tikros 
religinės tradicijos religinių žinių ir vertybių priėmimu; 3) kultūrinę, kuri apima 
kognityvinius, simbolinius ir praktinius elementus, sudarančius tam tikrą religinę 
tradiciją; 4) emocinę, susijusią su patirtimi dėl identifikacijos su tam tikra religija 
(Hervieu-Leger, 1998: 218-220). Remiantis šiomis dimensijomis, gali būti kuriamos 
įvairios religingumo trajektorijos. Religinis tapatumas gali būti konstruojamas per 
vieną ar kelias dimensijas. Skirtingi šių trajektorijų deriniai ir jų raiškos intensy- 
vumas išreiškia skirtingus buvimo religingam būdus. Kai identifikacija su religine 
tradicija apima visas keturias dimensijas, konstruojamas tradicinis religinis tapa- 
tumas (Hervieu-Leger, 1998: 218-220). 

Religinio tapatumo konstravimo procesui turi įtakos socialinė aplinka - visuo- 
menė, kurioje socializuojamas individas. Socializacijos teorija leidžia paaiškinti vi- 
suomenės, kurioje vyrauja religinė dauguma, tendenciją palaikyti jos egzistavimą, 
tačiau mokslinėje literatūroje aptinkame, jog religinio tapatumo perdavimas iš 
kartos į kartą nebūtinai lemia vienodą religinio gyvenimo intensyvumą. Pavyzdžiui, 
Airijos katalikiškoji dauguma, anot antropologo Tomo Inglio, pasižymi bent ketu- 
riais katalikų tipais: 1) katalikais ortodoksais, priimančiais bažnyčios tikėjimą, mo- 
kymą, praktikas ir paklūstančiais jos taisyklėms bei nurodymams; 2) kūrybingais 
katalikais, pasirenkančiais, kurioms tikėjimo, mokymo tiesoms ir praktikoms pa- 
klusti ir kurias ignoruoti; 3) kultūriniais katalikais, nelinkusiais tapatintis su bažnyčia, 
tačiau linkusiais tapatintis su katalikišku paveldu ir siekiu vadintis kataliku, jie yra 
atviri diskusijoms dėl savojo tikėjimo, tačiau neketina keisti religijos; 4) katalikais in- 
dividualistais, save identifikuojančiais katalikais, tačiau netikinčiais esminėmis baž- 
nyčios mokymo tiesomis (Inglis, 2007: 214-215). Ši religijų įvairovės raiška Airijoje 
leidžia manyti, kad ir kitose visuomenėse galima aptikti panašių reiškinių. 

Lietuvos gyventojų religinio tapatumo, religinių praktikų vertybių ir religijos 
dalyvavimo viešojoje erdvėje tyrimai parodė, kad gyventojų religinio tapatumo ir 
religinių tikėjimų bei praktikų ribos nesutampa (Kuznecovienė et al., 2013, 2016; 
Laumenskaitė, 2015; Žiliukaitė et al., 2016). 

Sociologė Eglė Laumenskaitė išskyrė tris Lietuvos katalikų tipus ir apibūdino 
jų bruožus pagal religines praktikas. Anot jos, aktyvūs katalikai, sudarantys apie 
13 proc. populiacijos, dalyvauja kiekvieną sekmadienį ar dažniau mišiose, atlieka 
išpažintį kelis kartus per metus. Kitas tipas - minimalūs arba formalūs katalikai, su- 
darantys apie 29 proc., lankosi mišiose kelis kartus per metus ir didžiąsias šventes 
ir atlieka išpažintį bent kartą per metus. Trečias tipas - nominalūs katalikai, suda- 
rantys apie 42 proc. populiacijos, lankosi mišiose kartą per metus ar rečiau, išpa- 
žinties neina (Laumenskaitė, 2015: 186). 

Vis dėlto tiek religijų įvairovės, tiek religiškai homogeniškos visuomenės atveju 
tapatinimasis su viena religine bendruomene ne visada leidžia atskleisti religinio 
tikėjimo ir praktikų kasdienybėje prasmes. Dėl šios priežasties 2018 m. Pew ty- 
rimų centras pasiūlė naują tipologiją JAV visuomenės religingumui ištirti. Pasiū- 
lytoje tipologijoje išskirti trys tipai ir septyni potipiai. Itin religingųjų (angl. Highly 
Religious) tipas suskirstytas į tris potipius - sekmadieniniai lojalieji (angl. Sunday 


Starwarts), Dievo ir šalies tikintieji (angl. God-and-Country Believers), įvairiai 

atsidavusieji (angl. Diversely Devout). Antras tipas - šiek tiek religingi (angl. Some- 
what Religious), suskirstytas į du potipius - atsipalaidavusius religinguosius (angl. 
Relaxed Religious) ir dvasinguosius (angl. Spiritually Awake). Trečias tipas - ne- 
religingieji, suskirstytas į du potipius —- besipriešinančius religijai (angl. Religion 
Resisters) ir tvirtus pasauliečius (angl. Solidly Secular). Ši tipologija, anot jos kūrėjų, 
leidžia aptikti jungiamąsias gijas bei skirtis tarp turinčių tą pačią religinę afiliaciją 
individų (Pew Research Center, 2018). 

Ieškant sąsajų tarp religingumo ir šeimos praktikų, Lietuvoje buvo išskirti penki 
tipai, iš kurių keturi atstovauja katalikiškajai daugumai: (1) pamaldūs tikintieji, įsivar- 
dijantys Romos katalikais ir dalyvaujantys religiniuose ritualuose bent du tris kartus 
per mėnesį (ar dažniau); (2) šiek tiek pamaldūs tikintieji, taip pat laiko save Romos 
katalikais ir bent kartą per mėnesį dalyvauja religiniuose ritualuose; (3) tradiciniai 
tikintieji, identifikuojantys save Romos katalikais ir kelis kartus per metus daly- 
vauja religiniuose ritualuose; (4) kultūriniai tikintieji, identifikuojantys save Romos 
katalikais, tačiau per pastaruosius 12 mėnesių nedalyvavo religiniuose ritualuose 
ir (5) pasaulietiškieji netikintieji, kurie nepriklauso jokiai religinei bendruomenei 
ir nedalyvauja religiniuose ritualuose. Tyrimo rezultatai atskleidė, kad egalitarinių 
šeimos praktikų laikėsi pamaldūs tikintieji ir pasaulietiški netikintieji, o kitų tipų 
respondentai savo šeimose taikė tradicines, labiau patriarchalines šeimos prak- 
tikas (Ališauskienė ir Maslauskaitė, 2021). Minėto tyrimo rezultatai iškėlė klausimą 
apie religijos vaidmenį šeimos gyvenime ir atkreipė dėmesį į tai, ką sociologas 
Anthony Giddens (1990) įvardijo kaip refleksyvųjį tapatumą, savo apibrėžties pro- 
cesą naujos informacijos šviesoje, kurio metu socialinė praktika nuolat nagrinėjama 
ir perkonstruojama. Sociologo Ulrich Beck (2002) teigimu, refleksyvumas veda į 
individualizmą, nuolatines rekonstrukcijas ir būtinybę aktyviai įsitraukti į savo kas- 
dienį gyvenimą, priimti sprendimus ir rizikuoti. Tokiu būdu modernybė meta iš- 
šūkį socialinio tapatumo konstravimo procesui pirminės ir antrinės socializacijos 
metu, stebint ir lyginant, nubrėžiant ribas tarp savęs ir kitų bei užmezgant ryšį 
buvo tradiciškai perduodamas iš kartos į kartą, lyg paveldimas priklausymas tam 
tikrai religinei bendruomenei. Šiuolaikinėse visuomenėse religinis tapatumas yra 
pasirenkamas ir tokiu būdu susijęs su iššūkiais bei rizika. Religinis tapatumas ne 
visada lemia religinių įsitikinimų raišką per praktikas, pastebėta, kad tampa įprasta 


religijos kritika. Anot sociologo Jėrg Stolz ir kt. (2016: 135), religijos kritika gali būti 

įvairių formų, nuo dalyvavimo diskusijose apie religijos ir mokslo santykį iki religijos 
taikomos simbolinės prievartos ar paramos kariniams konfliktams. Religijos kritikos 
formavimasis dažnai siejamas su laisvamanių judėjimu, o religijos kritika tapo šiuo- 
laikinės visuomenės socialine realybe. 

Mokslinėje literatūroje teigiama, kad religinis tapatumas dažnai naudojamas 
kaip socialinis žymuo, mobilizuojantis prieš kitus, kurie laikomi grėsme. Religinio 
tapatumo teorijos teigia, kad minėtosios mobilizacijos yra strategijos ir gali keistis 
laikui bėgant bei keičiantis kontekstui. Be to, šios mobilizacijos yra ir racionalios 
pastangos įgyti galią kitiems (Banton, 1983; Jenkins, 2014; Day ir Lee, 2014). Reli- 
giniai tapatumai gali būti skatinami arba ribojami etniškumo ar pilietiškumo sam- 
pratų (Burchardt, 2020: 100). Viešajame diskurse dažnai aptinkami posakiai apie 
religinį tapatumą - lietuvis ar lenkas katalikas, rusas ar rumunas ortodoksas, bet ne 
prancūzas katalikas ar olandas protestantas - yra pavyzdžiai, leidžiantys svarstyti 
apie religinio tapatumo išskirtinumo bruožus pokomunistinėse visuomenėse ir jų 
sąsajas su nacionalizmu. Tapatumas turi unikalią reikšmę tiems, kurie jį deklaruoja, 
ir veikia netolygiuose galios santykiuose. Taigi, jei dominuojančios grupės nesu- 
geba suprasti mažumų tapatumo arba, dar blogiau, jei dominuojančios grupės per 
atskirties procesus primeta savo tapatumą pavaldžioms grupėms, taip iškreipia 
religinių mažumų grupių tapatumus (Modood, 2013 [2007]). 

Pastebėta, kad Lietuvos visuomenės religingumo tendencijoms apibrėžti ne- 
tinka plačiai Vakarų Europos visuomenėse taikoma tikėjimo be priklausymo (angl. 
believing without belonging) tezė (Davie, [1994] 2015). Lietuvos visuomenėje išlieka 
svarbios religiškai ir kultūriškai paveiktos nacionalinės tradicijos, greta kurių aptin- 
kamas besiformuojantis religinis individualizmas, kartu vyksta pokyčiai ir moralinių 
vertybių srityje link liberalėjimo, kurie siejami ir su kartų kaita (Schroeder, 2013; 
Žiliukaitė et al., 2016). Modernizacijos ir sekuliarizacijos procesai vyko individualaus 
religingumo lygmeniu daugelyje Europos visuomenių, ir Lietuva nėra išimtis, todėl 
vertybiniais klausimais požiūris keičiasi link liberalėjimo. 1990-2008 m. Europos ver- 
tybių tyrimo duomenų analizė parodė, kad, nepaisant religinio atgimimo po Sovietų 
Sąjungos žlugimo, religijos poveikis žmonių kasdieniam gyvenimui buvo sąlyginis 
(Juknevičius, 1998; Žiliukaitė, 2000, 2016). Tolesnė Europos vertybių tyrimo duo- 
menų analizė parodė po truputį augantį Lietuvos gyventojų pritarimą abortų, eu- 
tanazijos, homoseksualumo ir kitų moralinių vertybių klausimams (Žiliukaitė, 2016: 


176). Nors amžius ir religingumas ir toliau buvo pagrindiniai kintamieji, rodantys 

požiūrį į moralines vertybes Lietuvoje, jaunesni žmonės išreiškė labiau individualis- 
tinį ir liberalesnį požiūrį nei vyresni (ypač sovietmečiu užaugintos kohortos), išreiškę 
konservatyvesnes vertybes ir linkę į kolektyvizmą. Lytis taip pat išlieka svarbus kin- 
tamasis vertinant visuomenės požiūrį į moralinių vertybių pažeidimus, Lietuvoje 
vyrai jų pateisinimų randa dažniau nei moterys (Žiliukaitė, 2016: 183). Moterys Va- 
karų kultūrose dažniausiai laikomos religingesnėmis nei vyrai, jos įvardijamos tradi- 
cijų palaikytojomis ir pagrindinėmis religinės socializacijos agentėmis tradicinėse 
visuomenėse (Trzebiatowska ir Bruce, 2016). Tačiau tokias nuostatas ginčija moterų 
emancipacijos ir moralinio pliuralizmo procesai bei kiti šiuolaikinės visuomenės mo- 
dernizacijos ir individualizacijos procesų paveikti veiksniai. Taip pat religijos ir am- 
žiaus santykio analizė atskleidė, kad, žvelgiant iš gyvenimo kelio (angl. life course) 
perspektyvos, dažniau religingos būna jaunesnio ir vyresnio amžiaus respondentų 
kohortos. Patyrę religinę socializaciją šeimoje individai išlieka religingi visą gyve- 
nimą, nors religingumo intensyvumas, ypač praktikų aspektu, gali kisti (Petts, 2009). 

Dažnos pokomunistinės visuomenės individualaus religingumo situaciją, anot 
lenkų sociologų Irenos Borowik ir Tadeusz Doktor (2000), apibūdinanti tezė būtų 
priklausymas be tikėjimo (angl. belonging without believing). Visuomenės dau- 
gumos priklausymo nacionalinei bažnyčiai deklaravimas daugelyje pokomunistinių 
visuomenių kelia klausimų apie religinio, etninio ir nacionalinio tapatumų sąveiką. 
Dauguma Lietuvos gyventojų save priskiria Romos katalikų bendruomenei, šis ta- 
patinimasis gali būti paaiškinamas Romos katalikų bažnyčios vaidmeniu naciona- 
linės valstybės kūrimo procese ir jos pozicija totalitarinio režimo atžvilgiu (Grzyma- 
la-Busse, 2015; Kuznecovienė et al., 2016). 

Apibendrinant galima teigti, kad religinių tapatumų įvairovė yra kiekvienos vi- 
suomenės tikrovė, nepriklausanti nuo jos modernizacijos proceso etapo. Išryškėję 
skirtumai tarp Vakarų Europos ir pokomunistinių visuomenių religinių tapatumų 
atsiskleidžia jo formavimosi aplinkybėmis, kuomet jis tampa paveldėtas arba įgy- 
jamas gyvenimo eigoje. Pastebėta, kad pokomunistinėse visuomenėse linkstama 
tapatintis su daugumai atstovaujančia religine organizacija - nacionaline bažnyčia. 
Tačiau tapatinimasis su nacionaline bažnyčia neapriboja religinių tapatumų įvai- 
rovės, kuri skleidžiasi per tikėjimų ir praktikų raišką. Tolesniuose skyriuose bus 
analizuojama, kaip religinių tapatumų įvairovė formuoja platesnį reiškinį - religijų 
įvairovę, bus aptartos jo apibrėžties problemos, bruožai ir raiška organizaciniame 


bei visuotiniame socialiniame lygmenyse. 

1.2. Religijos kaita šiuolaikinėje visuomenėje: 
link religijų įvairovės? 


Minėta, kad religijos sociologijoje ilgą laiką dominavusi religijos vietos ir vaidmens 
visuomenėje santykį bei jo kaitą analizavusi sekuliarizacijos teorija pastaraisiais de- 
šimtmečiais užleidžia vietą religijų įvairovės teoriniams ir empiriniams tyrimams. Nors 
egzistuoja įvairios sekuliarizacijos sampratos, apibendrinant galima teigti, kad seku- 
liarizacija šiose diskusijose buvo suvokiama kaip žyminti istorinį procesą, kurio metu 
religija prarado arba vis dar praranda ankstesnėse visuomenėse jai priskirtą vietą 
ir vaidmenį. Prognozuojamos įvairios socialinės šio proceso pasekmės: nuo gana 
radikalių teiginių, kad religija moderniame pasaulyje išnyks ir ją pakeis mokslas, iki 
teiginių, jog kinta tik religijos raiškos formos, socialinis religijos reiškinys yra būtina ir 
neišvengiama visuomenės egzistavimo sąlyga. Religijos sociologijoje galima išskirti 
kelis požiūrius į religijos kaitą šiuolaikinėje visuomenėje ir esmines jos egzistavimo 
prielaidas, veikiamas svarbiausių socialinės struktūros pokyčių bei juos sekusių idė- 
jinių ir vertybinių permainų, kurios lėmė šiuolaikinės religijos susiformavimą. 

Funkcionalistinio požiūrio atstovai - religijos sociologijos klasikas Emile 
Durkheim ir jo sekėjai - analizavo kintančias religijos funkcijas šiuolaikinėje visuo- 
menėje (Durkheim, 1999 [1912]; Luckmann, 1967; Dobbelaere, 2002; Bruce, 2002). 
Konstatuoti įvykę pokyčiai, tokie kaip dvasininkijos konsultacines funkcijas perėmę 
įvairių sričių konsultantai ir religijos, turėjusios deviacijos nustatymo monopolį, po- 
zicijų praradimas šiuolaikinėje visuomenėje. Sociologai Pippa Norris ir Ronald In- 
glehart (2004: 9) teigia, kad šiuolaikinėje visuomenėje prarastas „religijos tikslas“, 
kuris suprantamas kaip tam tikrų funkcijų visuomenėje atlikimas. Prarastų religijos 
funkcijų pasekmė - sumažėjęs bažnyčios lankomumas Vakarų Europoje, kurį šio 
požiūrio atstovai siejo su funkcine diferenciacija, tradicijų naikinimo ir religinio in- 
dividualizmo procesais (Jagodzinski ir Dobbelaere, 1995: 115). 

Norris ir Inglehart religijos kaitos prielaidomis šiuolaikinėje visuomenėje laiko 
struktūrinius ir vertybinius pokyčius. Jie nurodo, kad „visuomenių tipai (agrarinė, 
industrinė ir poindustrinė) ir jų kontekstai daro įtaką religijos vietai ir kaitai, nes 
ekonominiai ir politiniai pokyčiai neišvengiamai veikia kultūrą“ (Norris ir Inglehart, 
2004: 3-33). Agrarinio tipo visuomenės, pasak Norris ir Inglehart, kenčia nuo 
blogų gyvenimo sąlygų, mažo raštingumo, neefektyvios sveikatos sistemos ir mažų 


pajamų. Tokios visuomenės susiduria su dideliu aplinkos užterštumu, paplitusia 

lyčių nelygybe ir giliai įsišaknijusiais etniniais konfliktais. Šios problemos nespren- 
džiamos dėl korupcijos valdžioje, neefektyvaus administravimo ir politinio nesta- 
bilumo. Pasak sociologo Steve Bruce, vergas ir valstietis tradicinėje visuomenėje 
buvo ne profesijos apibūdinimas, bet socialinis, teisinis ir politinis statusas. Vergas 
ir valstietis tokie išlikdavo nepaisant darbo valandų skaičiaus, nes, pasibaigus ofi- 
cialiam darbo laikui, statusas nepakisdavo. Bruce pažymi, kad pagrindinė sąlyga 
modernybėje, kuri tapo privaloma norint būti darbingam, pilietiškam ir socialiai 
priimtinam, yra tam tikras išsilavinimo lygis, į kurį pirmiausia įeina raštingumas. 
Kai tai buvo suprasta, anot jo, socializacija tapo standartizuota ir centralizuota. 
Tad šiuolaikinėje visuomenėje švietimo sistema nebėra atiduota į šeimos, klano ar 
gildijos rankas (Bruce, 1998: 25). 

Anot Norris ir Inglehart, religijos vaidmens kaitai šiuolaikinėje visuomenėje 
įtaką daro kultūrinis veiksnys, kai tradicijos perduodamos iš kartos į kartą ir tokį 
perdavimą nebūtinai skatina religinės organizacijos. Kaip pavyzdį jie mini protes- 
tantiškąją etiką, kuri Skandinavijos kraštuose perduodama švietimo sistemos ir 
žiniasklaidos pagalba, o bažnyčia ar kita religinė institucija prie to praktiškai nebe- 
prisideda. Tokio pobūdžio kultūrinis veiksnys, Norris ir Inglehart nuomone, veikia 
ir bendrus skirtumus tarp visuomenių, ekonominius bei politinius pokyčius (Norris 
ir Inglehart, 2004: 17). Katalikiškos visuomenės skiriasi nuo protestantiškų, musul- 
monų - nuo judėjų ir pan. Tad ir religijos vaidmuo šiose visuomenėse skiriasi pagal 
minėtus kultūrinius ir kitus pokyčius visuomenėje. 

Racionalistinio požiūrio atstovai Max Weber ir jo sekėjai teigė, kad šiuolaikinėje 
visuomenėje racionalizacija pateiks atsakymus į klausimus, į kuriuos anksčiau at- 
sakyti buvo pajėgi tik religija (Berger, 1967, 1980; Wilson, 1966; Martin, 1978). Ra- 
cionalizacijos proceso metu mokslas supriešinamas su religija, valstybė atskiriama 
nuo bažnyčios. Pasak šios teorijos šalininkų, dar viena racionalizacijos pasekmė yra 
industrializacija, kuri prisideda prie galutinio rezultato - pakitusios religijos vietos 
ir vaidmens šiuolaikinėje visuomenėje. Industrializacija skatina visuomenės vys- 
tymąsi įvairiose srityse - pailgėja gyvenimo trukmė, padidėja saugumo jausmas. 
Industrinė visuomenė suteikia savo nariams daugiau saugumo elementarių gy- 
venimo sąlygų patenkinimo atžvilgiu - geriamojo vandens tiekimo, maitinimosi, 
bendro raštingumo lygio pakėlimo, urbanizacijos, viduriniosios klasės iškilimo - ir 
šiuo požiūriu sumažina tikimybę pasirinkti religiją kaip pateikiančią atsakymus į 


klausimus dėl gyvenimo sąlygų. 

Abiejų trumpai aptartų požiūrių sintezę religijos kaitos modernioje visuome- 
nėje klausimu galima aptikti sociologo Thomo Luckmann (1967) darbuose. Aptar- 
damas religiją ir asmens tapatumą modernioje visuomenėje jis konstatuoja, jog 
šiame socialiniame kontekste išnyksta visa apimantis sakralusis kosmosas (angl. sa- 
cred cosmos), būdingas tradicinėms visuomenėms, ir atsiranda oficialaus religijos 
modelio bei subjektyvių prasmės sistemų neatitikimų. Juos lemia konkuruojančių 
prasmės sistemų atsiradimas arba religinio pliuralizmo iškilimas, kuris sąlygoja ins- 
titucinę religijos specializaciją. Anot Luckmann, ją sudaro vadinamojo oficialaus 
modelio standartizuotas perdavimas, doktrininių tiesų ir deviacijos kontrolė, kuri 
palaiko „sakralaus kosmoso stabilumą“. Luckmann teigia, kad religijos institucinė 
specializacija — istorinio proceso pasekmė, kuri transformavo tradicinę socialinę 
santvarką į modernią industrinę visuomenę ir pakeitė religiją iš viešos į subjektyvią 
ir privačią (Luckmann, 1967: 77-86). 
anot Luckmann (1967), yra socialinių sąlygų, apibrėžiančių individualias prasmės 
sistemas, kaita. Į šią kaitą nespėja reaguoti oficialusis religijos modelis. Susidariu- 
siai situacijai gali priešintis religiniai ekspertai, kurie yra motyvuoti palaikyti reli- 
gijos status guo ir perduoti ją pasauliečiams. Tačiau religiniai ekspertai, Luckmann 
nuomone, turėtų pripažinti kai kuriuos siekiamų idealų ir faktų neatitikimus. Tokiais 
atvejais inicijuojami doktrinų pokyčiai, atspindintys socialinę kaitą. Tačiau kol re- 
ligijos socializacija yra bendra, dalis individų, kartą priėmę oficialios religijos mo- 
delio prasmes, kasdienybę interpretuos remdamiesi būtent jomis, o kuo labiau sa- 
kralusis kosmosas yra eliminuojamas iš sekuliariųjų normų, tuo mažiau palaikomos 
religinės normos ir tai tampa vien privačiu laisvalaikio užsiėmimu. Autonomiškumą, 
būdingą moderniam žmogui, Luckmann sieja su vartotojiška orientacija, kuri ne tik 
skiria dėmesio ekonominiams produktams, bet ir charakterizuoja individo santykį 
su kultūra. Pastarajai patekus į modernų socialinį kontekstą, nebelieka privalomų 
interpretacinių ir vertybinių schemų su aiškia prasmių hierarchija. 

Vartotojiškumas religijos srityje, anot Luckmann, reiškiasi ne tik individualiai 
konstruojama tapatybe, bet ir individualia galutinių prasmių sistema. Tokių indi- 
vidualių, sinkretinių konstruktų šiuolaikinėje visuomenėje galima aptikti daug ir 
įvairių, tačiau nė vienas jų nebevyrauja ir neįgauna oficialiosios religijos statuso. 
Vis dėlto oficialiosios religijos išlieka šiuolaikinės visuomenės sakralaus kosmoso 


dalimi ir dažnai vienintelės laikomos religijomis. Tačiau individualus religingumas 

nebeatlieka oficialiosios religijos vaidmens. Vadinasi, tam tikra prasme atsiskiria 
oficialioji ir individualioji religija ir tai lemia religijos vaidmens bei vietos kaitą mo- 
dernioje visuomenėje. Pasak Luckmann, šiuolaikinėje visuomenėje „sakralusis kos- 
mosas“ nebesiremia monopolį turėjusiomis institucijomis, kurios „specializavosi 
sakralios visatos perdavimu“. Šios institucijos nebeperduoda visiems privalomo re- 
ligijos modelio ir drauge yra priverstos konkuruoti su kitomis prasmių sistemomis, 
kad sulauktų autonomiškų potencialių vartotojų susidomėjimo jų „produktu“ 
(Luckmann, 1967). 

Religija šiuolaikinėje visuomenėje egzistuoja modernizacijos kontekste, kuri 
siejama su istoriškai ir geografiškai apčiuopiamomis socialinėmis, politinėmis ir 
ekonominėmis permainomis, kurios kartu su urbanizacija ir industrializacija vyko 
Vakarų Europoje. Dėl jų susiformavo nauja savimonės forma, kurią lemia ir naujų 
vertybių kontekstas, o pastarosios, pasak Norris ir Inglehart, - tai egalitarizmas, 
liberalizmas, seksualinė revoliucija, šeimos modelių kaita, lyčių lygybė, tolerancija 
skyryboms ir homoseksualumui (Norris ir Inglehart, 2004: 222). Anot sociologo Er- 
nest Gellner (1996 [1983]), ankstesnėse visuomenėse darbo pasirinkimą lėmė hie- 
rarchiniai santykiai, tačiau šiuolaikinėje visuomenėje visi tapo lygūs - nebeprivalėjo 
rinktis specialybės pagal šeimos tradiciją. Ekonominė plėtra suteikė darbo rinkai 
mobilumo ir padidino galimybes sutikti kitaip mąstančių žmonių. Egalitarizmo pa- 
plitimą lėmė ir privačios, ir viešosios sferų atskyrimas, darbo ir namų perskyra. 

Antropologas Paul Heelas, kalbėdamas apie religijos modernų sociokultūrinį 
kontekstą, yra linkęs išskirti dvi tendencijas - diferenciaciją ir dediferenciaciją. Mo- 
dernizacija, pasak jo, neišvengiamai siejasi su diferenciacija, t. y. įvairių sričių, pa- 
vyzdžiui, darbo ir namų, atskyrimu, tapatumų atskirtimi - nacionaliniais, tautiniais, 
kultūriniais skirtumais ir pan. Tačiau paradoksalu, kad greta diferenciacijos vyksta 
ir vienijimosi procesas, kurio metu ieškoma kažko jungiančio, vienijančio, tapataus, 
transcendentinio ir universalaus. Visus vienijančiu dalyku tampa žmogus ir jo teisių 
konstruktas, priimtas daugumoje pasaulio valstybių (Heelas 1998: 2-3). 

Šiuolaikinės visuomenės religijos lauko transformacijos kviečia apmąstyti vyks- 
tančius procesus atsisakant ideologiškai angažuotos sekuliarizacijos sąvokos. Anot 
sociologo Roberto Bellah (1970), sekuliarizacijos teorinė prieiga susiformavo kaip 
Apšvietos reakcija į krikščioniškąją religinę tradiciją, kuriai būdingas stiprus kog- 
nityvinis šališkumas ir ortodoksinio tikėjimo akcentavimas. Bellah kritika sekulia- 


rizacijos tezei neapsiribojo tik šališkumu, pastarąją jis įvardijo mitu, kuris pateikia 

„emociškai nuoseklų tikrovės paveikslą“, ir todėl priskyrė ją religinėms, bet ne 
mokslinėms doktrinoms. Anot Bellah, kadangi religija atlieka svarbias socialines 
funkcijas, ji užims svarbiausią vietą žmonijos kultūriniuose rūpesčiuose. Sociologas 
Oliver Tschannen (1991, 1994), atlikęs sekuliarizacijos teorijų analizę, priėjo prie 
išvados, kad pagrindiniai šios sąvokos elementai, tokie kaip diferenciacija, raciona- 
lizacija, autonomizacija, nebūtinai reiškia religijos išnykimą visuomenėje. Paaiškėjo, 
kad daugumoje sekuliarizacijos sampratų figūruoja religijos autoriteto mažėjimas, 
bet ne religijos kaip socialinio instituto išnykimas (Chaves, 1994; Yamane, 1997). 

Sociologas Karel Dobbelaere (2002) atkreipė dėmesį, kad kalbant apie religijos 
vietos ir vaidmens kaitą šiuolaikinėse visuomenėse svarbu išskirti tris sekuliariza- 
cijos dimensijas, atitinkančias tris socialinės analizės lygius - visuomenės, religinių 
institucijų ir individo. Laicizacijos (pranc. laicitė) sąvoką jis taikė kalbėdamas apie 
religijos kaitą visuomenės lygmenyje, kuri apima religinių institucijų diferenciaciją 
nuo kitų visuomenės sektorių. Pavyzdžiui, religijos ir valstybės santykių raida ir 
kaita, vykusi daugelyje Vakarų Europos valstybių 18 ir 19 a., galėtų būti interpre- 
tuojama šios kaitos kontekste ir įvardijama laicizacija. Religijos kaitos sąvoka Do- 
bbelaere apibūdino kaitą religinėse institucijose, kuomet šios praranda dalį savo 
specifinio religinio pobūdžio, idant taptų pasaulietiškesnės, o Chaves (1994) šį pro- 
cesą pavadino „vidine sekuliarizacija“. 

Individualiame lygmenyje analizuodamas religijos kaitą Dobbelaere vartoja re- 
liginio įsitraukimo sąvoką, o religijos kaita čia apima asmeninio religinio tikėjimo ir 
individualios veiklos, tokios kaip narystė ir dalyvavimas religinėse organizacijose, 
nuosmukį. Religijos kaitos procesai bet kuriame iš šių visuomenės gyvenimo lyg- 
menų gali vykti nepriklausomai vienas nuo kito, todėl labai svarbu kalbant įvardyti, 
kuris iš trijų analizuojamas. Dobbelaere nuomone, dažniausiai būtent religijos ir 
valstybės santykių kaita tapatinama su sekuliarizacijos teze, kas nereiškia religijos 
išnykimo ar asmeninio religingumo nuosmukio, nors šie procesai gali lydėti reli- 
gijos pašalinimą iš visuomenės gyvenimo centro. 

Sekuliarizacijos teorinė prieiga iš esmės remiasi sekuliaraus ir religijos laukų 
atskyrimu, kuris buvo kvestionuotas 20 a. dešimtajame dešimtmetyje pradėjus 
ryškėti religijos sugrįžimo į viešąją erdvę empiriniams įrodymams, kurie padėjo 
pagrindus ir teoriniams svarstymams (Casanova, 1994). Religijos raiškos viešojoje 
erdvėje analizė rėmėsi empirika grįstų religinių argumentų grįžimu į viešąją erdvę, 


pirmiausia į politinį gyvenimą Jungtinėse Amerikos Valstijose kartu su Ronald 

W. Reagan išrinkimu prezidentu ir religinės dešinės judėjimo formavimusi, kuris 
vyko tuo pačiu metu, kaip ir Sovietų Sąjungos geopolitinės galios nykimas, galiau- 
siai atvedęs prie jos griūties. Popiežiaus Jono Pauliaus II dalyvavimas Rytų bloko 
išardymo procesuose kėlė klausimų apie religijos vaidmenį politikoje ir Europoje. 
Kartu su religijos sugrįžimu į viešąją erdvę siejama ir auganti religijos privatizacija, 
kuomet religija tampa vis labiau privačiu reikalu, kurį vengiama demonstruoti ir 
aptarinėti viešojoje erdvėje. Religinio individualizmo, kai įvairių religinių tradicijų 
tikėjimo ir praktikų elementai yra sujungiami individų religinėse sistemose, taip 
pat ryškėja. 

Sociologas Peter Beyer (2007) išskyrė keturias religijos kaitos šiuolaikinėse vi- 
suomenėse kryptis, kurioms įtaką daro modernizacija, globalizacija ir kiti vykstantys 
socialiniai procesai. Pirmiausia, anot Beyer, šių procesų kontekste vyksta kaita nuo 
institucionalizuotos religijos link neinstitucionalizuoto religingumo, formuojasi kri- 
tinis žvilgsnis į institucionalizuotą, dažnai suprantamą kaip bažnytinį religingumą, 
jo vietoje formuojasi neinstitucionalizuotas, tinklinis religingumas, nesukuriantis 
priklausymo ir nereikalaujantis institucinio lojalumo. Kita minėtų socialinių procesų 
kontekste vykstanti kaita religijos lauke yra nuo viešos link privatizuotos religijos, 
šiuolaikinėse visuomenėse religingumas vis dažniau matomas kaip privataus in- 
divido gyvenimo dalis, kuriam prieštarauja viešas religingumo demonstravimas. 
Dar viena religijos kaitos šiuolaikinėje visuomenėje kryptis, kai tradicionalistinė ir 
konservatyvi religija kinta modernėjimo ir liberalėjimo link, taip atliepiami ir visuo- 
menėje vykstantys pokyčiai liberalėjimo link. Oficialioji religija, kuriai atstovauja 
pripažintos religinės organizacijos, šiuolaikinėse visuomenėse keičiasi link nereli- 
ginių formų, kurios atlieka religijos funkcijas, tokias kaip visuomenės sutelktumo 
jausmo generavimas. Anot Beyerio, vykstančios religijos kaitos kontekste religija 
kaip visuomenės sanglaudos, integracijos ir solidarumo teikėja praktiškai išnyksta 
iš regos lauko, tuo tarpu ji tampa skirtumų, ginčų ir neretai konfliktų vieta. Anks- 
čiau religijos kaitą nusakiusios sąvokos, tokios kaip sekuliarizacija, diferenciacija, 
privatizavimas, ir religijos skirstymas į kategorijas pagal „modernią / tradicinę“ 
šiame kontekste nebetenka prasmės, nes ankstesnės idėjos tampa subordinuotos 
dabar jau tarsi savaime suprantamai religijų įvairovei. 

Religijų įvairovės sąvokos religijos sociologijoje plėtotės pradžia sutampa su 
kituose sociologiniuose tyrimuose aptinkama daugiasluoksnės įvairovės (angl. 


super diversity) sąvoka, taikoma apibūdinant dabartinę didesnę gyventojų įvairovę 

(kalbinę, etninę, religinę, socialinę ir pan.) nei ankstesnėse visuomenėse. Anot šios 
sąvokos autoriaus Steve Vertovec (2007, 2012), daugiasluoksnė įvairovė yra dina- 
miška kintamųjų sąveika tarp padidėjusio skaičiaus naujų, mažų ir išsklaidytų, įvai- 
rios kilmės, per pastarąjį dešimtmetį atvykusių ir tarp valstybiškai susijusių, socialiai 
ir ekonomiškai diferencijuotų ir teisiškai susisluoksniavusių imigrantų. Daugia- 
sluoksnė įvairovė reiškia didesnę įvairovę ne tik tarp imigrantų ir mažumų grupių, 
bet ir jų viduje. Pavyzdžiui, pasak Vertovec, Somalio bendruomenei priklauso Di- 
džiosios Britanijos piliečiai, pabėgėliai ir prieglobsčio prašytojai, žmonės, turintys 
specialius leidimus gyventi, migrantai be dokumentų ir antriniai migrantai iš kitų 
Europos šalių. Nasar Meer papildo (2014: 144), kad daugiasluoksnė įvairovė apima 
tiek empirinį reiškinį (įvairovės plitimą), tiek normatyvinius didėjančios įvairovės 
reikalavimų pareiškimus (susijusius su imigracija ir platesniais supratimo apie tapa- 
tumo kategorijas pokyčiais). Daugiasluoksnės įvairovės sąvoka, suformuota kultūrų 
įvairovės pagrindu, peržengė kultūrų ribas ir apėmė ir socialinius skirtumus, tokius 
kaip amžius, lytis, seksualumas, negalė. 

Religijos lauke vykstantys procesai dažnai apibūdinami diversifikacijos arba 
įvairėjimo samprata, kuri atskleidžia įvairiuose visuomenės sektoriuose vykstantį 
procesą, kuris dažnai vadinamas religiniu pliuralizmu. Vis dėlto, anot sociologo 
James A. Beckford (2003: 73-74), moksliniame diskurse reikėtų atskirti religijų įvai- 
rovės ir religinio pliuralizmo sąvokas, jis pateikė tris priežastis tokiam sprendimui. 
Jo teigimu, visuomenėms būdingos skirtingos religijų įvairovės raiškos formos, 
religinių bendruomenių priėmimas ar pripažinimas viešosiose erdvėse, moralinio 
ar politinio religijų priėmimo viešosiose erdvėse palaikymas. Beckford pliuralizmą 
linkęs vadinti moraliniu ir politiniu religinės įvairovės pripažinimu - ideologija, pa- 
grįsta įsitikinimu, kad religinės grupės gali ir turi sugyventi visuomenėje. Kitaip 
tariant, religinis pliuralizmas gali būti apibrėžiamas kaip ideologija, įteisinanti re- 
liginių grupių sambūvį visuomenėje ir sukurianti sąlygas religijų įvairovės raiškai. 

Religijų įvairovė kaip socialinis reiškinys gali būti suprantama įvairiai. Beckford 
(2003: 77) religijų įvairovę apibrėžia kaip socialinį reiškinį, apibūdinantį religinius 
įsitikinimus ir religines bendruomenes, egzistuojančias tam tikroje visuomenėje. 
Religijų įvairovė yra kompleksinis socialinis reiškinys, kurį galima matuoti religinių 
organizacijų ar tikėjimo tradicijų skaičiumi tam tikroje visuomenėje. Tačiau, pasak 
Beckford, toks požiūris gali būti problemiškas, nes kai kurios bendruomenės turi 


mažai pasekėjų, o kitos veikia tik tam tikroje geografinėje vietovėje. Šiuo atveju 

kyla klausimas, ar tokioje visuomenėje apskritai galima kalbėti apie religijų įvai- 
rovę. Kitas religijų įvairovės rodiklis, pasak Beckford, yra asmenų, kurie tapatinasi 
su tam tikra religine bendruomene, skaičius. Tačiau ši metrika taip pat yra proble- 
miška, nes asmenys, tapatindamiesi su tam tikra religine bendruomene, gali tai 
daryti dėl tradicinių priežasčių, bet neišpažinti tikėjimo, nedalyvauti tos bendruo- 
menės ritualuose, todėl, pasak Beckford, tampa svarbu atskirti religijų įvairovę 
organizaciniame ir individualiame lygmenyse. 

Dar vienas galimas religijų įvairovės visuomenėje rodiklis, pasak Beckford, yra 
atstovavimas pasaulio religijoms, nors ši sąvoka sulaukia nemažai kritikos šiuolai- 
kinėse religijos studijose. Kai kuriais atvejais tokia metrika gali būti naudingesnė 
nei religinių bendruomenių skaičius, nes leidžia pamatyti vyraujančias tendencijas. 
Pavyzdžiui, visuomenė, kurioje dominuoja dvi pasaulio religijos (krikščionybė ir is- 
lamas), gali būti atviresnė religijų įvairovei nei visuomenė, kurioje dominuoja viena 
pasaulio religija. Kai visuomenėje vyrauja dvi religinės tradicijos, galima kalbėti 
apie visuomenių skirtumus pagal ideologijas ir kultūras, o susiskaidymas vienoje 
religinėje tradicijoje tokiu atveju neturėtų įtakos religijų įvairovei. Šiuolaikinėse vi- 
suomenėse ryškėjant religinio individualizmo tendencijoms, individai apsispren- 
džia nepriklausyti religinėms bendruomenėms ir tampa religiniais vartotojais: 
konstruoja religiją rinkdamiesi komponentus iš įvairių religinių tradicijų pagal savo 
poreikius. Dar vienas būdas identifikuoti religijų įvairovę, teigia Beckford (2003), yra 
analizuoti procesus, kurių metu visuomenėje dominuojanti religinė tradicija skyla 
į įvairius judėjimus ar dvasines mokyklas. Vidinė vienos ar kitos religinės tradicijos 


įvairovė taip pat prisideda prie religijų įvairovės analizuojamoje visuomenėje. 


1.3. Religijų įvairovės samprata ir kilmės kontekstas 


Religijų įvairovės egzistavimas visuomenėje nėra naujas reiškinys, nes individua- 
laus religingumo tikėjimų ir praktikų įvairovė - gana įprastas reiškinys, apibūdintas 
įvairiose etnografinėse studijose. Pasak religijų istorikės Kim Knott, religijų įvairovė 
yra ne tik vėlyvosios moderniosios imigracijos ir besiformuojančios diasporos są- 
monės pasekmė, bet dažnai ir daugelyje vietų matoma kaip religinių grupių gausė- 
jimo, įvairėjimo ir polinkio išsiskirti bei režimų, kurie siekė juos reguliuoti ir valdyti, 


rezultatas. 20 a. antrojoje pusėje šie procesai, anot Knott, užgožė Vakarų socialinių 

mokslų atstovų negebėjimą svarstyti ir diskutuoti apie religijos egzistavimą, svarbą 
tapatumui ir galimą vaidmenį visuomenės gyvenime ir politikos formavimo proce- 
suose (Knott, 2015: 91). 20 a. pabaigoje religijų įvairovė apėmė politinę ir socialinę 
politinių veikėjų ir paprastų žmonių vaizduotę, pasklido viešuosiuose diskursuose 
apie kultūrinių skirtumų valdymą, taigi tapo daugelio reguliavimo praktikų prie- 
laida. Religijų įvairovės supratimas tampa vis svarbesne priemone, leidžiančia vy- 
riausybėms pažinti savo populiacijas (Burchardt, 2020: 103). 

Sociologams susitelkus į religijų įvairovės tyrimus, išskirtos trys šiuolaikinei vi- 
suomenei būdingo religijų įvairovės reiškinio formavimosi priežastys - religinės, 
socialinės ir technologinės (Bouma ir Ling, 2011). Religinės priežastys - tai religinių 
inovacijų poreikiai tiek individualiame, tiek organizaciniame lygmenyje, dėl ko for- 
muojasi ir nauji religiniai judėjimai bei organizacijos. Taigi, viena vertus, religinėmis 
priežastimis įvairovei formuotis galima laikyti vidinę kiekvienos religinės organiza- 
cijos kaitą, kylančią iš naujų idėjų ir / ar lyderystės poreikių. Antra vertus, religinės 
organizacijos pokyčiai neišvengiamai susiję ir su socialine kaita, nes, sparčiai kin- 
tant individų gyvenimo sąlygoms, dėl daugelyje visuomenių vykstančių neolibe- 
ralių reformų formuojasi naujų atsakymų į egzistencinius ir ontologinius klausimus 
bei naujų dvasinių autoritetų poreikis. 

Socialinės religijų įvairovės priežastys, anot Boumos ir Ling (2011), - išryškėjęs 
religijos privatizavimas, didėjantis vartotojiškumas, globalizacija ir migracija. Šiuo- 
laikinėse visuomenėse vyksta religijos privatizavimo procesas: religija tampa kiek- 
vieno individo asmeniniu reikalu, nebe paveldima, bet pasirenkama, praranda 
turėtą monopolį ir tampa rinkos dalimi. Religinės rinkos sąlygomis įsigalint ekono- 
miniams pasiūlos ir paklausos dėsniams, religijos laukas diferencijuojasi, formuo- 
jasi dar gilesnė ir platesnė religijų įvairovė. Prie socialinių religijų įvairovės formavi- 
mosi šiuolaikinėje visuomenėje priežasčių priskirtinas ir migracijos procesas, kurio 
metu individai keičia gyvenamąją vietą dėl politinių, ekonominių ar kitų priežasčių. 
Migracija kaip darbuotojų trūkumo problemos sprendimas sudaro sąlygas įsikurti 
kitų kultūrinių tradicijų ir religinių tikėjimų individams, kurie burdamiesi į religines 
bendruomenes prisideda prie religijų įvairovės plėtros. Technologinės religijų įvai- 
rovės priežastys, anot Boumos ir Ling (2011), formuojasi dėl šiuolaikinių techno- 
logijų, prisidedančių prie sparčios religinių idėjų sklaidos, plėtros. Interneto dėka 
individui tampa lengvai prieinamos įvairiose kultūrose ir visuomenėse egzistuojan- 


čios religinės idėjos. 

Anot Beckford, visuomenės pritarimas religijų įvairovei svyruoja nuo toleran- 
cijos ir svetingumo iki tam tikrų teisių apribojimų, visuomenės pritarimas religijų 
įvairovei yra religijų, religinių grupių, visuomenių ir tautų santykių barometras. 
Beckford (2003) išskyrė tris religijų įvairovės socialinio pripažinimo aspektus. 
Įstatymai ir konstitucinės nuostatos, apibrėžiančios religinių grupių veiklos ribas. 
Bažnyčios ir valstybės santykiai taip pat yra įtraukti į šią dimensiją, nes jie sudaro 
socialinį kontekstą, kuriame egzistuoja religijų įvairovė. Antrasis religijų įvairovės 
priėmimo aspektas yra nusistovėjusios sąvokos ir praktikos, leidžiančios religinei 
bendruomenei veikti kaip priimtinai tos visuomenės daliai. Religinių bendruomenių 
lyderių, kviečiamų kalbėti įvairiose valstybinėse šventėse, atranka galėtų būti viena 
iš gerųjų praktikų atpažįstant egzistuojančią religijų įvairovę. Galimybių įvairovė — 
plati, kai kurios visuomenės religinius lyderius išstumia iš viešųjų erdvių, kitos gi 
sukuria ypatingas sąlygas kuriai nors vienai religijai, suteikdamos jai valstybinės 
religijos statusą ar įvardydamos tradicines ar istorines religines bendrijas, kaip tai 
yra daugelyje Rytų ir Vidurio Europos valstybių. Sąvokų, vartojamų teisėkūroje, 
reikšmė taip pat svarbi religijų įvairovės atpažinimo ir priėmimo srityje. Pavyzdžiui, 
2002 m. Estijos religinė asociacija „Maavalla Koda“ sėkmingai užginčijo teisinius 
terminus, tokius kaip kongregacija, bažnyčia ar vienuolynas, vartojamus 2002 m. 
Bažnyčių ir kongregacijų įstatyme, kurie primeta krikščionišką religinių organizacijų 
ir jų struktūros supratimą. 2004 m. įstatymas buvo pakeistas, kad būtų galima var- 
toti istorinę terminiją (Ringvee, 2021a). 

Trečiasis religijų įvairovės pripažinimo visuomenėje aspektas, anot Beckford, - 
pripažintų religinių bendruomenių noras matyti kitas bendruomenes kaip lygia- 
vertes partneres viešojoje erdvėje. Šis aspektas ypač svarbus visuomenėse, ku- 
riose viena ar kelios religinės organizacijos turi didelę galią, pavyzdžiui, Danijoje 
ar Jungtinėje Karalystėje esančios valstybinės bažnyčios yra perėmusios kai kurias 
valstybės funkcijas ir tokiu būdu. 

Religijų įvairovės tyrimai telkiasi į religine prasme įvairių visuomenių funkcio- 
Beaman et al., 2013; Bader, 2007, 2013; Beaman, 2014). Anot sociologės Lori 
Beaman (2014: 92), nuo 20 a. dešimtojo dešimtmečio religijų įvairovės tyrimai su- 
kūrė specifinius rėmus, kuriuose turi būti įrėminta religija, jos išraiška, jos nebu- 
vimas ir religiniai skirtumai. Religijų įvairovė įvardijama kaip problema, dėl kurios 


atsirado ekspertų būrys, diskursinė sistema ir stebėsena, reguliavimas ir skirtumų 

akcentavimas įvairiuose visuomenės lygmenyse. Ji analizuoja religijų įvairovę tar- 
pasmeniniame, grupių ir instituciniame lygmenyse, o pagrindiniais veikėjais religijų 
įvairovės lauke, nustatydami šios įvairovės kontūrus ir konstruodami naratyvus apie 
religiją ir įvairovę, tampa teisė ir medijos. Teisei sunkiai sekasi priimti lankstumu ir 
neapibrėžtumu pasižyminčius religinius tapatumus, o medijos linkusios ignoruoti 
sėkmingas religijų įvairovės priėmimo kasdienybės istorijas (Beaman, 2012, 2014). 

Religijų įvairovė nėra duotybė, bet pasiekiama per socialines praktikas (Bur- 
chardt, 2020). Anot Beaman, sociologai, analizuodami religijų įvairovę, turi būti vie- 
nodai susirūpinę tuo, kaip žmonės kasdieniame gyvenime diskutuoja dėl skirtumų, 
kitaip jie rizikuoja likti įkalinti įvairovės „problemoje“ (2014: 90). Religijų įvairovės 
kasdienybės patirtis Beaman (2014) apibūdina sąvoka gili lygybė (angl. deep egua- 
lity). Gili lygybė, anot Beaman, nebūtinai palaikoma žodžiais, labiau įgyvendinama 
praktiškai. Gili lygybė yra apie (nekonfliktuojančius) „ne įvykių“ mikroprocesus, 
kurie sukuria lygybę, pagrįstą interesais ir įsipareigojimu kitiems. Beaman teigimu, 
gili lygybė nėra teisinis, politinis ar socialinis receptas, taip pat jos neįmanoma pa- 
siekti įtvirtinant žmogaus teisių dokumentuose. Tai procesas, kurį paprasti žmonės 
nuolat išgyvena savo kasdieniame gyvenime. Gili lygybė - tai vizija, peržengian'ti 
teisę, politiką ir socialinę politiką, lygybę perskirstanti kaip procesą, o ne apibrė- 
žimą ir kaip gyvenimą, o ne reguliavimą. Joje lygybė pripažįstama kaip kasdieninės 
sąveikos produktas ir atsekama per abipusę pagarbą, panašumų ir skirtumų pripa- 
žinimą bei bendruomenių ir kaimynysčių kūrimą. Ji cirkuliuoja per mikroskopinius 
individualaus veikimo ir neveikimo procesus bei kolektyvines rūpestingumo ap- 
raiškas. Tai nėra kalbos, tolerancijos ar prisitaikymo procesas. Paradoksalu, bet gili 
lygybė yra trapi, dėl šios priežasties gali būti manoma, kad ji ne visai gili, o gana 
sekli. Tačiau ji yra socialinio gyvenimo pagrindo dalis, nes nuolat kartojasi, cirku- 
liuoja, transformuojasi. Derybų istorijų perpasakojimas ir studijavimas gali pakeisti 
socialinę vaizduotę ir padėti atrasti tai, kas veikia. Kartu turime pripažinti, kad tai, 
kas veikia, priklauso nuo vietos ir laiko (Beaman, 2014: 96). 

Anot Beaman, religijų įvairovės priėmimo diskusijose svarbu mąstyti apie pa- 
našumo sąvoką, apie tai, kaip, kada ir kodėl įgyvendinama gili lygybė. Gebėjimas 
įsivaizduoti save santykyje su kitais ir tai, ką turi bendro su kitais, yra esminis da- 
lykas norint suprasti skirtumus. Panašumas yra kontinuume tarp skirtumo ir vie- 
nodumo (Beaman, 2014: 100). Panašumas pasireiškia įvairiais būdais: jis gali būti 


bendrai žmonijoje, bendruose išgyvenimuose (bendras vakaras balkone arba, dar 

dramatiškiau, bendras traumos ar nelaimės išgyvenimas), bendrose vertybėse 
(abu esame knygos žmonės), bendra tapatybė (tėvas, dukra, sūnus), bendras rei- 
kalas ir pan. Panašumas gali būti labai silpnas arba menkas, arba tvirtas. Jis gali 
būti naudojamas norint paskatinti gilios lygybės įgyvendinimą, ir tai yra jos sąlyga 
(Beaman, 2014: 101). 

Idėja, kad tolerancija ir prisitaikymas yra rėmai, kuriuose religijų įvairovė turėtų 
būti suprantama ir „išspręsta“, viešajame diskurse ir teisėje yra plačiai paplitusi, 
anot Beaman (2014). Šis diskursas tampa atspirties tašku diskutuoti apie religinius 
skirtumus ir įvairovę, įskaitant viešąjį diskursą ir politines diskusijas, religijos laisvės 
apsaugos teisinius pagrindus ir interpretacijas. 

Manoma, kad tolerancijos kaip pagrindo taikymas yra minimalus standartas, 
kurio turėtume laikytis kalbėdami apie religijų įvairovę. Be abejo, tolerancijos sam- 
prata lėmė santūrumą, dalijimąsi ištekliais ir tikėjimą, kad derybos dėl skirtumo 
slypi moraliniuose „turėta“. Panašiai ir tolerancijos operacionalizacija per akomo- 
daciją remiasi šiomis sąvokomis, kad būtų pasiekta tam tikros daugumos ir ma- 
žumų pusiausvyros, bet jėgų pusiausvyra, tiksliau - veto teisė, daugiausia priklauso 
nuo religinės ir kultūrinės daugumos (Jakobsen ir Pellegrini, 2004; Brown, 2008; 
Bader, 2007, 2013; Beaman, 2014). 

Tolerancija gali būti suprantama kaip priėmimas ar pakentimas to, kas nepa- 
tinka, suvokiant egzistuojančius esminius skirtumus. Filosofas Jay Newman (1982) 
religinę toleranciją apibrėžia kaip toleranciją religiniams įsitikinimams, religinėms 
praktikoms ar patiems tikintiesiems, apimančią ir religingų žmonių toleranciją ne- 
religingiems. Amerikiečių istorikas William R. Hutchison (2003), atlikęs religijų įvai- 
rovės raiškos ir santykių su visuomene ir valstybe formavimosi analizę, išskyrė tris 
religinio pliuralizmo etapus ir santykinai juos pavadino tolerancijos, įtraukimo ir da- 
lyvavimo etapais. Religinio pliuralizmo idealu Hutchison (2003) laiko būvį, kuomet 
įvairių religijų tikintieji ne tik kviečiami prisidėti prie religinio pliuralizmo projekto 
įgyvendinimo, bet ir pripažįstami kaip kitokie ir kaip kitokie priimami. Būvį, kai 
jiems suteikiamos kultūrinės galios daryti įtaką lipdant visuomenę kaip vienetą. 
Pliuralizmo kaip dalyvavimo etape įvairių religinių bendruomenių tikintieji, pasak 
Hutchison (2003), visuomenę kuria kaip lygiaverčiai partneriai, o jų religinės ben- 
druomenės nėra pliuralizmo projekto pasmerktos išnykti ar asimiliuotis. 

Pirmasis religinio pliuralizmo įgyvendinimo JAV etapas buvęs pliuralizmas kaip 


tolerancija, anot Hutchison (2003). Šiame religinio pliuralizmo etape pabrėžiamas 

priklausymas kultūrai, kuo remiantis individai skirstomi į savus, priklausančius kul- 
tūrai, ir svetimus, nepriklausančius kultūrai. Lyginant su svetimais, savi individai 
gali išpažinti tam tikrą religiją ir turėti nuomonę apie ją tokio laipsnio, kokio tik 
nori, o esant svetimam, reikia siekti prisitaikyti, asimiliuotis ir tapti savu. Iš esmės 
tai reiškia, kad toks pat elgesys gali būti traktuojamas skirtingai, atsižvelgus į tai, 
subjektas laikomas savu arba svetimu. Kaip taisyklė, savų elgesio ribos yra pla- 
tesnės nei svetimų. Šiam labai selektyviam religinio pliuralizmo tipui būdingas tam 
tikras paradoksas: religiniai konfliktai dažniau būna susiję su kultūriniu priklausymu 
ir religijos sąlygotu elgesiu, o ne su pačiu religiniu tikėjimu. Religinio pliuralizmo 
kaip tolerancijos etape, žvelgiant per santykį su kultūriškai svetimais, galimi du 
neveiksmingi tolerancijos tipai, kurie pasireikšdavo ir JAV istorijoje. Vienas iš ne- 
veiksmingos tolerancijos tipų yra sarkastiška tolerancija, pasireiškianti tam tikrų 
religinių įsitikinimų viešu išjuokimu, diskreditavimu. Kaip sarkastiškos tolerancijos 
pavyzdį Hutchison pateikia pamokslininko William Miller, 1831 m. paskelbusio apie 
greitą antrąjį Kristaus atėjimą, atvejį, kuomet neišsipildžiusi pranašystė sulaukė di- 
džiulio visuomenės dėmesio ir pašaipų. Antruoju neveiksmingos tolerancijos tipu 
Hutchison nurodo laisvę eiti „kur nors kitur“. Šios laisvės esmė - rekomenduoti 
nepripažintų religinių bendruomenių nariams pasitraukti ten, kur būtų labiau pri- 
pažįstami ir galėtų laisviau praktikuoti savo religiją. Tad iš esmės ši laisvė eiti kur 
nors kitur tėra netolerancijos ir persekiojimo maskavimas. 

Religinio pliuralizmo kaip tolerancijos etapą Jungtinių Amerikos Valstijų istori- 
joje, anot Hutchison (2003: 6), keitė religinio pliuralizmo kaip priklausymo etapas, 
kurį lėmė abejonės dėl tolerancijos veiksmingumo siekiant integruoti visuomenę. 
Antrasis pliuralizmo etapas sietinas su teologinio liberalizmo paplitimu protestantų 
bažnyčiose. Liberalizmo, kuris pirmenybę suteikė socialinei, o ne uždarai religinei 
krikščioniškojo veikimo sampratai ir atnešė augantį dominuojančių bažnyčių atvi- 
rumą, optimizmą dėl galimybės pakeisti visuomenę krikščioniškuoju idealu. Protes- 
tantiškasis liberalizmas pasiūlė tai, kas, palyginti su elementaria tolerancija, laikyta 
pažanga, nes nuspręsta įraukti į JAV visuomenės kūrimo projektą jų paribiuose 
buvusias religines bendruomenes, pirmiausia judėjus ir Romos katalikus. Tačiau 
pereinant į religinio pliuralizmo kaip priklausymo etapą paaiškėjo, kad dominuo- 
jančios visuomenės grupės nebuvo pasiruošusios kompromisams dėl savo kintan- 
čios padėties, taip pat nebuvo laukiama, kad įtrauktos religinės bendruomenės 


duotų ką nors savo, unikalaus, individualaus; pliuralizmo kaip priklausymo etape 


39 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


daryta prielaida, kad jos tiesiog įsilies į esamą visuomenės projektą ir pamažu iš- 
tirps. Šį pliuralizmo etapą gerai iliustruoja verdančio puodo (angl. melting pot) 
metafora: įvairios religijos turėjo tiesiog susilieti į visumą, kuri, daugumos manymu, 
buvo tolygi liberaliajam protestantizmui. Tačiau tokia prieiga prie religinio pliura- 
lizmo klausimo buvo, pasak Hutchison, tarsi Trojos arklys: įtrauktosios religinės 
mažumos visai nebuvo linkusios elgtis pagal joms primetamą schemą ir laikyti lie- 
žuvį už dantų joms svarbiais klausimais, kuriais jų nuomonė nesutapdavo su domi- 
nuojančios daugumos nuomone. Taigi, priklausymas tebuvo iliuzinis, nes judėjai 
ir katalikai kultūrinės galios neįgijo, šios bendruomenės taip ir liko visuomenės 
pakraščiuose. Įtrauktos religinės bendruomenės praktiškai ir toliau neturėjo jokio 
svarbesnio vaidmens JAV visuomenės kūrimo projekte. Paaiškėjo, kad religinio 
pliuralizmo kaip dalyvavimo etapas buvo ir selektyvus, nes neapėmė kitų krikš- 
čioniškų bendruomenių, tokių kaip Jehovos liudytojai, ar Pastarųjų dienų šventųjų 
(mormonų) bei pagrindinių pasaulio religijų - budizmo, hinduizmo, kurios jau buvo 
pradėjusios kurtis Jungtinėse Amerikos Valstijose. 

Religinio pliuralizmo kaip priklausymo etapą, anot Hutchison, keitė dalyvavimo 
etapas, kuomet dalyvavimas suprantamas kaip įgaliojimas ir drauge įpareigojimas 
individams bei grupėms dalintis atsakomybe formuojant ir įgyvendinant bendrus 
visuomenės siekius bei lūkesčius ne tik teoriniu, bet ir praktiniu lygmeniu. Šiam re- 
liginio pliuralizmo tipui svarbus pats dalyvavimas, kuris tampa išaugusios pagarbos 
tam tikros grupės tapatumui priežastimi. Šis pliuralizmo etapas remiasi, Hutchison 
teigimu, dvikrypte logika. Viena vertus, jei kultūriškai dominuojančios religinės 
grupės ketina reikalauti pagarbos (ne tik tolerancijos) savo esminiams religiniams 
įsipareigojimams, jos turės gerbti ir analogiškus kitų įsipareigojimus. Antra vertus, 
tokia abipusė pareiga gerbti esminius religinius įsipareigojimus reiškia, kad jie visų 
pirma turi būti, jų negalima atsižadėti dėl pliuralizmo. „Jei aš sutinku, kad turi teisę 
tvirtai laikytis savo įsitikinimų, nėra jokios prasmės man apsiriboti ar daryti kom- 
promisus dėl tų pačių įsitikinimų laikymosi savęs atžvilgiu“ (Hutchison, 2003: 235). 
Tokiu būdu Hutchison atmeta vieną dažniausių priekaištų religiniam pliuralizmui, 
esą jis reiškia religinio tapatumo atsisakymą. Religinio pliuralizmo kaip dalyvavimo 
įsivyravimas JAV visuomenėje yra saugotina vertybė, palaikanti taiką visuomenėje. 
Anotjo, pliuralizmo kaip dalyvavimo samprata yra ir vienas iš demokratinės ideolo- 
gijos elementų, tačiau drauge ir vienas iš leistinų, o gal ir būtinų bet kurios teistinės 


religijos principų (Hutchison, 2003: 236). 

Apibendrinant galima teigti, kad religijų įvairovė yra socialinis konstruktas, eg- 
zistuojantis visose šiuolaikinėse visuomenėse, kurį lemia religinių, kultūrinių, so- 
cialinių ir politinių veiksnių visuma. Religijų įvairovės atpažinimo ir priėmimo pro- 
cesuose dalyvauja tiek individai, tiek religinės organizacijos, įvairios visuomenės 
institucijos ir valstybė. Tolerancija skirtumams ir bendrumų paieškos, prisitaikymas 
sudaro sąlygas gilios lygybės (Beaman, 2014) fomavimuisi ir visapusiškam visuo- 


menės dalyvavimui religinio pliuralizmo ideologijos įgyvendinime. 


1.4. Religijų įvairovės priėmimas ir valdysena 


Religijų įvairovės socialinio priėmimo problema išlieka aktuali tiek teoriniuose 
svarstymuose, tiek praktikoje. Anot struktūralizmo teoretiko Levi-Strauss, never- 
tėtų tikėtis, kad vieną dieną tarp žmonių įsiviešpataus broliškumas ir lygybė, kurie 
nepamins jų įvairovės, ir paaiškina, kad bet kuri kultūra iš esmės nesugeba tei- 
singai vertinti kitos kultūros, nes nė viena kultūra negali išsilaisvinti iš savo pačios 
gniaužtų ir jos požiūris lieka įkalintas reliatyvizme, nuo kurio nėra kur pabėgti (Le- 
vi-Strauss, 2015: 112-114). 

Socialinis išskyrimas yra procesas, kurio metu kai kurie žmonės ar jų grupės 
apibrėžiami kaip nepritampantys prie dominuojančios grupės normų. Socialinis 
išskyrimas taip pat reiškia neigiamų savybių priskyrimą asmenims ar grupėms, sie- 
kiant atskirti juos nuo socialinės grupės, kuri suvokiama kaip norminė. Išskyrimas 
yra etikečių klijavimas nepritampantiems žmonėms. Eileen Barker (2021a), remda- 
masi Mary Douglas (1966), teigia, kad nors ribos, apibrėžiančios mūsų sąvokas, yra 
būtinos, kad galėtume bendrauti vieni su kitais, kaip ir kur šios ribos nubrėžiamos, 
susiję su socialine grupe, pagal kurią jos buvo nubrėžtos. Dar svarbiau yra tai, kad 
šios linijos, priklausomai nuo to, kur nubrėžiamos, gali įgyti itin daug galios ar netgi 
tapti pavojingos. Tai, kas yra už tos linijos, gali būti pavojinga, šlykštu, jaudinti 
arba būti laikoma šventa. Mūsų vartojamos sąvokos gali kisti keliaujant per laiką ir 
vietas, o tai, ką į jas įdedame arba ko neįdedame, gali turėti reikšmingų pasekmių. 
Riba gali būti vertinama kaip „natūrali“ arba „nenatūrali“ kiekvienu tam tikru laiku 
ir tam tikroje vietoje; tai gali būti daugiau ar mažiau priimtina; daugiau ar mažiau 
skirtinga; daugiau ar mažiau lankstu; daugiau ar mažiau nuolatinė; daugiau ar ma- 


žiau diskutuotina ir lengviau ar sunkiau formuojama (Barker 2021a). 

Išskyrimo procesas gali būti palaikomas dominuojančios socialinės grupės ir 
valstybės per jos teisinę sistemą. Tyrimas apie tai, kaip įstatymai veikia religines 
mažumas, parodė, kad Vakarų demokratijose įstatymai paprastai leidžia mažumų 
religijoms tikėti ir praktikuoti tol, kol jos nesielgia nusikalstamai (Barker, 2021b). 
Religijos ir valstybės santykių modelių įvairovė Vakarų demokratijose atskleidžia 
tam tikrą vartojamų teisės terminų ir jų įgyvendinimo, pavyzdžiui, sąvokų „baž- 
nyčia“, „kristianizacija“, paplitimą. Religinės mažumos susiduria su iššūkiais, ban- 
dydamos rasti savo vietą esamose valstybių teisinėse sistemose, ir kartais turi imtis 
teisinių žingsnių, kad įvyktų pokyčiai. 

Analizuojant religinių mažumų santykius su valstybe ir visuomene posovieti- 
nėse visuomenėse būtina atsižvelgti ir į totalitarinio režimo pasekmių socioistorinę 
perspektyvą. Sovietinis režimas siekė apriboti religinę veiklą ir įvesti alternatyvią — 
sekuliariąją - naują socialinę santvarką, įtvirtintą mokslinio ateizmo ideologijoje 
(Smolkin, 2018). Šią idėją sekė religinė politika, turėjusi įvairių pasekmių religinėms 
organizacijoms, atsižvelgiant į tai, ar valstybė traktavo jas kaip legalias ar nelega- 
lias. Religijos politikos analizė kitoje komunistinio režimo valdomoje šalyje - Kinijos 
Liaudies Respublikoje - parodė, kad yra trys kategorijos, kurias kiti galėtų vadinti 
„religijomis“. Sociologas Fenggang Yang (2006) šias kategorijas pavadino raudo- 
nąja, juodąja ir pilkąja rinkomis: (a) raudonoji rinka yra valstybės pripažintos ir re- 
gistruotos religijos (budizmas, taoizmas, katalikybė, protestantizmas ir islamas), 
kurios pripažįsta savo ištikimybę valstybei; (b) pilkoji rinka susidaro iš vadinamųjų 
namų bažnyčių, kurios gali būti ir milžiniškos kongregacijos, kurioms buvo leista 
veikti tol, kol jos per daug nepasireiškia viešai; (c) juodąją rinką sudaro „xie jiao“ - 
terminas, kurį KLR ir „Google“ verčia kaip „blogio kultas“, nors tikslesnis jos apibū- 
dinimas būtų „eretiška organizacija“. Šios grupės teisiškai apibrėžiamos kaip nusi- 
kalstamos organizacijos ir joms netaikomas „religijos“ statusas, nors kai kurios iš jų 
neabejotinai būtų laikomos religijomis daugelyje kitų visuomenių (Barker, 2021b). 

Anot Pierre Bourdieu (2005), valstybės veikia siekdamos pašvęsti kultūrinius 
skirtumus ir tapatybes bei kategorijas, kuriomis jie grindžiami, padarydamos šias 
kategorijas natūralias ir duotąsias. Šią valstybių galią Michel Foucault plėtojo savo 
valdysenos sampratoje, kai valdžia pirmiausia pasireiškia per įvardijimą, žymė- 
jimą ir kategorizavimą. Foucault valdysenos samprata apibūdina praktiką, kuria 
kontroliuojamas žmonių elgesys per kreipimosi būdus, modifikuojant subjekty- 


vumą ir tapatumus. Nors Foucault pagrindinį dėmesį skyrė žmonių grupavimui į 


42 


I dalis. Religijų įvairovė kaip šiuolaikinės visuomenės problema 


administracines kategorijas, šiais laikais įtraukiamos ir tapatumo, tokios kaip reli- 
gija, kategorijos. Tad šiuolaikiniai religijų įvairovės režimai veikia ir naudojasi galia 
per veiksmus, palaikančius tapatumo kategorijas (Foucault, 1988: 19; Burchardt, 
2020). 

Mokslinėje literatūroje pateikiamos įvairios tipologijos, siekiančios suprasti 
religijų įvairovės valdyseną, Europoje pabrėžia istorinius religinius bruožus (Ma- 
deley, 2003), abipusius santykius tarp institucijų ir veikėjų (Bader, 2009) ir religijos 
sampratą teisinėje interpretacijoje (Sealy et al., 2021). Analizuojant religijų įvairovę 
Europoje pasitelkiami religijos politizavimo, institucionalizacijos ir saugumizacijos 
teoriniai aiškinimai (Sealy et al., 2021). 

Viena iš esminių religijų įvairovės valdysenos problemų yra santykis su seku- 
liarizmu ir egzistuojančia jo praktikų įvairove. Mokslinėje literatūroje pateikiami 
įvairūs sekuliarizmo apibrėžimai (Keane, 2000; Casanova, 2009; Martin, 2015; Zu- 
ckerman ir Shook, 2017; Fox, 2018; Modood, 2019). Jiems būdinga aptarti religijos 
ir valstybės veikėjų, institucijų ir jų funkcijų atskyrimą, pabrėžiant šių sričių autono- 
miškumą ir nepriklausomumą, o kartais ir religijos redukavimą iki privačios srities. 
Tai, kad sekuliarizmo sąvokos apibrėžimas išlieka įvairus, lemia socialiniai, politi- 
niai ir istoriniai faktoriai, darantys įtaką religijos ir valstybės atskyrimui. Manoma, 
kad sekuliarizmo augimas didžiąja dalimi buvo susijęs su pažanga lyčių lygybės ir 
seksualinės pilietybės srityje, laipsnišku religinės daugumos institucinių privilegijų 
panaikinimu ir imigrantų daugelyje Vakarų Europos nacionalinių valstybių religinių 
teisių plėtra (Burchardt, 2020). 

Anot Madeley (2009), religijos ir valstybės atskyrimas gali turėti įvairių prie- 
žasčių bei aplinkybių ir aptaria keturias religijos bei valstybės atskyrimo formas 
pagal šio santykio veikėjų pozicijas. Separacionizmas, arba atskirumas, - tai vals- 
tybės neutralumo religijos atžvilgiu principas. Laicizmo principas skelbia, kad vals- 
tybė ne tik neremia jokios religijos, bet ir riboja jos buvimą viešojoje erdvėje. Tokie 
apribojimai gali apimti viešą religinių institucijų veiklą, bet kraštutiniais atvejais 
draudimai gali būti taikomi ir privačioje sferoje. Laicizmas pasisako už visišką reli- 
gijos ir valstybės atskyrimą, gana dažnai pasitaikantį šiuolaikinėje demokratinėje 
valstybėje. Absoliutaus atskyrimo principas, anot Madeley, apibrėžia, kad valstybė 
nei remia, nei trukdo jokiai religijai. Nors valstybė atribota nuo religijos, pozicija 
dėl religijos dalyvavimo pilietinėje visuomenėje ir politiniame diskurse gali skirtis 


(Esbeck, 1988; Kuru, 2009). Pavyzdžiui, Jungtinių Amerikos Valstijų Konstitucijoje 

įtvirtinta skirtis tarp religijos ir valstybės lemia jų atskyrimą, tačiau religijos raiška 
viešajame gyvenime priimtina kaip ir politikų religinės kalbos vartojimas, bet vals- 
tybės parama religijai - ne. 

Neutralaus politinio rūpesčio principas „reikalauja, kad vyriausybės veiksmai 
nepadėtų ar netrukdytų jokiam gyvenimo planui ar gyvenimo būdui labiau nei bet 
kuriam kitam ir kad vyriausybės veiksmų pasekmės būtų neutralios“ (Madeley, 
2003: 5). Šis principas leidžia vyriausybėms remti arba apriboti religiją tiek, kad 
rezultatas būtų vienodas visoms religijoms. Idealų išskyrimo principas reikalauja, 
kad „valstybei būtų užkirstas kelias pateisinti savo veiksmus suteikiant pirmenybę 
tam tikram gyvenimo būdui“ (Madeley, 2003: 6). Tokia religijos politikos samprata 
sutelkta į ketinimą, o ne į rezultatą. Taigi, religija praktiškai gali būti traktuojama 
skirtingai, kol nėra konkretaus ketinimo palaikyti ar trukdyti konkrečiai religijai. 

Politika sukuriama arba deklaruojama konstitucijose, įstatymuose, teisės ak- 
tuose, sutartyse, teismų sprendimuose, pareigūnų ir vietos valdžios veiksmuose 
(Fox, 2018). Analizuodamas religijos politiką, Fox (2018) jų tipus išskyrė į dvi kate- 
gorijas - turinčias ir neturinčias valstybinės religijos. Tarp turinčių valstybinę religiją 
atsidūrė tiek demokratinėmis laikomos, tiek ir nelaikomos valstybės. Valstybinę re- 
ligiją turinčios valstybės, anot Fox, yra trijų tipų - religinė valstybė, valstybės kon- 
troliuojamos religijos ir aktyvios valstybinės religijos. Religinės valstybės atveju, 
anot jo, valstybė tvirtai remia ir stiprina daugumos religiją, kurios laikymasis yra 
privalomas, pavyzdžiui, Saudo Arabija, Kuveitas. Valstybės kontroliuojamos reli- 
gijos išlaikomo teigiamo požiūrio politika pasireiškia valstybės palaikymu religijai 
ir jos institucijų kontrole, pavyzdžiui, Danija, Graikija. Aktyvios valstybinės religijos 
tipas pasireiškia aktyvia valstybės parama religijai, tačiau religija nėra privaloma ir 
valstybė nedominuoja oficialiosios religijos institucijose, pavyzdžiui, Islandija, Nor- 
vegija. 

Valstybinės religijos neturinčių valstybių tipų, anot Fox (2018), yra dešimt. Pir- 
menybę turinčios religijos tipas - kai valstybėje nėra oficialios religijos, bet viena 
religija privilegijuojama, bet panašiai elgiamasi ir su mažumų religijomis, pavyz- 
džiui, Armėnija, Bulgarija. Daugiapakopis religijų pripažinimas - viena religija - 
kai privilegijuojama viena religija reiškiasi, esant vienai ar daugiau religijų, kurios 
gauna mažiau naudos nei pageidaujama religija, bet daugiau nei kitos, pavyz- 
džiui, Rusija, Baltarusija, Turkija. Daugiapakopis religijų pripažinimas - kelios reli- 


gijos - kuomet privilegijuojamos kelios religijos, tai pasireiškia valstybės privilegijų 

suteikimu kelioms aukščiausio pripažinimo sulaukusioms religijoms, pavyzdžiui, 
Lietuva, Latvija. Bendradarbiavimo tipas - kai kelios religijos yra privilegijuojamos 
ir gauna naudos iš valstybės, pavyzdžiui, Albanija, Belgija, Estija. Remiantysis reli- 
gijos politikos tipas - kai valstybė vienodai remia visas religijas, pavyzdžiui, Naujoji 
Zelandija, Brazilija. Kompromisinis valstybės religijos politikos tipas - kai valstybė 
teigiamai vertina religiją ir skiria jai minimalią paramą, pavyzdžiui, Australija, JAV. 
Separacionistinis religijos politikos tipas - kai valstybės požiūris į religiją yra nei- 
giamas, ji linkusi ją redukuoti į privačią erdvę, skiria minimalią paramą, pavyzdžiui, 
Prancūzija, Azerbaidžanas. Nespecifinio priešiškumo religijos politikos tipas - kai 
religinės organizacijos ribojamos panašiai kaip ir kitos nevalstybinės organizacijos, 
pavyzdžiui, Kuba. Valstybės kontroliuojamos religijos su neigiamu požiūriu tipas — 
kai valstybė įsteigia oficialią religinę organizaciją, kurią kontroliuoja. Visa religinė 
veikla už šios institucijos ribų yra ribojama, tokios politikos tikslas - kontroliuoti, o 
ne remti religiją, pavyzdžiui, Kinija, Turkmėnija. Konkretaus priešiškumo religijai 
politika - kai valstybė riboja arba uždraudžia bet kokią religiją jos teritorijoje dėl 
ideologinių priežasčių, pavyzdžiui, Šiaurės Korėja. 

Apibendrindamas religijos politikos įvairovę Europoje Siniša Zrinščak (2011) iš- 
skyrė tris religijos ir valstybės santykių modelius. Pirmasis - valstybinės arba nacio- 
nalinės bažnyčios modelis, taikomas Jungtinėje Karalystėje, Danijoje, Suomijoje. 
Antrasis - valstybės ir religijos atskyrimo modelis, taikomas Prancūzijoje, Nyder- 
landuose. O trečiasis - bendradarbiavimo modelis, kuriam būdingas konstitucinis 
bažnyčios ir valstybės atskyrimas, lydimas tarpusavio bendradarbiavimo, paremto 
valstybės ir skirtingų religijų susitarimais, turinčiais svarbių ir oficialiai pripažintų / 
remiamų socialinių uždavinių ir reikšmės. Zrinščak taip pat atkreipė dėmesį į Eu- 
ropos Sąjungos neutralumą religinių ir filosofinių klausimų atžvilgiu, kartu išlaikant 
pagarbą individualiems ir bendruomeniniams religiniams poreikiams bei religinių 
organizacijų apsisprendimo teisei. 

Atsakymas į klausimą, kuri valstybės religijos politika geriausiai užtikrina reli- 
ginių mažumų teises ir religijų įvairovę, priklauso nuo įvairių veiksnių, vieno grei- 
čiausiai ir neįmanoma rasti. O greta valstybės religijos politikos svarbu įvertinti 
ir vykdomą socialinę politiką religijų įvairovės srityje. Socialinė politika gali būti 
plėtojama remiantis informacija apie religinių grupių narių skaičių, jų amžių ir išsi- 
mokslinimą. Pastebėta, kad religijų įvairovės kultūrai teikiamų paslaugų, tokių kaip 


tinkamas maistas, sveikatos priežiūra bei pasninko ir religinių švenčių kalendorius, 

grupių segregacija arba susitelkimas tam tikroje teritorijoje, skatina socialinę izolia- 
ciją ir įtarumą, trukdo suprasti ir kurti pasitikėjimą (Bouma ir Hughes, 2014), todėl 
svarbu užtikrinti, kad visose miesto dalyse būtų galima statyti religinės paskirties 
pastatus ir įsigyti būstą, bendras gyvenimas leistų kurti abipusiu pažinimu ir pa- 
garba grįstus santykius. Abipusei pagarbai ugdyti svarbu švietimas apie religijas 
kartu su pilietinėmis programomis, skatinančiomis tarpreliginį dialogą ir konsulta- 
cijas (Bouma ir Hughes, 2014). 


1.5. Persekiojimas ir diskriminacija dėl religijos: kur ir kaip? 


Jau svarstyta, kad religijų įvairovės priėmimo visuomenėje problema neatsiejama 
nuo religinės tolerancijos individualiame lygmenyje, juo labiau ji neatsiejama ir 
nuo veiksmų, kurių imasi tiek individai, tiek valstybės institucijos religinių ben- 
druomenių bei jų narių atžvilgiu. Mokslinėje literatūroje religijų įvairovės priėmimo 
problema religijos ir valstybės santykių kontekste diskutuojama persekiojimo dėl 
religijos ir diskriminacijos dėl religijos sąvokų lauke. Esminė skirtis formuojasi tarp 
šių reiškinių vertinimo ir priskyrimo autoritarinėms ar demokratinėms valstybėms, 
persekiojimai dėl religijos siejami su religinių bendruomenių reglamentavimu au- 
toritarinėse valstybėse, o diskriminacija dėl religijos - demokratinėse valstybėse 
(Sarkissian, 2009, 2015; Fox, 2016). 

Pasak Ani Sarkissian, nedemokratinėse valstybėse gali būti nelaisvi ir nesąži- 
ningi aukšto rango valstybės pareigūnų rinkimai, mažai arba visai nekonkuruojama 
dėl vykdomųjų postų (pvz., paveldimos monarchijos), todėl jose galima tikėtis 
aukštesnio religinių represijų lygio. Valstybėse, kuriose vykdomoji valdžia mažai 
kontroliuojama, politikai gali nebaudžiami represuoti, nes tik nedaugelis institu- 
cijų ar grupių gali mesti iššūkį savo valdžiai. Didesnė politinė konkurencija mažina 
prievartos tendencijas, skatindama vyriausybes konkuruoti dėl politinės paramos, 
taip mažindama valstybės represinius pajėgumus. Atsižvelgiant į tai, kaip religinis 
visuomenės susiskaldymas sąveikauja su strateginiais politikų interesais įvairiose 
institucijose, galima paaiškinti, kada, kodėl ir kaip politikai nusprendžia taikyti re- 
presinius apribojimus religinėms grupėms. Nedemokratinių valstybių religijos po- 


litika dažniausiai sukurta ir įgyvendinama taip pat, kaip ir demokratinių valstybių, 

jų teisės aktuose numatyta religijos laisvė, kai kurios numato privilegijas religinei 
daugumai ir istorinėms mažumoms (Sarkissian, 2015). 

Mokslinėje literatūroje išskiriamos kelios priežastys, slypinčios tiek valstybėje, 
tiek pačioje religijoje, kodėl valstybės represuoja religiją. Autoritarinėms valsty- 
bėms siekiant kontroliuoti viešąją erdvę, religinės grupės gali būti matomos kaip 
erdvės, kuriose gali vykti nekontroliuojama politinė veikla. Religinės grupės turi 
galią paveikti savo narių santykį su valdžia, kvestionuoti jos legitimumą. Kai kurios 
religinės grupės išpažįsta antipolitinius tikėjimus, kurie jų tikinčiuosius gali paska- 
tinti nedalyvauti politikoje, tokios nuostatos autoritarinių režimų gali būti laikomos 
grėsmingos dėl jų poreikio legitimizuoti savo valdžią per netikrus rinkimus, ku- 
riuose dažniausiai visi piliečiai įpareigojami dalyvauti. Valstybės gali represuoti re- 
ligiją, tuomet kai kurios religinės grupės laikomos nepriimtinos religinei daugumai 
ir jai atstovaujančiai religinei organizacijai. Tokiu atveju valstybė, siekdama kurti 
abipusės pagarbos ir palaikymo santykį su vyraujančia religine organizacija, imasi 
represijų prieš religines mažumas (Sarkissian, 2015: 16). 

Sociologai diskriminaciją apibrėžia kaip neteisingą elgesį su tam tikromis socia- 
linėmis grupėmis arba atskirais individais. Šis neteisingas elgesys siejamas su visuo- 
menėje dominuojančios grupės interesais, diskriminacija suprantama kaip kovos dėl 
valdžios ir privilegijų išraiška. Diskriminacija gali būti subjektyvi ir objektyvi. Subjek- 
tyvi — tai individo jausmai ir patirtys, nusakančios neteisingą subjektyviai traktuo- 
jamą elgesį jo atžvilgiu. Objektyvi - teisės aktais, politikos priemonėmis įtvirtintas 
neteisingas elgesys įvairių socialinių grupių atžvilgiu. Diskriminacija dėl religijos gali 
būti vykdoma tiek prieš tikinčius, tiek prieš netikinčius individus bei jų grupes. 

Politologas Jonathan Fox (2016) diskriminacijos dėl religijos sampratą apibrėžia 
kaip religinių mažumų religinės praktikos arba religinių institucijų apribojimus, kurie 
nėra taikomi daugumos religijai. Anot Fox ir Topor (2021), religinė diskriminacija 
gali būti valstybinė arba individuali. Valstybinės religinės diskriminacijos raiška gali 
būti įvairi, taikoma tiek viešajam, tiek privačiam gyvenimui. Viešajame gyvenime 
valstybinė religinė diskriminacija gali pasireikšti ribojimais švęsti religines šventes, 
maldos namų statybos, nuomos ar remonto trikdžiais, ribojant religinių mokyklų 
veiklą ir (arba) religinį švietimą apskritai. Valstybinė religinė diskriminacija taip pat 
pasireiškia ribojimais vykdyti religinę veiklą, religines apeigas ir įsigyti jų priemonių, 
leisti ir platinti religinius leidinius. Kitas valstybinės religinės diskriminacijos raiškos 


aspektas - dvasininkų veiklos ribojimai, dirbtinai kuriamos kliūtys jiems rengti ir 

kasdienei bei misionieriškai veiklai. Taip pat kuriamos kliūtys religinių mažumų dva- 
sininkams patekti į ligonines, kalėjimus, karines bazes ir kitur, kur gali prireikti ka- 
peliono. Valstybinė religinė diskriminacija pasireiškia ir įtvirtinama teisine nuostata 
arba politika, kuomet kai kurios mažumų religijos skelbiamos „pavojingomis arba 
ekstremistinėmis sektomis“, kuomet antireliginė propaganda pasirodo oficialiuose 
ar pusiau oficialiuose valstybės leidiniuose (Fox, 2018). 

Svarstant religinės diskriminacijos struktūrines priežastis svarbūs formalūs 
teisės aktai, tačiau kasdienė individų sąveika, kurią ji sukuria, taip pat reikšminga 
siekiant gyventi su religiniais skirtumais. Istorinių privilegijų ir matomumo patirtis 
daro įtaką tikintiems žmonėms, ir grupės patiria bei supranta šiuos procesus. An- 
tidiskriminaciniai ir kovos su piktnaudžiavimu įstatymai taip pat formuoja kasdienę 
sąveiką per poveikį, kurį galima apibūdinti kaip „įstatymo šešėlį“, kai teisiniai 
sprendimai perduoda informaciją apie norminius lūkesčius, kad tam tikros elgesio 
formos yra priimtinos arba nepriimtinos (Ezzy et al., 2021). 

Atlikęs religinių mažumų diskriminacijos globalią analizę, remdamasis Konsti- 
tucijos ir religinių bendruomenių veiklą reglamentuojančių įstatymų apžvalga, Fox 
(2016) nustatė, kad religinė diskriminacija dažnesnė ortodoksų daugumos valsty- 
bėse, kad tiek ortodoksų, tiek ne ortodoksų daugumos valstybės labiausiai dis- 
kriminuoja krikščioniškąsias religines mažumas. Aptardamas religinę diskrimina- 
ciją pokomunistinio bloko valstybėse Fox daro skirtį tarp ortodoksų daugumos 
ir kitų valstybių. Pirmosios, anot jo, laiko tėkmėje linkusios vis daugiau diskrimi- 
nuoti religines mažumas, o ne ortodoksų daugumos valstybės - išlaikyti tą patį 
religinės diskriminacijos lygį. Dažniausiai, anot Fox, pokomunistinio bloko valsty- 
bėse religinė diskriminacija pasireiškė religinių bendruomenių viešos veiklos ap- 
ribojimais, kliudymu statyti ir remontuoti maldos namus, religinių mažumų narių 
areštais, sulaikymu ir stebėjimu, prozelitizmo ribojimais ir antireligine propaganda. 
Aiškindamas religinės diskriminacijos paplitimą pokomunistinio bloko valstybėse 
Fox teigė, kad demokratinėse valstybėse buvo mažiau diskriminuojamos religinės 
mažumos, o ortodoksų daugumos valstybių polinkį diskriminuoti jis kildino iš jose 
egzistuojančio valstybę ir religiją susaistančio santykio bei teologijos, implikuo- 
jančios vienintelę teisingą religiją. Kitas, anot Fox (2016), galimas religinės diskri- 
minacijos aiškinimo pokomunistinio bloko valstybėse aspektas - nacionalizmo ir 
kultūros apsaugos argumentas, kuris taip pat gali atsispindėti religijos ir valstybės 


simbioziniame ryšyje. 

Mokslinėje literatūroje apie religinę diskriminaciją atkreipiamas dėmesys į tai, 
kad krikščioniškoji privilegija nėra vien krikščionims prieinami vyriausybės finansi- 
niai ištekliai, kai kuriose valstybėse krikščioniškos organizacijos gauna dalį finansa- 
vimo, skirto švietimui, socialinei gerovei, sveikatos priežiūrai (Bouma, 2012). Pas- 
tebima, kad krikščionybė ir krikščioniškos idėjos dažnai laikomos atskaitos tašku 
norint suprasti religiją. Kaip pastebi Beaman (2013: 145): „Nepaisant visuotinio 
retorinio įsipareigojimo religijų įvairovei ir religijos laisvei, dažniausiai tiek piliečiai, 
tiek valstybės institucijos atskaitos tašku vertinant religiją laiko krikščionybę, kuri 
išreiškia bendras vertybes.“ Krikščioniškoji privilegija įtvirtinama tiek įstatymuose, 
tiek išteklius valdančiose institucijose ir nuolat pastebima kasdieninėje diskrimi- 
nacijos praktikoje (Hurd, 2015; Mahmood, 2015; Ezzy et al., 2021). Pastebėta, kad 
pagal krikščioniškos privilegijos kontekstą patys krikščionys mano, kad dėl religijų 
įvairovės egzistavimo iškylančius skirtumus pirmiausia galima aptarti ir išspręsti 
neoficialiai, antidiskriminacinius ir prieš piktnaudžiavimą nukreiptus įstatymus laiko 
reikalingus tik kraštutiniais atvejais arba visai nereikalingus, o religinių mažumų 
nariai mano, kad įstatymai padeda pagrindą pagarbesniam ir labiau egalitariniam 
požiūriui į religijų įvairovę (Ezzy et al., 2021). 

Religinės diskriminacijos sąvoką šiuolaikinėse visuomenėse vartoja ir konser- 
vatyvūs krikščionys, siekdami neva apginti savo religijos laisvę įvairiuose viešuo- 
siuose kontekstuose. Elenie Poulos (2019: 10) teigia, kad religijos laisvės kalbos 
vartojimas panaikina, paslepia arba ignoruoja faktą, kad teisės į diskriminaciją sie- 
kiama viešajame kontekste, pavyzdžiui, organizacijose, kurios teikia paslaugas pla- 
čiajai visuomenei naudodamosi valstybės finansavimu. Krikščionių religijos laisvė jų 
religinėse organizacijose neginčijama, atvirkščiai, jų kaip viešųjų paslaugų teikėjų 
mokyklose, socialinės rūpybos, sveikatos priežiūros ir senelių priežiūros srityse ir 
kitose viešosiose srityse ginčijama teisė į kitų religinių organizacijų diskriminaciją 
(Ezzy et al., 2021). 

Kalbant apie religijos laisvės (kaip ir laisvės nuo religijos) principo įgyvendinimą, 
Europoje svarbiu veikėju tampa Europos Žmogaus Teisių Teismas ir jo sprendimai, 
kurie prisideda prie norminių lūkesčių, kad tam tikros elgesio formos yra priimtinos 
arba nepriimtinos. Kaip teigia Effie Fokas (2018: 4): „Didelė teismo įtaka kuriama 
perduodant ir priimant informaciją, o ne konkrečių politikos pokyčių sprendimų 
primetimą.“ Todėl labai svarbu, kaip šiuos sprendimus vėliau supranta bendruo- 


menės ir kokių pilietinių iniciatyvų imasi siekdamos juos įgyvendinti. 

Apibūdinus religinį persekiojimą ir religinę diskriminaciją bei aptarus jų esminius 
bruožus, svarbu paminėti ir išimtis, paliekančias erdvės tolesniam svarstymui, kaip 
religijos politikos kūrimas ir įgyvendinimas skiriasi demokratinėse ir nedemokra- 
tinėse valstybėse. Sarkissian (2015) išskyrė Albanijos atvejį kaip reprezentuojantį 
neutralią religijos politiką, kuri paremta multireligine visuomene ir nerepresuoja 
religinių organizacijų. Nors Albanija nelaikoma demokratine valstybe, jos neutra- 
lumas religijų atžvilgiu sukuria tarp jų ne konkurenciją, bet veikiau koegzistavimo 
sąlygas, be didelių religinių konfliktų. Albanijos valstybė nerepresuoja religijų ir 
dėl vis augančios politinės konkurencijos, kuri lemia, kad politikai negali pasitelkti 
religinių represijų ir manipuliuoti religinėmis organizacijomis politinėse kovose. 

Tuo tarpu religinės diskriminacijos padėties šiuolaikinėse valstybėse analizė at- 
skleidė, kad ir demokratinėmis laikomos valstybės linkusios diskriminuoti religines 
grupes (Fox, 2016). Vienas iš pavyzdžių galėtų būti Prancūzija, kurioje veikiantys 
antikultiniai, t. y. nukreipti prieš „sektų“ veiklą, įstatymai diskriminuoja religines 


mažumas (Palmer, 2013). 


1.6. Religijų įvairovė Lietuvoje - kur ji ir kokia? 


Religijų įvairovė kaip socialinis reiškinys nėra naujovė šiuolaikinėje Lietuvoje ir, 
remiantis sociologu James A. Beckford (2003), gali būti aptinkama įvairiose di- 
mensijose. Pagal gyventojų savęs priskyrimą religinėms bendruomenėms Lietuvos 
visuomenėje vyrauja Romos katalikai (žr. 1 lentelę), didžiausia religinė mažuma - 
stačiatikiai (ortodoksai), o kitos religinės mažumos sudaro vos kelis procentus 
populiacijos, maždaug šeštadalis populiacijos savęs nepriskiria jokiai religinei 
bendruomenei arba nenurodo, kokiai religinei bendruomenei priklauso. Nors 
Lietuvoje vyrauja krikščionybė, kitos religijos, tokios kaip judaizmas, islamas, ka- 
raizmas, hinduizmas, budizmas ir pagonybė taip pat turi sekėjų. Krikščionybės 
raiška Lietuvos visuomenėje taip pat gana įvairi, jai atstovauja Romos katalikai, 
stačiatikiai (ortodoksai), sentikiai, evangelikai liuteronai, evangelikai reformatai, 
Rytų apeigų katalikai, evangelikai sekmininkai, evangelikai baptistai, Septintosios 


dienos adventistai, Jehovos liudytojai, Pastarųjų dienų šventieji (mormonai) ir kiti. 

1 lentelė. Lietuvos gyventojų religinė demografija 2001-2021 metais, 
narių skaičius. Sudaryta autorės pagal Statistikos departamento prie 
Lietuvos Respublikos Vyriausybės duomenis 


Religinė bendruomenė / 2001 2011 2021 
save priskiriančių jai gyventojų skaičius 

Romos katalikų 2752 447 2350 478 2085 340 
Stačiatikių (ortodoksų) 141 821 125 189 105 326 
Sentikių 27 073 23 330 18 196 
Evangelikų liuteronų 19 637 18 376 15 741 
Evangelikų reformatų 7 082 6731 5540 
Senovės baltų tikėjimo (pagonys) 1270 5118 3 917 
Musulmonų sunitų 2860 2727 2165 
Sekmininkų 1307 1852 3 032 
Jehovos liudytojų 3512 2927 2118 
Baptistų ir laisvųjų bažnyčių 1249 1336 1092 
Judėjų 1272 1229 899 
Septintosios dienos adventistų 547 920 721 
Rytų apeigų katalikų (unitų) 364 706 785 
Naujosios apaštalų bažnyčios 436 422 412 
Karaimų 258 310 255 
Kitų 5309 7351 9318 
Nė vienai 331 087 186 670 171 810 
Nenurodė 186 774 307 757 384 094 
Bendras Lietuvos gyventojų skaičius 3483 972 3043 429 2810 761 


Svarbi religijų įvairovės dimensija atsiskleidžia individualiame lygmenyje, ku- 
riame reiškiasi individo religingumas ir šiuolaikinių religijų tyrėjų aptinkamas reli- 
ginio individualizmo reiškinys. Lietuvos visuomenėje religinio individualizmo reiš- 
kinys taip pat paplitęs pirmiausia religinės daugumos kontekste (Kuznecovienė 
et al., 2016; Žiliukaitė et al., 2016). Įvairių socialinių tyrimų duomenys rodo, kad 


Lietuvos gyventojų religinio identifikavimosi, religinių praktikų ir jų intensyvumo 

rodikliai skiriasi ir tam įtakos turi lytis, amžius, gyvenamoji vieta, išsimokslinimas 
bei kiti kintamieji. 

Religijų įvairovės tyrimai Lietuvoje atskleidė kelis šio reiškinio bruožus - Kata- 
likų bažnyčios hegemoniją, kuri lemia, kad religinių mažumų padėtis tampa margi- 
nalizuota, patiriama stigmatizacija bei diskriminacija dėl religijos. Tyrimai atskleidė, 
kad diskriminaciją dėl religijos patiria tiek individai, tiek religinės bendruomenės, 
kuomet visuomenės daugumai atstovaujanti Romos katalikų bažnyčia yra favoriti- 
zuojama valstybės ir savivaldos institucijų (Ališauskienė ir Schroeder, 2012; 2014; 
Ališauskienė ir Glodenis, 2013). 

Toliau monografijoje bus telkiamasi į tris religines organizacijas, kurių padėtis 
sovietmečiu ir šiuolaikinėje Lietuvoje leidžia atskleisti religinių mažumų santykių 
su visuomene, jos institucijomis ir valstybe raiškos bruožus. Kaip jau minėta šios 
monografijos įvade, tyrimui religinės organizacijos buvo pasirinktos dėl kelių prie- 
žasčių. Ieškota religinių bendruomenių, kurios veikė sovietmečiu ir šiuolaikinėje 
Lietuvoje, kurių nariai gali palyginti abu laikotarpius, kurių vadovybė sutiktų padėti 
surandant tyrimui informantų. Tyrimo pradžioje buvo identifikuotos keturios reli- 
ginės bendruomenės, kurios atitinka nurodytus kriterijus - evangelikai baptistai, 
evangelikai sekmininkai, Jehovos liudytojai ir Septintosios dienos adventistai. Po 
konsultacijų su bendruomenių atstovais buvo apsistota ties evangelikų baptistų, 
evangelikų sekmininkų ir Jehovos liudytojų organizacijomis. 

Evangelikai baptistai kildinami iš Anglijos, kur 17 a. John Smyth (1554-1612) 
pradėjo baptistų judėjimą, praktikuojančių suaugusiųjų krikštą panardinant į van- 
denį. Baptistai tiki Biblijos viršenybe visais tikėjimo ir praktikos klausimais, prakti- 
kuoja tik suaugusiųjų krikštą, tiki, kad bažnyčią sudaro tik tikintieji ir jie yra tarpu- 
savyje lygūs, pripažįsta religinių bendruomenių autonomiją spręsti visus susijusius 
klausimus, palaiko valstybės ir religijos atskyrimo principą, užtikrinantį religinių 
bendruomenių nepriklausomybę (Hinnells, 1984: 62; Glodenis ir Lahayne, 1999). 

Pirmieji evangelikų baptistų religinių bendruomenių žingsniai Klaipėdos krašte 
aptinkami jau 19 a. pabaigoje, jie šį kraštą pasiekė iš Vokietijos. 1841 m. Klaipėdoje 
įkuriama pirmoji bendruomenė. Daugumą šių bendruomenių narių sudarė etniniai 
vokiečiai. Panašiu metu dabartinės Lietuvos teritorijoje pradėjo kurtis evangelikų 
baptistų bendruomenės Šiaurės Lietuvoje - Biržuose ir Šiaurės vakarų Lietuvoje — 
Mažeikių ir Skuodo apylinkėse. Daugumą šių bendruomenių sudarė etniniai latviai. 


Dar viena evangelikų baptistų bendruomenių kūrimosi kryptis - Rytų Lietuva ir 

konkrečiai - Vilniaus regionas, pritraukęs etninių slavų (ukrainiečių, baltarusių, rusų) 
bendruomenes (Latužis, 2009). Lietuvos registrų centro duomenimis, 2022 m. Lie- 
tuvoje buvo registruota dešimt organizacijų, savo pavadinime nurodančių evange- 
likų baptistų žodžių junginį. Viena jų - Lietuvos evangelikų baptistų bendruomenių 
sąjunga, įregistruota 1998 m. birželio 9 d. Sąjungai priklauso aštuonios bendruo- 
menės, iš jų penkios pavadinime nurodo evangelikų baptistų žodžių junginį. Są- 
jungai priklausančios bendruomenės veikia Vilniuje, Kaune, Klaipėdoje, Visagine, 
Mažeikiuose, Ylakiuose, Panevėžyje ir Šiauliuose. Sąjungai priklauso Šiaulių Evan- 
gelijos krikščionių bažnyčia, Vilniaus Naujojo Testamento baptistų bendruomenė 
ir Panevėžio „Dievo malonės“ bažnyčia, o Registrų centro duomenimis, minėtai 
sąjungai nepriklausančios evangelikų baptistų bendruomenės veikė Klaipėdoje, 
Vilniuje ir Šilutėje. 

Evangelikų sekmininkų religinis judėjimas prasidėjo 1906 m. Los Andžele, JAV. 
bomis, konservatyvus Biblijos supratimas ir suaugusiųjų krikštas (Hinnells, 1984: 
250; Glodenis ir Lahayne, 1999). 

1912 m. įkurta Biržų evangelikų krikščionių bendrija - pirmoji evangelikų sek- 
mininkų bažnyčia Lietuvoje. Apie 1922 m. sekmininkų grupė susiformavo Vilniuje. 
1930 08 25 LR švietimo ministras leido laikinai vesti ir tvarkyti registraciją Biržų 
evangelikų krikščionių draugijos viršininkui Petrui Viederiui. 1931 m. gruodžio 12 d. 
įvyko pirmasis evangelikų krikščionių suvažiavimas Lietuvoje. 1932 m. kovo 2 d. 
Žagarėje (Joniškio r.) ir Vergėniškių k. (Raseinių apsk.) įsteigiamos Evangelikų krikš- 
čionių draugijos filialo statusą turinčios bendruomenės. Biržų draugijos pastan- 
gomis mėnraštis „Evangelijos šviesa“ leidžiamas nuo 1935 m. 1937 m. birželio 6 d. 
įvyko Antrasis Lietuvos evangelikų krikščionių tikėjimo kongresas, kurio metu pa- 
minėtas Lietuvos evangelikų krikščionių sąjungos 25-metis. 1939 m. Lietuvai at- 
gavus Vilnių, miesto evangelikų krikščionių bendrija nusprendė prisijungti prie Lie- 
tuvos evangelikų krikščionių centro Biržuose. 

Nors Lietuvos evangelikai krikščionys - sekmininkai pradėjo kurtis Šiaurės Lie- 
tuvoje, kur Biržai buvo protestantizmo centras, ilgainiui Vilnius tapo pagrindiniu 
bendrijos centru. Taip atsitiko ir dėl to, kad Vilnius tapo patraukliu centru etninių 
mažumų atstovams persikelti sovietiniu laikotarpiu, kuomet dalis bendruomenės 
narių buvo atvykėliai iš Ukrainos ir Baltarusijos respublikų, ilgesnį laiką buvusių 

persekiojimus. Pirmieji evangelikai sekmininkai carinėje Rusijoje įsikūrė Ukrainos 
teritorijoje. Tai buvo vokiečių kolonistai, kurių atvykimą lėmė ekonominiai ir religi- 
niai veiksniai (Franchuk, 2008; Freeze, 2009). Ukrainoje veikusios bendruomenės 
plėtėsi ir į Baltarusiją, iš kur dalis tikinčiųjų sovietiniu laikotarpiu įsikūrė Lietuvoje, 
Latvijoje ir Estijoje. 

Jehovos liudytojų mileniaristinį judėjimą įkūrė Charles Taylor Russell (1852- 
1916). Judėjimo teologijai būdinga pažodinė Biblijos interpretacija, atmetama 
Trejybės dogma ir Jėzaus Kristaus dieviškumas bei kūniškumas. Jehovos liudy- 
tojai atsisako atlikti karinę tarnybą ir nepripažįsta valdžios institucijų, liudytojai gy- 
vena nevartodami stimuliantų ir neleidžia atlikti kraujo perpylimo. Viena iš esminių 
Jehovos liudytojų religinių praktikų - liudyti savo tikėjimą dalijant judėjimo spaudą 
(Hinnells, 1984: 172). 

Jehovos liudytojų bendrijos pradžia Lietuvoje siejama su Biblijos studentų vei- 
klos pradžia dabartinėje Lietuvos teritorijoje 1912 m., kuomet tuometiniame Me- 
melio (dabar Klaipėdos) mieste vokiečių Biblijos studentai pradėjo platinti litera- 
tūrą vokiečių kalba. Versalio sutarties nutarimu 1920 m. Klaipėdos regionas gavo 
Tautų Sąjungos mandatą. Regionas išliko valdomas Prancūzijos, kol buvo anek- 
suotas Lietuvos po vyriausybės remiamo sukilimo 1923 m. Iki pat nacių okupacijos 
1939 m. Klaipėda ir jos sritis išlaikė autonomijos statusą. 

19 a. pabaiga - 20 a. pradžia buvo pažymėta didele migrantų iš Lietuvos banga 
į Jungtines Amerikos Valstijas. Siekdama sutikti šiuos atvykėlius, Jungtinių Ame- 
rikos Valstijų sargybos bokšto draugija 1920 m. pradėjo leisti knygas ir rengti radijo 
programas lietuvių kalba. 1925 m. Lietuvoje jau buvo pastebėta pirmoji Sargybos 
bokšto draugijos veikla. Anot organizacijos šaltinių, buvo sutikta įtariai. 1926 m. 
Lietuvoje įvykus valstybės perversmui, paskelbta nepaprastoji padėtis, apriboti 
viešieji susirinkimai, o tai apsunkino draugijos veiklą. 

Romos katalikų bažnyčia buvo pagrindinė Sargybos bokšto Biblijos ir traktatų 
draugijos (angl. Watchtower Bible and Tract Society, buvęs Jehovos liudytojų ben- 
drijos pavadinimas) priešininkė Lietuvoje, kur Jehovos liudytojams sunkiau sekėsi 
vykdyti liudijimus nei protestantų dominuojamoje Klaipėdos apskrityje. „Lietuva 
yra Romos katalikų kraštas, itin mažai žmonių žino ką nors apie Bibliją, o tai reiškia, 
kad paprastam žmogui Šventojo Rašto įrodymai nieko nereiškia“, - 1936 m. teigė 
Jehovos liudytojai Lietuvoje (Ringvee, 2016: 153). 1932 m. Mažojoje Lietuvoje (Klai- 
pėdos sritis) Tarptautinė Biblijos studentų asociacija (IBSA) buvo pripažinta kaip 

juridinis asmuo. 1934 m. balandžio 20 d. Jehovos liudytojai buvo teisiškai pripažinti 
Lietuvoje, bet IBSA Lietuvoje nebuvo perregistruota 1937 m., kaip to reikalauta 
pagal 1935 m. Draugijų įstatymą, nes organizacija viešai įvardijama „marksistine“, 
ojos veikla pripažinta žalinga valstybei (Ringvee, 2016: 155). 

Istoriografinių tyrimų apie religines mažumas Lietuvoje vis dar stinga. Šiam ty- 
rimui pasirinktų religinių mažumų - evangelikų baptistų, evangelikų sekmininkų ir 
Jehovos liudytojų tyrimai dažniausiai apsiriboja pačių bendruomenių bandymais 
apžvelgti savo istoriją (Grybas, 2002; Latužis, 2009). Sunkiai skinasi kelią ir šių ben- 
druomenių istoriografiniai tyrimai platesniame krikščionybės istorijos Lietuvoje 
tyrimų kontekste. Šiuolaikinė istoriografija vis dažniau orientuojasi į didžiąsias ir 
pripažintąsias religijas, o gyvenimas gana homogeniško religijos lauko paraštėse 
Lietuvoje lieka vis dar neatverstas mokslinių tyrimų puslapis (Laukaitytė, 2010, 
2012a, 2012b). Akademiniai bandymai apžvelgti krikščionybės istoriją Lietuvoje 
tik iš dalies palietė evangelikų baptistų ir evangelikų sekmininkų istoriją ir visai 
nepalietė Jehovos liudytojų (Ališauskas et al., 2006). Į vėlesnius bandymus aptarti 
religijos laisvės raidą Lietuvoje per dvidešimt penkerių metų laikotarpį po sociopo- 
litinių permainų buvo įtraukti ir Jehovos liudytojai, minint juos kaip grupę, keliančią 
prieštaringas reakcijas visuomenėje ir sulaukiančią neigiamo žiniasklaidos dėmesio 
(Subačius, 2015: 144, 477). Pastarajame šaltinyje apgailestaujama, kad Jehovos liu- 
dytojai dėl paramos iš užsienio teikia geresnės kokybės religinę medžiagą nei ka- 
talikiški leidiniai (Subačius, 2015: 475). Tad galima apibendrinti, kad Lietuvos moks- 
lininkų bandymai analizuoti religijų istoriją išlieka fragmentiški ir iliustruoja religijos 
antropologių Sekerdej ir Pasieka Lenkijoje pastebėtą metodologinės katalikybės, 
siejančios tam tikras prielaidas: katalikų tikėjimo supratimą kaip pageidautiną stan- 
dartą, religingumo apibūdinimą katalikiško žodyno normose, religingumo supra- 
timą veikiau per Bažnyčios dogmą nei per religijos kasdienybėje, raišką (Sekerdej 
ir Pasieka, 2013). 

Tuo tarpu užsienio religijų tyrėjų dėmesys religinėms mažumoms gana plėto- 
jamas. Atliekami religinių mažumų tikėjimo ir organizacinės dinamikos tyrimai, taip 
pat analizuojamas religinių mažumų santykis su visuomenės institucijomis ir vals- 
tybe (Aitamurto, 2016; Barker, 2013; Barker ir Richardson, 2021; Chryssides, 2018; 
Francis ir Knott, 2020; Kirkham, 2013; Singler ir Barker, 2022). Pastaraisiais metais 
išaugo akademinis susidomėjimas Jehovos liudytojais, daugiausia dėmesio ski- 


riant organizacijai, jos veiklai ir padėčiai įvairiose valstybėse (Holden, 2010; Baran, 

2014; Chryssides, 2016; Knox, 2018). Jehovos liudytojų padėtis pokomunistinėse 
visuomenėse pateko į religijas ir ypač religines mažumas tyrinėjančių mokslininkų 
akiratį Sovietų Sąjungoje prieš ir po jos žlugimo, tačiau susidomėjimas šia grupe 
Baltijos valstybėse dar visai naujas (Ringvee, 2016, 2021a, 2021b; Knox, 2019; Knox 
ir Baran, 2019). 

Pirmoji šios monografijos dalis buvo skirta religinio tapatumo ir religijų įvairovės 
apibrėžties problemos bei raiškos visuomenėje bruožų ir santykių su valstybe ana- 
lizei aptarti, taip pat religijų įvairovės reiškiniui Lietuvoje identifikuoti ir šio tyrimo 
atvejui - trims krikščioniškoms bendruomenėms - evangelikams baptistams, evan- 
gelikams sekmininkams ir Jehovos liudytojams pristatyti. Tolesniuose monogra- 
fijos skyriuose bus analizuojama, kaip šios trys religinės bendruomenės konstravo 
savo santykius su visuomene ir valstybe bei kaip visuomenė ir valstybė konstravo 
santykius su šiomis bendruomenėmis. Kituose skyriuose bus siekiama identifikuoti 
religinių mažumų santykių su valstybe ir visuomene struktūras, atskleisti jų bruožus 


ir aptarti jų tęstinumą kintančios sociopolitinės tikrovės kontekste. 

Religijų įvairovės priėmimo procese svarbiu veikėju tampa valstybė ir jos vykdoma 
religijos politika, nubrėžianti tiek religinio gyvenimo kontūrus, tiek santykius tarp 
įvairių religinių bendrijų ir visuomenės, nes valstybės linkusios kategorizuoti reli- 
gines bendruomenes, struktūruoja religijos lauką ir taip paliečia bendruomenių 
ir jų narių kasdienybę. Sociopolitinių transformacijų laikotarpiu ir po jų religijos 
politikos elementai keičiasi, tačiau neišvengiamai lieka ir tęstinumai. Sovietinio lai- 
kotarpio religijos politikos analizė ir supratimas tampa svarbiu akcentu bandant su- 
vokti šiuolaikinės Lietuvos valstybės įgyvendinamą religinio pliuralizmo ideologiją 
ir vykdomą religijos politiką. Sociologiniu požiūriu svarbu suprasti sovietmečiu vyk- 
dytą religijos politiką ir jos pasekmes, nes šiuolaikinės Lietuvos visuomenėje vis dar 
išlieka dalis gyventojų, patyrusių socializaciją sovietmečiu, kurios metu skirtingais 
lygmenimis internalizavo valstybės nustatytas ir visuomenės palaikomas normas. 
Todėl šiame skyriuje apžvelgiant religinių mažumų santykius su visuomene ir vals- 
tybe sovietiniu laikotarpiu siekiama identifikuoti esminius šių santykių struktūrų 
bruožus, kurie vėlesniuose skyriuose bus aptariami ir religinių mažumų santykių su 
visuomene bei valstybe šiuolaikinėje Lietuvoje kontekste. 

Skirtingai nei daugelio kitų komunistinio arealo valstybių, Lietuvos, Latvijos 
ir Estijos okupacija neturėjo pereinamojo laikotarpio (Pollack ir Wielgohs, 2004: 
232). Istorikas Arūnas Streikus Lietuvos religijos istoriją sovietmečiu skiria į du lai- 
kotarpius. Pirmasis 1940-1950 m. laikotarpis, anot jo, buvo visuomenės ir religinių 
organizacijų siekis išsaugoti įprasto religinio gyvenimo formas. Į šį okupacijos lai- 
kotarpį patenka ir treji nacių okupacijos metai 1941-1944 m. Toks okupacijos laiko- 
tarpio skirstymas vis dėlto yra gana problemiškas ir dėl aplinkybių, susiklosčiusių 
nacių okupacijos laikotarpiu 1941-1944 m., kuomet Lietuvos katalikų, ortodoksų ir 
sentikių bažnyčios buvo suinteresuotos kova su bolševizmu, todėl laikėsi gana pra- 
gmatinio požiūrio į santykius su nacių okupacine valdžia, kuri savo ruožtu siekė kon- 
troliuoti religines organizacijas, leido veikti tik registruotoms, keitė religinę vado- 
vybę (Streikus, 2006: 447-462, Laukaitytė, 2010b: 233-237). Religinių organizacijų 

pragmatizmas nacių okupacijos laikotarpiu, anot Laukaitytės, davė tik trumpalaikių 
rezultatų ir nepadėjo išgelbėti Lietuvos žydų, religinėms organizacijoms sunkiai 
sekėsi suvokti Antrojo pasaulinio karo padarinius (Laukaitytė, 2010b: 237). 

Antrasis okupacijos laikotarpis nuo 1950 iki 1989 m. buvo prisitaikymo prie so- 
vietinės religijos politikos laikotarpis (Streikus, 2006). 1940 m. okupuotos Lietuvos 
teritorijos sovietizacija prasidėjo nuo jau anksčiau Sovietų Sąjungoje pradėtos vyk- 
dyti sekuliarizacijos, kurios vienas svarbiausių aspektų buvo reikalavimas atskirti re- 
ligiją ir valstybę, kitaip tariant, sovietmečiu buvo siekiama įgyvendinti sekuliarizmo 
principą atskiriant šias dvi institucijas, be to, buvo siekiama atskirti ir religiją nuo 
mokyklos. Tai leistų teigti, kad buvo siekiama pašalinti religiją iš viešojo gyvenimo. 
Pasak Streikaus (2006), šių dviejų institucijų atskyrimas sovietmečiu reiškė religijos 
išnykimą iš viešojo gyvenimo. Religijos sociologai sovietinį laikotarpį apibūdina 
sekuliaraus monopolio (Martin, 1978) arba priverstinės sekuliarizacijos (Froese, 
2004) sąvokomis, tokiu būdu atkreipdami dėmesį į religijos ir valstybės santykių 
kaitą, kuri paliečia tiek religinių organizacijų veiklą, tiek religingumo raišką indivi- 
dualiame lygmenyje, tiek šių trijų socialinio gyvenimo sluoksnių sąveiką sovietiniu 
laikotarpiu. 

Gana dažnai mokslinėje literatūroje aptinkama, kad sovietinio laikotarpio reli- 
ginis gyvenimas siejamas su religijos politikos ypatumais, priklausančiais nuo poli- 
tinės lyderystės, todėl galima išskirti Vladimiro Lenino (1917-1924), Josifo Stalino 
(1924-1953), Nikitos Chruščiovo (1953-1964), Leonido Brežnevo (1964-1982) ir 
Michailo Gorbačiovo (1985-1991) laikotarpius. Tarp Brežnevo ir Gorbačiovo lai- 
kotarpių Sovietų Sąjungą valdę Jurijus Andropovas (1982-1984) ir Konstantinas 
Černenka (1984-1985) nepasižymėjo naujomis religijos politikos priemonėmis 
ir praktiškai įgyvendino Brežnevo nubrėžtas minėtos politikos gaires. Lenino ir 
Stalino laikotarpis buvusioje Sovietų Sąjungoje apibūdinamas kaip militarizuotas 
ateizmas, kurio tikslas buvo sukurti modernią sekuliarią valstybę ir naują komu- 
nistinę tvarką (Smolkin, 2018: 21). Vis dėlto šis apibūdinimas, dažnai taikomas So- 
vietų Sąjungai, negali būti tiesiogiai taikomas Baltijos valstybėms, kurių okupacija 
prasideda 1939 m. ir galutinai įtvirtinama pasibaigus Antrajam pasauliniam karui. 
Anderson (1995: 207), analizuodamas religijos politiką po Stalino, Chruščiovo lai- 
kotarpį apibūdino kaip užpuolimą (angl. assault), Brežnevo laikotarpį - kaip nusi- 
dėvėjimą (angl. attrition) ir Gorbačiovo periodą - kaip išlaisvinimą (angl. liberali- 


sation). 

Toliau šiame skyriuje, remiantis aptarta sovietinio laikotarpio periodizacija, bus 
analizuojamos Lietuvos religinių mažumų santykio su visuomene ir valstybe struk- 


tūros ir jų bruožai. 


2.1. Religinės mažumos Stalino laikmečio religijos politikos 
akligatvyje: tremtys ir nauja bendruomeninės veiklos 
tikrovė 


Sovietinė okupacija, prasidėjusi Antrojo pasaulinio karo pabaigoje, Lietuvoje lėmė 
ir Sovietų Sąjungos politikos religinių bendruomenių atžvilgiu taikymą. 1936 m. 
SSRS Konstitucija po aneksijos pradeda veikti ir Lietuvos teritorijoje, šios Kons- 
titucijos 124 str. nustato religijos ir valstybės atskyrimą bei mokyklos atskyrimą 
nuo religijos. Teigiama, kad šio atskyrimo priežastis - „užtikrinti piliečiams sąžinės 
laisvę... Religinio kulto laisvė ir antireliginės propagandos laisvė pripažįstama vi- 
siems piliečiams“. Įtraukęs šį straipsnį į rengiamą Konstitucijos tekstą Stalinas susi- 
dūrė su griežta opozicija, kartu tai paskatino jo ir Ortodoksų bažnyčios suartėjimą 
Antrojo pasaulinio karo metu ir po jo (Boer, 2017: 166). 

1943 m. Sovietų Sąjungoje buvo įsteigta Rusijos ortodoksų bažnyčios reikalų 
taryba, o 1944 m. —ir Religinių kultų reikalų taryba, kuri rūpinosi kitų krikščioniškų, 
judaizmo ir islamo bendruomenių veiklos reglamentavimu. Šios organizacijos tu- 
rėjo įgaliojimus veikti visoje Sąjungoje, oficiali jų misija buvo palengvinti ryšius tarp 
religinių organizacijų ir vyriausybės. Manoma, kad jos savo veikla prisidėjo prie 
SSRS saugumo organų įsiskverbimo į bažnyčios struktūras ir religinių organizacijų 
veiklos kontrolės. Ši funkcija ypač išryškėjo Chruščiovo laikais, kai 1965 m. abi ta- 
rybos buvo sujungtos į Religinių reikalų tarybą, veikusią iki Gorbačiovo eros pa- 
baigos (Walters, 1995: 5). 

1944 m. gruodžio 22 d. Lietuvos SSR Liaudies komisarų tarybos nutarimu įku- 
riama LSSR Religijų reikalų taryba prie SSRS Liaudies komisarų tarybos, kuri veikė 
iki 1990 m. Savo veikloje taryba vadovavosi sąjunginiais įsakymais, reguliuojan- 
čiais valstybės ir religijų santykius, pagrindinės veiklos kryptys buvo religinių ben- 
druomenių ir dvasininkų registracija. 1948 m. birželio 19 d. LSSR Aukščiausiosios 
Tarybos sprendimu nacionalizuojami maldos namai ir kitos religinės patalpos. Įku- 


riama SSRS Ministrų Tarybos religijų reikalų įgaliotinio įstaiga organizuoja maldos 

namų perdavimą religinėms bendruomenėms pagal sutartis. Paraleliai nuo 1945 m. 
sausio 5 d. veikė ir Rusų stačiatikių bažnyčios reikalų tarybos prie SSRS Ministrų 
Tarybos įgaliotinis Lietuvos SSR, kurio funkcijos buvo registruoti ir atlikti Lietuvos 
rusų stačiatikių bendruomenės cerkvių, vienuolynų, kulto tarnų apskaitą, svarstyti 
tikinčiųjų skundus, kontroliuoti, kaip laikomasi religinių kultų įstatymų.* 1966 m. 
vasario 28 d. LSSR Ministrų Tarybos sprendimu paskiriamas vienas Religijų reikalų 
tarybos prie SSRS Ministrų Tarybos įgaliotinis. 1989 m. spalio 4 d. LSSR Ministrų 
Taryba įsteigė Religijų reikalų tarybą prie LSSR Ministrų Tarybos. Pagrindinės šios 
įstaigos veiklos kryptys buvo religinių bendruomenių veiklos priežiūra vadovau- 
jantis SSRS įstatymais. Tarybos veikla nutrūko 1990 m. liepos 1 d.* Religijų reikalų 
tarybos įgaliotiniai Lietuvos SSR: A. Gailevičius (1944-1948), B. Pušinis (1948-1957), 
J. Rugienis (1957-1973), K. Tumėnas (1973-1978), P. Anilionis (1978-1988), K. L. Va- 
lančius (1989-1990) (Streikus, 2011). 

Lietuvos istorikų darbuose Stalino laikotarpio religijos politikos svarbiausiais 
bruožais įvardijami religiją kontroliuojančių institucijų steigimas, religinio turto na- 
cionalizavimas ir dvasininkų veiklos ribojimas. Lietuvos religinė dauguma - Romos 
katalikų bažnyčia sulaukė ypatingo okupacinės valdžios dėmesio dėl priklausymo 
Vatikanui ir priešiškumo sovietiniam režimui. Lietuvoje veikusios religinės mažumos 
taip pat susidūrė su režimo persekiojimu. Sovietų valdžia stengėsi centralizuoti 
Sovietų Sąjungoje veikiančių bažnyčių ir religinių grupių administravimą, siekdama 
supaprastinti jų administravimą ir kontrolę steigdama joms atstovaujančius komi- 
tetus ir centrus. Stalino laikotarpiu religinių mažumų bendruomenės turėjo iš naujo 
registruotis, o tai lėmė, kad dauguma jų turėjo tęsti savo veiklą pogrindyje, nes 
bendradarbiavimas su valdžia nebuvo palankiai sutiktas bendruomenių, taip pat 
sulaukta nepalankių aktyviai sovietinės valdžios sekuliarizuotos visuomenės reak- 
cijų (Streikus, 2006: 463; Laukaitytė, 2012: 2013). 

Šio tyrimo akiratyje atsidūrusios religinių mažumų bendruomenės - evange- 
likai baptistai, evangelikai sekmininkai ir Jehovos liudytojai buvo gana skirtingai 
sovietų valdžios vertinami ir pirmąjį okupacijos dešimtmetį. Sovietų valdžia 
ėmėsi proaktyvios religijos politikos evangelikų baptistų ir evangelikų sekmi- 


ninkų atžvilgiu, 1944 m. buvo įkurta Visasąjunginė evangelikų krikščionių baptistų 


*  Pažymaapie Rusų stačiatikių bažnyčios reikalų tarybos prie SSRS Ministrų Tarybos įgaliotinio Lietuvos 
SSR fondą. 2010. LCVA, F. R-238. 

5 Religijų reikalų taryba prie Lietuvos SSR ministrų tarybos. Pažyma dėl Religijų reikalų tarybos istori- 
jos irjos dokumentinio fondo. 1990-05-14. LCVA, F. R-181, ap. 1, p. 2. 

sąjunga (rus. Bcecoro3HbI/ CcoBeT eBaHrenbckKWx XpHcTWaH-banTrucTOB (BCEXB), 
angl. All-Union Council of Evangelical Christian Baptists (ACECB), kuri tapo antra 
didžiausia religine organizacija SSRS. 1948 m. sąjungą sudarė 2 766 bendruomenės 
(Beliakova ir Kliujeva, 2016). Sąjunga nuo pat pradžių buvo įrankis valdžios rankose, 
kuri parinkdavo jos vadovus, atrinkdavo narius, kuriems leisdavo keliauti į užsienį 
ir neva tokiu būdu demonstruoti, kaip Sovietų Sąjungoje laikomasi religijos laisvės 
principo (Alexeyeva, 1987: 202). 

Daliai okupuotos Lietuvos evangelikų baptistų bendruomenių taip pat buvo 
leista registruotis ir jungtis į minėtą sąjungą, evangelikams sekmininkams ne iš 
karto leista registruotis, o Jehovos liudytojams išvis neleista. 1945 m. Lietuvos 
SSR veikė dešimt evangelikų baptistų bendruomenių, kuriose buvo 300 tikinčiųjų, 
viena evangelikų sekmininkų bendruomenė, kuriai priklausė 40 tikinčiųjų, penkios 
Septintosios dienos adventistų bendruomenės, kurioms priklausė 200 tikinčiųjų, 
taip pat viena metodistų bendruomenė, turinti apie šimtą narių?. 1951 m. Lietuvoje 
veikė septynios baptistų bendruomenės, dirbo trys dvasininkai (Streikus, 2006). 

Maldos namų nacionalizavimas palietė ne tik LSSR religinę daugumą, bet ir re- 
ligines mažumas, valdžia priekabiai vertino registracijai pateikiamus dokumentus, 
ieškodama kliūčių, skubėjo nacionalizuoti neužregistruotų bendruomenių maldos 
namus. 1948 m. liepos 17 d. LSSR Ministrų Taryba, vykdydama Maskvos centrinės 
valdžios nurodymus, liepė didžiųjų miestų vykdomųjų komitetų pirmininkams 
perspėti religines bendruomenes registruotis iki rugpjūčio 5 d., o registracijai 
neįvykus, rugpjūčio 6 d. uždaryti neregistruotų bendruomenių maldos namus 
ir vienuolynus, rugpjūčio 7 d. pateikti uždarytųjų sąrašą. Pateiktame sąraše - ir 
Septintosios dienos adventistų maldos namai Kaune". Vis dėlto šių maldos namų 
uždarymo istorija tęsėsi, nes 1949 m. iš vykusio susirašinėjimo tarp SSRS ir LSSR 
religinių kultų reikalų tarybos Septintosios dienos adventistų maldos namų užda- 
rymo oficiali priežastis - per mažas tikinčiųjų skaičius, nes pritrūko dviejų narių 
iki valdžios reikalaujamo „dvidešimtuko“, sąrašo narių, kurį privaloma pateikti re- 
gistruojant maldos namus“. 1950 m. nacionalizuoti evangelikų baptistų maldos 


namai Vilniuje, o bendruomenė, kuriai priklausė per 60 tikinčiųjų, neregistruota. 


S LTSR Religinių kultų tarybos pirmininko informacinė ataskaita. 1945-07-09. LCVA, F. R-181, ap. 1, b. 3, 
p. 13-15. 

7 LTSR Ministrų tarybos nutarimas ir jį lydintys dokumentai. 1948-07-17. LCVA, F. R-181, ap. 1, b. 23, 
P. 30-31, 37. 

8 LTSR ministrų tarybos religinių kultų reikalų tarybos protokolo išrašas. 1949-03-10. LCVA, F. R181, 
ap. 1, b. 31, p. 46. 

Bendruomenės skundams pasiekus Maskvą, LSSR religinių kultų reikalų tarybos 
atstovai paaiškino, kad bendruomenėje užfiksavo vos du tikinčiuosius, todėl regi- 
stracija matyta neprasminga?. 1956 m. evangelikų baptistų bendruomenės Klai- 
pėdoje patikrinimo metu buvo nustatyta, kad joje lankosi 33 tikintieji, dauguma - 
darbininkai, atvykę iš įvairių SSRS vietovių pagal paskyrimus dirbti uostamiesčio 
gamyklose. Pagal etninę sudėtį evangelikų baptistų bendruomenėje vyrauja lietu- 
viai, rusai, ukrainiečiai ir baltarusiai. Nurodoma, kad Klaipėdos evangelikų baptistų 
bendruomenės religinės apeigos vyksta patalpose, nuomojamose iš evangelikų 
liuteronų bendruomenės, tačiau pabrėžiama, kad dažniausiai renkamasi vieno iš 
bendruomenės lyderių dviejų kambarių bute. 1957 m. LSSR Ministrų Taryba priima 
sprendimą neregistruoti Klaipėdos evangelikų baptistų bendruomenės“. 

Evangelikė baptistė Rasa pasakojo, kad apie 1960-uosius atvykusi į Klaipėdą 
rado bendruomenę, kuri rinkosi privačiame name: 

Kai aš ten pirmą kartą atėjau [į Klaipėdos baptistų bendruomenę - 
M. A.l, tai kaip čia pasakius, patalpos praktiškai nei kokios nebuvo. 
Ten gyveno tokios dvi seserys iš Biržų, bet jos buvo iš metodistų baž- 
nyčios, Biržuose ir tokia buvo. Ir turėjo vieną mažą kambariuką, ir va 
tam mažam kambariuke, kad į jį patekti, tai reikėjo ten, buvo tokia 
veranda, durys paskui ir visiškas patamsis, ir baisiai aukštas slenkstis ir 
reikėdavo ten įlipti į tą kambariuką, ir ten susirinkdavo, jo, kas ant ko 
sėdėdavo ten... <...> Langas buvo, vienas langas buvo, bet ten įeiti tai 
būdavo per patamsį. <...> Nu, kiek žmonių tilpdavo, tiek susirinkdavo. 
<...> gal koks dešimt turbūt. 

Iš vietos ir Maskvoje esančio centrinio sovietinės valdžios religijos politiką vyk- 
dančio aparato susirašinėjimo matyti, kad religinių bendruomenių registracijos ir 
likvidavimo klausimus vietos biurokratai gana uoliai sprendė ne bendruomenių 
naudai, sukeldami net ir centrinės valdžios susidomėjimą bei prašydami paaiškinti 
priimtų sprendimų priežastis. Neatmestina, kad Maskvoje veikiančios sąjunginės 
evangelikų baptistų ir adventistų organizacijos taip pat galėjo prisidėti prie cen- 


trinės valdžios iniciatyvų išsiaiškinti vietos valdžios sprendimų priežastis. 


2 Vilniaus evangelikų baptistų bendruomenės registracijos dokumentai. LCVA, F. R181, ap. 1, b. 41, p. 3-5 
ir15-19; LCVA, F. R181, ap. 1, b. 58, p. 65-66. 

* Klaipėdos evangelikų baptistų bendruomenės patikrinimo rezultatai. 1957 m. LCVA, F. R181, ap. 2, 
b. 96, p. 6-8. 

Stalino laikotarpio religijos politika neapsiribojo religinių bendruomenių ste- 
bėjimu ir registravimu, bet ėmėsi ir vidinių jų pertvarkų, jungė bendruomenes, 
išregistruodavo neva nebeegzistuojančias. 1953 m. Dreiviškių evangelikų baptistų 
bendruomenė likviduota prijungiant ją prie Biržų bendruomenės". 

Vėliau, kaip ir visoje Sovietų Sąjungoje, Lietuvoje evangelikams sekmininkams 
taip pat buvo sudarytos sąlygos veikti legaliai tapus Visasąjunginės evangelikų 
krikščionių sąjungos nariais. Informantas sekmininkas Algimantas pasakojo: 

Tuometinėj Sovietų Sąjungoj, reiškia, dalis sekmininkų bažnyčių 
buvo po baptistų sparnu. Čia buvo sovietinės valdžios nutarimas 
1948 metais, buvo toks kaip ir apsisprendimas, kad sekmininkų ben- 
druomenė jie jungiasi su baptistais, aišku, jie neprivalėjo, neprivalėjo 
visiškai priimti baptistų mokymų, bet jų teisės buvo apribotos. 

Pasak informanto sekmininko Algimanto, valdžios sprendimas prijungti sek- 
mininkus prie baptistų sąjungos nebuvo priimtinas visai evangelikų sekmininkų 
bendruomenei, todėl dalis nusprendė neprisijungti prie minėtos sąjungos ir veikti 
pogrindyje. Informantas sekmininkas Vacys svarstė: 

Matote, aš galvoju, tai mano nuomonė, vis dėlto taip buvo lengviau 
kontroliuoti. Kai bažnyčia buvo pogrindy, iš pradžių jie rinkosi ląstelėse 
skirtingose vietose. Antra, jie rinkosi skirtingose vietose, o čia renkasi 
visi vienoje vietoje, žino, kur renkasi, galėjo pasiklausymą pastatyti, ne- 
žinau, kaip ten techniniai specialiųjų tarnybų darbai. Bet kuriuo atveju, 
kiek aš šiandien suprantu, netgi registruota ar neregistruota bažnyčia, 

KGB turėjo savo patikėtinius [joje - M. A.]. O kai registruota cerkvė dar 
buvo, tai buvo ir kažkoks mechanizmas, kaip valdyti vadovybę. 

Vengdami sąsajų su valdžia, pogrindyje atsidūrė ir Visasąjunginės evangelikų 
krikščionių baptistų sąjungos įkūrimui nepritarusios evangelikų baptistų, o vėliau 
ir evangelikų sekmininkų bendruomenės Lietuvoje. Alternatyva religinėms prak- 
tikoms pogrindyje buvo baptistų ir sekmininkų bendruomenių veikla bendroje 
legalioje organizacijoje su intensyvia valdžios institucijų priežiūra ir naudojimasis 
bendromis patalpomis, kaip tai atsitiko vėliau Vilniuje pastačius maldos namus Kri- 


vūlės gatvėje. 


*  Dreiviškių evangelikų baptistų bendruomenės likvidavimo ir prijungimo prie Biržų evangelikų baptistų 
dokumentai. 1953 m. LCVA, F. R181, ap. 1, b. 70, p. 113-114. 

Stalino valdymo laikotarpiu Sovietų Sąjungoje susiformavo kelių tipų religinio 
gyvenimo erdvės - legali ir nelegali. Legali, kurioje religinės organizacijos veikia 
prižiūrimos kontroliuojančios ir represuojančios valdžios. Vienas iš buvimo legalia 
organizacija privalumų - galimybė gauti patalpas religinei veiklai, kad nereikėtų 
rinktis privačiose erdvėse. Religinės organizacijos veikimo legalioje erdvėje gali- 
mybės vis dėlto likdavo ribotos ir labai priklausė nuo vietos valdžios, konkrečių 
pareigūnų ir asmeninių ryšių, kurie sudarydavo galimybes religinės bendruomenės 
veiklai. Pavyzdžiui, informantė evangelikė baptistė Rūta pasakojo ne kartą susidū- 
rusi su sovietinės valdžios pareigūnais, kurie lankydavosi bendruomenėje, bet išsi- 
duodavo taip pat esantys tikintys, turintys Bibliją savo namuose. Tokie pasakojimai 
parodo „žmogišką“ pareigūnų veidą, taip pat atskleidžia sudėtingesnius procesus, 
vykusius sociopolitines transformacijas patyrusioje visuomenėje, tokius kaip prisi- 
taikymo prie sovietinės tikrovės ir išlikimo jos sąlygomis strategija. 

Religinės bendruomenės legalizavimas nesudarė galimybių raiškai viešojoje 
erdvėje, tikintieji negalėjo gauti religinių patarnavimų, dvasininkams nebuvo lei- 
džiama lankytis ligoninėse ar senelių namuose. Legaliai veikiančių religinių ben- 
druomenių dvasininkai buvo kontroliuojami išdalijus jiems pažymėjimus, kurio 
netekus nebegalėjo atlikti patarnavimų savo bendruomenėms, buvo ribotos jų 
apgyvendinimo galimybės, turėjo mokėti mokesčius valstybei už naudojimąsi gy- 
venamuoju plotu. 

Kita sovietinio gyvenimo erdvė - nelegali. Joje atsidurdavo religinės bendruo- 
menės, kurioms nebuvo leidžiama registruotis, jos veikė pogrindyje, buvo sekamos 
specialiųjų tarnybų. KGB veikla nelegalių religinių organizacijų atžvilgiu pasižymėjo 
identifikuotų religinių organizacijų narių, ypač lyderių, sekimu, taip pat savo agentų 
infiltravimu (Beliakova, 2022). Taip pat nelegalioje religinio gyvenimo erdvėje at- 
sidurdavo religinės bendruomenės, nenorėjusios arba nesiekusios registracijos, 
nenorėjusios kurti santykių su sovietine valdžia. Religinių mažumų bendruomenės 
nelegalioje erdvėje sovietinės valdžios yra kriminalizuojamos, tarp tokių atsiduria 
ne tik pogrindyje esančios evangelikų baptistų ir evangelikų sekmininkų bendruo- 
menės, bet ir Jehovos liudytojai. Antrojo pasaulinio karo metais patyrę nacių re- 
žimo persekiojimus ir įkalinimus Jehovos liudytojai už geležinės uždangos taip pat 
tapo kriminalizacijos objektu. 

Po Antrojo pasaulinio karo Jehovos liudytojai pateko į sovietų valdžios aki- 


ratų; Lietuvoje. Emily Baran (2014: 127) teigimu, Jehovos liudytojai priklausė 

nepageidaujamų Sovietų Sąjungoje religinių organizacijų kategorijai. Tokio ka- 
tegorizavimo priežastys yra įvairios — politinės, socialinės ir teologinės. Istorikas 
Ringo Ringvee (2021b) pastebi, kad sovietų valdžios reakcijai įtakos turėjo Jehovos 
liudytojų teologija, apimanti teokratijos sampratą ir faktą, kad religinių organiza- 
cijų būstinė, vadovybė ir finansavimas buvo užsienyje. Jehovos liudytojai kaltinti 
sovietų valdžios boikotavimu, pilietinių pareigų nevykdymu ir atsisakymu atlikti 
karinę tarnybą. Sovietų valdžiai įtarimų kėlė Jehovos liudytojų ryšiai su tarptauti- 
nėmis organizacijomis, konstatuota, kad Jehovos liudytojai Lietuvoje, taip pat jų 
tikėjimo broliai iš Baltarusijos, Ukrainos ir Moldovos buvo prižiūrimi organizacijos 
biuro Lodzėje, Lenkijoje'?. Panašūs kaltinimai antisovietine veikla lydėjo Jehovos 
liudytojų veiklą visą sovietmetį, žiniasklaidoje buvo pateikiama informacija apie jų 
„antivalstybinius“ ryšius su organizacijos centru Brukline, jie buvo įtariami veikla, 
nukreipta prieš visą socialistinį lagerį, marksizmo ir leninizmo diskreditavimu ir ak- 
tyvios antikomunistinės propagandos vykdymu (Antic, 1992: 257). 

Jehovos liudytojai Sovietų Sąjungoje valstybės institucijų vadinti sekta, jos na- 
riai - sektantais, o tie, kurie jungėsi prie organizacijos, buvo laikomi užverbuotais's. 
LSSR fiksuoti iš nacių koncentracijos stovyklų grįžę ir savo tikėjimą skelbiantys 
Jehovos liudytojai jau 1946 m. 1947 m. Kaune, Eigulių mikrorajone esančiame 
bute, įvyko pirmoji sovietinėje Lietuvoje Jehovos liudytojų sueiga'*. 1950 m. rug- 
sėjo mėn. Kaune Jehovos liudytojų sueigos metu suimta devyniolikos asmenų 
grupė. Kratų suimtųjų namuose metu paimti dokumentai liudija apie organizacijos 
veiklą, pildomas suvestines, kuriose fiksuojamas Jehovos liudytojų susibūrimų da- 
lyvių skaičius, taip pat išdalijamos literatūros vienetai. Suimtų Jehovos liudytojų 
tardymų metu išgautos informacijos pagrindu KGB tardytojai sudarė Jehovos liu- 
dytojų organizacijos vadovų schemą, identifikavo jos lyderius - devynis vyrus“. 

Tyrimo informantų naratyvuose apie Stalino laikotarpį aptinkamas itin ryškus 
tremties leitmotyvas, nepaisant to, kuriai religinei bendruomenei priklauso pašne- 
kovas, ši patirtis ar jos atmintis buvo paliesta. Informantų naratyvuose vyrauja įsiti- 
kinimas, kad jų artimieji buvo ištremti už religinę veiklą, o dažniausia tremties prie- 


žastis būdavo nurodoma antisovietinė veikla, neįvardijus jos pobūdžio ir nenurodžius 


12 SSRS KGB pažyma apie Jehovos liudytojų organizaciją. 1950 m. LYA, K-19, ap.1, b. 32, p. 3-5. 

5 SSRS KGB ataskaita apie Jehovos liudytojų organizaciją. 1949 m. LYA, K-19, ap. 1, b. 32, p. 2-14. 

“4 Jehovos liudytojų organizacijos bylos suimtųjų apklausos protokolas. 1950 m. rugsėjo 26 d. LYA, F. K-1, 
ap. 58, b. 42916/3 SB T.3, p. 102-108. 

* Jehovos liudytojų organizacijos bylos dokumentai. 1951 m. LYA, F. K-1, ap. 58, b. 42916/3 SB T. 1, p. 2-3, 
27-44; LYA, F. K-1, ap. 58, b. 42916/3 SB T.5, p. 18-28. 

religinės priežasties. Vis dėlto tiek katalikų, tiek ir religinių mažumų bendruomenių 
dvasininkų tremtys leidžia manyti, kad religinės priežastys, nors ir neįvardytos, buvo 
tarp tremties veiksnių (Streikus, 2015: 303). Vienas svarbiausių Stalino laikotarpio 
įvykių, palietusių į tyrimo akiratį patekusias religinių mažumų bendruomenes, - 
1951 m. sovietų valdžios vykdyta operacija „Sever“ („Šiaurė“), kurios metu iš naujųjų 
Sovietų Sąjungos teritorijų (Vakarų Ukrainos, Baltarusijos ir Baltijos valstybių) buvo iš- 
tremti į Sibirą 8 576 Jehovos liudytojai (Polian, 2003: 169-171). 1951 m. kovo 31-osios 
naktį iš Lietuvos buvo ištremta 150 Jehovos liudytojų: 52 šeimos, tarp jų - 45 vyrai, 
69 moterys ir 36 vaikai iki 15 m. Tarp tremtinių buvo 145 lietuviai, 4 baltarusiai ir 
1 vokietis. Taip pat penkios pasiturinčių ūkininkų šeimos, trylika šeimų iš kolūkių, 
septynios vidutinių valstiečių, viena neturtingų valstiečių, keturios karininkų, dešimt 
darbininkų ir dvylika šeimų be aiškios profesijos. Jehovos liudytojai iš Lietuvos buvo 
ištremti į Tomsko sritį Sibire (Grunskis et al., 1994: 391-392). 

Informantė Jehovos liudytoja Giedrė pasakojo, kaip ir kodėl jos tėvai buvo iš- 
tremti: 

Kadangi jie neišsižadėjo savo religijos, vis tiek norėjo būti Jehovos 
liudytojais ir nepakluso vyriausybei, kuri įtarinėjo, kad tai Amerikos re- 
ligija, o jos pasekėjai čia darys perversmus, jie buvo ištremti. Taigi, 
jie buvo ištremti 1951 m. Mano broliui buvo treji metai, o mama buvo 
nėščia su kitu vaiku ir jie buvo ištemti kaip įmanoma toliausiai Sibire. 
Kadangi jie buvo įvertinti kaip maištaujantys prieš valdžią, jų čia nerei- 
kėjo, juos reikėjo nubausti ir ištremti. 

Informantas evangelikas sekmininkas Jurgis neabejojo, kad žmonės buvo tre- 
miami dėl religijos, tik norėta to neparodyti, nes Sovietų Sąjunga save pozicionavo 
užsienyje kaip sauganti religijos laisvę, kaip tai buvo įrašyta jos Konstitucijoje. 

Tremtyje religines praktikas pavyko išlaikyti ne tik katalikiškajai daugumai ats- 
tovaujantiems tremtiniams, bet ir religinių mažumų nariams - evangelikams bap- 
tistams, sekmininkams ir Jehovos liudytojams (Streikus, 2015: 305). Evangelikės 
baptistės Rasos visa šeima išgyveno tremtį, kur taip pat praktikavo savo tikėjimą: 

Taip, mes sekmadieniais švesdavom jau kiek įmanoma buvo [trem- 
tyje] ir nes nieks (...), kad taip... Nu, darbas toks, sakysim, jeigu plukdo 
tuos sielius, tai nieko nepašvęsi labai, ištisai reikia būti ar ten ant van- 
dens, ar kur. O šiaip tai skaitydavom Bibliją ir turėjom, ir... <...> Savo 


šeimos rate [praktikuodavom], kartais ateidavo, buvo ten iš Biržų, 

iš reformatų keli žmonės, bet šiaip tai daugiausiai... Mes, kai trėmė 
mus, mes buvom vagone kartu, važiavom su žmonėm iš Rokiškio, iš 
Kupiškio ir vat iš ten, iš tų vietovių, nes kažkaip ten buvo, kad nebuvo 
vietos ar kitam vagone dar buvo, kad mus perkėlė į tą jų, į ne mūsų 
rajono vagoną, mes ne su biržiečiais kartu važiavom iki ten to mūsų 
Kuzuravo - toks kaimelis ant Ketės kranto. Tai ateidavo, o šiaip jau 
keliaujant tai tam vagone, tai mes ten kiekvieną vakarą giedodavom 
ir žmonėm labai patikdavo, nes visai ne tokios giesmės, nu, vis prašy- 
davo, kad giedotume. 

Tremties siaubo leitmotyvas aptinkamas ir informanto Petro, gimusio 1956 m., 
save vadinančio pokario vaiku, naratyve. Petras pasakojo iš tėvų supratęs, kokį 
siaubą jie išgyveno Stalino valdymo laikotarpiu: 

Kitas dalykas, žinai, aš gimiau penkiasdešimt šeštais metais, trys 
metai po Stalino mirties, aš tiktai vėliau, jau dabar gyvendamas ir prisi- 
mindamas anekdotus, kuriuos papasakodavo, aš, nu, aiškiau supratau 
iš viso, kame mano tėvai gyveno, ten, reiškia, nuo keturiasdešimt 
penktų iki penkiasdešimt trečių, kas ten buvo. Žinai, kada, žinai, kada 
anekdotas yra toks, reiškia, sako, kas yra plunksnos ant siaubo? Nu, 
sako, žvirblis ant NKVD stogo. O kas yra siaubas ant plunksnų? Tai yra 
Stalinas ant pūkinės kaldros. Bet tu supranti, palauk, čia už tų žodžių 
čia tokia tikrovė, žinai. Ten siaubas realiai, supranti, kad jie ir jie todėl 
kai kurių dalykų nekalbėjo iš viso. 

Istoriografiniuose darbuose galima aptikti, kad po Stalino mirties 1953 m. re- 
liginės organizacijos patyrė tam tikrą atšilimo laikotarpį, buvo atstatytos per An- 
trąjį pasaulinį karą sugriautos bažnyčios, pradėjo grįžti ištremti tikėjimo broliai ir 
seserys (Walters, 1995). 1959 m. daugumai ištremtųjų leista grįžti (Streikus, 2015: 
300). Vis dėlto grįžti iš tremties buvo sudėtinga, ne visus grįžtančiuosius priimdavo 
Lietuvoje. Evangelikė baptistė Rūta pasakojo, kad jos tėvams nebuvo galimybių 
grįžti iš tremties ir teisėtai gyventi buvusiuose šeimos namuose, kurie tuo metu 
jau buvo apgyvendinti kitų. Šeimai teko apsistoti Rygoje, kur tėvas turėjo bičiulių 
nuo teologijos studijų laikų. Evangeliko sekmininko Algimanto tėvai sovietmečiu 
dėl paskyrimų turėjo išsikraustyti dirbti į Kaliningrado sritį, kur susipažino su iš 
tremties grįžusiais sekmininkais ir atsivertė, Algimantas į Lietuvą grįžo aštuntajame 


dešimtmetyje. 

Atšilimo nuotaikų po Stalino mirties nepajuto ir Jehovos liudytojai, kurie buvo 
paleidžiami iš tremties tik 1965 m. ir prisidėjo prie jų išsisklaidymo po Sovietų Są- 
jungą, praktiškai buvo neįmanoma grįžti į paliktus namus, o vietos valdžios dažnai 
atsisakydavo juos registruoti (Baran, 2014: 210). Jehovos liudytoja Giedrė pasa- 
kojo, kad išėję į laisvę jos tėvai nusprendė grįžti į Lietuvą, bet jiems nebuvo leista, 
todėl apsigyveno Kaliningrado srityje, Sovetske, kuris buvo arčiausias geografinis 
taškas prie Lietuvos. Giedrė prisimena, kad jos tėvų svajonė buvo pamatyti, kaip 
vaikai baigia lietuvių kalbos mokyklą, tačiau tai tapo įmanoma tik jai, jauniausiam 
šeimos vaikui. Anot informantės Giedrės, daugelis ištremtų Jehovos liudytojų 
šeimų į Lietuvą grįžo tik 20 a. devintajame dešimtmetyje. 

Stalino valdymo laikotarpiu religijos politiką indikuojantys teisės aktai numatė 
religijos laisvę, kaip pastebėjo ir Sarkissian (2015), tačiau praktiškai religinių ben- 
druomenių veikla buvo ribojama. Tokia Sovietų Sąjungos religijos politika išliko ir 
vėlesniais laikotarpiais, kuomet religijos politikos nuostatos iš esmės skyrėsi nuo 
praktinio jų įgyvendinimo. 

Stalino laikotarpio religijos politika Lietuvos SSR pasižymėjo religijos ir vals- 
tybės atskyrimu, įtarumu ir priešiškumu religijai, religijos pašalinimu iš viešosios 
erdvės. Stalininė religijos politika reiškėsi valstybės dominavimu religijos lauke, val- 
džia kišosi į religinių bendruomenių veiklą leisdama arba neleisdama joms regis- 
truotis, savo nuožiūra pertvarkydama bendruomenes, vienas sujungdama, o kitas 
panaikindama. Tokia politika buvo vykdoma tiek respublikos, tiek visos Sovietų 
Sąjungos mastu. Stalino valdymo laikotarpiu religijos politikoje buvo nustatyti du 
religinių mažumų veiklos lygmenys - oficialus ir nelegalus, arba kriminalizuotas. 
Tiek legalios, tiek nelegalios religinės mažumos valstybės institucijų buvo stigma- 
tizuojamos įvardijant jas kaip sektas, o jų narius - sektantais. 

Tremčių leitmotyvas, išryškėjęs informantų naratyvuose, atskleidė religinio gy- 
venimo tęstinumą tremties vietose, sąveiką tarp religinės daugumos ir religinių 
mažumų bendruomenių (Streikus, 2015: 311). Religinės praktikos daugumai ištrem- 
tųjų buvo išlikimo atšiauriomis sąlygomis atrama, šiuo požiūriu ne išimtis ir religinių 
mažumų bendruomenės, kurioms pavykdavo ne tik tęsti religinį gyvenimą, bet, 
kaip paaiškės vėliau, pritraukti ir naujų narių. 

Žvelgiant iš religijų įvairovės teorinės perspektyvos, tokia Stalino valdymo lai- 
kotarpio sovietų valdžios politika visų pirma trikdė ir ribojo įprastą religinių ben- 


druomenių gyvenimą, keitė šių bendruomenių ir valstybės santykį. Tačiau tokia 

religijos politika ir jos įgyvendinimo priemonės taip pat palietė religinių mažumų ir 
visuomenės santykius, religinių mažumų kriminalizavimas, valstybės institucijų vyk- 
doma stigmatizacija lėmė nepasitikėjimo ir įtarumo atsiradimą ir tarp gyventojų. 
Taip pat Stalino valdymo laikotarpiu vykdyta religijos politika lėmė pačių religinių 
mažumų narių slapstymąsi dėl gresiančių represijų - tremčių ir įkalinimų, tai taip 
pat galėjo prisidėti prie gyventojų įtarumo ir nepasitikėjimo augimo. 

Sovietų valdžia matė religijų įvairovės reiškinio egzistavimą, siekė kategorizuoti 
religines bendruomenes, tačiau iš esmės nekūrė religinio pliuralizmo ideologijos, 
nes valstybės vizijoje nebuvo bendradarbiavimo su religinėmis organizacijomis, 


siekta pašalinti religiją iš viešojo gyvenimo. 


2.2. Religinės mažumos Chruščiovo laikotarpiu: tarp 
mokslinio ateizmo įtvirtinimo ir antireliginės 
propagandos 


Po Stalino mirties 1953 m. vykusi kova dėl valdžios tarp Nikitos Chruščiovo ir jo 
priešininkų lėmė dviprasmišką politiką ir religinių bendruomenių atžvilgiu. 1955— 
1957 m. vykstant destalinizacijos procesui, buvo grąžinti kai kurie anksčiau nacio- 
nalizuoti religiniai pastatai, kai kurios bažnyčios atvertos tikintiesiems, daugiau 
studentų leista priimti į seminarijas, buvo įšventinti jaunesnės kartos vyskupai (Wal- 
ters, 1995: 19-20). Tačiau Chruščiovui konsolidavus galios pozicijas, 1958-1964 m. 
atsirado radikalių religinių įstatymų pokyčių, po kurių prasidėjo naujas religinių 
organizacijų persekiojimo etapas (Anderson, 1994; Streikus, 2006). 

1959 m. Lietuvos komunistų partija įkūrė visasąjunginės asociacijos „Žinija“ 
(rus. „3hanne“) filialą, kurios tikslas buvo šviesti visuomenę apie materialistinę pa- 
saulėžiūrą ir „kovoti su buržuazijos laikų liekanomis - religiniais įsitikinimais“, dirbti 
mokslinio ateizmo propagandos srityje (Mišutis, 1978). Tačiau nebuvo apsiribo- 
jama mokslo sklaida visuomenėje, netrukus svarbia antireliginės politikos sritimi 
tapo kultūra ir konkrečiai - kinas - tiek vaidybinis, tiek dokumentinis. 1960 m. vyku- 
sioje „Žinijos“ konferencijoje Maskvoje buvo konstatuota, kad ateistai neįvertino 
religijos esmės, nes, skirtingai nei buvo manyta, ji ne išnyko, bet toliau gyvavo, 
net ir sudėtingomis sovietinės modernizacijos sąlygomis. Konferencijoje buvo 


konstatuota, kad eiliniai sovietiniai piliečiai nebuvo susirūpinę dėl prieštaravimų 


69 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


tarp mokslo ir religijos, kad religija nebuvo marginalizuotų religinių mažumų ar 
vyresnio amžiaus moterų veikla, todėl būtinai reikėjo imtis priemonių (Smolkin, 
2018: 106-108). Atrodo, kad tam tiko kinas, kuris užėmė ypatingą vietą sovietinės 
ideologijos sklaidoje, filmų prieinamumas visuomenėje buvo tiesiogiai susijęs su jų 
rodymo vietų tinklo plėtra - kinofikacija. Kinofikacija, kaip ir radiofikacija, elektri- 
fikacija, kolektyvizacija, buvo priverstinės valstybės industrializacijos dalis, o kartu 
ir revoliucinis visuomenės sovietizacijos įrankis, pasireiškiantis įvairiais lygmenimis, 
tokiais kaip kasdienis gyvenimas, ekonomika, kultūra. Kino sklaidą kaime sovietų 
valdžia taip pat vertino kaip sovietinės indoktrinacijos formą - tai liudijo ir septinta- 
jame bei aštuntajame dešimtmečiais paskelbti propagandiniai tekstai apie pokario 
„klasių kovą“ (Davoliūtė ir Kaminskaitė-Jančorienė, 2018: 54-58). 

Ne vienas tyrimo informantas minėjo vaidybinį filmą „Debesys virš Borsko“ 
(rus. „Tyun han BopckoM“), kuris, anot jų, darė didelę įtaką visuomenės požiūrio į 
religines mažumas formavimuisi sovietmečiu. Anot evangeliko sekmininko Vacio, 
vienas ryškiausiai jo atsimenamų filmų buvo „Debesys virš Borsko“, 1962 m. pa- 
sirodžiusi „Nusidėjėlė“ (rus. „[petunnųa“) ir kiti, kuriuos jis žiūrėjo tarnaudamas 
sovietų armijoje. „Debesys virš Borsko“ armijoje Vacys teigė žiūrėjęs gal dešimt 
kartų kartu su kitais, tarnaujančiais tame pačiame dalinyje. Tyrimo informantų na- 
ratyvuose pabrėžiama, kad tiek šis, tiek ir kiti kino filmai, dokumentiniai ir vaidybi- 
niai, pabrėžtinai neigiamai vaizduojantys tikinčiuosius, kūrė neigiamą tikinčiųjų ir jų 
bendruomenių įvaizdį sovietinėje visuomenėje, kėlė baimę jų atžvilgiu. 

1961 m. režisieriaus Vasilijaus Ordynskio (Bacnnnh Opabinck) filme „Debesys 
virš Borsko“ pasakojama merginos gyvenimo istorija. Nusivylusi bendramoksliais 
ir mokytojais, ji susidomi neįvardytos religinės bendruomenės tikėjimu, bendruo- 
mene ir tampajos nare. Filme religinė bendruomenė pabrėžtinai vadinama sekta, o 
jos nariai - sektantais. Sekta vieno iš filmo personažų įvardijama kaip religinė ben- 
druomenė, kuri nėra oficiali, atskilusi nuo oficialios bažnyčios. Filme pasakojama, 
kaip sovietinė švietimo sistema vykdo antireliginę propagandą, organizuojami an- 
tireliginiai vakarai, šaipomasi iš religinių tikėjimų, ypač stebuklų ir ritualų, priešpa- 
statant juos mokslui. Tikintieji filme pateikiami kaip fanatikai, pabrėžtinai bandoma 
įteigti, kad tai vyresnio amžiaus žmonės, atsilikę nuo progreso. Rodomos religinės 
apeigos su euforiją patiriančiais žmonėmis, kurių metu skaitoma Biblija, giedamos 
giesmės, kalbama įvairiomis kalbomis. Pabrėžtinai parodomi filmo herojės poky- 


čiai iki atsivertimo ir po jo, kuomet buvusi linksma ir guvi mergina tampa abejinga 

ir užsidaro nuo aplinkos. Taip pat keliami klausimai apie Sovietų Sąjungos Kons- 
titucijoje įtvirtintą sąžinės laisvę, bažnyčios ir valstybės atskyrimą. Filmo kulmina- 
cija —- miestelio bendruomenėje vykstančio viešo susitikimo metu pasmerkiama 
tikinčiųjų bendruomenė, o tuo metu vykstančių apeigų metu pagrindinė herojė 
nukryžiuojama. Filmo pabaigoje susirūpinusiai miniai įsiveržus į religinės bendruo- 
menės patalpas, pagrindinė herojė išgelbėjama. 

Nors filmas „Debesys virš Borsko“ sulaukė nemažo žiūrovų dėmesio, sulaukė 
kritikos ir pačių antireliginės propagandos ekspertų, pabrėžusių, kad filme ro- 
domos scenos iš sekmininkų bendruomenių yra perdėm radikalios, sulaukia pačios 
bendruomenės vadovybės kritikos ir yra retai praktikuojamos (Powel, 1975: 97). 

1962 m. režisieriaus Fiodoro Filipovo (Dėnop Ounnnnnos) kino filme „Nusidė- 
jėlė“ pasakojama merginos iš religingos šeimos ir netikinčio vaikino meilės isto- 
rija, santykiams nepritaria merginos tėvai, kurie jai suranda tikintį jaunikį. Religinė 
bendruomenė, kuriai priklauso pagrindinė filmo herojė, neįvardijama, bet prieš- 
pastatoma tiek kaimo bendruomenei, tiek fone ne kartą vaizduojamai ortodoksų 
cerkvei, pabrėžiant, kad bendruomenė renkasi kažkur namuose ar kitose patal- 
pose. Filme išryškėja skirtys tarp kaimo ir miesto tikrovių, pastaroji rodoma kaip 
progresyvi. Pabrėžiama skirtis tarp religijos ir prietarų, tokių kaip gegutės kuka- 
vimo pranašystės dėl amžiaus ar juodo katino atnešamos nelaimės. Taip pat skirtis 
tarp buvimo religingam ir ne paaiškėja, kad pagrindinės herojės tėvas, atsivertęs į 
religiją, pasikeitė, tuo tarpu kaime gyvenantys žmonės prisimena, kad iki tol buvo 
„normalus jaunuolis“, lankėsi šokiuose, nevengė išgerti. Pagrindinės herojės tėvo 
personažas filme įkūnija įvairius tikinčiojo bruožus, tarp jų - smurtavimą prieš ne- 
paklūstančią dukrą, prieš gyvūnus (scena, kai neatlikęs pareigos sunaikinamas šuo). 

Be aptartų kino filmų, Chruščiovo valdymo laikotarpiu vykusiai antireliginei 
propagandai priskirtini ir režisieriaus Vsevolodo Voronino (Bcesonon BoponuH) 
1962 m. juosta „Išpažintis“ (rus. „Acnosenp“) ir režisieriaus Genadijaus Kazanskio 
("eHKannA Kazanckud) 1962 m. filmas „Nuodėmingas angelas“ (rus. „[penunbiA 
anren“). Šie filmai nors tiesiogiai ir nepaliečia religinių mažumų gyvenimo, pa- 
rodo religijos neatitikimą sovietiniam gyvenimui, jos prieštaringumą. Chruščiovo 
antireliginės propagandos tikslais sukurtuose kino filmuose religija buvo vaiz- 
duojama kaip praeities reliktas, būdingas tik vyresnio amžiaus žmonėms, todėl 
keltas klausimas apie jaunimo religingumą, pabrėžtas poreikis „susigrąžinti“ kie- 


kvieną jaunuolį iš religijos gniaužtų. Minėtuose meniniuose filmuose dominuojantis 

naratyvas, kad religingu tampama ne dėl asmens laisvo pasirinkimo, bet dėl kitų 
asmenų ar organizacijos proaktyvios veiklos. Minėtuose antireliginės propagandos 
meniniuose kino filmuose galima matyti, kad religingu tampantis asmuo iš esmės 
matomas kaip objektas, kurį galima išorės pastangomis atversti į tikėjimą, taip 
pat ir iš šios būsenos išvesdinti. Toks minėtų meninių filmų palaikomas diskursas 
apie religingus žmones, religinio atsivertimo prigimtį turėjo atgrasinti nuo religijos, 
paskatinti išlikti budriems religinių organizacijų veiklai. Chruščiovo valdymo laiko- 
tarpio antireliginės propagandos kino filmų minėjimas informantų naratyvuose 
leidžia svarstyti, koks šių filmų demonstravimo vaidmuo sovietinėje visuomenėje 
ir kiek jų sukonstruotas religijos bei ypač religinių mažumų kaip nelegalių, atsili- 
kusių nuo sovietinio progreso objektų vaizdinys buvo reikšmingas minėtų grupių 
stigmatizavimui, marginalizavimui ir jo paveldui posovietinėje visuomenėje. Tyrimo 
informantų nuomone, ryšys tarp minėtų antireliginės propagandos kino filmų su- 
konstruoto diskurso apie religines mažumas, jų stigmatizavimo ir marginalizavimo 
išryškėja, kai tenka bendrauti su žmonėmis, gyvenusiais sovietmečiu ir patyrusiais 
joje socializaciją, ne tik pirminę, bet ir antrinę. Anot tyrimo dalyvių, dažnai tokie 
pašnekovai sąmoningai arba nesąmoningai kartoja sovietmečio kino filmų klišes 
apie religinių mažumų bendruomenes. 

Antireliginė propaganda Chruščiovo valdymo laikotarpiu apėmė ne tik kino 
industriją, bet ir spaudą, kurioje atsirado moksliniam ateizmui skirtų skilčių, jose 
buvo pateikiama ir informacija, kompromituojanti religiją, publikuotos „sėkmės“ 
istorijos žmonių, kurie atsisakė religijos ir tapo ateistais. Taip pat publikuoti ti- 
kinčiųjų laiškai, kuriuose jie skundėsi savo dvasininkų elgesiu. Įdomu, kad vienas 
iš pateikiamos informacijos žanrų buvo ir skaitytojų, nukentėjusių nuo religijos ir 
„sektų“, ar jų artimųjų laiškai (Powell, 1975: 87-89). Suprantama, kad pateikiama 
antireliginės propagandos informacija vertintina kaip nepatikima, tačiau svarbu at- 
kreipti dėmesį į žiniasklaidos pasitelkimą valstybės ir visuomenės bei religinių ma- 
žumų santykių diskursui konstruoti, kuris svarbus tolesnėje šių santykių analizėje. 

1960 m. Visasąjunginė evangelikų krikščionių baptistų sąjunga publikavo du 
dokumentus, reglamentuojančius jos veiklą, kuriais buvo apribotos misionierių vei- 
klos, naujų narių pritraukimas, uždrausta pamaldose dalyvauti vaikams ir nepilna- 
mečiams, krikštyti buvo leidžiama tik po dvejų trejų metų bandomojo laikotarpio, 
uždrausta lankytis ne savo bendruomenės pamaldose (Walters, 1995). Šių doku- 


mentų pasirodymas sukėlė pasipiktinimo ir nepasitikėjimo Sąjungos vadovybe 

bangą, lėmė ženkliai sumažėjusį pakrikštytųjų skaičių, taip pat prisidėjo prie Evan- 
gelikų baptistų bažnyčių atgimimo (Alexeyeva, 2002: 203). Savotišku evangelikų 
baptistų atgimimu galima laikyti 1961 m. susibūrusią iniciatyvinę grupe, kuri siekė 
sušaukti organizacijos suvažiavimą, nevykusį nuo 1944 m., kai buvo sukurta Są- 
junga. Minėtas evangelikų baptistų suvažiavimas įvyko 1963 m. spalio 15-17 d. 
Maskvoje (Latužis, 2009: 202-203). 

1961 m. birželio 26 d. priimtame LSSR baudžiamajame kodekse keli straipsniai 
lietė religinį gyvenimą, atsidūrę skyriuje, aptariančiame politinių ir darbo teisių pa- 
žeidimus. 143 straipsnis numatė vienerių metų įkalinimą už valstybės ir mokyklos 
atskyrimo nuo bažnyčios įstatymų nevykdymą. 144 straipsnis numatė įkalinimą 
nuo trejų iki penkerių metų už religinių apeigų metu sukeltą poveikį sveikatai ar 
žmogaus teisių apribojimus, dalyvavimą religinėje grupėje, vykdančioje įvardytas 
veiklas. 145 straipsnis numatė įkalinimą už trukdymą atlikti religines apeigas“. Šis 
Baudžiamasis kodeksas galiojo iki sovietmečio pabaigos, o kai kurios nuostatos, 
tokios kaip trukdymas atlikti religines apeigas, išliko ir 2000 m. priimtame Lietuvos 
Respublikos baudžiamajame kodekse. 

Chruščiovo valdymo laikotarpis pasižymėjo ir antrąja sovietų specialiųjų tar- 
nybų kampanija prieš Jehovos liudytojus Lietuvoje (Ringvee, 2021: 22). 1961 m. 
spalio 9 d. Klaipėdoje bute suimta 18 Jehovos liudytojų. Po šių areštų Jehovos 
liudytojų namuose buvo atliktos kratos, kurių metu rasti religiniai užrašai ir „Sar- 
gybos bokšto“ žurnalai. Kratų geografija gana plati, jos vyko įvairiuose Lietuvos 
miestuose - Mažeikiuose, Kavarske, Tauragėje, Rietave, Klaipėdoje. Penki iš aštuo- 
niolikos suimtų Jehovos liudytojų už antisovietinę veiklą nuteisti kalėti nuo dvejų iki 
penkerių metų". Tarp nuteistų Jehovos liudytojų buvo ir Ona Mockutė'*. 1950 m. 
už antisovietinę veiklą O. Mockutė buvo nuteista kalėti 25 metus. Įkalinimo vietoje 
susipažino su Jehovos liudytojais ir atsivertė, o 1958 m. grįžusi į Lietuvą pradėjo ak- 
tyviai veikti. 1961 m. Jehovos liudytojų susitikimai vykdavo butuose arba miškuose 


prie Šiaulių, Tauragės ir Ariogalos“. 


1“ LSSR religijų reikalų įgaliotinio Rugienio raštas. 1961-07-01. LCVA, F. R-181, ap. 1, b. 125, p. 66-67. 

17 Jehovos liudytojų bylos suimtųjų apklausos protokolai. 1961 m. LYA, F. K-1, ap. 58, b. P-17132 SB, 6-7, 
P. 36-45. 

1 Mockutė, Ona. 2009. Thirty Years of Underground Activities. Awake! [žiūrėta 2022-01-02]. Prieiga per 
internetą: https://wol.jw.org/en/wol/d/r1/lp-e/102009205?7g=mockutė8.p=par 

2 Jehovos liudytojų bylos kaltinamoji išvada. 1961 m. LYA, F. K-1, ap. 58, b. P-17132, p. 86-95. 

Kartu su O. Mockute 1961 m. buvo suimtas ir Jurgis Usvaltas. Anot informanto 
Jehovos liudytojo Alfredo, J. Usvaltas buvo nesustabdomas ir sovietmečiu liudijo 
nepaisydamas nuolatinio KGB sekimo: 

(...) pavyzdžiui, Jurgis Usvaltas, ir juos sustabdyti buvo sunku. Jis 
buvo mano tėvų vestuvių liudininkas, bet neilgai po to buvo suimtas ir 
išvežtas į kalėjimą Mordovijoje. 

1961 m. suimtas ir nuteistas Jehovos liudytojas Jurgis Usvaltas jau buvo teistas 
1951 m. už antisovietinę veiklą ir „teroristinį aktą“, o atlikdamas bausmę 1956 m. 
Intos lageryje susipažino su Jehovos liudytojais, atsivertė į šį tikėjimą ir grįžęs iš įka- 
linimo pradėjo liudyti. 1962 m. O. Mockutė nuteisiama trejiems metams, o J. Us- 
valtas - penkeriems, teismo sprendime kaltinami skleidus žalingą tikėjimą, kuris 
skatino gyventojus atsisakyti visuomeninės veiklos ir pilietinių pareigų vykdymo 
bei verbavus gyventojus į sektą??. Sektos ir sektantų etiketės lipdomos Jehovos 
liudytojų organizacijai ir tikintiesiems tiek KGB, tiek sovietinių teismų dokumen- 
tuose. 

Sektos sąvoka taikyta ir pačių religinių bendruomenių dokumentuose, pavyz- 
džiui, LSSR sentikių bažnyčios dokumente apie religijos laisvę, kur sektomis įvar- 
dijami sekmininkai ir adventistai, apibūdinant jas kaip reakcingas ir nesocialias, 
o Jehovos liudytojai įvardyti antivalstybine organizacija, prisidengiančia religija?'. 
Vertėtų kritiškai vertinti tokių dokumentų atsiradimą kaip galimai pačios valdžios 
užsakytą siekiant pademonstruoti neva egzistuojančias skirtis tarp religinių ben- 
druomenių. 

Apibendrinant, Chruščiovo valdymo laikotarpį apibūdina trumpas destaliniza- 
cijos procesas, suteikęs religinėms bendruomenėms vilčių dėl pokyčių, kurį keitė 
sustiprėjusi antireliginė propaganda ir nauji religinių mažumų bendruomenių per- 
sekiojimai. Grįžimai iš tremties taip pat svarbus leitmotyvas Chruščiovo periodui 
apibūdinti. Šiuo laikotarpiu tęsėsi religinių mažumų stigmatizacija, sustiprėjo an- 
tireliginė propaganda šių grupių atžvilgiu, tuo tikslu pasitelkta kino industrija ir 
įvairios žiniasklaidos priemonės. 

Analizuojant Chruščiovo valdymo laikotarpiu vykdytą antireliginę propa- 
gandą ir jos priemones, galima aptikti ir antikultinių nuostatų elementų, kurių pa- 


grindu kurtas ir plėtotas valstybinis diskursas apie religines mažumas sovietinėje 


20 Ten pat. 
2 LSSR sentikių bažnyčios tarybos pranešimo apie religijos laisvę projektas. 1961. LCVA, F. R-181, ap. 1, 
b. 125, p. 26-41. 

visuomenėje. Antikultinis judėjimas, mokslinėje literatūroje apibrėžiamas kaip so- 
cialinis judėjimas, kilęs kaip reakcija į naujųjų religinių judėjimų formavimąsi Va- 
karų Europoje ir JAV 20 a. septintajame dešimtmetyje. Jo kūrėjai - buvę naujųjų 
religinių judėjimų nariai ir šių judėjimų narių tėvai (Hjelm, 2006). Antikultinis ju- 
dėjimas paremtas nuostata, kad žmonės į naujuosius religinius judėjimus ateina 
ne savo noru, jais manipuliuojama, šiose grupėse vyksta žmonių išnaudojimas. 
Antireliginės propagandos Chruščiovo valdymo laikotarpiu analizė leidžia teigti, 
kad antikultinės nuostatos kaip religijos kritika taikytos plačiau - visoms religinėms 
bendruomenėms, bet ypač religinėms mažumoms, kurios buvo stigmatizuojamos. 
Sovietinių antikultinių nuostatų kilmė skiriasi nuo vakarietiškojo atitikmens, nes, 
skirtingai nei Vakarų visuomenėse, sovietinėje visuomenėje nebuvo galimybių 
formuotis naujiems religiniams, o kartu ir antikultiniams judėjimams, kurių šaltiniu 
tapdavo esami ar buvę religinių grupių nariai, jų artimieji. Antikultinės nuostatos, 
kurios sovietmečiu reiškėsi valstybės vykdomu religinių mažumų bendruomenių 
stigmatizavimu, gali būti kildinamos iš klasikinės sociologijos teorijos religinių or- 
ganizacijų tipologizavimo į bažnyčias ir sektas taikymo socialinės inžinerijos prak- 
tikoje. Religinių mažumų bendruomenių vertinimas kaip teologinių ir socialinių de- 
viacijų taikytas socialinėms technologijoms, orientuotoms į valdžios ideologinių 


tikslų įgyvendinimą (Greenfeld, 1988). 


2.3. Religinės mažumos brežnevinės stagnacijos laikotarpiu: 
stebėjimai, įkalinimai ir bandymai ištrūkti 


Religinio gyvenimo vėlyvuoju sovietmečiu, arba Brežnevo valdymo laikotarpiu, 
kuris kartais apibūdinamas ir kaip stagnacijos era (1964-1982), vertinimai moksli- 
nėje literatūroje skiriasi. Viena vertus, atkreipiamas dėmesys į persekiojimų dėl re- 
ligijos švelnėjimus, atsirandančias religinių praktikų galimybes, mokslinio ateizmo 
propagandos silpimą, visuomenės nuobodulį (Kowalewski, 1980; Yurchak, 2005; 
Luehrmann, 2013). Antra vertus, pabrėžiama, kad šiuo laikotarpiu Lietuvoje su- 
kurtas ateizmo propagandos tinklas (Streikus, 2003, 2004). 1972-1973 m. nuvilnijo 
antroji sovietinių ritualų skatinimo banga (pirmoji vyko 1920-1950 m.) (Luehrmann, 
2013: 551). 1974 m. pastatyti Vilniaus metrikacijos rūmai, o 1979 m. paskelbtos 
gairės, kaip švęsti pilietinius ritualus (Streikus, 2003). 1983-1988 m. laikotarpis, 


75 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


pasak Streikaus, pasižymėjo ateizmo propagandos, skirtos jaunimui, banga, tei- 
kiančia dvasinių atsakymų ieškantiems žmonėms literatūros ir renginių apie įvairias 
dvasias, pasaulio religijas. 1984 m. Lietuvos katalikai minėjo Šv. Kazimiero mirties, 
0 1987 m. - Lietuvos krikšto metines, abu įvykiai sutraukė minias tikinčiųjų, taip pat 
atkreipė sovietinės propagandos dėmesį (Streikus, 2003). Religinių mažumų gy- 
venimas šiuo laikotarpiu, anot tyrimo informantų naratyvų, buvo gana intensyviai 
stebimas valdžios institucijų. 

Brežnevo valdymo laikotarpio pradžioje, 1965 m., LSSR religijų reikalų įgaliotinio 
duomenimis, Lietuvoje veikė trys registruotos evangelikų baptistų bendruomenės, 
iš jų dvi buvo registruotos, joms priklausė 238 nariai. Taip pat veikė viena Septin- 
tosios dienos adventistų bendruomenė, turinti 46 narius, keturios sekmininkų ben- 
druomenės, turinčios 58 narius, ir penkios Jehovos liudytojų bendruomenės, ku- 
rioms priklausė 73 nariai?. Atkreiptinas dėmesys, kad pateikiama informacija ne tik 
apie registruotas, bet ir apie neregistruotas veikiančias religines bendruomenes 
bei jų narių skaičius, kas patvirtina ir tyrimo informantų naratyvuose atspindimą 
religinio gyvenimo stebėjimo politiką Brežnevo valdymo laikotarpiu. 

Sovietinės valdžios proaktyvi religijos politika ir toliau buvo intensyviai vyk- 
doma, taikė religinių bendruomenių gyvenimo stebėjimo priemones, reguliavo 
dvasininkų veiklą, naujų skyrimą. Šiuo laikotarpiu galima išskirti kelis svarbius reli- 
gijos politiką liečiančius priimtus teisės aktus. 

1966 m. LSSR Aukščiausioji Taryba priėmė nutarimą „Dėl LTSR Baudžiamojo 
kodekso 143 str. taikymo“, kuriuo išsamiau išplėtotas straipsnis, apibrėžiantis Baž- 
nyčios atskyrimo nuo valstybės ir mokyklos atskyrimo nuo Bažnyčios pažeidimus. 
Tarp tokių pažeidimų - priverstinė rinkliava ir apmokestinimas religinių organiza- 
cijų ir dvasininkų naudai, masinis laiškų ar kreipimųsi priešintis sovietinės valdžios 
religijos politikai platinimas, religinių susirinkimų tvarkos pažeidimai, nepilnamečių 
religinio švietimo organizavimas, taip pat organizavimas grupės, kurios veikla 
dangstytysi religiniu tikėjimu ar apeigomis. Tarp šio straipsnio pažeidimų yra ir 
religinės neapykantos kurstymas bei tikinčiųjų diskriminacija darbovietėje (Aničas, 
1979: 78-92). 

1976 m. patvirtinami LSSR religinių susivienijimų nuostatai, kurie apibrėžia 


religinių bendruomenių registravimo tvarką, apibūdina santykius su valstybės 


22 LSSR religijų reikalų įgaliotinio pažyma. 1965-01-13. LCVA, F. R-181, ap. 1, b. 148, p. 52-53. 

institucijomis?*. Nuostatuose įtvirtinami religinių bendruomenių veiklos apri- 
bojimai, galimybė veikti suteikiama tik gavus registraciją, nustatoma, kad ben- 
druomenių susirinkimai gali vykti tik gavus valdžios leidimus. Taip pat įtvirtinama 
valdžios teisė dalyvauti religinių bendruomenių valdyme, pavyzdžiui, pašalinti as- 
menis iš valdymo organų. 

1978 m. LSSR Konstitucijos 50 straipsnis piliečiams garantavo sąžinės laisvę, 
„tai yra teisė išpažinti bet kurią religiją arba neišpažinti jokios, praktikuoti religinius 
kultus arba vesti ateistinę propagandą. Kurstyti nesantaiką ir neapykantą ryšium 
su religiniais tikėjimais draudžiama“. 

Abiejuose minėtuose teisės aktuose išryškėja aptariamo laikmečio religijos 
ir valstybės santykių pagrindą sudaręs valdžios įtarumas bei nepasitikėjimas re- 
liginėmis bendruomenėmis, kuris pasireiškė perdėtais reikalavimais registracijai 
ir veiklai. Taip pat galima teigti, kad minėti teisės aktai koncentruojasi į krikščio- 
nybę, naudojamą iš esmės krikščioniška terminija apibrėžiant religijos ir valstybės 
santykius, kai dažnu atveju minima bažnyčia. Organizacijos, prisidengiančios reli- 
giniu tikėjimu, pavyzdžiu sovietinės teisės ekspertai laikė Jehovos liudytojus, kurių 
tikėjimo doktrina ir palaikomi ryšiai su užsienio centrais kėlė daugiausia įtarimų 
(Aničas, 1979: 44). 

Visasąjunginė evangelikų krikščionių baptistų sąjunga nuo pat įkūrimo veikė 
SSRS religijų reikalų tarybos intensyviai prižiūrima. 1968 m. Sąjungai leidžiama įkurti 
teologijos mokyklą Maskvoje?, taip pat spausdinti religinius leidinius, nors visos 
bendruomenių veiklos ir toliau lieka valdžios stebimos, bet atsiranda galimybių 
bendrauti tarpusavyje su kitomis Sąjungos bendruomenėmis. 1970 m. rugsėjo 4 d. 
LSSR religijų reikalų įgaliotinis raštu iš Maskvos įpareigojamas ištirti, kokius gies- 
mynus naudoja evangelikai baptistai Lietuvoje, nes pastebėta, kad nesinaudoja 
naujai publikuotais, centrinės valdžios aprobuotais?*. Religinių knygų leidyba buvo 
viena iš svarbių Brežnevo valdymo laikotarpio religijos politikos priemonių, viena 
vertus, atliepianti pačių religinių bendruomenių poreikius, susiformavusius dėl po- 


kario skurdo ir priespaudos religijos politikos vykdymo. Kita vertus, religinių knygų 


3 Religinių susivienijimų nuostatai. LSSR Aukščiausios Tarybos ir vyriausybės žinios, 1976, Nr. 22, 
P. 491-499. 

4 LSSR Konstitucija. Vyriausybės žinios, 1978-01-01, Nr. 11-130. 

2 Minėtoje teologijos mokykloje studijavo ir dauguma Lietuvos evangelikų baptistų dvasininkų. 

26 SSRS religijų reikalų tarybos raštas LSSR religijų reikalų įgaliotiniui. 1970-09-04. LCVA, F. R-181, ap. 1, 
b. 176, p. 58. 

leidyba buvo ir religinių bendruomenių kontrolės priemonė, siekiant dalyvauti ir 
religinių apeigų formavime. 

Viena iš sovietmečiu vykdytos religijos politikos religinių bendruomenių kon- 
trolės priemonių - dvasininkų judėjimo ribojimai. Pirmiausia jie buvo taikomi išvy- 
koms į užsienį, tačiau mobilumas Sąjungos viduje taip pat buvo stebimas ir ban- 
domas riboti. Nepaisant šių ribojimų, pasitaikė bandymų misionieriauti įvairiose 
Sovietų Sąjungos vietose, pavyzdžiui, 1972 m. LSSR religijų įgaliotinį pasiekė raštas 
iš SSRS religijų įgaliotinio, kad lietuvė sekmininkė S. L. 1970 m. atvyko į Vladivos- 
toką, kur pamokslavo. Anot SSRS religijų įgaliotinio, prieš tai ji lankėsi ir pamoks- 
lavo Altajaus krašte, Amūro, Omsko ir Tomsko srityse, Pavolgyje ir Ukrainoje. 

1973 m. rugpjūčio 11 ir 12 d. Vilniaus evangelikų baptistų maldos namus, įsikū- 
rusius Paupio skersgatvyje, aplanko ir pamaldas stebi Lenino rajono vykdomojo 
komiteto deputatas. Iš jo ataskaitos sužinome, kad pamaldos truko virš trijų va- 
landų, į jas susirinkę žmonės visi netilpo. Pamaldos vyko rusų kalba, susirinko ti- 
kinčiųjų iš Lietuvos, Latvijos, Baltarusijos ir Ukrainos, grojo dūdų orkestras. Anot 
pranešėjo, antitarybinės propagandos jis nepastebėjo, daug kalbėta apie Dievo 
buvimo įrodymus??. 

Evangelikų sekmininkų naratyvai taip pat kelia klausimų dėl vėlyvojo soviet- 
mečio kaip atšilimo laikotarpio. Anot informanto Vacio, Baltijos valstybėse - Lie- 
tuvoje, Latvijoje ir Estijoje valdžia visada kiek laisviau leido veikti religinėms ben- 
druomenėms, o kitose Sovietų Sąjungos vietose veiklos galimybės buvo gerokai 
apribotos. Minint atšilimą, anot jo, galima kalbėti nuo 1987-ųjų, kuomet iš kalėjimų 
grįžo visi sąžinės kaliniai, būtent tais metais grįžo ir paskutinis įkalintasis evange- 
likas sekmininkas, o tai jau buvo Gorbačiovo valdymo laikotarpiu. 

Jehovos liudytojų naratyvai atskleidžia nuolatinį valdžios ir slaptųjų tarnybų - 
KGB - persekiojimą Brežnevo valdymo laikotarpiu. Giedrė prisimena, kad jų šeimos 
namas buvo nuolat stebimas, nes šalia esančioje gatvėje stovėjo juodas sovietinis 
automobilis „Volga“. Ji taip pat prisimena, kad vėliau šeima sužinojo, jog jų na- 
muose buvo įmontuota stebėjimo įranga. Nuolatinis stebėjimas ir agentų infiltra- 
cija privertė jos tėvą keisti suplanuotus Jehovos liudytojų susirinkimus jų namuose: 

Valdžios siunčiami agentai pareikšdavo besidomintys religija, bet 
tėtis juos labai greitai atpažindavo, nes jau turėjo tame patirties. Kaž- 


kada buvo tokia moteris Zoja, tėtis jai pasakydavo vieną susitikimo 


27 Baptistų maldos namų stebėjimo aktas. 1973-08-11, 12. LCVA, F. R-181, ap. 1, b. 191, p. 86. 

datą, o kai ji išeidavo, nurodydavo kitą. Ir būtent tą dieną, kuri buvo 
nurodyta Zojai, atėjo pareigūnai ir išlaužė mūsų namų duris. 

Kita informantė, Jehovos liudytoja Ieva, prisiminė, kaip į jų namus atėjusi kai- 
mynė pranešė, kad į ją kreipėsi slaptosios tarnybos ir prašė stebėti jų namus, užsi- 
rašinėti ir vėliau valdžiai perduoti atvykstančių automobilių numerius, bet ji nesu- 
tikusi vykdyti šių nurodymų. 

Kad buvo stebimi jų namai, prisimena ir informantė sekmininkė Aistė: 

Visą laiką jautė tą stebėjimą [tėtis] ir visą laiką jis buvo tokiame kaip 
valdžios akiratyje, ir mes irgi lygiai taip pat kažkaip buvom taip, tarsi 
kokios baltos varnos visur. Ir kur eidavom, vis tiek kažkoks tai buvo 
toks kaip ir dėmesys kitoks. Gal labiau negatyvus toksai. 

1981 m. LSSR KGB vyr. tardytojas A Stepučinskas atliktų profilaktinių stebėjimų 
ir pokalbių apskaitos sąsiuvinyje pasižymėjo pokalbį su Jehovos liudytojais Kap- 
suke (dabar - Marijampolėje), iš kurio paaiškėjo, kad bute susirinkę aštuoni Jehovos 
liudytojai skaitė Bibliją. „Duomenų apie nusikalstamą veiklą nenustatyta“, - kons- 
tatavo tardytojas? Informantas Petras pasakojo, kad jo lankomą sekmininkų ben- 
druomenę kas mėnesį tikrindavo pareigūnai, surašydavo visus tikinčiuosius, vėliau 
informuodavo darbovietes. Anot Petro, tai automatiškai lemdavo darbo santykių 
pokyčius, dažniausiai tikintieji sulaukdavo pažeminimo pareigomis. 

Religinių mažumų stebėjimai vyko nepaisant jų veikimo būdo - legalaus arba ne- 
legalaus. Legalios religinės bendruomenės žinojo, kad specialiųjų tarnybų agentai 
būdavo infiltruojami į bendruomenes, o kartais dalyvaudavo susibūrimuose ir ne- 
sislapstydami. Kad išvengtų valdžios stebėjimų, nelegalios religinių mažumų ben- 
druomenės susitikdavo butuose arba gamtoje. Jehovos liudytojų susirinkimai ir 
kongresai vykdavo atokiose lauko vietose arba tikėjimo brolių namuose ir butuose. 
Jehovos liudytojas Darius pasakojo: 

Pirmasis mano susitikimas įvyko 1977 metų vasarą. Susidomė- 
jome rudenį ir kitą vasarą gavome kvietimą, mums buvo nurodyta, 
kur vykti, tie miškai Jurbarke atrodė tokie patys, ir mes turėjome eiti 
keliu, bet kiti mums parodė kelią ten, nes jį žinojo, kadangi vyko ten 
ne pirmąkart. Leisdavome laiką miške tarp uogų, turėdami tam tikrų 
daiktų, kurie imituodavo tų uogų rinkimą, žmonės atsinešdavo maisto, 


susikraudavo jį ant žemės ir skaitydavo Bibliją. Atmosfera maloni, 


28 SSRS KGB tardytojo A. Stepučinsko užrašai. 1981 m. LYA, F. K-40, ap. 2, b. 11, p. 42. 

čiulbantys paukščiai, būdavo visai gera, ypač jei nelydavo. Vasarą daž- 
niausiai stengdavomės susitikti kur nors gamtoje, nes susitikimai kieno 
nors namuose kėlė pavojų namo savininkui. Tačiau kitais metų laikais 
rinkdavomės žmonių namuose. 

Informantė Jehovos liudytoja Giedrė prisiminė, kad 1977 m. Jehovos liudytojų 
kongresas vyko atokiame miškų apsuptame vienkiemyje netoli valstybės sienos 
su Latvija. Pėsčiomis susirinkę liudininkai, stengdamiesi nepatraukti valdžios dė- 
mesio, tris naktis miegojo tvarte. 

Anot LSSR religijų įgaliotinio, 1977 m. šalyje veikė 3 evangelikų baptistų ben- 
druomenės, kurioms priklausė 465 nariai. Vilniaus bendruomenė - gausiausia, jai 
priklausė 367 nariai, Ylakių - 51, o Biržų - 47 nariai. Tais pačiais metais registruota 
Klaipėdos evangelikų baptistų religinė bendruomenė, turėjusi 53 narius. Vilniaus 
baptistų bendruomenė - didžiausia ir aktyviausia Lietuvoje, ją sudarė tiek baptistai 
(35 proc.), tiek sekmininkai (65 proc.). Pastebėti migracijos procesai, evangelikų 
baptistų bendruomenės persikėlė iš kitų Sovietų Sąjungos vietų. Dažniausiai tai 
būdavo vokiečių kilmės asmenys, bendruomenių neregistruodavo, apsigyvendavo 
Akmenės, Mažeikių, Šiaulių, Kėdainių ir kituose rajonuose ir tai kėlė įtarimų val- 
džiai, kuri matė jų elgesį kaip šokiruojantį. 1977 m. įgaliotinio duomenimis, LSSR 
buvo apie 120 Jehovos liudytojų, nedidelės jų grupės, po 10-14 narių, veikė Taura- 
gėje, Klaipėdoje, Kaune ir Mažeikiuose.?? 

Evangelikas baptistas Giedrius pasakojo, kad su evangelišku tikėjimu susipa- 
žino dar tarnaudamas sovietų armijoje, kai pradėjo dalyvauti įvairiose tuo metu ne- 
legaliose veiklose, o nuo 1981 m. jau pradėjo intensyviai platinti religinę literatūrą, 
jo žodžiais tariant, tuo metu užsiėmė kontrabanda. 

Sovietmečiu egzistavo bent du būdai tapti religinių mažumų nariu - sekant 
šeimos tradicija arba atsiverčiant. Informantų pasakojimai atskleidžia, kad Jehovos 
liudytojai vertino religinę socializaciją, dauguma vaikų laikėsi savo tėvų religinės 
tradicijos ir kasdienėse situacijose susidurdavo su būtinybe apsaugoti savo tikė- 
jimą ir praktikas. Jehovos liudytojų naratyvuose gyvos ir atsivertimo į tikėjimą 
sovietmečiu patirtys. Įprasta Jehovos liudytojų religinė praktika - liudijimas, pa- 
dedantis pritraukti naujų narių - dėl antireliginės sovietų valdžios įstatymų buvo 
ribotas, bet vis vien įmanomas. Jehovos liudytojai praktikavo vadinamąjį „atsitik- 


tinį liudijimą“, o tai reiškia, kad žmonės prieidavo netikėtose vietose, pavyzdžiui, 


22 LSSR religijų reikalų įgaliotinio K. Tumėno pažyma. 1977-09-15. LCVA, F. R-181, ap. 1, b. 210, p. 173-178. 

kiemuose, viešajame transporte, įkalinimo įstaigose (Baran, 2014: 123). Pavyzdžiui, 
prie informantės Jehovos liudytojos Eglės daugiabučio kieme priėjo iš matymo pa- 
žįstama moteris, kuri pakvietė daugiau sužinoti apie Bibliją. Ši pažintis lėmė Eglės 
atsivertimą. 

Apie atsitiktines pažintis su religinių mažumų nariais ir evangelizaciją netikėtose 
vietose sovietmečiu pasakojo ir kitų religinių mažumų nariai. Evangelikas sekmi- 
ninkas Petras pasakojo, kad apie 1985 m. jau domėjosi religija, turėjo Šventojo 
Rašto psalmyną, nedidelę knygelę, kurią skaitė važiuodamas autobusu, jį pamatė ir 
užkalbino evangelikas sekmininkas, kuris pakvietė apsilankyti privačiame bute, kur 
vyko bendruomenės susibūrimai. 

Pogrindinėje veikloje stengtasi laikytis įprastų religinių praktikų. Jehovos liudy- 
tojo Dariaus krikšto aplinkybių prisiminimai: 

Krikštynos vyko Nemune (ilgiausioje Lietuvos upėje - M. A.), tai 
buvo 1978 metų rugpjūčio mėnuo, mūsų susitikimai vyko kaip įprastai, 
susitartame miške. Šiam atvejui reikėjo vandens telkinio netoliese, 
taigi jis buvo suplanuotas prie Nemuno (...) mes susitikome prie upės, 
šalia, atsargiai, ne visi vienu metu. Tada keletas žmonių nueidavo iki 
tam skirtos vietos ir, kaip įprasta mūsų tradicijose, buvo krikštijami pa- 
nardinant į vandenį. Mes taip pat eidavome į vandenį ir būdavome 
panardinti, na, kaip įprasta. Procesas iš esmės toks pats koks dabar, 
tik kad vykdavo upėje. 

Sovietinė mokykla buvo viena svarbiausių mokslinio ateizmo indoktrinacijos 
institucijų, taigi vaikai iš religingų šeimų čia susidurdavo su kitokia realybe. Infor- 
mantė sekmininkė Jurga dalinosi prisiminimais, kad nuo pradinių klasių jautė spau- 
dimą stoti į sovietines jaunimo organizacijas - spaliukų, pionierių ir komjaunuolių. Į 
namus ateidavo klasės auklėtojai ir bandydavo perkalbėti tėvus. Jai antrino ir kita 
informantė sekmininkė Aistė, atsisakiusi stoti į spaliukų organizaciją jautė klasėje 
atskirtį, vėliau atsisakė stoti į pionierių organizaciją, o kai buvo pakviesta stoti į 
komjaunuolius, tėtis nuėjo į mokyklą aiškintis, kad, anot jos, „turime tikėjimo laisvę 
ir mūsų negali versti stoti“. 

Atsisakymas tapti sovietinių jaunimo organizacijų nariu sukeldavo mokytojų ir 
administracijos įtarimus ir sulaukdavo įvairių sankcijų. Religinių mažumų narių na- 
ratyvai taip pat liudija apie susitikimus su mokytojais, administracija ir šių susiti- 


kimų pasekmes ateities pasirinkimams. Jehovos liudytojas Darius prisimena, kad 


81 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


svajonės studijuoti fiziką ar matematiką tapo neįmanomos baigus mokyklą ir gavus 
charakteristiką su įrašu „sovietų valdžios priešas“. Pašnekovas nebuvo priimtas 
studijuoti technologijų institute; vietoj to pradėjo mokytis profesinio rengimo mo- 
kykloje. Informantas sekmininkas Algimantas taip pat susidūrė su stigmatizavimu 
mokykloje: 
Jo [vadindavo sektantais, stigma], viskas jo. Ir antspaudas uždėtas, 

ir viskas. Tas pats pas mane buvo, aš atvažiavau, aš gavau, kai baigiau 

vidurinę mokyklą, irgi ne komjaunuolis ir mano klasės vadovė sakė, aš 

tau parašysiu charakteristiką - tavęs niekur nepriims. <...> Ne, nu, jinai 

blogų dalykų neparašė [charakteristikoje], bet tai parašė, kad reiškia, 

nu, sakysim, ne komjaunuolis, tikintis Dievą, žodžiu, ir nu, nepatikimas 

ar ten kažkaip tai taip. 

Anot LSSR religijų įgaliotinio, 1981 m. veikė penkios legalios, registruotos evan- 
gelikų baptistų bendruomenės Vilniuje, Ylakiuose, Klaipėdoje, Biržuose ir Šalčinin- 
kuose. Vilniuje bendruomenę sudarė 423 nariai, Ylakiuose - 45, Klaipėdoje - 67, 
Biržuose - 46, o Šalčininkuose - 49. Taip pat, anot įgaliotinio, šalyje veikė neregis- 
truotos evangelikų baptistų bendruomenės, šios negausios, po 6-10 narių, daž- 
niausiai vokiečių kilmės. Legalias bendruomenes sovietų valdžia aprūpindavo reli- 
gine literatūra.“? 

Brežnevo valdymo laikotarpiu režimas vykdė ne tik religinių mažumų stebė- 
seną, bet tęsėsi ir įkalinimai, tiesa, dažniausiai jie būdavo už neva vykdomą an- 
tisovietinę veiklą, tiesiogiai nesusiejant su religine veikla (Alexeyeva, 1987: 208). 
Evangelikas sekmininkas Algimantas pasakojo girdėjęs istorijų, kaip įkalintas lage- 
ryje Romos katalikų bažnyčios kunigas, vėliau tapęs kardinolu, Sigitas Tamkevičius 
buvo nubaustas už sekmininkų veiklą. Tai, kad lageryje susipažino ir bendravo su 
sekmininku Nikolay Goretoy, patvirtino ir S. Tamkevičius, papasakojęs, kad tai vyko 
1984 m. sausio-kovo mėnesiais, anot pašnekovo, malonus ir šiltas bendravimas 
vyko kelis mėnesius, kol po „Dvasinio testamento"?! paskelbimo „Lietuvos katalikų 


bažnyčios kronikoje“ ir KGB pareigūnų vizito lageryje buvo perkeltas į mažąją zoną 


30 LSSR religijų įgaliotinio P. Anilionio pažyma apie evangelikų baptistų bendruomenes. 1981-12-25. 
LCVA, F. R-181, ap. 1, b. 246, p. 83. 

3 Tamkevičius, S. 1984. Dvasinis testamentas. Lietuvos katalikų bažnyčios kronika. Nr. 60. Prieiga per 
internetą: https://lIkbkronika.lt/index.php/60-kronika-1983-m-2/2804-kun-sigito-tamkeviciaus- 
dvasinis-testamentas [žiūrėta 2022-11-03]. 

ir bendravimas nutrūko??. Vis dėlto, anot pašnekovo, perkėlimas greičiausiai įvyko 
dėl „Lietuvos katalikų bažnyčios kronikos“ publikacijos, o ne dėl dviejų įkalintųjų 
bendravimo, kaip svarstė tyrimo informantas sekmininkas Algimantas. 

Dar vienas svarbus akcentas, apibūdinantis Brežnevo valdymo laikotarpį, - 
1975 m. pasirašytas Helsinkio susitarimas. Rengiant šį susitarimą Sovietų Sąjunga 
siekė savo hegemonijos, susiformavusios Rytų Europoje pokariu, pripažinimo už- 
tikrinant sienų neliečiamumą ir nesikišimą į valstybių vidaus reikalus. Mainais už 
šį pripažinimą JAV ir jų Vakarų Europos sąjungininkės spaudė Sovietų Sąjungą 
prisiimti įsipareigojimus dėl pagarbos žmogaus teisėms, ryšių tarp Rytų ir Vakarų 
Europos plėtros, laisvės keliauti ir laisvo keitimosi informacija tarp valstybių užti- 
krinimo. Helsinkyje vykusiame aukščiausio lygio susitikime pasirašytame Baigia- 
majame akte atsispindėjo abu požiūriai (Britannica, 2022). Helsinkio susitarimo 
pasirašymas Sovietų Sąjungoje veikusių religinių mažumų nariams suteikė vilčių 
ištrūkti iš sovietinio lagerio, nes susitarimas numatė galimybę išvykti turint kvie- 
timą. Evangelikai baptistai ir evangelikai sekmininkai ėmėsi veiksmų, kad bent dalis 
jų bendruomenių narių galėtų išvykti, buvo rengiami ir siunčiami laiškai už gele- 
žinės uždangos. 1980 m. liepos mėn. telegramoje JAV prezidentui Jimiui Carteriui 
Sovietų Sąjungos sekmininkai rašė, kad jie yra represuojami, jiems neleidžiama 
dalyvauti olimpiadoje ir lankytis miestuose, kur vyks jos renginiai, todėl prašė visus 
sportininkus krikščionis boikotuoti olimpiadą??. 

Vienas iš panašių sekmininkų laiškų adresatams už geležinės uždangos orga- 
nizatorių buvo ir jau minėtas vyskupas Nikolay Goretoy. Nors dauguma Sovietų 
Sąjungos sekmininkų vis dėlto buvo prieš migraciją, jai priešinosi ir dalis bendruo- 
menių lyderių (Alexeyeva, 1987). Tarp tų, kuriems pirmiesiems pavyko išvykti iš So- 
vietų Sąjungos, buvo ir Viktoro Vasiljevo šeima iš Vilniaus (Rowe, 1977). Sekmininko 
Vasiljevo istorija minima ir pogrindyje leistame „Lietuvos katalikų bažnyčios kro- 
nikos“ priede „Aušra“, pateikiamas liudijimas apie jo ir jo šeimos narių patiriamus 
persekiojimus dėl religijos**. 

Tarp laiškų, kuriuos Sovietų Sąjungos sekmininkai siuntė į užsienį siekdami vie- 


šinti persekiojimus dėl religijos, aptinkamos ir asmenų iš Lietuvos istorijos. 1980 m. 


32 Elektroninis autorės susirašinėjimas su kard. Sigitu Tamkevičiumi 2022 m. spalio 4—12 d. bei telefono 
pokalbis 2022 m. spalio 17 d. 

3 Telegrama JAV prezidentui Džimui Karteriui. Nr. 4084, 1980 m. liepos mėn. FSO 01-079 Davydov. 

34 Lietuvos katalikų bažnyčios kronikos priedas „Aušra“. Nr. 8, 1977. Prieiga per internetą: http://www. 
Ikbkronika.lt/index.php/ausra-nr-8/1296-s0s-sos-sos [žiūrėta 2022-11-03]. 

lapkričio 14 d. sekmininkės Tatjanos Bojarovskajos iš Vilniaus skunde teigiama, kad 
ji jau ketverius metus rašo prašymus išvykti iš Sovietų Sąjungos dėl religinių prie- 
žasčių, bet negauna leidimo, patiria persekiojimą darbe ir viešose vietose, dėl to 
jau keturias dienas badauja ir prašo pagalbos“. 1981 m. evangeliko sekmininko 
Eduardo Bulacho iš Lietuvos skunde teigiama, kad jis nuo 1977 m. bando išvykti 
iš Sovietų Sąjungos, tačiau vis negauna leidimo, buvo kviečiamas vykti į karines 
pratybas, tačiau atsisakė, dėl ko buvo nuteistas vienerių metų įkalinimo bausme. 
1981 m. liepos 10 d. E. Bulachas paguldytas į psichiatrijos ligoninę, nes atsisakė 
Sovietų Sąjungos pilietybės, kas taip pat buvo viena iš priemonių atkreipti valdžios 
dėmesį į reikalavimus išleisti iš šalies**. Anot informanto Vacio, iš Lietuvos išvažiavo 
daug sekmininkų. 1986 m. išvyko 475 asmenys, tarp kurių buvo ir evangelikų bap- 
tistų. 

Brežnevo valdymo laikotarpio religijos politika ir toliau palaikė dviejų lygių reli- 
ginių bendruomenių reglamentavimą - oficialiąsias, registruotas ir neregistruotas, 
kriminalizuotas. Apie tai, kad sovietmečiu egzistavo oficialios ir neoficialios bap- 
tistų bendruomenės, užsimenama ne vieno informanto naratyve. Informantas Gie- 
drius, pasakodamas apie savo tapimą evangelikų baptistų bendruomenės nariu, 
taip pat užsiminė susipažinęs su žmonėmis iš Latvijos, kurie jį atvedė į pogrindyje 
veikusią baptistų bendruomenę, kurioje vyravo rusakalbiai vokiečiai, dar 1981 m.: 

Susitikom su keletu kitų žmonių, pradėjau domėtis, daug kas atrodė 
keistai, nes aš buvau daug knygų skaitęs ir niekada nelaikiau savęs 
ateistu, augau katalikiškoj šeimoj, bet ir ta praktika, kalba buvo rusų 
tose bendruomenėse, ta praktika buvo tokia keista, religinė praktika. 
Nu, tokia neįprasta gal, ne tiek keista, kiek visiškai nejprasta, bet aš 
pamačiau žmones, kurie buvo pasiruošę atiduot savo laisvę, savo gy- 
venimą dėl tikėjimo. (...) Tie žmonės daugiausia buvo, taip vadinti, tie 
vokiečių kilmės repatriantai, kurie važiavo iš Sibiro, iš visų vietų į Vokie- 
tiją, trumpam buvo sustoję, tokiom bendruomenėm jie buvo sustoję 
Lietuvoj, Latvijoj, Estijoj, tai čia jau iš karto tie ryšiai ir ta geografija, 
ir aš jau Latvijoj būdamas susipažinau su latviais, irgi tokiais pogrin- 
dinės bažnyčios, namų bažnyčios žmonėm, kurie turėjo gal šiek tiek 


kitokį požiūrį į tautinį klausimą, bet teologiškai buvo tokie pat ir tas 


35 T. Bojarovskajos kreipimasis į žmogaus teisių komitetą dėl pagalbos išvykti iš SSRS. Nr. 4232, 
1980-11-14. FSO 01-079 Davydov. 
36 Evangelikų sekmininkų teisių gynimo komiteto pranešimas. Nr. 4469, 1981-09-16. FSO 01-079 Davydov. 

priešprieša, ne priešprieša, bet pasipriešinimas tokiai sovietizacijai ir 
ateizacijai buvo būdingi abiem grupėm, nes tai buvo, nu, išgyvenimo 
ir vientisumo klausimai. Tai buvo tos vertybės. Buvo įdomus laikotarpis 
būtent ta prasme, kad susitikau su žmonėm, kurie, va, tas sako, va, čia 
po dvidešimt penkių metų kalėjimo grįžo, čia tas po penkiolikos, o tas 
jau laukia teismo ir galvoju, dėl ko jie laukia to teismo, ką jie padarė 
tokio, kad jie tokiem metam, vaikai ten, šeimos juk begalinės, didelės 
šeimos, nu, gerai, bet kaip jūs, nu, daug tokių buvo faktų, kurie man 
padarė įspūdį. 

Istoriografiniai tyrimai atskleidžia, kad didžiausia migracija iš SSRS vyko į Izraelį, 
iš Lietuvos iki 1988 m. išvyko 31 tūkst. žmonių, iš jų 17 tūkst. išvyko būtent į šią 
šalį. Kita didžiausia išvykusiųjų grupė buvo vokiečiai, kurie persikėlė į Lietuvą iš 
tremties vietų Kazachstane ir Kirgizijoje. 1973 m. Lietuvoje gyveno per 5 tūkst. vo- 
kiečių, jų skaičius nuolat augo (Tininis, 2005: 462). Tačiau informanto Giedriaus na- 
ratyve apie vokiečių repatriantus pasakojama kiek kitaip nei aptinkama minėtuose 
istoriografiniuose šaltiniuose. Šios grupės, anot informanto Giedriaus, buvo reli- 
ginių mažumų, tokių kaip baptistai ir menonitai, bendruomenės, laukusios Baltijos 
respublikose galimybės išvykti iš SSRS. Giedriaus naratyve atskleidžiami kai kurie 
socialiniai šių grupių aspektai - gyvenimas bendruomenėmis, gausios šeimos, au- 
ginančios tris ir daugiau vaikų, tikėjimo praktikos pogrindyje, pasipriešinimo sovie- 
tiniam režimui nuostatų vyravimas. Tokiu būdu šiose bendruomenėse formavosi 
alternatyvi tikrovė sovietinei visuomenei ir jos gyvenimo ritmui. Giedriaus naratyve 
aptariama pogrindinė evangelikų baptistų veikla nebuvo išimtis, nes pogrindyje 
veikė ir sekmininkų bendruomenės. Anot informanto Petro, oficialiai veikusi evan- 
gelikų baptistų bendruomenė, kuriai priklausė ir sekmininkai, Krivūlės gatvėje Vil- 
niuje, turėjo ir alternatyvą - pogrindyje veikusią sekmininkų bendruomenę Polocko 
gatvėje, taip pat Vilniuje, kurioje jis lankydavosi. 

LSSR veikusios evangelikų baptistų ir evangelikų sekmininkų bendruomenės 
dėl savo teologijos bei religinių praktikų, dariusių įtaką kasdienybei, formavo gana 
savitą sociokultūrinę terpę, kuri išsiskirdavo ir gyvenimo būdu - gausiomis šei- 
momis, alkoholio nevartojimu, gana menku sovietiniame kontekste išsilavinimu bei 
užimamomis pareigomis darbovietėse. Informantas baptistas Giedrius pasakojo: 

Taip žiūri į tave, sako, Giedriau, kas tau pasidarė? Ir vat, nu, va toks 


nesupratimas, jeigu taip paprastai kalbant. Ten kažkokios neapykantos, 

dar kažko nebuvo, bet tada, susvetimėjimas, aišku, atsirado, nes kada 
juk tokie, ne tai kad kritiniai, bet tokie ypatingi momentai, kai yra ves- 
tuvės arba laidotuvės, arba šiaip koks suėjimas giminės, jeigu žmogus, 
vat, negeria išvis, jeigu jis nedainuoja lietuviškų, liaudiškų dainų, jeigu 
jis ne, jeigu per vestuves nėra piršlio kariamo, vat, aš tuokiausi su, 
vedžiau ir per mūsų vestuves, nu, nebuvo tokių. Buvo kalbos, buvo 
šnekos, atvažiavo iš Klaipėdos baptistai, atvažiavo iš Latvijos, gražiai 
dainavo ir rusiškai dainavo, vokiečiai ir visa kita, bet nebuvo vestuvių 
tuo tokiu va požiūriu, tai buvo, nu, keistai, nei bažnyčios, žinai, ten 
pastorius kažką, vat, daro ir... Tai visi stereotipai buvo kaip ir, nu, ne- 
leido suprasti žmonėms, kas čia vyksta, bet santykis išsilaikė galbūt 
normalus, tiktai sakau, toks susvetimėjimas gal atsirado, nes nelabai 
gali ir paaiškint visą tą. 

Tokios gyvenimo praktikos nukrypo nuo sovietinėje visuomenėje formuojamo 
„Vidutinybių“ principo (Schwartz ir Bardi, 1997), homo sovieticus idealo (Švedas, 
2011) bei paternalistinės sovietinės sistemos, užtikrinančios darbo vietą bei vienodą 
asmens ar šeimos gyvenimo kokybę (Žilinskienė et al., 2016). Lietuvos evangelikų 
baptistų ir evangelikų sekmininkų dvasininkų išsilavinimas dažniausiai būdavo vidu- 
rinis arba specialusis vidurinis ir nesiekdavo aukštojo, jie dirbdavo gana žemos kva- 
lifikacijos darbus, tokius kaip melioratorius, vairuotojas, geležinkelininkas, o jų šei- 
mose dažniausiai būdavo daugiau nei 3 vaikai. Be to, tarp jų būdavo ne tik lietuvių, 
bet ir rusų, ukrainiečių, baltarusių??. Religinių mažumų bendruomenių dvasininkai 
dirbo žemos kvalifikacijos darbus ir tai galėjo būti tam tikra išlikimo sovietinėje sis- 
temoje strategija. 1961 m. priimtu LSSR Aukščiausiosios Tarybos Prezidiumo įsaku 
buvo siekiama stiprinti kovą su „veltėdžiaujančiais asmenimis“, tarp kurių buvo ma- 
tomi ir „vadovaujantieji nelegalioms religinėms sektoms" (Vaiseta, 2014: 364). Tad 
įsidarbinimas religinių mažumų bendruomenių dvasininkams buvo svarbus žingsnis 
siekiant atitraukti sovietinės valdžios dėmesį nors dėl šios priežasties. 

Anot informanto baptisto Giedriaus, žemos kvalifikacijos darbas turėjo pri- 
valumų sovietmečiu, jis, dirbdamas viešbučio durininku, turėjo daug laisvo laiko, 
kurio metu galėjo platinti religinę literatūrą Latvijoje, Estijoje ir Sankt Peterburge 


(buv. Leningrade). Informantas sekmininkas Petras religinę veiklą derino su staliaus 


37 Religijos reikalų taryba prie LSSR ministrų tarybos. Dvasininkų asmens bylų apyrašas Nr. 7. LVCA, 
F. 181, ap. 7. 

pareigomis, o informantas sekmininkas Paulius dirbo elektriku. Be to, kad žemos 
kvalifikacijos darbas buvo strategija, leidžianti legitimuotis sovietinio režimo aki- 
vaizdoje ir kartu tęsti religinę veiklą, informantų naratyvuose išryškėja ir sovietinės 
švietimo sistemos susikompromitavimo leitmotyvas, kuris skatino mesti studijas ir 
neįgyti išsilavinimo. Esminis skirtumas dėl išsilavinimo išryškėja tarp informantų, 
atsivertusių į tikėjimą sovietmečiu ir užaugusių religinių mažumų šeimose. Infor- 
mantai, užaugę religinių mažumų šeimose, pasakojo apie sunkumus siekiant išsi- 
lavinimo, sovietinės švietimo sistemos vaidmenį stigmatizuojant juos ir taip užker- 
tant kelią studijoms. Tokių istorijų aptinkama visų religinių mažumų bendruomenių 
narių naratyvuose, mokinio charakteristikoje atsiradus įrašui apie dalyvavimą 
„sektos“ veikloje galimybės įstoti į institutą nebelikdavo, tekdavo rinktis profesinį 
technikumą ar tiesiog profesinį švietimą, o vėliau - žemos kvalifikacijos darbus. 

Apibendrinant Brežnevo valdymo laikotarpį, istoriografiniuose tyrimuose ap- 
tinkami šiam būdingi bruožai, tokie kaip griežtos represijos prieš kitaminčius (dis- 
identus), kartu ir visuomeninė apatija, abejingumas visuomenės ir valstybės reika- 
lams (Anušauskas, 2005: 409). Žvelgiant iš religinių mažumų perspektyvos galima 
išskirti kelis svarbius šio laikotarpio aspektus. Viena vertus, galima teigti, kad re- 
liginės bendruomenės, veikusios šiuo laikotarpiu vadovaujantis Yang (2006) pa- 
siūlyta schema, pagal savo santykį su valdžia buvo dviejų tipų — veikusios legaliai 
ir nelegaliai, t. y. pogrindyje. Vis dėlto legali veikla neapsaugodavo religinių ben- 
druomenių narių nuo valdžios persekiojimo, taip pat neturėjo įtakos režimo reak- 
cijai, jei jam būdavo priešinamasi. Evangelikai baptistai ir evangelikai sekmininkai 
ir toliau turėjo tenkintis galimybe veikti legaliai vienoje organizacijoje nuolatinio 
valdžios institucijų stebėjimo sąlygomis, tačiau kai kurios baptistų ir sekmininkų 
bendruomenės nesijungė prie bendros organizacijos, veikė pogrindyje. Nelegali 
religinė veikla ir toliau buvo vertinama kaip antisovietinė, už kurią buvo baudžiama, 
tikintieji sulaukdavo asmeninių sankcijų, prasidėdavo nemalonumai darbovietėse, 
mokyklose. Galima teigti, kad Brežnevo valdymo laikotarpiu išsiplėtė valstybės 
institucijų, taikančių ir įgyvendinančių sankcijas, ratas, įtrauktos švietimo ir me- 
dicinos, ypač psichiatrijos, sistemos. Tęsėsi religinių mažumų bendruomenių ir jų 
narių stigmatizacijos procesai. 

Vis dėlto esminis pokytis, palietęs religines mažumas Brežnevo valdymo lai- 
kotarpiu, buvo Helsinkio susitarimas ir jį sekusios 1980 m. Madrido konferencijos 


nutarimai, kurie suteikė vilties, kad religinės mažumos galės išvykti iš Sovietų 

Sąjungos dėl čia vykdomų persekiojimų dėl religijos. Šie pokyčiai prisidėjo ir prie 
žmogaus teisių judėjimo pradžios Sovietų Sąjungoje, kuomet įvairiose valstybės 
vietose pradėjo kurtis Helsinkio grupės ir paskatino evangelikus sekmininkus bei 
evangelikus baptistus imtis iniciatyvos ieškant galimybių išvykti iš šalies mezgant 
ryšius su diasporomis ir Vakarų valstybių politiniais lyderiais. Kai kuriems pavyko 
išvykti. Žmogaus teisių judėjimo pradžia prisidėjo ir prie žmogaus teisių terminijos 


vis dažniau pasitaikančio vartojimo valstybės institucijų raštvedyboje. 


2.4. Religinės mažumos pertvarkų kontekste: 
religijos laisvės iliuzija ar tikrovė? 


Gorbačiovo valdymo laikotarpiu (1985-1991) 1988 m. Sovietų Sąjunga priėmė 
sąžinės laisvės įstatymą, kuris pakeitė socialines ir politines religinių organizacijų 
veiklos sąlygas (Anderson, 1989). Gorbačiovo reformų politika palengvino ir neofi- 
cialių religinių grupių egzistenciją bei plėtrą, o valdžia turėjo ieškoti naujų kontrolės 
būdų. Mokslinį ateizmą propaguojanti spauda atsigręžė į Rytų kilmės religijas, ieš- 
kodama ten veiksmingų dvasingumo praktikų, tinkamų sovietiniam žmogui (Antic, 
1992: 257). 

Anot informanto sekmininko Pauliaus, prasidėjus Gorbačiovo perestroikos (per- 
tvarkos) politikai, pokyčiai tvyrojo ore. 1987 m. Lietuvoje vėl sustiprėjo pasiprieši- 
nimas sovietiniam režimui, rugpjūčio 23 d. Lietuvos laisvės lyga surengė mitingą, 
po kurio kreiptasi į geros valios žmones su prašymu inicijuoti Baltijos valstybių 
prievartinio įjungimo į Sovietų Sąjungą svarstymą Jungtinių Tautų Generalinėje 
Asamblėjoje. 1987 m. 108 JAV Kongreso nariai kreipėsi į Gorbačiovą, prašydami 
paleisti religinius kalinius ir stabdyti religinius suvaržymus (Bauža, 2005: 595). 

Vis dėlto Gorbačiovo valdymo laikotarpiu, nepaisant paskelbtų reformų, so- 
ciopolitinė situacija keitėsi labai lėtai, kaip ir religijos politika bei jos priemonės. 
Lietuvos Jehovos liudytojų pasakojimai atskleidžia, kad autoritarinis režimas tęsė 
teisinį ir kitokį bendruomenės persekiojimą iki pat Sąjungos žlugimo. Sovietinė 
karinė sistema mažiausiai pasidavė pokyčiams. Jehovos liudytojų pasakojimuose 
pasikartoja atsisakymo tarnauti sovietų kariuomenėje leitmotyvas ir atskleidžiama, 
kad tikintieji buvo kalinami nepaisant deklaruojamos pertvarkos. Jehovos liudy- 


tojas Darius prisimena, kad 1982 m. sulaukė kvietimo į kariuomenę, o atsisakęs 

tarnauti buvo nuteistas dvejiems metams bendrojo režimo pataisos kolonijoje. 
1984 m. Darius grįžo namo, o po mėnesio vėl sulaukė kvietimo atlikti karo tarnybą, 
antrą kartą atsisakius tarnauti, teko trejų metų laisvės atėmimo bausmė griežto 
režimo pataisos kolonijoje, kuri baigėsi 1987-ųjų pabaigoje. 

Gorbačiovo laikmečiu galima stebėti vis labiau atsiveriančias valstybės sienas, 
atsirandančias galimybes atvykti misionieriams, bet ir toliau tęsiasi religinių ben- 
druomenių dvasininkų priežiūra, stebimi jų pamokslai, judėjimas šalies viduje. 
1985 m. kovo 1 d. Vilniaus evangelikų baptistų dvasininkas iškviečiamas pasiaiš- 
kinti LSSR religijų įgaliotiniui dėl vizito Minske, kur dalyvavo nelegaliose religinėse 
apeigose.3? Evangelikų baptistų dvasininkai, norintys vykti studijuoti Biblijos kur- 
suose Maskvoje, ir toliau turėjo derinti savo planus su religijų įgaliotiniu ir gauti jo 
pritarimą. 1987 m. Velykas Vilniaus evangelikų baptistų bendruomenė šventė kartu 
su bendratikiais iš Duisburgo, Vokietijos.3? 

Nors sąžinės laisvės įstatymas lyg ir atvėrė kelius į viešesnį religinį gyvenimą, in- 
formantas sekmininkas Paulius prisimena, kad dar 1988-1989 m. buvo kviečiamas 
į rajono komitetą aiškintis dėl gatvėse vykstančių evangelizacijų, kurios buvo ste- 
bimos specialiųjų tarnybų, fotografuojamos, o šių fotografijų pagrindu grasinta 
įkalinimu. Jam antrino ir sekmininkas Vacys: 

Taip, 1989 metais. Dar būdavo tokių niuansų. Tai buvo galima, tai 
negalima, bet iš principo jau buvo galima. Normaliai, atvirame ore 
pravesti (evangelizacijas - M. A.), netgi niekieno leidimo prašyti nerei- 
kėjo. Pastatykit savo aparatūrą ir praveskite. Bet savo maldos namuose 
tai darykite, ką norite. Savo kieme daryk, ką nori. Ir man atrodo, kad 
jau 1990 metais išvis jokių ribojimų jau nebuvo, nes Lietuva pabudus 
buvo, Sąjūdis, viskas keitėsi, kiti laikai atėjo. 

Panašiu metu Šiaurės Lietuvoje veikę evangelikai baptistai, anot informanto 
Giedriaus, pradėjo ieškoti salės savo susirinkimams: 

Mes dėjom pastangų, kad gauti bent ką, bent kokią vietą, kuri būtų 
bent kiek panašesnė į pamaldų salę, į namus, nu, kiek gali, be to, namai 
ne tokie dideli. Galiausiai atgavom kartu su metodistų viena šeima, 


dalyvavo tame, atgavom, tai čia buvo didžiulis laimėjimas, atgavom 


38 LSSR religijų įgaliotinio pavaduotojo F. Lebedevo tarnybinis pranešimas. 1985-03-07. LCVA, F. R181, 
ap.1, b. 275, p. 14. 

39 LSSR religijų reikalų įgaliotinio P. Anilionio pažyma apie Velykų šventimą Vilniuje. 1987-05-26. LCVA, 
F. R181, ap. 1, b. 289, p. 25-26. 


89 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


patalpas buvusios metodistų bažnyčios, kuri buvo ne kas kita, kaip di- 
desnis gyvenamas namas, bet ten buvo prieš karą metodistų bažnyčia, 
pamaldos. <...> Ir dabar nepamenu, kuriais metais, ar ten buvo aš- 
tuoniasdešimt aštunti, ar aštuoniasdešimt devinti, mes pradėjom tenai 
susitikt pamaldoms ir po truputėlį pritaikyt tą pastatą pamaldų salei. 

1988 m. birželio 3 d. sausakimšoje Lietuvos mokslų akademijos salėje įkuriamas 
Lietuvos Persitvarkymo Sąjūdis, vėliau judėjimo padaliniai kuriasi įvairiose šalies 
vietose. Sąjūdžio steigiamasis suvažiavimas įvyksta tų pačių metų spalio 22-23 d. 
Vilniaus sporto rūmuose. Sąjūdis tapo masiniu judėjimu, iškėlė „Laisvės, demokra- 
tijos, tiesos ir teisingumo idėjas“ (Bauža, 2005: 604). Sąjūdis atnešė ir sovietmečio 
religijos politikos pokyčių. 1989 m. pakeistas LSSR Konstitucijos 50 straipsnis, ku- 
riuo visoms religinėms bendruomenėms pripažįstamos juridinio asmens teisės, 
nors savo veiksmus jos ir toliau turėjo derinti su Religijų reikalų įgaliotinio tarnyba, 
kuri buvo panaikinta 1990 m. birželio mėnesį (Streikus, 2005: 621). Be jau į tyrimo 
akiratį patekusių religinių mažumų bendruomenių, 1989 m. buvo registruota ir 
Krišnos Sąmonės religinė bendruomenė Vilniuje. 

Informantas Paulius prisimena, kad nuojauta apie būsimą nepriklausomybę tvy- 
rojo ore, 1988 m. pabaigoje pasirodė „Tikėjimo žodžio“ bažnyčios laikraštis, kuris 
buvo kurį laiką platinamas kartu su „Sąjūdžio žiniomis“. Gorbačiovas atvėrė SSRS 
duris evangelikų bendruomenių nariams, dalis vyresniųjų iš Lietuvos evangelikų 
sekmininkų bendruomenės, anot jo, išvyko. Informantas sekmininkas Vacys pa- 
sakojo, kad, įsikūrus Sąjūdžiui, sekmininkų bažnyčioje susiformavo skirtis etniniu 
pagrindu, lietuviškai kalbanti bendruomenės dalis aktyviai dalyvavo Nepriklauso- 
mybės atkūrimo procese, o rusiškai kalbanti bendruomenės dalis buvo paveikta 
SSRS propagandos, kalbėta, kad bažnyčia neturi dalyvauti politikoje, išlikti pacifis- 
tinė, laikytasi nuostatos, kad už valdžią meldžiamės, ją laiminame, bet nesikišame. 
Anot informanto Vacio, pirmoji grynai lietuviškai kalbanti buvo „Tikėjimo žodžio“ 
bažnyčia, kurios nariai atsivertė lankydamiesi pas pogrindinius sekmininkus. Anot 
informanto Pauliaus, 1988 m. „Tikėjimo žodžio“ bažnyčią įkūrė totorių kilmės rusa- 
kalbis Lietuvos gyventojas Jurijus Melechas, kuris nuo 1983 m. priklausė pogrin- 
dinei sekmininkų bažnyčiai Vilniuje. Po kurio laiko jis atsivertė į katalikybę, tapo 
charizminės grupės nariu, tačiau po kurio laiko pasitraukė ir įkūrė „Tikėjimo žodžio“ 
bažnyčią. Praėjus metams po „Tikėjimo žodžio“ bažnyčios įkūrimo J. Melechas iš- 


vyko iš Lietuvos, bažnyčios įkūrimo formalumus, derinti dokumentus su religijų 

reikalų įgaliotiniu teko likusiems bažnyčios nariams. Proceso metu, anot pašne- 
kovo, susidurta su biurokratiniais apribojimais, įtarumu, sektantų etiketės klijavimu 
valstybės institucijose. Greta valstybės institucijų įtarumo susidurta, anot infor- 
manto Pauliaus, ir su oficialios evangelikų sekmininkų bendruomenės vadovybės 
priešiškumu. 

„Tikėjimo žodžio“ įkūrimas atkreipė valdžios dėmesį. 1989 m. gegužės 10 d. 
LSSR religijų įgaliotinio pavaduotojas rašė, kad „susiformavo nelegali evangeliško- 
sios krypties sektantų grupė, kuriai vadovauja Kęstutis Tumasonis ir Giedrius Sau- 
lytis“, savo susirinkimams grupė nuomojasi valstybinių įstaigų patalpas, kas, anot 
pareigūno, yra „grubus Religinių kultų įstatymo pažeidimas“, taip pat atkreipiamas 
dėmesys, kad „religinės apeigos bei jų pravedimo būdas, pagal stebėjusių šias 
apeigas žmonių tvirtinimą, negali neturėti neigiamo poveikio eilinio tikinčiojo psi- 
chikai ir sveikatai“.*? Toks medikalizuotas požiūris į religinių bendruomenių veiklą 
atliepė ir mokslinio ateizmo palaikomą mokslo ir religijos supriešinimo diskursą iki 
pat Sovietų Sąjungos žlugimo. 

Kritikos nauja bendruomenė sulaukė ir iš Katalikų bažnyčios. Anot informanto 
Petro, kai kurie dvasininkai atvirai kėlė klausimus, kaip čia galima apsiskelbti kuni- 
gais, dvejonių dėl bendruomenės išsakydavo ir žiniasklaidoje, vadino sekta, bet 
nei valstybės institucijų, nei Bažnyčios kritika naujos religinės bendruomenės au- 
gimo nepajėgė stabdyti. Anot informanto Petro: 

Va ten buvo kolūkių projektavimo institutas, tai vat, ten salę jie trijų 
šimtų vietų turėjo, tai ten toj salėj mes darėm tuos renginius ir ten 
tada jau daug gana žmonių atėjo ir įtikėjo, ir jau prasidėjo toks. Po to 
tas pagrindinis mūsų toks pajudėjimas buvo aštuoniasdešimt devintų 
ir devyniasdešimtų, ne, jau, jo, devyniasdešimtų, aštuoniasdešimt de- 
vinti, devyniasdešimti, va, šitoj, reiškia, kai mes, kai buvo vienas iš Sąjū- 
džio mitingų Vingio parke ir mes ten per jį tada jau dalinom kvietimus 
ir Profsąjungų rūmuose darėm tokį tarnavimą, ir ten tada jau įtikėjo 
ir didelis būrys, ir jau mūsų pasidarė tada ta bendruomenė jau keli 
šimtai žmonių, ir faktiškai tada per metus, po metų mes jau Sporto 


rūmuose tada, kad Leninas buvo nuverstas, būtent tom dienom darėm 


40 LSSR religijų reikalų įgaliotinio pavaduotojo F. Lebedevo raštas. 1989-05-10. LCVA, F. R-181, ap. 1, 
b. 302, p. 7. 

konferenciją, tai jau Sporto rūmuose buvo apie pusantro tūkstančio, o 
gal ir du tūkstančiai žmonių. 

1990 m. birželio 26 d. Religijų reikalų tarybos prie LR Ministrų Tarybos pirmi- 
ninko Kazimiero Valančiaus pranešime apie tarnybos veiklos nutraukimą nenuro- 
džius adresato reziumuojama, kad 1989-1990 m. buvo įregistruotos 58 bendruo- 
menės, tarp jų — ir religinių mažumų - baptistų ir sekmininkų (rašte vartojamas 
penkiasdešimtininkų pavadinimas). Taip pat rašte teigiama, kad Katalikų bažnyčiai 
grąžinti keli šimtai nacionalizuotų pastatų, skirta lėšų jų remontui, valstybės sąs- 
kaita įrengti butai aukštiems Bažnyčios dvasininkams, gautas leidimas mokėti pen- 
sijas vargonininkams ir zakristijonams, visų katalikų vyskupijų kurijos aprūpintos 
naujais „Volga“ automobiliais*'. Minėtame pranešime išvardyti darbai labiausiai 
atspindi valstybės santykį su Katalikų bažnyčia ir jai suteikiamas privilegijas, apie 
analogiškus valstybės įsipareigojimus kitoms religinėms bendruomenėms jame 
neužsimenama. Svarstytina, kad Nepriklausomybės atkūrimo aušroje šalyje veiku- 
sios religinės bendruomenės valstybės institucijų jau buvo vertinamos skirtingai, 
tačiau pačių religinių mažumų lygybės ir pripažinimo lūkesčiai dar nebuvo prarasti. 

Apibendrinus religinių mažumų padėtį Gorbačiovo valdymo laikotarpiu galima, 
viena vertus, matyti sovietinės religijos politikos tęstinumą valstybei aktyviai da- 
lyvaujant sprendžiant religinių bendruomenių vidaus klausimus, tokius kaip regist- 
racija, pastatų įsigijimas, leidimai dvasininkų veikloms ir kelionėms į užsienį. Antra 
vertus, galima atsekti ir tam tikrus vykstančius pokyčius, nes keičiasi religijos po- 
litiką vykdančių pareigūnų terminija, šiuo laikotarpiu jie rengia ataskaitas ne apie 
religinę padėtį LSSR, bet apie religijos laisvę, laisvėja religinių bendruomenių re- 
gistracijos reikalavimai, prasiplečia valstybės institucijų religijos suvokimo ribos, 
nebeapsiribojama vien tik krikščionybe, judaizmu ar islamu. Taip pat galima teigti, 
kad šiuo laikotarpiu pradeda nykti skirtis tarp legalių (registruotų) ir nelegalių (ne- 
registruotų, veikiančių pogrindyje) religinių bendruomenių, vis daugiau religinių 


bendruomenių registruojamos ir gali pradėti veikti legaliai. 


“Religijų reikalų tarybos prie LR ministrų tarybos pirmininko K. Valančiaus pranešimas apie tarybos 
likvidavimą. 1990-06-28, Nr. 218. LCVA, F. R-181, ap. 1, b. 309, p. 102-103. 

2.5. Romos katalikų bažnyčios ir religinių mažumų santykiai 
sovietmečiu 


Visuomenės daugumą sudarančios Romos katalikų bažnyčios santykiai su religi- 
nėmis mažumomis sovietmečiu reikalauja atskiro dėmesio. Autoritarinio režimo 
santykis su visomis religijomis iš esmės buvo konfliktiškas, tačiau galima stebėti ir 
šių santykių ypatumus, priklausančius nuo to, kiek sovietinė valdžia galėjo daryti 
įtakos vienos ar kitos religinės bendruomenės veiklai. Ypatingo įtarumo sulauk- 
davo religinės bendruomenės, palaikiusios santykius su savo religiniais centrais už- 
sienyje. Katalikų bažnyčia, būdama daugumos religija, sulaukė ir didžiausio sovie- 
tinės valdžios spaudimo nuo okupacijos pradžios. Tačiau turėdama žmogiškuosius 
resursus ir infrastruktūrą Bažnyčia galėjo ir stipriau priešintis okupacinio režimo 
totas šios religinės bendruomenės komunikacijos su valdžios institucijomis žanras. 
Kiek ir kaip būdama daugumos religija Katalikų bažnyčia sovietmečiu bendradar- 
biavo su kitomis religijomis? Tyrimo informantai paminėjo vos kelis atvejus, kuomet 
jie arba jų bendruomenės susidūrė su Bažnyčia sovietmečiu, vienas iš jų aprašytas 
ir Brežnevo valdymo laikotarpiu pradėtoje leisti „Lietuvos katalikų bažnyčios kro- 
nikoje“. Jau minėta, kad sovietinė valdžia suprato egzistuojant religijų įvairovę, ta- 
čiau religinio pliuralizmo ideologijos kūrimas nebuvo šios valstybės tikslas, veikiau 
priešingai, siekta eliminuoti religiją iš viešo gyvenimo, ją privatizuoti. Ar įmanoma 
diskutuoti apie religijų įvairovės priėmimą tokiomis sąlygomis? O galbūt ji reiškėsi 
kitose dimensijose? Anot sociologo James Beckford, religijų įvairovės socialiniam 
priėmimui svarbus privilegijas turinčių religinių bendruomenių santykis su kitomis 
religinėmis bendruomenėmis. Romos katalikų bažnyčia sovietmečiu sukūrė ypa- 
tingą ryšį su Lietuvos visuomene, nepasidavusi režimui, ji tapo rezistencijos sino- 
Nimu ir sociopolitinių transformacijų metu užėmė nacionalinės bažnyčios vietą. 
Sovietmečiu egzistavo legaliai veikiančios ir nelegalios religinės organizacijos, 
abiejų veikla vyko ir pogrindyje, Lietuvos katalikų bažnyčia, nors veikė legaliai, 
„Lietuvos katalikų bažnyčios kronikos“ leidybą galima būtų įvardyti kaip legaliai 
veikusios religinės organizacijos veiklą pogrindyje. „Lietuvos katalikų bažnyčios 
kronika“, leista nuo 1972 iki 1989 m., duoda galimybę pažvelgti ne tik į šios re- 
liginės organizacijos veiklą ir jos aplinkybes sovietmečiu, bet ir parodo jos san- 


tykį su religinių mažumų bendruomenėmis, tokiomis kaip evangelikai baptistai, 

evangelikai sekmininkai („Kronikoje“ vadinami penkiasdešimtininkais), Jehovos 
liudytojai („Kronikoje“ vadinami jehovistais), taip pat prisideda prie šių religinių 
organizacijų veiklos sovietmečiu naratyvo plėtotės. 

Minėtos religinių mažumų bendruomenės „Katalikų bažnyčios kronikoje“ api- 
būdinamos kaip sektantai, apgailestaujama, kad šių grupių padėtis yra geresnė 
nei Romos katalikų, esą tokią padėtį liudija augantis naujų maldos namų skaičius, 
leidžiami religiniai leidiniai ir žurnalai, egzistuoja galimybė rengti savo dvasininkus 
kursuose prie Visasąjunginės evangelikų krikščionių baptistų sąjungos.*2 

„Kronikoje“ protestantų religinės organizacijos kritikuojamos kaip turinčios va- 
dovus, parinktus sovietinės valdžios, o sėkmingiausiais įvardijamos slaptai ar pu- 
siau slaptai veikiantys baptistai, sekmininkai, Jehovos liudytojai ir kt. Šios grupės 
matomos ir kaip gebėjimo išlaikyti santykius su tikėjimo broliais už Sovietų Są- 
jungos ribų geras pavyzdys: 

Juos dvasiškai ir materialiai remia užsienyje gyvenantieji jų broliai. 
Jie savo narių tarpe yra išugdę nei kančių, nei mirties nebijančią apaš- 
talavimų dvasią, aprūpinami naujausia spauda, sukūrę drausmingą or- 
ganizaciją su įvairių laipsnių vadovais: būrelio, kaimo, miesto bendruo- 
menės, srities, respublikos ir t. t.“ 

„Katalikų bažnyčios kronikoje“ aptinkami ir svarstymai bei kritika Šventojo 
Sosto Rytų politikai, kuri siekė riboti pastoraciją Sovietų Sąjungoje, o protestan- 
tiškos religinės organizacijos, tokios kaip Jehovos liudytojai, evangelikai baptistai, 
evangelikai sekmininkai ir Septintosios dienos adventistai, sugebėjo net pritraukti 
naujų narių per kelis okupacijos dešimtmečius. „Kada įvairūs sektantai, jehovistai, 
biblistai, adventistai, penkiasdešimtininkai per paskutinius 30 metų laimėjo sau 
daug naujų narių, katalikai ir pravoslavai laukė kažkokių geresnių laikų.““* 

Vėlesniuose „Lietuvos katalikų bažnyčios kronikos“ įrašuose ir vėl aptinkamas lei- 


tmotyvas, kad sovietų valdžiai labiau įtiko baptistai nei katalikai, todėl pirmiesiems 


42 Lietuvos katalikų bažnyčios kronika. 1972, Nr. 5 [žiūrėta 2022-11-03]. Prieiga per internetą: http://www. 
Ikbkronika.lt/index.php/5-kronika-1972-m/291-zvilgsnis-nuo-naujuju-metu-slenkscio. 

4 Lietuvos katalikų bažnyčios kronika. 1977, Nr. 28 [žiūrėta 2022-11-03]. Prieiga per internetą: http://www. 
Ikbkronika.lt/index.php/28-kronika-1977-m/1241-lietuvos-ir-tarybu-sajungos-religinio-gyvenimo- 
problemos. 

44 Lietuvos katalikų bažnyčios kronika. 1979, Nr. 36 [žiūrėta 2022-11-03]. Prieiga per internetą: http://www. 
Ikbkronika.lt/index.php/36-kronika-1979-m/1532-lietuvos-ir-tarybu-sajungos-kataliku-gyvenimas- 
isrinkus-sventuoju-tevu-jona-pauliu-ii. 

lyg ir būta prielankumo““. Norėta pabrėžti skirtumus tarp Katalikų bažnyčios ir kitų 
organizacijų, įvardytų sektomis: 
Tarybinė Konstitucija suteikia laisvę Katalikų bažnyčiai kaip tokiai 

su jos esminiais įstatymais - kanonais, moralės dėsniais, dogmomis 

ir savitu kultu. Todėl į ją negalima žiūrėti kaip į kokią sektantų religiją, 

kur visiškai kita vidinė santvarka, visai kiti kulto ir tvarkymosi įstatymai. 

Kai kuriose sektose renkami dvasininkai, kai kur visai nėra dvasininkų. 

Todėl religinėse bendruomenėse ten vadovauja pasauliečiai. Katalikų 

bažnyčioje yra hierarchinė santvarka. Čia vadovauja žmonės su šventi- 

mais: vyskupai ir kunigai“. 

Nepaisant, kaip galima suprasti iš tvyrančios įtampos tarp Katalikų bažnyčios 
ir kitų religinių organizacijų dėl santykio su sovietų valdžia, įtarimų dėl jos prie- 
lankumo protestantiškoms bendruomenėms, „Kronikoje“ pateikiamos ir religinių 
mažumų narių persekiojimų bei kančios istorijos. Pavyzdžiui, aptariama jau minėto 
evangeliko sekmininko E. Bulacho bandymo emigruoti iš Sovietų Sąjungos isto- 
rija“? 

1977 m. „Kronikoje“ publikuotas kritinis dokumentas apie religijos ir valstybės 
santykius Sovietų Sąjungoje, pateikiama informacija, leidžianti manyti, kad sovie- 
tinė propaganda naudojosi religinėmis mažumomis ir jų dvasininkais, siekdama 
legitimuoti režimą kaip užtikrinantį religijos laisvę savo piliečiams. Cituojamas Vi- 
sasąjunginės evangelikų krikščionių baptistų sąjungos pirmininkas A. Klimenka, 
neigiantis, kad tikintieji Sovietų Sąjungoje yra persekiojami ir baudžiami, nes to- 
kios galimybės, anot jo, sovietiniuose įstatymuose nėra“*. 

1978 m. „Lietuvos katalikų bažnyčios kronikos“ priede „Aušra“ publikuotame 
Tikinčiųjų teisėms ginti krikščionių komiteto ir Tikinčiųjų teisėms ginti katalikų 


komiteto kreipimesi aptariama įvairių religinių organizacijų ir jų narių padėtis, 


4 Lietuvos katalikų bažnyčios kronika. 1980, Nr. 43 [žiūrėta 2022-11-03]. Prieiga per internetą: http:// 
www.lkbkronika.lt/index.php/43-kronika-1980-m/1977-zinios-is-vyskupiju. 

46 Lietuvos katalikų bažnyčios kronika. 1982. Nr. 54 [žiūrėta 2022-11-03]. Prieiga per internetą: http:// 
www.lkbkronika.lt/index.php/54-kronika-1982-m/2517-po-panu-kalno-sunaikinimo. 

4 Lietuvos katalikų bažnyčios kronika. 1981, Nr. 47 [žiūrėta 2022-11-03]. Prieiga per internetą: http:// 
www.lkbkronika.lt/index.php/47-kronika-1981-m/2212-zinios-is-vyskupijos. 

48 Lietuvos katalikų bažnyčios kronika. Tikinčiųjų teisėms ginti Katalikų komiteto dokumentai. 1977 [žiūrėta 
2022-11-14]. Prieiga per internetą: http://www.lkbkronika.lt/index.php/ttgkk-dok-nr-1-5/3409-tarybu- 
valstybe-ir-religija. 

bandymai išvykti iš Sovietų Sąjungos po Helsinkio pakto pasirašymo, užsimenama 
apie 970 sekmininkų laišką, kuriuo atsisakoma pilietybės ir prašoma leidimo iš- 
vykti“. 

„Kronikoje“ pateikiama katalikų ir religinių mažumų atstovų bendravimo pavyz- 
džių, panašiai kaip jau minėta kunigo Sigito Tamkevičiaus pažinties su evangeliku 
sekmininku Nikolay Goretoy istorija, „Kronikoje“ galima aptikti ir kunigo Roberto 
Grigo pažinties su evangeliku baptistu Oskaru Gumanu iš Šiaulių rajono lageryje 
istoriją“?. 

1985 m. „Kronikoje“ aprašoma Permės lageryje kalinamų evangelikų sekmi- 
ninkų iš Rusijos kankinimų istorija“'. 1987 m. „Kronikoje“ užfiksuojamas faktas, 
kai gruodžio 16 d. į Šiaulių miesto vykdomąjį komitetą pokalbio buvo sukviesti 
visi Šiaulių miesto kunigai, tarp jų ir adventistų pastorius Oželis bei stačiatikių ku- 
nigas“?. 

Susikūrus Sąjūdžiui, „Lietuvos katalikų bažnyčios kronikos“ leidyba nebeteko 
prasmės, tad kunigas Alfonsas Svarinskas publikavo atsisveikinimo laišką, kuriame 
skiriama dėmesio ir religinėms mažumoms bei katalikų santykiams su jomis, iš 
kurio galima matyti susirūpinimą religijos laisvės atnešamais naujais pastoraciniais 
iššūkiais: 

Girdėjau, kad ir Lietuvoje pradėjo reikštis sektos, įvairūs religiniai 
sąjūdžiai. Kai kur tie sąjūdžiai gal ir neblogas dalykas, bet mūsų są- 
lygomis yra didelis pavojus pasiklysti ir kitus suklaidinti. Šv. Paulius 
sakė: „Jeigu kas skelbtų kitą tikėjimą negu aš jums paskelbiau, nors 
ir angelas, tebūna atskirtas.“ Mes turime prieš 600 metų paskelbtą 
mums Evangeliją, turime Bažnyčios hierarchiją, turime šv. Mišias, sa- 
kramentus, žodžiu, turime viską, ko reikia sielų išganymui, taigi, nuo- 
širdžiai klausykime savo ganytojų, pirmoje eilėje kardinolo, kuris vado- 


vauja Lietuvos katalikų bažnyčiai; vieni kitus remkime, susiklausykime 


49 Lietuvos katalikų bažnyčios kronika. Tikinčiųjų teisėms ginti Katalikų komiteto dokumentai. 1978 [žiūrėta 
2022-11-14]. Prieiga per internetą: https://Ikbkronika.lt/index.php/ttgkk-dok-nr-1-5/3410-tikinciuju- 
teisems-ginti-krikscioniu-komiteto-ir-tikinciuju-teisems-ginti-kataliku-komiteto-kreipimasis. 

50 Lietuvos katalikų bažnyčios kronika. 1982, Nr. 54 [žiūrėta 2022-11-03]. Prieiga per internetą: http:// 
www.lkbkronika.lt/index.php/54-kronika-1982-m/2516-lietuvio-kataliko-kryziaus-kelias-sovietine- 
je-armijoje 

5 Lietuvos katalikų bažnyčios kronika. 1985, Nr. 67 [žiūrėta 2022-11-03]. Prieiga per internetą: http:// 
www.lkbkronika.lt/index.php/67-kronika-1985-m/3054-musu-kaliniai. 

52 Lietuvos katalikų bažnyčios kronika. 1987, Nr. 76 [žiūrėta 2022-11-03]. Prieiga per internetą: http:// 
www.lkbkronika.lt/index.php/76-kronika-1988-m/3395-zinios-is-vyskupiju. 

ir tada tikrai išvengsime įvairiausių provokacijų ir nepatirsime nuos- 
tolio. Nepasiduokime gundymams, tarkimės, klauskime, bet galutinį 
žodį tars Bažnyčios vadovybė, jos klausykime - ji dabar geriau nei mes 
mato, ko reikia Bažnyčiai“s. 

Kaip jau minėta, vienas iš religijų įvairovės socialinio priėmimo aspektų yra pri- 
pažintų religinių bendruomenių noras matyti kitas bendruomenes kaip lygiaverčius 
partnerius viešojoje erdvėje. Šis aspektas ypač svarbus visuomenėse, kuriose viena 
ar kelios religinės organizacijos turi socialinę ir politinę galią. Romos katalikų baž- 
nyčią palaiko Lietuvos visuomenės dauguma, tad jos požiūris į religines mažumas 
ir santykis su jomis formuoja viešąjį diskursą. „Katalikų bažnyčios kronika“ tampa 
šaltiniu, atskleidžiančiu, kaip Bažnyčia sovietinio režimo akivaizdoje bendravo su 
religinėmis mažumomis, nepaisant patiriamo valdžios persekiojimo, kuris reiškėsi 
dvasininkų veiklos ribojimais, turto nacionalizacija, pašalinimu iš viešosios erdvės. 
Tačiau Romos katalikų bažnyčia, būdama daugumos religija, turėjo tiek didesnius 
žmogiškuosius, tiek ir kitus resursus išlikti sovietų režimo vykdomos religijos po- 
litikos kontekste, palyginti su negausiomis narių ir kitų išteklių religinių mažumų 
bendruomenėmis, nors kai kurioms ir padėjo faktas, kad leista veikti sąjunginiams 
centrams. 

Brežnevo valdymo laikotarpiu pogrindyje pradėtoje rengti „Katalikų bažnyčios 
kronikoje“ pateikiamą informaciją apie religines mažumas ir Bažnyčios santykius su 
jomis galima išskirti kelis aspektus. Viena vertus, pateikiama informacija liudija, kad 
siekta dirbti išvien su visomis religinėmis organizacijomis ir jų tikinčiaisiais siekiant 
religijos laisvės užtikrinimo Sovietų Sąjungoje. Antra vertus, pastebimi „Katalikų 
bažnyčios kronikos“ autorių nusiskundimai dėl neva palengvintų sąlygų religinėms 
mažumoms, kurios linkusios bendradarbiauti su sovietine valdžia, diskutuojama 
dėl skirtingo valdžios požiūrio į katalikus bei ortodoksus ir religines mažumas. 
Kartu siekiama parodyti teologinius ir organizacinius skirtumus tarp Katalikų baž- 
nyčios ir dažniausiai protestantiškų religinių mažumų. Trečia, pateikiamos indivi- 
dualios pozityvių asmeninių pažinčių tarp katalikų dvasininkų ir religinių mažumų 
dvasininkų istorijos. Laiko požiūriu analizuojant „Katalikų bažnyčios kronikoje“ pa- 
teikiamą informaciją, paliečiančią religinių mažumų bendruomenes, galima išskirti 


Helsinkio susitarimo pasirašymą ir po jo religinių bendruomenių dėtas pastangas 


53 Lietuvos katalikų bažnyčios kronika. 1988, Nr. 79. Prieiga per internetą: http://www.lkbkronika.lt/ 
index.php/47-kronika-1981-m/2212-zinios-is-vyskupijos. 

laiškais atkreipti Vakarų valstybių politikų ir visuomenių dėmesį į savo padėtį. Šiuo 
laikotarpiu, kuris tęsėsi iki Gorbačiovo valdymo laikotarpio, bendras tikslas - siekti 
religijos laisvės ir informuoti pasaulį apie Sovietų Sąjungoje vykstančius religinių 
organizacijų bei tikinčiųjų persekiojimus labiau vienijo nei skaldė religines ben- 
druomenes, nepaisant jų teologinių ar padėties visuomenėje skirtumų. Gorbačiovo 
atnešamos pertvarkos lėmė laisvėjančią religinių organizacijų registraciją ir raišką 
viešojoje erdvėje, kartu augančią konkurenciją dėl tikinčiųjų bei poreikį užsitikrinti 
dominuojančią padėtį, ką liudija ir „Katalikų bažnyčios kronikos“ vienas paskutinių 


kunigo Svarinsko įrašų. 

Šioje monografijos dalyje analizuojama religinių mažumų padėtis atkurtoje Lie- 
tuvos valstybėje po 1990-ųjų religijų įvairovės požiūriu, aptariami religijos ir vals- 
tybės santykiai, jų raida ir vaidmuo religinių mažumų bendruomenių gyvenime. 
Skyriuje telkiamasi ties keliais svarbiais šio laikotarpio etapais, kurie leidžia identi- 
fikuoti religinio pliuralizmo ideologijos bruožus ir religijos politikos elementus. Šie 
įvykiai - tai Lietuvos Respublikos Konstitucijos bei Religinių bendruomenių ir ben- 
drijų įstatymo rengimas ir priėmimas - religijos ir valstybės santykių šiuolaikinėje 
Lietuvoje pradžia 1990-1995 m. Antrasis įvykis, svarbus religinių mažumų santykių 
su visuomene ir valstybe analizei, - senovės baltų religinės bendrijos „Romuva“ 
valstybės (ne)pripažinimo statuso suteikimo istorija 2017-2021 m. Šių įvykių ana- 
lizę seka visuomenės santykio su religinėmis mažumomis analizė ir interpretacija, 
paremta visuomenės nuomonės apklausų, vykusių 2007, 2014 ir 2021 m., duome- 


nimis. 


3.1. Religinės mažumos atkurtos Lietuvos religijos ir 
valstybės santykių kūrimo procese 


Atkūrus Lietuvos nepriklausomybę buvo priimtas Katalikų bažnyčios padėties 
Lietuvos Restitucijos aktas, kuriuo iš esmės apibrėžiami valstybės santykiai su 
šia religine organizacija, įtvirtinantys jos dominavimą, kurį vėliau dar labiau su- 
stiprins 2000 m. tarptautinių sutarčių tarp Šventojo Sosto ir Lietuvos Respublikos 
pasirašymas**. 1989 m. suformuota darbo grupė religijos ir valstybės santykius 
reglamentuojančiam įstatymui rengti, kurios vadovu paskiriamas kunigas Vaclovas 
Aliulis, o jam išvykus dirbti į Italiją, iki įstatymo projekto priėmimo Lietuvos Respu- 


blikos Seime 1995 m., darbo grupei vadovavo Vilniaus universiteto religijų studijų 


54 LR Aukščiausioji Taryba. Katalikų bažnyčios padėties Lietuvoje restitucijos aktas. Valstybės žinios, 
1990-06-30, Nr. 18-470. 

ir tyrimų centro mokslinis bendradarbis Arūnas Peškaitis. Įstatymo rengimo darbo 
grupėje taip pat dirbo ortodoksų kunigas Piotras Miuleris, Evangelikų liuteronų 
bažnyčios atstovė Ana Drakšienė, Evangelikų reformatų bažnyčios atstovas Al- 
gimantas Kvedaravičius, Vyriausybės patarėjas religijų klausimais Petras Plumpa, 
Seimo juridinio skyriaus vedėjas Vytautas Sinkevičius, Lietuvos vyskupų konferen- 
cijos atsakingasis sekretorius Gintaras Grušas, teisininkas Vaidotas Vaičaitis, „Ti- 
kėjimo žodžio“ atstovė advokatė Alberta Baltušytė (Aliulis, 2007: 138-139). Svečio 
teisėmis darbo grupės posėdžiuose ne kartą lankėsi „Tikėjimo žodžio“ pastorius 
Giedrius Saulytis, senojo baltų tikėjimo atstovė advokatė Genovaitė Babachinaitė. 
Religinių bendruomenių ir bendrijų įstatymo rengimo darbo grupė tarnavo kaip 
erdvė, kurioje vyko diskusijos dėl įstatymo projekto, bet taip pat ir dėl to, kokie 
turėtų būti religijos ir valstybės santykiai, kaip vėliau prisimins jos nariai. 

1992 m. spalio 23 d. „Vakarinių naujienų“ dienraštis publikavo Arūno Jonušo 
fotografiją, kurioje vaizduojami Krišnos Sąmonės organizacijos nariai, einantys Vil- 
niaus gatve su įprasta apranga bei garso įranga, tačiau taip pat laikantys du trans- 
parantus, viename jų matyti užrašas „Visi lygūs, vieni lygesni“, o kitame - „Protes- 
tuojame prieš diskriminacinį religijų skirstymą Konstitucijoje“.?5 

Informantas Paulius prisiminė įvykius Konstitucijos priėmimo išvakarėse: 

<...> kai buvo, reiškia, parengta Konstitucija ir aš perskaičiau tą 
keturiasdešimt trečią straipsnį, kuris įveda, reiškia, na, pripažintas 
ir kitokias, reiškia, jau tą skirtį darantį straipsnį - mes protestavom. 
Mes išleidom plakatų daug, reiškia, ir išklijavom tuos plakatus mieste 
Vilniuje, kad mes prieš skubotą Konstitucijos šitą ir ten buvo surašyti 
punktai, na, kiek, va, tokie plakatai staiga visame Vilniuje ir „Vakaro ži- 
nios“, „Panorama“, kas tai bebuvo ten, klausimas <...>, mieste atsirado 
plakatai, kurie, vat, na, žmones ragina nepritarti Konstitucijai, kieno 
tai darbas? KGB - toks buvo atsakymas, nu va. O tai buvo „Tikėjimo 
žodis“, ne KGB, tai buvo, vat, jauni žmonės, mes visai, sakykim, su po- 
litikais mes nedraugavom, nu, nebuvo, mums nerūpėjo politika, bet, 
va, tokie, vat, na, sakykim, politiškai aktyvūs, neteisybė - gerai, vat, 
išsakom savo nuomonę, bet aišku, kad nieko ta nuomonė neišgirsta, 


bet jau tas balsas buvo. 


55 Vakarinės naujienos. 1992-10-23, Nr. 216, p. 7. 

Tai, kad diskusijos dėl Konstitucijos buvo sudėtingos ir, kad galimybės susitarti 
atrodė labai ribotos, pamena ne vienas jos kūrėjų. Galutiniame Konstitucijos tekste 
du jos skyriai tiesiogiai lietė religijos laisvės sritį ir nusakė religijos bei valstybės 
santykius. Konstitucijos 26 straipsnyje aptarta sąžinės, religijos ir tikėjimo laisvė, 
garantuota teisė išpažinti ir praktikuoti savo tikėjimą individualiai ir bendruome- 
nėje, privačiai ir viešai, o 43 straipsnyje apibrėžti religijos ir valstybės santykiai, 
teigiama, kad nėra valstybinės religijos, tačiau įvedamas skirstymas į valstybės pri- 
pažintas ir kitas bažnyčias bei religines organizacijas.** Būtent šis straipsnis sulaukė 
daugiausia religinių mažumų pasipriešinimo, kompromisu dėl jo tapo Konstitucijos 
kūrėjų grupės sprendimas neįtraukti į dokumentą tradicinių religinių bendrijų ir 
bendruomenių sąrašo, kurį siūlė Katalikų bažnyčios hierarchai. Vienas iš Konstitu- 
cijos darbo grupės narių kunigas Aliulis prisiminė, kad kartu su kitais Katalikų baž- 
nyčios atstovais (J. Boruta, S. Tamkevičiumi) palaikė idėją, kad jau Konstitucijoje 
turėtų būti pateikiamas tradicinių religinių bendrijų sąrašas, „kad nekiltų pagundos 
sąrašą kaitalioti pagal politikų skonį. Kurios religijos nebuvo tradicinėmis 1992 m., 
netaps tradicinėmis po keliolikos ar kelių dešimčių metų“ (Aliulis, 2007: 227-228). 
Kunigas Aliulis savo atsiminimuose pasakoja, kad domėjosi Vokietijos ir Austrijos 
religinių bendruomenių reglamentavimu ir stebėjosi, koks gali būti valstybės neu- 
tralumas religijos, kuri pripažįstama vertybe, atžvilgiu (Aliulis, 2007: 233). 1992 m. 
spalio 25 d. įvyko referendumas, kuriame buvo priimta Lietuvos Respublikos Kons- 
titucija, po šio įvykio grįžta prie Religinių bendruomenių ir bendrijų įstatymo pro- 
jekto rengimo darbų. 

Diskusijos dėl Religinių bendruomenių ir bendrijų įstatymo vyko ne tik darbo 
grupėje, bet ir viešai spaudoje. Svarstymuose pabrėžta įstatymo nuostatų evo- 
liucija, kurią nepalankiai vertino religinių mažumų bendruomenės. Anot pilnos 
evangelijos bažnyčios „Tikėjimo žodis“ atstovų, pirmasis Religinių bendrijų įsta- 
tymo projektas, parengtas 1990 m. lapkritį, buvo „tolerantiškas, numatantis teisę 
į religijos laisvę ir žmonių lygybę prieš įstatymus, nepriklausomai nuo išpažįstamo 
tikėjimo“. „Tikėjimo žodžio“ bendruomenės reakcija į pirmąjį po Konstitucijos pri- 
ėmimo - 1992 m. birželio 29 d. Lietuvos Respublikos religinių bendruomenių ir 
bendrijų įstatymo*? (toliau - RBBĮ) projektą - buvo smerkianti: 1985 bažnyčios kon- 


ferencijos dalyvių vardu išsakomas protestas dėl šio projekto, kviečiama nepažeisti 


5 Lietuvos Respublikos Konstitucija. Valstybės žinios, 1992-11-30, Nr. 33-1014. 
7 Lietuvos Respublikos religinių bendruomenių ir bendrijų įstatymas. Valstybės žinios, 1995-11-02, 
Nr. 89-1985. 

žmogaus teisių, nediskriminuoti vienų religinių bendruomenių ir neprivilegijuoti 
kitų, išsakomas 1990 m. įstatymo projekto palaikymas“*. Įstatymo straipsnio poky- 


čiai, kuriems nepritarė religinių mažumų bendruomenės, atsispindi ir 5 straipsnio 


redakcijų palyginime (žr. 2 lent.). 


2 lentelė. Religinių bendruomenių ir bendrijų įstatymo projekto 5 straipsnio redakcijos 
(sudaryta autorės) 


Įstatymo 1990 m. 1992 m. 1993 m. 1995 m. 

projekto 

versija 

5 straipsnio |Religinių Valstybės Tradicinės Tradicinės 

pavadinimas | bendrijų lygybė |pripažintos Lietuvos religinės |Lietuvos religinės 
tradicinės bendrijos bendruomenės ir 
religinės bendrijos 
konfesijos 

5 straipsnio |Visos religijos, Valstybė Valstybė Valstybė pripažįsta 

formuluotė |bažnyčios ir pripažįsta pripažįsta devynias Lietuvos 


kitos religinės 
bendrijos yra 


tradicinėmis 
šias Lietuvos 


sudarančiomis 
Lietuvos istorinio, 


istorinio, dvasinio ir 
socialinio palikimo 


lygios prieš konfesijas: dvasinio ir dalį sudarančias 
įstatymus. lotynų apeigų | socialinio palikimo |tradicines Lietuvoje 
Valstybė katalikų, dalį devynias egzistuojančias 
nenustato graikų apeigų | tradicines, religines 
atskiroms katalikų, Lietuvoje bendruomenes 
religinėms evangelikų egzistuojančias ir bendrijas: 
bendrijoms liuteronų, religines lotynų apeigų 
pirmenybių ir evangelikų bendrijas: katalikų, graikų 
privilegijų ar reformatų, lotynų apeigų apeigų katalikų, 
diskriminuojančių | stačiatikių, katalikų, graikų evangelikų 
suvaržymų sentikių, apeigų katalikų, liuteronų, 
judėjų, evangelikų evangelikų 
musulmonų ir | liuteronų, reformatų, 
karaimų evangelikų ortodoksų 
reformatų, (stačiatikių), 
ortodoksų sentikių, judėjų, 


(stačiatikių), 
sentikių, judėjų, 
musulmonų sunitų 
ir karaimų 


musulmonų sunitų 
ir karaimų 


5 Bažnyčios naujienų informacija. Bažnyčios naujienos, 1992 m. rugpjūtis, Nr. 2, p. 1. 

Religinių bendruomenių ir bendrijų įstatymo 5 straipsnio pavadinimas ir jo iš- 
dėstymas sietinas su Konstitucijoje priimtu skirstymu į tradicines ir kitas religines 
bendrijas, kurio nebuvo rengiant pirmąjį įstatymo projektą. 1992 m. minėto įsta- 
tymo straipsnio pavadinime nurodoma, kad jis aptaria valstybės pripažintas tra- 
dicines konfesijas, bet vėlesniuose bandymuose nebelieka valstybės pripažintos 
ir konfesijų sąvokų, jas pakeičia tradicinės religinės bendruomenės ir bendrijos. 
1992 m. įstatymo projekte pateikiamas religinių bendrijų sąrašas vėliau nesikeitė, 
bet vėlesniuose bandymuose išplėtotas tradiciškumo apibūdinimas, nurodant į is- 
torinį, dvasinį ir socialinį palikimą. 

Teigiama, kad RBBĮ pateikiamas tradicinių religinių bendruomenių ir bendrijų 
sąrašas sudarytas remiantis istoriniais kriterijais, atsižvelgus į Lietuvos Didžiosios 
Kunigaikštystės religinę sudėtį 16 a. (Aliulis, 1993; Vaišvilaitė, 2001: 127-129), is- 
torikė Regina Laukaitytė nustatė, kad Pirmosios Lietuvos Respublikos laikotarpiu 
(1918-1940) valstybė rėmėsi carinės Rusijos nustatytu vadinamųjų tradicinių re- 
liginių bendruomenių sąrašu, kurį papildė įtraukdama sentikių bendruomenes. 
Devintajame dešimtmetyje į tradicinių religinių bendrijų ir bendruomenių sąrašą 
įtraukiami ir graikų (Rytų) apeigų katalikai. RBBĮ rengimo procese išsakytas ne 
vienas prašymas dėl tradicinių religinių bendrijų sąrašo papildymo bent jau tomis 
bendruomenėmis, kurios oficialiai veikė Lietuvoje nuo 1918 m., minėti evangelikai 
baptistai. Taip pat teikti siūlymai į tradicinių religinių bendrijų sąrašą įtraukti se- 
novės baltų tikėjimo „Romuvos“ religinę bendruomenę. Dėl abiejų pasiūlymų gana 
kategorišką nuomonę išsakė darbo grupės vadovas, o vėliau eilinis jos narys ku- 
nigas Vaclovas Aliulis, anot jo, evangelikai baptistai tarpusavyje susiskaldę, todėl 
neturėtų būti įtraukti“. Svarstant senovės baltų religijos įtraukimą į tradicinių reli- 
ginių bendrijų sąrašą, Aliulis išsakė nuomonę, kad tai veikiau esąs „tautinis kultū- 
rinis sąjūdis“, o Petras Plumpa papildė, kad trūksta šio tikėjimo ritualo, kulto ir, jo 
nuomone, tai ne religinė bendruomenė“?. 1993 m. Vyriausybės patarėjas Plumpa 
kreipėsi į Seimo narius memorandumu, kuriuo siekė atkreipti dėmesį į būtinybę 
išsaugoti tradicinę kultūrą per paramą tradicinėms religijoms, išlikti budriems 
dėl „sektų“ plėtros ir minėjo Jehovos liudytojų religinę bendriją, po kurios re- 
gistracijos praėjus keliems mėnesiams paaiškėjo, kad jos nariai atsisako tarnauti 


kariuomenėje. Be to, išsakė nuogąstavimus, kad „tūkstančiai jaunuolių jungiasi į 


5 LRreliginių bendrijų ir bendruomenių įstatymo rengimo darbo grupės posėdžio protokolas. 1993-01-15, 
DGAA. 
50 LRreliginių bendruomenių ir bendrijų įstatymo darbo grupės posėdžio protokolas. 1994-11-17, DGAA. 

„Tikėjimo žodžio“ „sektą“, atsisuka prieš savo tėvus, tampa namiškių priešais ir 
tautinės kultūros niekintojais“.*' Viešose diskusijose dėl būsimo įstatymo taip pat 
išsakytas rūpestis dėl naujai registruojamų religinių bendruomenių metamų iššūkių 
krikščionybei ir oficialiajai Bažnyčiai (Lileikienė, 1993). 

1993 m. RBBĮ projekte atsiranda 6 straipsnis, reglamentuojantis kitų valstybės 
pripažintų religinių bendrijų veiklą, nustatantis valstybės pripažinimo procedūrą. 
Pateikus šios redakcijos įstatymą LR Seimui, žiniasklaidoje publikuotas 47 netradi- 
cinių krikščioniškų bendrijų ir bažnyčių kreipimasis, kuris atkreipė dėmesį į įstatyme 
numatytas nelygias galimybes tradicinėms ir tradicinėmis nesančioms religinėms 
bendruomenėms“2. 1994 m. prie įstatymo projektą rengiančios darbo grupės 
prisijungė „Tikėjimo žodžio“ narė advokatė Alberta Baltušytė, kuri kritikavo įsta- 
tymo 6 straipsnyje suformuotus suvaržymus tradicinėmis nesančioms religinėms 
bendrijoms siekti valstybės pripažinimo. Projekte buvo nustatyta, kad „religinės 
bendrijos gali kreiptis dėl valstybės pripažinimo praėjus ne mažiau kaip 25 me- 
tams nuo pirminio jų įregistravimo Lietuvoje. Jei prašymas nebūtų patenkintas, 
pakartotinai galima dėl to kreiptis praėjus 10 metų nuo prašymo nepatenkinimo 
dienos“. 1995 m. įstatymo projekte ji siūlė keisti šiuos apribojimus nustatančią 
teksto formuluotę į „Kitos religinės bendruomenės, bendrijos ir centrai, kurių mo- 
kymas bei apeigos neprieštarauja įstatymui ir dorai, valstybės pripažįstami nuo jų 
įregistravimo momento šio įstatymo nustatyta tvarka". Anot Baltušytės, dirbdama 
RBBĮ darbo grupėje ji nuolat jautė pasipriešinimą, vykstantys balsavimai jai atrodė 
juokingi, nes dauguma atmesdavo visus jos pasiūlymus dėl esminių įstatymo pa- 
keitimų, galiausiai jos pasiūlymai buvo pateikti kaip atskiroji nuomonė. Baltušytės 
nuomone, įstatymo nuostatos prieštaravo Europos žmogaus teisių konvencijai ir 
prognozavo, kad tam tikrų religijų privilegijavimas gali lemti valstybinės religijos 
atsiradimą ir kad jis sukuria religinės diskriminacijos ir galimai persekiojimo aplinką 
(Jasiulytė, 1995). Priėmus įstatymą advokatė teigė, kad naujojo įstatymo 5, 6, 8 ir 
9 straipsniai nuvilia, nes privilegijuojamos vienos religinės bendruomenės, o kitos - 
diskriminuojamos (Baltušytė, 1995). RBBĮ priėmimas netenkino ir darbo grupės va- 
dovo Arūno Peškaičio, nes priimtame įstatyme buvo numatyta, kad bus sukurtas 


specialus religijų reikalų padalinys prie Teisingumo ministerijos, kuris analizuos 


“  LRvyriausybės patarėjo religijų klausimais Petro Plumpos memorandumas Seimo nariams dėlreliginių 
bendrijų įstatymo. 1993-10-27, DGAA. 

5 Atviras netradicinių krikščioniškų konfesijų ir bažnyčių kreipimasis į Lietuvos Respublikos Seimo 
narius. 1993-10-30. Lietuvos rytas, 212(902), 27 p. 

informaciją apie religinių bendruomenių ir bendrijų veiklą, ruoš išvadas dėl jų re- 
gistravimo ir valstybės pripažinimo, tačiau po priėmimo redaguojant teksto formu- 
luotė buvo pakeista į siūlymą Vyriausybei sukurti minėtą padalinį (Peškaitis, 1995). 
Įstatymą rengusios darbo grupės suplanuotas padalinys Teisingumo ministerijoje 
nebuvo sukurtas. Kritiką dėl įstatymo nepakankamumo ir suformuotos valstybės 
vienašališkos laikysenos religinių bendrijų atžvilgiu ignoruojant valstybės ir Kata- 
likų bažnyčios abipuses nuostatas, išsakė ir katalikai (Subačius, 2006: 561). 

Paminėtinos ir „Tikėjimo žodžio“ pastangos atkreipti tarptautinės bendruo- 
menės dėmesį į Lietuvos religinių bendruomenių ir bendrijų įstatymo projekte 
plėtojamą skirstymą į tradicines ir kitas religines bendrijas, kuris, jų nuomone, pa- 
žeidžia religijos laisvės principą. Darbo grupę pasiekė Rutherfordo instituto pas- 
tabos. Toks elgesys sulaukė Vyriausybės patarėjo religijų klausimais Plumpos pa- 
smerkimo, LRBBĮ darbo grupei 1994-12-19 jis rašė: 

Kai kurių netradicinių religinių bendruomenių nariai priešinosi LR 
Konstitucijos priėmimui, prieš referendumą vedė aktyvią agitaciją, dar 
ir dabar siunčia neteisingą informaciją į tarptautines organizacijas, 
stengiasi savaip traktuoti Konstitucijos straipsnius. Nežiūrint to, šioms 
bendruomenėms nėra atimtos juridinio asmens teisės, tačiau dėl nelo- 
jalių tendencijų jos negali pretenduoti į valstybės pripažintų konfesijų 
statusą.“* 

Anot Glodenio, RBBĮ ne tik detaliai išdėstė religinių bendruomenių juridinio as- 
mens pripažinimo procedūras, bet ir įvedė diskriminacinį apribojimą tradicinėmis 
nesančioms religinėms bendrijoms, dėl kurio jos neteko anksčiau turėtų teisių, 
9 straipsnyje nustatant, kad tik tradicinės ir valstybės pripažintos religinės ben- 
drijos gali dėstyti tikybą valstybinėse mokyklose. Kitas aspektas, kurį, anot Glo- 
denio, įtvirtino RBBĮ, - skirtingos juridinio asmens statuso suteikimo procedūros 
tradicinėms ir netradicinėms religinėms bendrijoms ir bendruomenėms. Tradici- 
nėmis nesančių religinių bendrijų registracijos prašymų svarstymas gali trukti iki 
šešių mėnesių, analizuojama, ar religinė organizacija nepažeidžia žmogaus teisių 
ir laisvių bei viešosios tvarkos, toks terminas netaikomas tradicinėms religinėms 
bendruomenėms (Glodenis, 2012: 79). 

LR Religinių bendruomenių ir bendrijų įstatymas liko iš esmės nepakitęs nuo 


jo priėmimo, nors 2002 m. vyko diskusijos dėl naujos redakcijos, kuriai Lietuvos 


“5  LRBBĮ darbo grupės posėdžio protokolas ir lydintieji dokumentai. 1994-12-20, DGAA. 

vyskupų konferencija pateikė 30 pastabų ir siūlymų sąrašą - siūlyta, kad valstybės 
pripažinimą gautų bendrijos, turinčios bent 0,1 proc. gyventojų narystę (Subačius, 
2015: 148). Bandymai keisti įstatymą sietini su Konstitucinio Teismo išaiškinimais, 
formavusiais konstitucinę doktriną valstybės ir religijos santykių atžvilgiu, sulauk- 
davo ir religinių mažumų bendruomenių reakcijų, ieškota teisingumo valstybės ins- 
titucijose“*. Pavyzdžiui, 2012 m. Evangelinio tikėjimo krikščionių sąjungos vyskupas 
kreipėsi į Lygių galimybių kontrolieriaus tarnybą dėl viešai internete paskelbto Re- 
liginių bendruomenių įstatymo pakeitimo projekto. Kreipimesi nurodoma, kad kai 
kurios siūlomos pataisos (dėl termino apie religinės bendruomenės veikimą Lietu- 
voje - vietoj buvusių 25 m. siūloma 50 m.) didina teisinius skirtumus tarp religinių 
bendrijų, skatina netoleranciją, apsunkina kitos juridinės formos gavimą, nenumato 
valstybės pripažintos religinės bendrijos teisinės formos. Vadovaujantis Lygių ga- 
limybių įstatymo 15 straipsnio 2 dalimi ir Moterų ir vyrų lygių galimybių įstatymo 
12 straipsnio 2 dalimi rekomenduota Teisingumo ministerijai apsvarstyti Evange- 
linio tikėjimo krikščionių sąjungos pastabas dėl Religinių bendruomenių įstatymo 
pakeitimo projekto.“* Viena iš buvusių Konstitucinio Teismo teisėjų Ramutė Ruš- 
kytė (2022) ne kartą sakė, kad valstybės pripažinimas neturėtų būti suteikiamas 
anksčiau nei praėjus dešimčiai kartų po religinės bendruomenės įregistravimo, 
vadinasi, ne anksčiau nei po 250 metų. 

Pirmasis nepriklausomos Lietuvos dešimtmetis padėjo pagrindą laisvei religiją 
praktikuoti privačiai ir viešai, individualiai ar bendruomenėje atkurti. Religija ga- 
lėjo sugrįžti į viešąją Lietuvos erdvę, o politinės valstybės pastangos prisijungti 
prie tarptautinių aljansų, tokių kaip Europos Taryba (ET), Europos Sąjunga (ES) 
ir Šiaurės Atlanto sutarties organizacija (NATO), skatino teisines iniciatyvas, de- 
rinančias nacionalinius teisės aktus su tarptautiniais, tarp kurių - ir teisės į reli- 
gijos laisvę įtraukimas į Lietuvos Respublikos Konstituciją 1992 m. Naujoji Lietuvos 
Respublikos religijos politika formavosi ant tarptautinės teisės normų, bandyta 
kurti kokybiškai kitokius valstybės ir religijos santykius, grindžiamus tarpusavio 
pagarba. Šiuose santykiuose, skirtingai nei sovietiniu laikotarpiu, valstybė nebe- 


dalyvauja religinių bendruomenių vidaus reikaluose, religinėms bendruomenėms 


64 Turimi omenyje du sprendimai: Lietuvos Respublikos Konstitucinio Teismo 2000 m. birželio 13 d. nutari- 
mas dėl Švietimo įstatymo kai kurių nuostatų ir Dėl Konstitucinio Teismo 2000 m. birželio 13 d. nutarimo 
nuostatų, susijusių su tradicinių Lietuvoje bažnyčių bei religinių organizacijų statusu, išaiškinimo. 

65 Lygių galimybių kontrolieriaus tarnybos ataskaita. 2012 m. [žiūrėta 2022-12-05]. Prieiga perinternetą: 
https://lygybe.lt/data/public/uploads/2015/12/Igkt-ataskaita-2012.pdf. 

neklijuojamos sektos, o jų nariams - sektantų etiketės, bet religinių bendruomenių 
kategorizavimas išlieka, o analizuojant Konstitucijos nuostatų religijos srityje bei 
Religinių bendruomenių ir bendrijų įstatymo rengimo aplinkybes galima matyti 
Katalikų bažnyčios atstovų dominavimą pateikiant dokumentų nuostatas, siekian- 
čias sukurti visuomenės daugumos religinei organizacijai palankias sąlygas ir atito- 
linti dalies religinių mažumų lygybės viltis. 

Per pirmąjį atkurtos Lietuvos valstybės dešimtmetį buvo sukurta, Beckford 
(2003) žodžiais tariant, valstybinė religinio pliuralizmo ideologija, pripažįstanti 
teisę į religijos laisvę ir nustatanti religinių organizacijų diferenciaciją pagal jų kul- 
tūrinį ir socialinį paveldą į tradicines, valstybės pripažintas ir kitas religines ben- 
drijas ir bendruomenes. Tad lietuviškoji religinio pliuralizmo ideologijos versija 
pasižymi hierarchiniu aspektu, nes 2000 m. pasirašytos Šventojo Sosto ir Lietuvos 
Respublikos tarptautinės sutartys įtvirtino ir šios organizacijos išskirtinį statusą kitų 
tradicinių religinių bendrijų ir bendruomenių atžvilgiu ir praktiškai sukūrė penkių 
lygmenų religinio pliuralizmo modelį (Ališauskienė, 2009: 56). Lietuvos valstybės 
religinio pliuralizmo modelis apėmė įvairius religinių organizacijų pripažinimo ly- 
gius - nuo tradicinių „valstybės pripažintų kultūros paveldo dalimi“ iki registruotų 
valstybės institucijose pagal poreikį. Atkurtoje Lietuvoje buvo įtvirtintas pagal Fox 
(2018) tipologiją daugiapakopis religijų pripažinimas - kuomet privilegijuojamos 
kelios, t. y. tradicinės religinės organizacijos, tačiau atidžiau pažvelgus į ilgainiui 
nusistovėjusias praktikas galima kelti klausimą, ar praktiškai nėra įgyvendinamas 
kitas minėtoje tipologijoje išskirtas religijos ir valstybės santykių tipas - daugiapa- 
kopis religijų pripažinimas, kuomet privilegijuojama viena religija. Neregistruotos 
religinės organizacijos Lietuvoje taip pat gali laisvai praktikuoti savo tikėjimą, nors 
ir neturi teisinio statuso (Fox, 2008; Ališauskienė, 2015). Žvelgiant iš religinių ma- 
žumų perspektyvos, hierarchinis religinis pliuralizmas prisidėjo prie nelygybės tarp 
tradicinių ir kitų religijų Lietuvos teisinėje ir socialinėje srityse (Ališauskienė ir Glo- 
denis, 2013; Ališauskienė ir Schroeder, 2014). 

3.2. Religinių mažumų legitimacijos problemos: nuo 
registracijos iki valstybės pripažinimo 


Hierarchinio religinio pliuralizmo modelis lemia, kad Lietuvos religinių mažumų ben- 
druomenės, norinčios legitimuoti savo egzistavimą, turi pereiti valstybės suformuotas 
procedūras, tarp jų - įregistravimą ir valstybės pripažinimo statuso gavimą. Regis- 
tracijos procedūros tapo laisvesnės jau vėlyvuoju sovietmečiu, o atkūrus Nepriklau- 
somybę ir 1990 m. panaikinus valstybės įstaigą, kuri rūpinosi religinių bendruomenių 
registravimu - Religijų reikalų tarybą, religinių bendruomenių registracija atiteko Vy- 
riausybės kompetencijai. 1995 m. spalio mėnesį priėmus Religinių bendruomenių ir 
bendrijų įstatymą, keitėsi reikalavimas religinių bendruomenių registravimui, vietoj 
anksčiau buvusio reikalavimo pateikti dvidešimties narių pakako penkiolikos narių 
sąrašo. Nuo 1996 m. Teisingumo ministerija išduoda religinių bendruomenių regis- 
tracijos pažymėjimus. 2000 m. priėmus Civilinį kodeksą, įkurtas Registrų centras, 
kuris nuo 2004 m. registruoja religines bendruomenes, jų dokumentus patvirtinus 
Teisingumo ministerijai. Nors sovietmečiu įkurta Religijų reikalų taryba prie Ministrų 
Tarybos nustojo veikti 1990 m. liepos 1 d., religijų reikalų patarėjo pareigybė prie Lie- 
tuvos Respublikos Vyriausybės išliko. Pirmoji atkurtos Lietuvos valstybės vyriausybė 
sulaukė Katalikų bažnyčios pageidavimo turėti religijų reikalų patarėjo pareigybę, jis 
būtų tarpininkas tarp bažnyčios ir valstybės. 1990-1992 m. Ministrės Pirmininkės Ka- 
zimiros Prunskienės padėjėjas Romualdas Ozolas rūpinosi šiuo klausimu ir pakvietė 
religijų reikalų patarėjo pareigas užimti filosofą Rimgaudą Bubelį. Kandidatūrai 
pritarus Vilniaus ir Kauno vyskupams, Bubelis religijų reikalų patarėjo pareigas ėjo 
1990-1992 m. Vadovaujantis dar sovietmečio religinių kultų veiklos įstatymu buvo 
registruojamos religinės bendrijos Vyriausybės nutarimais iki 1995 metų, kai buvo 
priimtas LR Religinių bendruomenių ir bendrijų įstatymas. 1992 m., anot Bubelio, 
Katalikų bažnyčios vyskupų konferencija išreiškė pageidavimą, kad pareigas užimtų 
praktikuojantis katalikas, galintis dalyvauti ir konferencijos posėdžiuose““. Tais pa- 
čiais metais Vyriausybės patarėju paskiriamas Krikščionių demokratų partijos narys 
Ignacas Stasys Uždavinys, o jį išrinkus Seimo nariu, nuo 1993 iki 2001 m. religijų rei- 
kalų patarėjo pareigas ėjo Petras Plumpa (Subačius, 2015: 201-211). 2001-2018 m. 
Vyriausybės religijų reikalų patarėjo pareigas ėjo Julius Ratkus, o nuo 2019 m. šias 


pareigas užima Diana Varnaitė, bet Religinių bendruomenių ir bendrijų įstatyme 


66 Neformalus autorės pokalbis su Rimgaudu Bubeliu, 2023-01-03. 

numatytas religijų reikalų padalinio įkūrimas prie Teisingumo ministerijos taip ir ne- 
buvo įgyvendintas. Vis dėlto nepaisant sociopolitinių permainų religijos politikos 
įgyvendinimo praktikos, šiuolaikinėje Lietuvoje iš dalies atkartojamos sovietmečio 
praktikos keliais aspektais - religinių bendruomenių reikalus turi spręsti tam skirta 
institucija - religijų reikalų patarėjas prie LR Vyriausybės. 

Kaip jau minėta, LR Vyriausybės patarėjo religijų klausimais institucija kėlė dis- 
kusijas todėl, kad pirmiausia pareigybės sukūrimu buvo suinteresuota Katalikų baž- 
nyčia, siekusi turėti tarpininką savo klausimams spręsti. Vėliau siekta turėti ne tarpi- 
ninką, bet veikiau atstovą, nes, anot liudininkų, norėta, kad pareigas užimtų tikintis 
ir praktikuojantis katalikas. „Tikėjimo žodžio“ bažnyčios vadovas Giedrius Saulytis 
atkreipė dėmesį, kad 1992 m. paskirtasis pareigūnas Uždavinys buvo subjektyvus 
ir nesprendė kitų nei Katalikų bažnyčios religinių bendruomenių klausimų, trukdė 
registracijos procesus*?. 1995 m. LR Seimą pasiekė tradicinių religinių bendrijų pra- 
šymas (nepasirašytas Romos katalikų, musulmonų sunitų ir karaimų bendrijų atstovų) 
sukurti konsultacinę konfesijų tarybą, kuri valstybės institucijoms padėtų greičiau ir 
efektyviau spręsti tarpusavio santykių, santykių su valstybe klausimus“. Šis tradi- 
cinių religinių bendrijų prašymas nebuvo išgirstas, bet liudija vykusias diskusijas tarp 
religinių bendruomenių apie santykių su valstybe kūrimą ir procedūras, taip pat atsi- 
radusią skirtį tarp visuomenės daugumai atstovaujančios Romos katalikų bažnyčios 
bendrijos ir kitų religinių bendrijų religijos ir valstybės santykių kūrimo procese. 

Religinių bendruomenių registracija pirmaisiais atkurtos valstybės metais vyko 
Vyriausybėje ir, kaip pastebėjo religinių mažumų bendruomenių atstovai, priklausė 
nuo ją vykdančio asmens požiūrio. Informantas Jehovos liudytojas Alfredas pasa- 
kojo apie bandymus registruoti bendruomenę: 

Nebuvo taip, kad Lietuvos valdžia ir visuomenė tik ir lauktų, kada 
bus suteikta laisvė religinėms mažumoms, taip tikrai nebuvo. Prisi- 
menu, kai vyko pirmoji registracija, ji vyko kiek sklandžiau nei įprastai, 
bet tada buvo priimtas įstatymas dėl religinių bendruomenių perregis- 
travimo. Ir tada pajutau, kad kažkas labai tikėjosi, kad religinės ben- 


druomenės, ypač Jehovos liudytojai, nebus perregistruotos. 


5 Biblijos centro „Tikėjimo žodis“ direktoriaus Giedriaus Saulyčio raštas LR Ministrui Pirmininkui. 
1993-02-01, Nr. 1/10. DGAA. 

68 Lietuvos tradicinių, valstybės pripažintų religinių bendrijų ir bendruomenių pareiškimas LR Seimo 
pirmininkui Č. Juršėnui, LRS deputatams ir LRV patarėjui P. Plumpai. 1995-09-15. DGAA. 

Informantas Darius papildė Alfredo pasakojimą apie Jehovos liudytojų regis- 
travimo klausimus, bet apskritai teigiamai atsiliepė apie organizacijos santykius su 
valstybe: 

Jeigu anksčiau (sovietmečiu - M. A.) valstybė ir žiūrėjo neigiamai, 
bandė užgniaužti, tai dabar, valstybės požiūriu, (Jehovos liudytojai — 
M. A.) yra viena iš daugelio egzistuojančių organizacijų. Gal yra niu- 
ansų ties visokiomis registracijomis, pagal kurią kategoriją ir panašiai 
<...> Kita vertus, kalbant apie valstybės ir tokios organizacijos kaip 
Jehovos liudytojai santykius, tai aš dabar matau gana teigiamas ten- 
dencijas ir manau, kad tai yra tikras bendradarbiavimas, na, bet, ži- 
noma, kiekvienoje institucijoje yra žmonių, kurie gali priimti mums pa- 
lankų arba nepalankų sprendimą, bet tai natūralu. 

Valstybės pripažinimo statusą iki 2022 m. gavo keturios religinės bendrijos - 
2002 m. Lietuvos evangelikų krikščionių baptistų sąjungai suteiktas valstybinio pri- 
pažinimo statusas, 2008 m. šis statusas suteiktas Septintosios dienos adventistų 
bažnyčiai, 2016 m. Lietuvos evangelinio tikėjimo krikščionių sąjungai, o 2017 m. - 
Naujajai apaštalų bažnyčiai. 2017 m. dėl valstybės pripažinimo statuso į LR Seimą 
kreipėsi senovės baltų religinė bendrija „Romuva“, tačiau šis statusas jai nebuvo 
suteiktas, daugiau dėmesio šiam atvejui skirsime kitame monografijos skyriuje. 
2019 m. į Seimą dėl valstybės pripažinimo statuso suteikimo kreipėsi Jehovos liu- 
dytojų bendrija. 

2001 m. Evangelikų baptistų bendruomenių sąjungos valstybės pripažinimo 
procesas vyko itin sklandžiai, Seimo Žmogaus teisių komiteto pirmininkas Gedi- 
minas Dalinkevičius kalbėjo: 

Lietuvos Respublikos teisingumo ministerijos išvadoje nurodoma, 
kad Lietuvos evangelikų baptistų bendruomenių sąjungai gali būti 
suteiktas valstybės pripažinimas. Ši sąjunga įregistruota daugiau kaip 
prieš 25 metus, 1932 metais, ir iki šiol tebeveikia, turi per 0,5 tūkst. 
narių, todėl pripažinta kaip Lietuvos istorinio, dvasinio, socialinio pa- 
likimo dalis. Nėra duomenų apie tai, kad šios sąjungos mokymas ir 
apeigos prieštarautų įstatymui ir dorai. Taigi kviesčiau pritarti šio nu- 


tarimo pateikimui.“? 


59 Lietuvos Respublikos Seimas. Trisdešimt penktojo posėdžio stenograma. 2001-05-17 [žiūrėta 
2022-12-12]. Prieiga per internetą: https://e-seimas.lrs.lt/portal/legalAct/lt/TAK/TAIS.133524. 

Iš esmės be parlamentinių diskusijų valstybės pripažinimo statusas buvo su- 
teiktas ir Evangelinio tikėjimo krikščionių sąjungai (sekmininkams) 2016 m. 
lapkričio 3 d./? Tuo tarpu valstybės pripažinimo statuso suteikimas Septintosios 
dienos adventistų bendrijai ir Naujajai apaštalų bažnyčiai sukėlė platesnes disku- 
sijas Seime. 2008 m. svarstant dėl valstybės pripažinimo statuso suteikimo Sep- 
tintosios dienos adventistų bendrijai, Seimo nariams kilo klausimų dėl poreikio 
suteikti valstybės pripažinimą pagonybei, nors šiai religinei tradicijai atstovaujanti 
religinė bendrija tuo metu nekreipė dėmesio į minėto statuso suteikimą. Taip pat 
diskusijose dėl valstybės pripažinimo Septintosios dienos adventistų bendrijai iš- 
ryškėjo argumentas, kad statusas suteiktinas, nes bendrija palaiko gerus ryšius su 
vyraujančia Katalikų bažnyčia. Seimo narys Gintaras Steponavičius bendrijos pri- 
statymo metu kalbėjo: 

Taip pat primenu, kad pagal Religinių bendrijų įstatymo 6 straipsnį 
yra dvejopas statusas: valstybės tradicinės ir valstybės pripažįstamos. 
Yra devynios tradicinės, o čia norima pripažinti, suteikti valstybės pri- 
pažinimo statusą Septintosios dienos adventistų bažnyčiai. Yra tei- 
giamas katalikų hierarchų atsiliepimas, yra patvirtinantys dokumentai, 
kad tarpukariu ši bažnyčia veikė ir turi senas tradicijas. Daugelis, kurie 
bendravote apygardose susitikę su jų atstovais, žinote, kad tai yra 
daug ir socialinėje, ir labdaros erdvėje dirbanti bažnytinė bendruo- 
menė. Kviesčiau pritarti. Žinau, kad Žmogaus teisių komitetas palaiko 
šį klausimą." 

Panašūs argumentai, kad valstybės pripažinimo statuso suteikimui svarbus 
atramos visuomenėje aspektas yra ir santykis su vyraujančia Katalikų bažnyčia, iš- 
ryškėjo svarstant valstybės pripažinimo statuso suteikimą Naujajai apaštalų baž- 
nyčiai 2017 m., kai Seimo Žmogaus teisių komiteto vadovas Valerijus Simulikas, 
remdamasis Teisingumo ministerijos išvada ir istoriko Arūno Streikaus ekspertine 
nuomone, teigė, kad „ganėtinai geranoriškas Katalikų bažnyčios santykis su Nau- 


jąja apaštalų bažnyčia“.72 


7 Lietuvos Respublikos Seimas. /X (rudens) sesijos rytinio posėdžio Nr. 389 stenograma. 
2016-11-03 [žiūrėta 2022-12-15]. Prieiga per internetą: https://e-seimas.lrs.lt/portal/legalAct/lt/ 
TAK/46288e21a25d11€68987e8320e9a5185. 

“Lietuvos Respublikos Seimas. Šešiasdešimt penktojo (449) posėdžio stenograma. 2008-07-15 [žiūrėta 
2022-12-15]. Prieiga per internetą: https://e-seimas.lrs.lt/portal/legalAct/lt/TAK/TAIS.324823. 

7 Lietuvos Respublikos Seimas. // (pavasario) sesijos rytinio posėdžio Nr. 41 stenograma. 2017-03-30 
[žiūrėta 2022-12-16]. Prieiga per internetą: https://e-seimas.lrs.lt/portal/legalAct/lt/TAK/e144a- 
55015d111e7b6c9f69dc4ecf19f. 

Atkreiptinas dėmesys, kad tiek pristatant religines bendrijas valstybės pripa- 
žinimo statusui gauti, tiek diskutuojant, kai kurie Seimo nariai užsimindavo ir apie 
tai, kad tradicine bendrija turėtų būti pripažinta pagonybė, tik vėliau turėtų būti 
svarstomas valstybės pripažinimas kitoms religinėms bendrijoms. Svarstant vals- 
tybės pripažinimo suteikimą Septintosios dienos adventistų bendrijai, Seimo narė 
Loreta Graužinienė svarstė: 

Aš manau, kad mes, lietuviai, pirmiausia turėtume, jeigu jau pra- 
dėjome rūpintis kitomis religijomis, sugrįžti prie savo šaknų ir įteisinti 
pagonybę, o tik po to pradėti teisinti kitas religijas, neaišku iš kur su- 
siformavusias. Todėl aš, būdama krikščionė ir neignoruodama kitų re- 
ligijų, geriau jau pasisakyčiau už pagonybės įteisinimą negu už visiškai 
neaiškios...3 

Vis dėlto senovės baltų religinei bendrijai „Romuva“ teko sulaukti LRBBĮ nusta- 
tyto 25 metų laikotarpio, kad galėtų kreiptis į LR Seimą dėl valstybės pripažinimo, 
bet tam daugiau dėmesio bus skirta kitame monografijos skyriuje. 

Katalikų bažnyčios dominavimo visuomenėje leitmotyvas parlamentarų disku- 
sijose aptinkamas ir tyrimo pašnekovų naratyvuose, kurie atsiskleidžia tiek tarpa- 
smeniniuose, tiek tarpinstituciniuose santykiuose. Informantas baptistas Giedrius 
pasakojo susidūręs su vienos iš Lietuvos katalikų bažnyčios vyskupijų priešiškumu, 
kurios teritorijoje buvusiame mieste norėta steigti krikščionišką aukštąją mokyklą: 

Ir tuo pat metu vyksta, vat, pokalbis tarp manęs ir vyskupo tos vys- 
kupijos, sakau, aš kalbu apie, nu, kažkoks ekumenistinis turėtų būt, 
kažkoks supratimas, tai pačiai šeimai priklausom, sako, taip, mes, aš 
neprisimenu citatos, aš tiktai bendras, reiškia, įspūdis, kad ekume- 
nizmas yra ir bus tada, kada mes visi grišim į motinos bažnyčios glėbį. 

Va ir viskas. Kol tu esi ne katalikas, tu kitoks, ir viskas, o tas kitokiš- 
kumas jau neturi nei teisių, nei galimybės ir panašiai. Mums sektantų 
nereikia... <...> bet aš manau, kad apskritai visoj Lietuvoj tas nepa- 
kantumas atsirado didelis. Tai va, tas nepakantumas, nesupratimas, 


niekada nebuvo lengva. 


7“ Lietuvos Respublikos Seimas. Šešiasdešimt penktojo (449) posėdžio stenograma. 2008-07-15 [žiūrėta 
2022-12-15]. Prieiga per internetą: https://e-seimas.lrs.lt/portal/legalAct/lt/TAK/TAIS.324823. 

LSSR KGB sudaryta Jehovos liudytojų organizacijos vadovybės schema, 1950 metai. 
LYA, F. K-1, ap. 58, SB. 42916131, p. 2. 


LSSR KGB byloje prieš Jehovos liudytojų organizaciją nuteistoji Ona Mockutė, 1961 metai. 
LYA, F. K-1, ap. 58, b. P-17132, p. 51. 

LSSR KGB byloje prieš Jehovos liudytojų organizaciją nuteistasis Jurgis Usvaltas, 
1961 metai. LYA, F. K-1, ap. 58, b. P-17132 p. 18. 


„Tikėjimo žodžio“ bendruomenės krikštas Druskininkuose 1991-07-06. 
Nuotraukos autorė Lina Straigytė. 

„Tikėjimo žodžio“ bendruomenės Velykų maršas Vilniuje 1992-04-21. 
Nuotraukos autorė Lina Straigytė. 

Senovės baltų tikėjimo bendrijos „Romuva“ eisena į krivės Inijos Trinkūnienės įšventinimo 
ceremoniją Vilniuje, 2015-05-31. Nuotraukos autorė Milda Ališauskienė. 

Senovės baltų tikėjimo bendrijos „Romuva“ krivės Inijos Trinkūnienės įšventinimo 
ceremonija Vilniuje, 2015-05-31. Nuotraukos autorė Milda Ališauskienė. 

Informanto Giedriaus minėtas krikščioniškas koledžas 1991 m. buvo įkurtas 
Klaipėdoje (2007 m. koledžas pakeitė pavadinimą į LCC tarptautinis universitetas), 
kur, anot pašnekovo, taip pat sulaukta katalikų dvasininkų ir tikinčiųjų pasiprie- 
šinimo laiškų. Religinėms mažumoms sunkiai sekėsi bendradarbiauti su Katalikų 
bažnyčia ir socialinėje srityje. Anot informanto baptisto Edvardo: 

Jo, nu, kartais būna, būna mes dirbom ar ten (..) Panemunės ra- 
jone, reiškia, vaikų namuose, jo, tai vat irgi ateidavom, paskui direk- 
torė pakvietė, sako, nu, žinot, čia va klebonas pas mus toks dabar 
klebonas atėjo, kuris sako, baptistams čia ne vieta ir nėra, jo, nu, tai 
mes ką, ne tai ne, čia žinot, nesibrauni. 

Anot informanto Pauliaus, nuo pat „Tikėjimo žodžio“ bažnyčios įkūrimo Katalikų 
bažnyčios dvasininkai klijavo sektos etiketę: 

Priešiškumas, aš manau, ateina tuomet, vat, na, kai angažuoti po- 
litiniai, na, sakykim, veikėjai, kurie yra artimai susiję su katalikų hie- 
rarchais tuo metu, jie pamato grėsmę, gal iš pačių, reiškia, hierarchų 
tai išeina, nes paminėtinas Aliulio to paties straipsnis, tada buvo „Ka- 
talikų pasaulis“ leidinys, kai, na, jisai jau pasisako, kad sektos auga 
kaip grybai po lietaus. Tada, reiškia, vat, tas, vat, sektos auga ir yra 
„Tikėjimo žodis“ vėlgi nušviečiamas labai nuodugniai, bet ir tai dar, 
vat, aš žymiai vėliau skaitęs sakyčiau, dar pakankamai, na, neprie- 
šiškai, nors kritiškai, kritiškai ir vietom galėtum jau sakyt taip, bet va, 
tas, sakykime, na, toksai kritiškumas, kai pasijungia politinė, na, galia, 
tai iš karto ateina į žiniasklaidą su tokia didele banga ir mes staiga, 
na, esame skalpuojami vos ne savaitę aš sakyčiau. Na, ten begalės, 
begalės, begalės tų straipsnių ir net organizacija įsikuria Šiauliuose, 
reiškia, „Mamos prieš sektas“, tokia moterų organizacija, na, o Šiau- 
liuose Andželika Krikštaponienė, tai tos motinos kažkaip labai jau prieš 
tą, vat, pastorę, na, Lietuvoj išvis neregėtas dalykas, reiškia, tai vat, na, 
ir tada jau mums yra priklijuojama ta sektos ir na, blogos, kuri, reiškia, 
veda į savižudybę jaunus žmones, reiškia, įvaizdis. 

Dar viena visuomenės gyvenimo sritis, kuri palietė religinių mažumų ben- 
druomenes ir prisidėjo prie jų santykių su visuomene konstravimo - švietimas 
ir konkrečiai bendrojo ugdymo sistema, kuri vykstant sociopolitinėms trans- 


formacijoms taip pat buvo neišvengiamai paliesta. Pagal Lietuvos Respublikos 

Konstitucijos 40 straipsnį, Lietuvos Respublikos švietimo įstatymo 10 straipsnį ir 
LRBBĮ 14 straipsnį, religinės bendruomenės ir asociacijos turi teisę steigti religines 
bendrojo ugdymo mokyklas. 2000 m. pasirašyta Šventojo Sosto ir Lietuvos Res- 
publikos sutartis dėl bendradarbiavimo švietimo ir kultūros srityje apibrėžė konfe- 
sinio Romos katalikų religinio ugdymo vietą mokyklos bendrosiose programose, 
tikybos mokytojo vaidmenį ir Bažnyčios bei valstybės vaidmenis tikybos mokytojų 
ugdyme. Katalikų tikyba pradedama dėstyti mokyklose jau 1990-1991 mokslo me- 
tais (Subačius, 2015:513). Pirmaisiais metais siekiant įsitvirtinti švietimo sistemoje 
bandyta nustatyti, kas turėtų dėstyti tikybą, matyti pavojai iš religinių alternatyvų 
pusės. 1992 m. spalio 14 d. LR kultūros ir švietimo ministras Darius Kuolys krei- 
pėsi į švietimo skyrių vadovus perspėdamas, kad Lietuvoje daugėja naujų religinių 
grupių, kurių „ne visada teigiamu poveikiu moksleivių asmenybei ir darbingumui 
skundžiasi tėvai, pedagogai ir patys mokiniai“, todėl dorinį ugdymą gali dėstyti tik 
specialų pasirengimą turintys asmenys, o mokyklose ir klasėse neturėtų lankytis 
pašaliniai asmenys propagandos tikslais (Subačius, 2015: 1148). 

Lietuvos bendrojo lavinimo mokyklų moksleiviai dažniau rinkosi tikybos nei 
etikos pamokas. 2010 m. tikybos dalyką rinkosi 55,1 proc. visų dorinio ugdymo 
pamokų moksleivių, iš jų dauguma - katalikų tikybos (221 000), ortodoksų (3 000), 
Rytų apeigų katalikų (730), evangelikų liuteronų (570), judėjų (283), evangelikų re- 
formatų (153), sentikių (50), karaimų (18) ir musulmonų sunitų (11) (Ališauskienė, 
2013: 215). Katalikų tikybos dominavimas tarp pasirenkamų dorinio ugdymo pa- 
mokų lemia šios religinės tradicijos įsivyravimą bendrojo lavinimo mokyklų so- 
ciokultūrinėje terpėje, kur formuojasi įtampos tarp daugumai bei mažumoms ats- 
tovaujančių tikybos mokytojų, religinėms mažumoms atstovaujantys moksleiviai 
priversti rinktis etikos pamokas, jei tokia galimybė sudaroma mokykloje arba at- 
siduria mokyklos gyvenimo paribyje. Informantė sekmininkė Asta savo naratyve 
atskleidė tvyrančią įtampą tarp skirtingų tikybų mokytojų: 

Ir turiu dvi klases [tikybos - M. A.], tai kažkur apie trisdešimt mo- 
kinių kiekvienais metais, bet vat, irgi jau pernai, dvidešimtais metais, 
pastebėjau, kad kai kurie mokytojai pradėjo nuteikinėt vaikus, kad jie 
nesirašytų į reformatų tikybą, nes reformatai, tai irgi jau nėra ta, nu, 
kaip sakant, ne katalikai. Tai sako, nesusidarys klasė, nesirašykit į tą 
tikybą, vienu žodžiu, reformatų, nesusidarys ten pradinukų klasė. Vie- 


niem tėvam taip pasakė, kitiem pasakė ir ateina man skystis, sako, 

kodėl man sako, kad nebus tos reformatų tikybos, ir kažkaip labai jau 
liūdna buvo, nedavė nei klasės jau kažkaip, tuos du metus viskas buvo 
labai gerai ir pagarba, ir viskas, palankumas, bet va, pernai, jau dvi- 
dešimtais metais, jau pajaučiau, kaip tarsi kažkokia tokia jau po tru- 
putėlį kaip ir negatyvūs tokie dalykai pasireiškė, bet ir direktorius, ir 
pavaduotoja vis tiek stengėsi, kad reikia, sako, kol dar galima ir tegul 
būna, ir vis tiek stengsimės ir padarysim, kad sugalvosim, kur čia, ir ta 
pandemija apsunkino kažkiek. 

Tikybos pamokų turiniu rūpinasi pačios religinės organizacijos, kurios teikia 
programas Švietimo, mokslo ir sporto ministerijai tvirtinti. Tikybos dėstymas Lietu- 
voje gali būti apibūdinamas kaip konfesinis religinis švietimas, atspindintis vienos 
religijos tikėjimo ir praktikų turinį, atskleidžiantis jos pasaulėvaizdį. Šiuolaikinėje 
visuomenėje plėtojantis religijų įvairovės reiškiniui, mokslinėje literatūroje vyksta 
diskusijos, kaip religinis švietimas turėtų prisitaikyti prie vykstančios kaitos ir ją 
atliepti (Banks, 2004; Jackson, 2016; Dikšaitė, 2022). Lietuvoje panašių diskusijų 
apie religijų įvairovės pažinimo privalumus vis dar stokojama. Religijų įvairovės pa- 
žinimo stoką minėjo ir tyrimo informantas Jehovos liudytojas Alfredas: 

Viena mokytoja muzikos, kuri, sakykim, jai nepatiko, kad mūsų 
anūkė negiedoja tautinės giesmės. Aišku, čia tokia yra jautri labai 
styga, ant to pakilimo, kur tautinio, tautiškumo ir visa kita, ir štai vat 
negieda tautinės giesmės. Bet ji nesuvokė, kad tai yra daroma, vaikas 
nedaro to ne dėl to, kad jis negerbia ar nemyli savo krašto ar tėvynės, 
ar ten dar ko nors, bet kad jis dar kažkiek truputį giliau žiūri ir kam 
priklauso ta tikroji garbė, kas tą šviesą neša iš tikrųjų tikrąją, kad vis 
dėlto ne žmogus yra viso to gėrio sukūrėjas. Tai, nu, čia aišku, atskira 
diskusija, bet pats faktas yra tas, kad ji, pavyzdžiui, prieš vaiką ten 
jau tarsi netgi mato priešą tame vaike, o gal tas vaikas dar, nu, jam 
galima kažkaip padėti, tada bandyk, o ne priešą jame matyk, jeigu jau 
taip supranti tuos dalykus. Pažymį sumažinti vietoj alternatyvos kokios 
nors, nu, pamokos pasiūlyt, pavyzdžiui, piešti kalėdinę eglutę, jeigu tu 
nenupieši, gausi ten žemą labai balą, ne? O kodėl nepasiūlyti nupiešti 
kokį gražų medį ten, sakykim, palmę kokią ar ką nors. Tai ta edukacija 
nebūtinai turi eit per ideologiją ar ten ar politines pažiūras kokias, ar 
dar kažką tai. 

Religijų įvairovės problema paliečiama ir kitų disciplinų pamokų metu, tokių 
kaip istorija, bandyta paliesti ir religijotyros pasirenkamo dalyko rėmuose. Šiam 
dalykui vadovėlius parašęs religijotyrininkas Gintaras Beresnevičius, apibūdin- 
damas Lietuvoje veikiančias religines bendrijas, palietė ir šios monografijos ty- 
rimo akiratyje atsidūrusias bendruomenes, tokias kaip evangelikai sekmininkai bei 
Jehovos liudytojai, kurias įvardijo kaip naujuosius religinius judėjimus, veikiančius 
„sektų pavidalu. Sekta - tai religinė bendruomenė, atskilusi nuo vyraujančios ti- 
kybos, arba žmonių grupė, užsisklendusi, turinti savo įsitikinimus, interesus ir pan.“ 
(Beresnevičius, 2003: 243). Jehovos liudytojai apibūdinami kaip kvazikrikščioniška 
bendruomenė, atsisakiusi kai kurių krikščionybės elementų, skelbianti artėjančią 
pasaulio pabaigą ir besilankanti namuose (Beresnevičius, 2003: 249). Toks savitas, 
krikščioniško ir katalikiško centriškas religijų įvairovės vaizdavimas ir interpreta- 
vimas valstybės tvirtinamuose bendrojo ugdymo vadovėliuose iliustruoja struk- 
tūrines šio reiškinio sampratos ir priėmimo problemas, lydimas ir jau anksčiau ne 


kartą identifikuoto etikečių klijavimo reiškinio. 


3.3. Senovės baltų religinės bendrijos „Romuva“ valstybės 
(ne)pripažinimo procesas ir jo iššūkiai valstybės ir 
religijos santykiams 


Jau minėta, kad religinių bendruomenių kategorizavimas yra vienas iš atkurtos 
Lietuvos Respublikos religijos politikos bruožų. Religinių bendruomenių kategori- 
zavimas prisideda prie religijos lauko fragmentavimosi, religinių mažumų bendruo- 
menių lokacijos šiame lauke ir socialinio statuso apibrėžties. Dėl šios priežasties 
religinių mažumų bendruomenėms tampa svarbus vertikalusis mobilumas hierar- 
chinio pliuralizmo struktūroje, siekiama keisti savo padėtį vadovaujantis Religinių 
bendruomenių ir bendrijų įstatymo suteikiamomis galimybėmis - praėjus 25-eriems 
metams po registracijos kreiptis dėl valstybės pripažinimo. Ankstesniame skyriuje 
aptartos valstybės pripažinimo statuso suteikimo keturioms krikščioniškoms reli- 
ginėms bendrijoms aplinkybės, o šis monografijos skyrius skiriamas išsamiam se- 
novės baltų religinės bendrijos „Romuva“ valstybės pripažinimo procesui aptarti. 
Bus analizuojama šio proceso eiga, politiniai argumentai bei valstybės ir religijos 


santykių pamokos, kurias pateikė Europos Žmogaus Teisių Teismas, išnagrinėjęs 

bendrijos skundą po neigiamo Seimo sprendimo. „Romuvos“ (ne)pripažinimo pro- 
cesas kaip atvejis unikaliai atskleidžia katalikybės kaip nacionalinės religijos sam- 
pratą ir jos įsišaknijimą politiniame ir visuomeniniame gyvenime, parodo religinio 
stigmatizavimo ir marginalizavimo procesus ir leidžia nubrėžti religinės diskrimina- 
cijos kaip neteisingo elgesio religinės mažumos atžvilgiu, kuris netaikomas dau- 
gumos religijai, kontūrus. Dėl šių priežasčių „Romuvos“ valstybės (ne)pripažinimo 
atvejis svarbus ir religijų įvairovės Lietuvos visuomenėje kaip reiškinio platesnei 
analizei. 

2017 m. gegužės 17 d. senovės baltų religinė bendrija „Romuva“ kreipėsi į Lie- 
tuvos Respublikos Seimą dėl valstybės pripažinimo statuso. Prašyme nurodoma, 
kad „Romuva“ vadovaujasi svarbiausiomis prigimtinėmis lietuvių ir kitų baltų reli- 
ginių tradicijų nuostatomis, kurias liudija įvairūs istorijos šaltiniai, etnografija, šven- 
tovės ir kt. 

„Romuva“ vadovaujasi prigimtinio lietuvių ir kitų baltų tikėjimo svar- 
biausiomis nuostatomis, kurias paliudija įvairūs istoriniai šaltiniai, etno- 
grafijos, šventviečių ir kiti tyrimai. „Romuvos“ tikėjimas grindžiamas 
prigimtinės (gelminės, praamžės) religijos turiniu, kuris davė pagrindą 
įvairioms šios religijos formoms istorijos raidoje - tiek bendruomeni- 
niams kultams, tiek valstybinei Lietuvos religijai. Šio iki dabar išlikusio 
tikėjimo esmė buvo perimta tiesiogiai iš senolių, kurie iki mūsų laikų 
išsaugojo gelminės religijos pagrindus savo papročiuose, apeigose, 
giesmėse, raudose ir kitose tradicinės kultūros formose““. 

Senovės baltų religinė bendrija „Romuva“ yra vienas ryškiausių religinių judė- 
jimų, siekiančių ikikrikščioniškų tikėjimų ir praktikų rekonstrukcijos šiuolaikinėje 
Lietuvoje (Strmiska, 2005, 2012; Pranskevičiūtė, 2013; Pranskevičiūtė ir Aleknaitė, 
2014; Aleknaitė, 2017). Būdama šiuolaikinės pagonybės atstovė, „Romuva“ siekia 
rekonstruoti vietinius, t. y. indoeuropiečių, baltų, lietuvių, ikikrikščioniškus tikėjimus 
ir praktikas, tačiau tuo pat metu, kaip pastebėjo Kathlyn Rountree (2011), patenka 
tarp religinių grupių, kurios atstovauja „pasaulėžiūrai, garbinančiai gamtą, kuri re- 
miasi plačiu ritualų spektru“ ir lygiagrečiai vietos kraštovaizdžiu, mitologija, soci- 


aliniu ir politiniu kontekstu. Galima teigti, kad šios grupės reprezentuoja globalų 


"* Vaiškūnas, Jonas. Seimas po pateikimo pasisakė už valstybės pripažinimo suteikimą Senovės baltų 
religinei bendrijai Romuva. 2018 05 24 [žiūrėta 2022-01-17]. Prieiga per internetą: https://alkas. 
lt/2018/05/24/seimas-po-pateikimo-pasisake-uz-valstybes-pripazinimo-suteikima-senoves-baltu- 
religinei-bendrijai-romuva-video/. 

pagonybės reiškinį, turintį bruožų, siejančių jas su tam tikra geografine vieta. Para- 
doksalu, bet pagonybė yra ir globalus reiškinys, ir atsakas į globalizaciją, t. y. Šiaurės 
pusrutulio vakarietiškų idėjų ir popkultūros plitimą, pabrėžiantį vietinių įsitikinimų, 
praktikų ir tradicijų vertę. Šiuolaikinių pagonybės tikėjimų ir praktikų prisirišimas 
prie tam tikros vietovės riboja šio reiškinio kaip globalios religijos legitimaciją. Ta- 
čiau internacionalizacijos siekis ir savęs įteisinimo pastangos taip pat akivaizdžios 
įvairiose šiuolaikinės pagonybės grupėse. 1998 m. „Romuvos“ vadovas Jonas Trin- 
kūnas inicijavo susirinkimą, padėjus; pagrindą Pasaulio etninių religijų kongreso 
įkūrimui, šio sambūrio deklaracijoje buvo išreikšta parama ir pagarba įvairioms 
vietos tradicijoms bei etniniam tapatumui, kviesta peržengti esamas ribas, kurios 
sukuria neapykantos atmosferą". „Romuvos“ atstovai ne kartą dalyvavo Pasaulio 
religijų parlamento renginiuose. 

Pirmosios dvi „Romuvos“ organizacijos Vilniuje ir Kaune įregistruotos 1992 m., 
tačiau savo veiklos pradžia bendruomenė laiko 1967 m. Tada grupė Vilniaus univer- 
siteto studentų, besidominčių etnografiniais tyrimais ir krašto pažinimu, pradėjo 
judėjimą „Ramuva“. Jo veikla sovietmečiu daugiausia buvo orientuota į nereliginę 
veiklą, tačiau iš „Romuvos“ narių pasakojimų matyti, kad anuomet buvo atliekami 
ir religiniai ritualai. Šie prisiminimai apie „Ramuvos“ veiklą sovietmečiu yra ginči- 
jami ir sulaukia krikščionių intelektualų, kurie tuo metu taip pat buvo „Ramuvos“ 
nariai, kritikos (Subačius, 1996). „Romuvos“ tikėjimas ir praktikos, kai kurių kritikų 
nuomone, buvo sovietinės antireliginės, t. y. antikrikščioniškos politikos produktas. 
Rudling nuomone, Komunistų partija prisidėjo prie Lietuvos neopagonybės raidos. 
Įtraukus šio ikikrikščioniškojo religingumo sampratą ir praktiką į vadinamąsias nau- 
jąsias tradicijas, jauniesiems intelektualams buvo suteikta idėjų ir materialinių ište- 
klių, o tai paskatino pagonybės kaip šalutinio produkto vystymąsi. Turizmo klubai, 
anot jos, tapo šios veiklos platforma neatsitiktinai, bet dėl postalininio sovietinės 
Lietuvos institucijų valdymo, leidusio nacionalistiniams asmenims ir turiniui būti jų 
aglomeracijos dalimi (Rudling, 2017). 

Istoriografiniai tyrimai atskleidė, kad turistų ir keliautojų klubai trijose sovie- 
tinėse Baltijos respublikose pradėjo kurtis šeštojo dešimtmečio pradžioje, o jo 
pabaigoje į turistų judėjimą aktyviai įsitraukė universitetų studentai. Oficialus tu- 


rizmo klubų tikslas buvo „auginti jaunuosius socializmo statytojus“, fiziškai juos 


" Pasaulio etninių religijų kongreso deklaracija. 1998-06-23 [žiūrėta 2021-10-12]. Prieiga per internetą: 
https://ecer-org.eu/about/declaration/. 

sustiprinti ir ugdyti jaunus žmones kaip ištikimus SSSR gynėjus. Didėjant turizmo 
judėjimo populiarumui ir vis labiau įsitraukiant studentų bendruomenei, jo tikslai 
ėmė keistis. Lietuvoje iškilo žygeivių judėjimas, globojamas turizmo-kelionių klubų. 
Jo tikslas buvo labiau pažinti krašto kultūrą, tyrinėti tautos papročius ir tradicijas, 
rūpintis istoriniais paminklais. Žygeivių sueigose buvo minimos įvairios pagoniškos 
šventės, ypač Rasos, arba Vasaros saulėgrįža, kurios metu buvo atliekami įvairūs 
ritualai (Csurgo ir kt., 2018). 1967 m. Rasų šventė, anot jo įkūrėjų, atvėrė kelią „Ra- 
muvos“ judėjimui, kuris vėliau tapo senovės baltų religine bendrija „Romuva“. 

2002 m. Jonas Trinkūnas įšventinamas aukščiausiu „Romuvos“ dvasininku - 
kriviu. 2014 m. po jo mirties bendrijos krivūlė išrinko jo žmoną Iniją Trinkūnienę 
krive trejiems metams, 2015 m. ji įšventinta, o vėliau taip pat ne kartą perrinkta. 
Moters tapsmas krive sukėlė nevienareikšmiškas diskusijas bendrijos viduje ir už 
jos ribų, susiformavo oponentų ratas (Ališauskienė, 2021). 

Šiuolaikinėje Lietuvoje senovės baltų religinė bendrija „Romuva“ yra viena po- 
puliariausių religinių mažumų, sulaukiančių didžiausio visuomenės palaikymo, pa- 
lyginti su kitomis religinių mažumų bendruomenėmis (Ališauskienė ir Bučaitė-Vilkė, 
2014). Senovės baltų religinės tradicijos sekėjų skaičius pastaraisiais metais augo, 
o „Romuva“ yra gausiausia senovės baltų religinę tradiciją praktikuojanti organiza- 
cija tarp kitų šią tradiciją praktikuojančių organizacijų (Ambrozaitienė et al., 2013). 
„Romuvos“ nariai, dar vadinami romuviečiais arba romuviais, yra įvairaus amžiaus, 
lyties ir socialinio statuso. Didžiąją dalį romuviečių sudaro lietuviai. 

Šiuolaikinės pagonybės tyrimai rodo, kad jos pasekėjai yra linkę kurti tapa- 
tumus, prieštaraujančius jų visuomenėse vyraujančiai religijai, dažniausiai krikščio- 
nybei, tačiau tuo pat metu empiriniai įrodymai liudija pagonybės ir krikščionybės 
susiliejimą daugelyje Europos šalių (Strmiska, 2005; Rountree, 2012; Senvaitytė, 
2018). „Romuvos“ krivės įšventinimo šventės atvejis iliustruoja, kaip pagonybė ir 
krikščionybė dalijasi bendras sakralines erdves, pavyzdžiui, Vilniaus arkikatedrą ir 
jos požemiuose išlikusio senojo tikėjimo šventvietę, paveldą Lietuvoje, bei atspindi 
panašias sambūvio tendencijas tose pačiose sakralinėse vietose, o kartais šis sam- 
būvis pakeičiamas ginču, palaikančiu pagonių grupės identitetą (Aleknaitė, 2018, 
2021). 

Šiuolaikinių pagonių politines pažiūras analizavo Michael Strmiska (2018) ir 
priėjo prie išvados, kad Europos pagonių politinės pažiūros yra įvairios ir apima 


spektrą nuo kairiųjų iki dešiniųjų. Viena vertus, egzistuoja stiprus troškimas, kad 

pagonybė veiktų kaip Europos etninio paveldo palaikymo ir išsaugojimo priemonė. 
Kita vertus, šiuolaikinė pagonybė apibrėžiama kaip Europos paveldo ir noro priimti 
šiuolaikinę etninę įvairovę, daugiakultūriškumą ir kitas dvasines tradicijas derinys 
(Strmiska, 2018: 38). Lietuviškos pagonybės atvejis atitinka Strmiskos apibūdinimą, 
joje išreiškiamos konkuruojančios politinės ideologijos nuo kairiųjų atstovų, kurie 
siekia etninės ir religinės įvairovės bei socialinės lygybės, iki dešiniųjų, siekiančių 
apsaugoti lietuvybę - kalbą, kultūrą ir tradiciją - nuo globalizmo poveikio, kaip jie 
jį mato (Delis, 2006). 

Tarp Lietuvos pagonių ar juos palaikančiųjų galima rasti įvairioms politinėms 
ideologijoms atstovaujančių asmenų, kaip paaiškėjo 1990 m. ir 2002 m., kai „Ro- 
muva“ siekė gauti tradicinės religinės bendrijos Lietuvoje statusą. Bandymai gauti 
valstybės pripažinimą, o ne būti viena iš daugelio registruotų religinių organizacijų, 
lėmė tam tikrą „Romuvos“ politizavimą, užmezgant ryšius su įvairiomis politinėmis 
partijomis (Šerkšnaitė, 2006; Senvaitytė, 2018). Greta vyko ir „Romuvos“ savipoliti- 
zacijos procesas, kuriuo siekta įsitvirtinti viešojoje erdvėje, užmegzti ryšius su poli- 
tikais. Savipolitizacijos procesas reiškėsi ir viešais religiniais ritualais. 1993 m. Prezi- 
dento Algirdo Brazausko inauguracijos metu Jonas Trinkūnas atliko senovės baltų 
religijos ritualus, vėliau inauguracija vyko Vilniaus katedroje, kur buvo atliekami ir 
katalikiški ritualai. Pasirinkimas į Respublikos Prezidento inauguraciją įtraukti pago- 
niškus ritualus sulaukė viešos kritikos, kuri skelbta katalikiškame žurnale „Naujasis 
židinys“ (Valentinavičius, 1995). 2002 m. buvo įšventintas aukščiausias „Romuvos“ 
bendrijos dvasininkas krivis Jonas Trinkūnas, šį įvykį sekė nesėkmingi bandymai 
gauti tradicinės religinės bendrijos statusą. 

Trumpai apibūdintas senovės baltų religinės bendrijos „Romuvos“ politizavimo 
istorijos eskizas parodo organizacijos pastangas įteisinti save visuomenės akyse, 
sulaukti politinio elito palaikymo ir būti pripažinta tradicine religine bendrija. Šiuos 
bandymus visuomenė sutiko gana palankiai - 2011 m. gyventojų ir būstų surašymo 
duomenys parodė daugiau nei keturis kartus išaugusį pagonybei prijaučiančių gy- 
ventojų skaičių. Vis dėlto realūs teisiniai žingsniai siekiant norimo valstybės pri- 
pažinimo teisinio statuso tapo įmanomi tik 2017 m., t. y. praėjus 25 metams po 
registracijos. 

Po „Romuvos“ prašymo LR Seimui suteikti valstybės pripažinimą ir Teisingumo 
ministerijai priėmus teigiamą išvadą, 2017 m. gruodžio 29 d. klausimas grąžintas 


Seimui toliau svarstyti. Teisingumo ministerijos išvadoje konstatuojama, kad 

„Romuva“ įregistruota kaip religinė organizacija 1992 m., taigi atitinka 25 metų 
registracijos reikalavimą, kurio prašoma norint pateikti tinkamą prašymą valstybės 
pripažinimo statusui gauti. Antra, „Romuvos“ įsitikinimai ir ritualai neprieštaravo 
Lietuvos Respublikos moralės normoms ir teisės aktams, jos organizacija buvo 
atvira, palaikė ryšius su kitomis pagonių religinėmis organizacijomis pasauliniu 
mastu, dalyvavo tarpreliginiame dialoge lokaliai. Trečia, „Romuva“ sulaukė visuo- 
menės palaikymo, nes 2001-2011 m. ji buvo sparčiausiai auganti religinė mažuma, 
visuomenės požiūris į „Romuvą“ buvo žymiai palankesnis nei į kitas religines ma- 
žumas““. 

„Romuvos“ prašymas suteikti valstybės pripažinimą pateiktas 2016-2020 m. 
septintojo Seimo kadencijos metu. Tuometinė valdančioji partija Lietuvos vals- 
tiečių ir žaliųjų sąjunga (LVŽS) atstovavo centristinei politinei krypčiai ir turėjo koa- 
liciją su kitomis dviem partijomis. Iškart po sėkmingų rinkimų Lietuvos žiniasklaida 
LVŽS lyderį Ramūną Karbauskį paskelbė pagoniu, nors jis neigė esąs „Romuvos“ 
narys ir patvirtino, kad dalyvavo kai kuriuose bendrijos renginiuose: 

Tiesiog darau viską, kad lietuviai žinotų savo praeitį. Aš ir vysku- 
pams taip sakiau: jei žmogus žino savo šalį ir istoriją, jis bus geras 
krikščionis. Savo partijos narių niekada neklausiau apie tikėjimą, nes 
tai yra asmeninis žmogaus reikalas. Mano pažiūrų sistema paremta 
tolerancija ir meile žmonėms. Tai gali tikti visoms religijoms (Gudavi- 
čiūtė 2016). 

Nors LVŽS lyderis Karbauskis deklaravo nesąs pagonis, savo asmeninių įsitiki- 
nimų jis neatskleidė, o tai galėjo tapti visuomenės abejonių dėl religinės priklau- 
somybės, nukrypusios nuo socialine norma tapusios Romos katalikybės, pagrindu. 
Anksčiau išsakyta valdančiųjų lyderio Karbauskio pozicija politinės opozicijos buvo 
vertinama kaip viena svarbiausių kliūčių suteikti „Romuvai“ valstybės pripažinimą. 
Pavyzdžiui, 2019 m. birželio 25 d. LR Seime svarstant valstybės pripažinimo statuso 
suteikimą „Romuvai“ opozicinei Tėvynės sąjungai — Lietuvos krikščionių demo- 
kratų partijai (TS-LKD) atstovaujantis Mykolas Majauskas pareiškė, kad Karbauskis 
nori palikti po savęs įteisintą neopagonybę, kaip kad ankstesnis politinis lyderis 


Brazauskas po savęs paliko pastatytus Valdovų rūmus??. 


7 LR teisingumo ministerija. Dėl išvados valstybės pripažintos religinės bendrijos statuso suteikimo 
senovės baltų religinei bendrijai „Romuva“ klausimu pateikimo. 2017-12-29. 

77 Lietuvos Respublikos Seimo šeštoji sesija. 2019 m. birželio 25 d. 301 ir 302 posėdžiai. Stenogramos 
163, p. 31 [žiūrėta 2021-11-17]. Prieiga per internetą: https://www.lrs.lt/sip/getFile3?p. fid=13117. 

2018 m. gegužės 24 d. Lietuvos Respublikos Seime įvyko pirmasis svarstymas 
dėl senovės baltų religinės bendrijos „Romuva“ prašymo suteikti valstybės pri- 
pažinimo statusą. Pritarta įstatymo teikimui dėl valstybės pripažinimo suteikimo 
senovės baltų religinei bendrijai ir rekomendacijoms parengti paskirti trys Seimo 
komitetai - Žmogaus teisių, Kultūros ir Nacionalinio saugumo, o kitas posėdis 
buvo numatytas 2018 m. birželio 21 d. Gavus teigiamas Seimo komitetų reko- 
mendacijas, 24 Seimo nariai, atstovaujantys pozicijai ir opozicijai, pateikė vals- 
tybės pripažinimo suteikimo „Romuvai“ įstatymo projektą svarstyti Seime, tačiau 
tais metais to neįvyko"?. Nors Seimo vadovų sprendimas atidėti posėdį nebuvo 
viešai paaiškintas, vienas iš argumentų, kurį aptarė žiniasklaida, buvo artėjantis 
popiežiaus Pranciškaus vizitas Lietuvoje, įvykęs 2018 m. rugsėjo 22-23 d. Seimo 
narys Andrius Kubilius 2018 m. gegužės 24 d. posėdyje jau buvo iškėlęs retorinį 
klausimą, ar mintis suteikti valstybės pripažinimą buvo kaip nors susijusi su artė- 
jančiu popiežiaus Pranciškaus vizituš?. Galima teigti, kad jau nuo pirmųjų valstybės 
pripažinimo suteikimo „Romuvai“ svarstymų Seime formavosi religinio konflikto 
tarp dominuojančios Romos katalikų bažnyčios ir pagonybei atstovaujančios „Ro- 
muvos“ kontekstas, kuris buvo plėtojamas ir vėlesniuose šio proceso etapuose. 

2019 m. birželio 25 d. įvyko Lietuvos Respublikos Seimo posėdis, kuriame buvo 
pritarta dėl valstybės pripažinimo suteikimo senovės baltų religinei bendrijai „Ro- 
muva“*'. Svarstymo metu vykusioje diskusijoje buvo pateikti įvairūs argumentai 
„Už“ ir „prieš“ valstybės pripažinimo suteikimą „Romuvai“. Teisinius argumentus 
pateikė tiek pozicija, tiek opozicija: 

Gerbiami kolegos, pirmiausia aš sprendžiant šį klausimą kviesčiau 
atskirti „Romuvos“ sąjūdį, kuris veikė maždaug nuo 1967 metų ir kuris 
nebuvo tokios jau ryškiai pagoniškos orientacijos, jame tikrai dalyvavo 
ir katalikiškų pažiūrų žmonės. Manau, tas sąjūdis nemažai prisidėjo ir 
prie mūsų Atgimimo, rūpinosi sugrįžimu prie senųjų kaimo tradicijų ir 


taip toliau. 


78 Lietuvos Respublikos Seimo ketvirtoji sesija. 2018 m. gegužės 24 d.176 ir 177 posėdžiai. Stenogramos 
96 [žiūrėta 2021-11-17]. Prieiga per internetą: https://www.lrs.lt/sip/getFile3?p. fid=8522. 

7 Lietuvos Respublikos Seimo ketvirtoji sesija. 2018 m. gegužės 24 d. 176 ir177 posėdžiai. Stenogramos 
96 [žiūrėta 2021-11-17]. Prieiga per internetą: https://www.lrs.lt/sip/getFile3?p. fid=8522. 

80 Lietuvos Respublikos Seimo ketvirtoji sesija. 2018 m. gegužės 24 d.176 ir 177 posėdžiai. Stenogramos 
96 [žiūrėta 2021-11-17]. Prieiga per internetą: https://www.lrs.lt/sip/getFile3?p. fid=8522. 

8 Lietuvos Respublikos Seimo šeštoji sesija. 2019 m. birželio 25 d. 301 ir 302 posėdžiai. Stenogramos 
163 [žiūrėta 2021-11-17]. Prieiga per internetą: https://www.lrs.lt/sip/getFile3?p. fid=13117. 

Pati religinė bendruomenė „Romuva“ jau sietina su 1992 metais, 
kai kūrėsi pirmosios religinės bendruomenės. Aišku, formaliai žiūrint, 
tai yra daugiau kaip 25 metai, kas dabar yra įrašyta įstatyme, kad tiek 
turi būti, bet aš kviesčiau matyti ne tik galiojantį įstatymą, bet ir Kons- 
titucinio Teismo nutarimą tuo klausimu. Taip, Konstitucinis Teismas 
tiesmukiškai nenagrinėjo Religinių bendruomenių ir bendrijų įstatymo 
6 straipsnio, kuriame yra pasakyta, kas gali būti pripažinta tradicine 
religine bendrija, bet jis vis tiek pasisakė tuo klausimu. Aš manau, mes 
tai turime vertinti. 

O Konstitucinio Teismo pasisakyme yra pasakyta, kad kitos netra- 
dicinės religinės bendrijos gali būti valstybės pripažintos kaip Lietuvos 
istorinio, dvasinio ir socialinio palikimo dalis, jeigu jos turi atramą vi- 
suomenėje ir yra atskleista, kaip ta atrama suprantama visuomenės. 
Atrama visuomenėje turi būti tvirta ir ilgalaikė ir negali apsiriboti ne- 
gausia žmonių grupe ar nedidele visuomenės dalimi, keliais veiklos 
dešimtmečiais, viena arba keliomis žmonių kartomis. Kitaip sakant, tas 
išaiškinimas iš esmės sako, kad tokia religinė bendruomenė turi veikti 
ne mažiau kaip šimtmetį, jos veikloje turi dalyvauti gana didelė ma- 
toma visuomenės dalis ir mes turime jau matyti ir vertinti tam tikrą Lie- 
tuvos istorinį, dvasinį ir socialinį palikimą, sukurtą tos bendruomenės 
(Seimo narys Jurgis Razma, TS-LKD). 

2019 m. birželio 27 d. įvyko antrasis svarstymas dėl „Romuvos“ valstybės pri- 
pažinimo įstatymo priėmimo??. Posėdyje opozicijai atstovaujantys Seimo nariai su- 
abejojo senovės baltų religinės bendrijos „Romuva“ religine prigimtimi, teigė, kad 
tai veikiau etnokultūrinis, o ne religinis reiškinys, jos tikėjimo doktrina neaiški ir gali 
sukelti painiavą, kas yra religija valstybėje. Be to, suabejota „Romuvos“ gyvavimo 
laikotarpiu, svarstyta, kad jei šiai bendruomenei bus suteiktas valstybės pripaži- 
nimas, atsivertų galimybės kitoms grupėms, tokioms kaip Anastasijos pasekėjai, 
bahajai ar šamanai, pretenduoti į pastarąjį statusą. 

Vis dėlto siūlau žengti progreso keliu ir nekeisti mūsų istorijos, ir 
neprarasti mūsų identiteto prisimenant Konstitucinio Teismo išaiški- 


nimą, kad religinės organizacijos atrama visuomenėje turi būti tvirta 


82 Lietuvos Respublikos Seimo šeštoji sesija. 2019 m. birželio 27 d. 303 ir 304 posėdžiai. Stenogramos 
164 [žiūrėta 2021-11-17]. Prieiga per internetą: https://www.lrs.lt/sip/getFile3?p. fid=13127. 

ir ilgalaikė, taigi negali apsiriboti negausia žmonių grupe ar nedidele 
visuomenės dalimi, keliais veiklos dešimtmečiais, viena arba keliomis 
žmonių kartomis. Tuo tarpu „Romuvos“ organizacija ir bendruomenė 
pradėjo veikti ne taip seniai. Iš tiesų jeigu jau čia pripažintume „Ro- 
muvą“, tai tuomet galbūt reikėtų svarstyti ir Anastasijos judėjimą kaip 
gamtinio dvasingumo, bahajų tikėjimą, galbūt naujo šamanizmo įtvir- 
tinimą. Vis dėlto aš siūlyčiau sustoti ir balsuoti prieš (Seimo narys My- 
kolas Majauskas, TS-LKD, opozicija). 

Kitas to meto Seimo opozicijos narys Žygimantas Pavilionis (TS-LKD) pateikė 
du argumentus prieš valstybės pripažinimo suteikimą „Romuvai“. Pirma, jis pa- 
brėžė, kad prieš šį sprendimą yra geopolitinis argumentas, nes „Romuva“ buvo 
pagonybės judėjimo, neva sulaukusio palaikymo Sovietų Sąjungos laikais, dalis, o 
krikščionybė buvo puolama sovietų valdžios ir tapo tautos pasipriešinimo judėjimo 
atrama. Todėl, svarstė Pavilionis, mintis suteikti „Romuvai“ valstybės pripažinimo 
statusą seka „Kremliaus nurodymus“. Antra, Seimo nario Pavilionio nuomone, 
idėja pagonių organizacijai suteikti valstybės pripažinimo statusą „pajuoktų Lie- 
tuvą krikščionių tautų akyse“. Jis taip pat pabrėžė, kad prieš metus sprendimas ati- 
dėti svarstymus dėl „Romuvos“ prašymo buvo priimtas dėl artėjančio popiežiaus 
Pranciškaus vizito, tuomet, anot jo, politikai nenorėjo tyčiotis iš Lietuvos Šventojo 
Sosto savininko akyse“3. 

Neužmirškime, kad Rusijos KGB nuosekliai nuo sovietinių laikų 
darė viską, kad pagonybė Lietuvoje sustiprėtų. Paskaitykite A. Dugino 
raštus. Jis aiškiai įvardija, kad krikščionybė yra vienas iš tų akmenų, 
kuriuos reikėtų Lietuvoje sunaikinti, tai buvo ir partizaninio judėjimo 
atrama. Todėl aš manau, kad norėdami ar nenorėdami, sąmoningai 
ar nesąmoningai šiuo metu tie, kurie teikia šį projektą, tiesiog vykdo 
Kremliaus instrukciją. Vykdote tai, apie ką A. Duginas rašė savo kny- 
gose labai stambiu šriftu. 

Taip pat pagalvokite apie mūsų santykius su Lenkija. Netrukus visi 
važiuosime Liublino uniją minėti**. Pagalvokite apie tai, kaip būtumėte 


pažiūrėję popiežiui į akis, nes bandėte šį įstatymą prieš metus priimti, 


85 Lietuvos Respublikos Seimo šeštoji sesija. 2019 m. birželio 27 d. 303 ir 304 posėdžiai. Stenogramos 
164 [žiūrėta 2021-11-17]. Prieiga per internetą: https://www.lrs.lt/sip/getFile32p. fid=13127. 

84 Liublino unija buvo pasirašyta 1569 m. liepos 1 d. Liubline (Lenkija) irįkurta bendra valstybė - Lenkijos 
ir Lietuvos Respublika, kuri tuo metu buvo viena didžiausių Europoje. 

bet, matyt, susigėdote. Pagalvokite apie tuos geopolitinius aspektus, 
kurie tikrai bus panaudoti. Mes būsime išjuokti visame krikščioniškame 
pasaulyje, nes mes, aišku, būsime unikalūs tuo (Seimo narys Ž. Pavi- 
lionis, TS-LKD, opozicija). 

Anksčiau pateiktus argumentus prieš valstybės pripažinimo suteikimą „Ro- 
muvai“ galima interpretuoti ir kaip vykstančią tam tikrą diskusiją tarp globalumo 
ir lokalumo sampratų. Lokalumas šiose diskusijose priskiriamas Romos katalikų 
bažnyčiai ir krikščionybei, į šią sampratą įtraukiama ir vakarietizacija, priešpasta- 
toma Rusijos imperinėms ambicijoms, o pagonybę bandyta pateikti kaip svetimą, 
primestą, priešišką krikščionybei. Lietuvos vakarietiškumo idėją, siejamą su Romos 
katalikybės dominavimu šalies viešajame gyvenime, palaikė ir pati Bažnyčia, daly- 
vaudama „Romuvos“ valstybės pripažinimo procese. Seime vykusiuose debatuose 
dėl valstybės pripažinimo suteikimo „Romuvai“ remtasi Lietuvos vyskupų konfe- 
rencijos pirmininko, Vilniaus arkivyskupo Gintaro Grušo laišku, kurį gavo svarstymo 
išvakarėse. Opozicijai atstovaujantis Seimo narys krikščionis demokratas Rimantas 
Jonas Dagys kalbėjo: 

Pirmiausia siūlau kolegoms neklaidinti - bendruomenės jau įtei- 
sintos. Mes kalbame apie visiškai kitus dalykus. Jūs gavote Vyskupų 
konferencijos raštą. Kas matė, tas skaitė ir pamatė argumentus. Kas 
nenori matyti, niekada ir nematys jų. 

Atkreipsiu dėmesį į kai kuriuos argumentus. Baltų sąvoka, kaip 
rašoma vyskupų rašte, vertinama kaip mokslinis konstruktas. Baltai 
nėra nei tauta, nei kultūriškai, religiškai vieninga grupė. Įvesta tam, 
kad būtų lengviau suklasifikuoti ką? Giminiškas kalbas. Prūsų, lietuvių, 
latvių religinių tikėjimų kompleksai buvo labai skirtingi. Skyrėsi die- 
vybės, ritualai ir papročiai. Akivaizdu, kad niekada nebuvo jokios vie- 
ningos universalios baltų religijos, apie ką mes čia dabar šnekame. 

Nėra vienybės ir tarp tų organizacijų, kurios dabar yra. 

Dabar kas svarbiausia. Jeigu mes šią kultūrinę bendriją pradėsime 
įteisinti kaip religinę, tai anksčiau ar vėliau mes išplausime visų reli- 
ginių bendrijų sąvokas ir tada kiekvieną kultūrinę bendriją galėsime 
paskelbti kaip religiją, o religiją traktuoti tik kaip kultūrinę bendruo- 
menę, ką mes dabar norime padaryti. Tai mes tada jau pažeidžiame 


tam tikrus fundamentalius įsipareigojimus ir Konstituciją. 

2019 m. birželio 26 d. Vilniaus arkivyskupo G. Grušo elektroninis laiškas „Dėl 
neopagoniškos organizacijos valstybinio pripažinimo“ kviečia Seimo narius vienytis 
ir užkirsti kelią galimai klaidai suteikiant senovės baltų religinei bendrijai „Romuva“ 
valstybės pripažinimo statusą: „Prašome pasidalinti šiuo laišku su kitais kolegomis, 
kad visi kartu galėtume užtikrinti, kad nebūtų daroma klaida.“ Arkivyskupo laiške 
pateikti keturi argumentai prieš valstybės pripažinimo suteikimą „Romuvai“. Pirma, 
idėja apie bendrą baltų religiją laikoma moksliškai neteisinga ir klaidinanti: 

Nėra jokio mokslo duomenimis paremto pagrindo teigti, kad iki 
šių laikų išliko „senasis baltų tikėjimas“ - tiek dėl faktinio paties tokio 
tikėjimo neegzistavimo praeityje, tiek ir dėl to, kad tariamai išlikę šio 
tikėjimo fragmentai tėra ne daugiau nei folkloriniai-poetiniai vaizdiniai 
arba prietarai bei maginį atspalvį turintys valstiečių papročiai, kurių 
„lietuviškas savitumas“ dažnai nepagrįstai perdedamas. Dėl šių prie- 
žasčių sąvoka „senovės baltų religinė bendrija“ yra istoriškai-moks- 
liškai beprasmiška, nepagrįsta ir todėl klaidinanti. 

Antra, laiške kvestionuojama bendrijos „Romuva“ organizacinės struktūros 
traktuotė pateikta Teisingumo ministerijos išvadoje. Anot arkivyskupo, ši bendrija 
atstovauja ne visoms šalies pagonių grupėms, taip pat yra dar dvi organizacijos, 
registruotos vardu „Alkas“. Trečia, arkivyskupas abejojo „Romuvos“ bendrijos mo- 
kymo nuoseklumu: 

Pažymėtina, kad nenustatyta, jog teikiamo balsavimui nutarimo 
subjektės - taip vadinamos senovės baltų religinės bendrijos „Ro- 
muva“ - artikuliuojamos pažiūros būtų pakankamos, kad jas būtų ga- 
lima traktuoti kaip nuoseklų bei išbaigtą mokymą. Šiuo - senovės baltų 
religinės bendrijos „Romuva“ - atveju kaip mokymo egzistencijos pa- 
grindimas buvo pateikta vienintelė J. Trinkūno knyga. Akivaizdu, kad 
vienos knygelės nepakanka mokymo egzistencijos pagrindimui <...>. 

Ketvirtas arkivyskupo argumentas, kad „Romuvos“ mokymas turi atramą vi- 
suomenėje, neturėtų būti grįstas vien sociologinių tyrimų duomenimis ir turi būti 
giliau tyrinėjamas: 

Teiginiai, kad 2001 m. gyventojų surašymo metu 1270 (0,04 44), o 
2011 m. - 5118 (0,17 44) Lietuvos gyventojų priskyrė save „baltų tikė- 
jimui“, tenurodo tik šių gyventojų apsisprendimą identifikuotis su vie- 


nokiu ar kitokiu neopagonybės religiniu aspektu, o ne su vienos iš 

daugelio tarpusavyje besiskiriančių „Romuva“ ar „Alka“ pasivadinusių 
bendruomenių artikuliuojamų ištarų. 

Praėjus kelioms dienoms po arkivyskupo laiško Seimo nariams, 2019 m. bir- 
želio 28 d. Lietuvos vyskupų konferencijos sekretorius kunigas Kęstutis Smilgevi- 
čius išsiuntė dar vieną laišką teisingumo ministrui, kuriame teigiama, kad „Dėl vals- 
tybės pripažinimo suteikimo Senovės baltų religinei bendrijai „Romuva“ išvados 
tekstas ir joje vartojami argumentai dažnai yra ne aprašomojo ir analitinio bei ben- 
druomeniškumo pobūdį iliustruojančio, o kūrybiško ir apologetinio pobūdžio“'*5. 
Šiame laiške taip pat suabejota baltų religijos idėja, pabrėžiant, kad tai neįma- 
noma, jei taikomi istorinis ir mokslinis požiūriai. Toliau laiške kvestionuojamas „Ro- 
muvos“ bendrijos religinis pobūdis ir pabrėžiamas jos mokymo nenuoseklumas. 
Kritikos taip pat pareikšta dėl ministerijos išvadoje pateiktų empirinių duomenų 
apie „Romuvos“ religinę bendriją objektyvumo. Lietuvos vyskupų konferencijos 
sekretorius kunigas Smilgevičius rašte siūlė Teisingumo ministerijai persvarstyti 
savo išvadą dėl valstybės pripažinimo suteikimo „Romuvos“ bendrijai ir pagrįsti ją 
teisiniais, moksliniais-istoriniais ir objektyviais argumentais. 

Posėdžio metu „Romuvos“ prašymui pritarė Seimo nariai, atstovaujantys ko- 
mitetams, kuriuose buvo svarstomas klausimas, o dauguma „Romuvai“ pritarusių 
Seimo narių atstovavo valdančiajai politinei partijai, Lietuvos valstiečių ir žaliųjų 
sąjungai (LVŽS). Tarp tokių buvo Valerij Simulik, Robertas Šarknickas, Agnė Ši- 
rinskienė, Eugenijus Jovaiša, Arūnas Gumuliauskas, nors reikėtų paminėti vieną 
išimtį - LVŽS Seimo narį Stasį Tumėną. Jis pripažino esąs katalikas, taigi, jo paties 
žodžiais tariant, subjektyvus, ir išsakė nuomonę, kad suteikti „Romuvai“ valstybės 
pripažinimą dar per anksti, nes kilo ir teisinis, ir istorinis susirūpinimas. Keli Seimo 
nariai, atstovaujantys kitoms politinėms partijoms, taip pat pasisakė už valstybės 
pripažinimo suteikimą „Romuvai“ - Socialdemokratų partijai atstovaujantis Juozas 
Olekas ir Liberalų partijai - Eugenijus Gentvilas. 

2019 m.birželio 27 d. balsavimas dėl valstybės pripažinimo suteikimo „Romuvai“ 
šiai religinei bendrijai baigėsi nepalankiai: už balsavo 40 parlamentarų, prieš - 31, 


susilaikė —- 15, sprendimui nebuvo pritarta. Posėdžių stenograma atskleidė, kad 


85 Lietuvos vyskupų konferencijos laiškas Teisingumo ministerijai „Dėl mokslinių ir teisinių aspektų 
Lietuvos Respublikos Teisingumo ministerijos išvadoje dėl valstybės pripažinimo statuso suteikimo 
Senovės baltų religinei bendrijai“, Nr. (8.3.44.)-7R-9547. 

salėje pasigirdo plojimai, kažkas garsiai pasakė „Ačiū Dievui“**. Tą patį vakarą savo 
paskyrose socialiniuose tinkluose TS-LKD politinei partijai atstovaujantys politikai 
šventė. Seimo narys Mantas Adomėnas socialiniame tinkle „Facebook“ paskelbė 
balsavimo dėl valstybės pripažinimo suteikimo „Romuvai“ rezultatų nuotrauką ir 
rašė: „Neopagonybė nebuvo įteisinta (t. y. nebuvo patvirtinta kaip tradicinė reli- 


11 


gija). Vicisti Galilaee!“ Tą pačią dieną vienas žinomiausių apžvalgininkų Rimvydas 
Valatka savo „Facebook“ įraše taip pat pasidžiaugė, kad „Romuvai“ nebuvo su- 
teiktas valstybės pripažinimas. Jo teigimu, nebus valstybės pripažintų santuokų, 
nebus socialinio aprūpinimo „Romuvos“ dvasininkams ir valdančiosios politinės 
partijos Lietuvos valstiečių ir žaliųjų sąjungos lyderis Ramūnas Karbauskis pralai- 
mėjo. Viena vertus, Seimo narių reakcijos parodo jų asmenines nuostatas tikėjimo 
klausimais, priešiškumą nekrikščioniškai bendrijai, siekusiai valstybės pripažinimo, 
antra vertus, verta atkreipti dėmesį, kad nurodoma, jog „Romuva“ siekė tradicinės 
religijos statuso, kas neatitinka tikrovės, tad galima kelti klausimą, kiek politikai, 
dalyvavę šiame procese, suprato jo esmę. 

2019 m. rugsėjo 2 d. senovės baltų religinė bendrija „Romuva“ kreipėsi į Eu- 
ropos Žmogaus Teisių Teismą, nurodydama, kad jos teisės buvo pažeistos krei- 
piantis dėl valstybės pripažinimo statuso. 2021 m. birželio 8 d. Europos Žmogaus 
Teisių Teismas paskelbė sprendimą, kuriuo konstatuota, kad Lietuvos Respublika 
pažeidė senovės baltų religinės bendrijos „Romuva“ teises??. Teismas nusprendė, 
kad Lietuvos Respublika pažeidė Europos žmogaus teisių ir pagrindinių laisvių kon- 
vencijos 14 straipsnį (diskriminacijos uždraudimas) kartu su 9 straipsniu (minties, są- 
žinės ir religijos laisvė) ir 13 straipsnį (teisė į veiksmingą teisinės gynybos priemonę). 
Teismas nematė pagrindo kvestionuoti Teisingumo ministerijos padarytą išvadą, 
jog pareiškėja bendrija atitiko teisinį reikalavimą, kad jai būtų suteiktas valstybės 
pripažintos religijos statusas. Teismas išnagrinėjo Seimo narių teiginius debatų 
metu ir nustatė, kad prieš nutarimo projektą balsavę Seimo nariai suabejojo pareiš- 
kėjos bendrijos įsitikinimų teisėtumu, o tai nesuderinama su valstybės neutralumo 


ir nešališkumo pareiga. Teismas konstatavo, kad daugumos religijos egzistavimas 


86 Lietuvos Respublikos Seimo šeštoji sesija. 2019 m. birželio 27 d. 303 ir 304 posėdžiai. Stenogramos 
164. Prieiga per internetą: https://www.lrs.lt/sip/getFile3?p. fid=13127. 

37 Europos Žmogaus Teisių Teismas. Senovės baltų religinė bendrija „Romuva“ prieš Lietuvą bylos 
sprendimas. Paraiškos Nr. 48329/19. 2021 m. birželio 8 d. [žiūrėta 2021-10-19]. Prieiga per internetą: 
http://hudoc.echr.coe.int/eng?i=001-210282. 

ar šios religijos autoriteto prieštaravimas nėra pagrįstas ir objektyvus pagrindas 
nesuteikti senovės baltų religinei bendrijai valstybės pripažinimo statuso. 

Taigi, Europos Žmogaus Teisių Teismas bylą dėl „Romuvos“ valstybės pripaži- 
nimo grąžino LR Vyriausybei ir Seimui, kurie turėtų priimti tolesnius sprendimus. 

Apibendrinant, anksčiau aprašytas senovės baltų religinės bendrijos „Romuva“ 
valstybinio pripažinimo procesas Lietuvoje reikalauja tolesnio aiškinimo ir kelia 
klausimų apie religijos ir valstybės santykių prigimtį globalizacijos kontekste, so- 
vietinio laikotarpio institucinės ir individualios patirties įtaką šiems santykiams. Ar- 
gumentai, kurie buvo išsakyti LR Seimo posėdžiuose dėl valstybės pripažinimo 
statuso suteikimo, įskaitant Romos katalikų bažnyčios poziciją, išreikštą dviejuose 
laiškuose, gali būti skirstomi į teologinius, moralinius, istorinius, teisinius, geopo- 
litinius ir socialinius. 

Teologiniai argumentai prieš valstybinį senovės baltų religinės bendrijos „Ro- 
muva“ pripažinimą apėmė nuostatas, kad pagonybė nėra tikroji religija, neturi ra- 
šytinės tradicijos, nepakanka esamų jos mokymo šaltinių, ji buvo paremta prieta- 
rais ir magija. Teologiniai argumentai taip pat apėmė baltų religijos tikėjimo dievu 
Perkūnu ir dievų bei deivių panteonu kritiką. Teologiniai argumentai buvo papildyti 
istoriniais argumentais, įskaitant baltų religijos termino kritiką, trūkstamą pago- 
nybės tradicijos tęstinumą ir šio tęstinumo istorinių įrodymų trūkumą. 

Moraliniai argumentai prieš valstybinį senovės baltų religinės bendrijos „Ro- 
muva“ pripažinimą apėmė ir svarstymus, ar senovės baltų religijos pripažinimas 
nesuskaldys Lietuvos visuomenės. Šio argumento loginis pagrindas — sekuliari- 
zacijos teorija ir kultūros apsaugos idėja globalėjančio pasaulio kontekste, kuris 
meta iššūkį vietinės kultūros apraiškoms (Sheikh, 2014; Fox, 2016). Labiausiai intri- 
guojantis šio argumento aspektas yra tai, kad vietinė kultūra, kurią reikia saugoti, 
pasak cituotų Seimo narių, yra dominuojanti krikščionybė, o pagonybė, valstybės 
jos pripažinimas yra laikomas visuomenę skaldančia grėsme. Taigi tokį moralinį 
argumentą papildo socialinis argumentas prieš „Romuvos“ valstybės pripažinimą, 
remiantis tiek dviejų gyventojų ir būstų surašymų, tiek kitų apklausų, kurios pa- 
teikia tik dalinius duomenis apie grupės dydį, socialinių tyrimų rezultatais. 

Teisiniai argumentai prieš valstybinį senovės baltų religinės bendrijos „Ro- 
muva“ pripažinimą buvo grindžiami Konstitucinio Teismo nutarimu, kuriame 
konstatuota, kad valstybės pripažinimo statusas gali būti suteikiamas tik daugiau 


nei kelias kartas gyvuojančioms ir visuomenės paramą įrodžiusioms religinėms 

organizacijoms. Teisiniai argumentai taip pat buvo papildyti ginčijant „Romuvos“ 
religijos laisvės pažeidimo idėją, jei jai nebūtų suteiktas valstybės pripažinimo sta- 
tusas. Taip pat buvo iškelta diskriminacijos idėja ir atskleidžiant religijos laisvės 
suvokimą, kurį turėjo „Romuvos“ oponentai. Lietuvos Respublikos Seimo posėdyje 
išsakytas oponentų religijos laisvės supratimas apėmė teisę į individualius ir kolek- 
tyvinius religinius įsitikinimus bei papročius ir atmetė valstybės pripažinimą kaip 
įrankį šioms teisėms užtikrinti bei pateisino religijos nelygybę iš teisinės pusės. 
Geopolitinius argumentus prieš valstybinį „Romuvos“ pripažinimą LR Seimo 
posėdžiuose išsakė kai kurie to meto opozicijos politikai (A. Kubilius, Ž. Pavilionis, 
A. Anušauskas, M. Majauskas). Geopolitiniuose argumentuose buvo kalbama apie 
idėją, kad 20 a. aštuntajame dešimtmetyje Lietuvos pagonybę rėmė sovietų val- 
džia, o ši parama tam tikromis formomis tęsiasi iki šių dienų. Remiantis šiuo argu- 
mentu, „Romuvos“ valstybės pripažinimas Lietuvą paliktų nuošalyje nuo Vakarų 
Europos, kurioje dominuoja krikščionybė. Geopolitinį argumentą sustiprino ir pri- 
minimas apie artėjantį popiežiaus Pranciškaus vizitą 2018 m. 2019 m. posėdyje 
Seimo narys Ž. Pavilionis metė kaltinimus „Romuvai“, kad ji yra „Kremliaus pro- 
jektas“. Geopolitinis argumentas taip pat apėmė saugumo aspektą, siekiant užti- 
krinti esamą Romos katalikų bažnyčios ir platesnį krikščionybės dominavimą šalyje. 
Teologiniai, istoriniai ir geopolitiniai argumentai prieš senovės baltų religinės 
bendrijos „Romuva“ valstybės pripažinimą buvo arba aiškiai orientuoti į krikščio- 
nybę, arba numanoma, kad krikščionybė yra geresnė arba „tikroji religija“, o pa- 
gonybės su ja nereikėtų lyginti. Idėja, jog šalyje dominuoja krikščionybė ir ypač 
Romos katalikų bažnyčia, kaip leitmotyvas svarstymuose Lietuvos Respublikos 
Seime parodė teritorinį supratimą apie šalies priklausymą pastarajai Bažnyčiai. Be 
to, galima pastebėti, kad kai kurie argumentai, išsakyti svarstymuose dėl senovės 
baltų religinės bendrijos „Romuva“ valstybės pripažinimo, atskleidė ir kai kurių 
politikų menkas žinias apie valstybinį religijos reguliavimą, religijos politiką. Tai 
pasireiškė dviem būdais. Viena vertus, politikai per posėdžius kvestionavo senovės 
baltų religinės bendrijos tikėjimo ir praktikų esmę, ignoravo valstybės pripažinimo 
procedūras. Kita vertus, politikų argumentai ir reakcijos per ir po svarstymų dėl 
senovės baltų religinės bendrijos „Romuva“ valstybės pripažinimo rodė jų neiš- 
manymą apie valstybės pripažinimo prasmę, kai kurie manė, kad „Romuva“ siekia 


tapti tradicine religija. 

Senovės baltų religinė bendrija „Romuva“ nuo 20 a. devintojo dešimtmečio 
pabaigos bandė įteisinti save naujai kuriamuose tripakopiuose ir hierarchiniuose 
religinio pliuralizmo rėmuose Lietuvoje. „Romuvos“ valstybinio pripažinimo atvejo 
analizė atskleidė religijos politizavimo procesą šiuolaikinėje Lietuvos visuomenėje, 
teisinė procedūra tapo politizuota tokiu mastu, kad buvo ginčyta religijos prigimtis 
ir individuali bei kolektyvinė teisė į religijos laisvę. Šio atvejo analizė taip pat at- 
skleidė hegemonišką Romos katalikų bažnyčios poziciją ir politinio bei religinio 
elito suartėjimą prieš nepageidaujamą konkurentą religijos srityje. Senovės baltų 
religinės bendrijos „Romuva“ valstybės pripažinimo procesas yra pavyzdys, kaip 
religija globalizacijos kontekste tampa ginčų vieta, kaip kinta supratimas apie tai, 
kas yra lokalu, o kas globalu, priklausomai nuo socialinio ir politinio konteksto 
(Beyer, 2007). „Romuvos“ valstybės pripažinimo procesas taip pat atskleidė Lie- 
tuvos valstybės politikų nepasitikėjimo ir įtarumo dėl šios grupės tikėjimo bei prak- 
tikų atmosferos kūrimo tendencijas. „Romuvos“ valstybės nepripažinimo procesas 
iliustravo ir Katalikų bažnyčios santykį su religinių mažumų bendruomenėmis, jos 
hierarchų žodžiais ir veiksmais deklaruojama, kad lygybės kaip lygių galimybių už- 
tikrinimas tarp Lietuvoje egzistuojančių religinių bendruomenių yra nepasiekiamas 
idealas: 

Vilniaus metropolitas Bačkis patvirtino nuostatą, kad visų religijų 
orumas bei tikinčiųjų įsitikinimai turi būti gerbiami, tačiau drauge aiš- 
kiai parodydavo, kad bendrijos ir grupės nėra lygios nei dydžiu, nei 
įtaka, nei tradicija, todėl politkorektiška lygiava - nepriimtinas kelias 
(Subačius, 2015: 965). 


3.4. Diskriminacija dėl religijos Lietuvoje - kur ir kokia? 


2019 m. Europos Žmogaus Teisių Teismo sprendimas byloje „Romuva“ prieš Lie- 
tuvą įvardijo valstybę diskriminuojant religinę bendruomenę, siekusią valstybės 
pripažinimo, taip pat išvadoje minėta, kad valstybė nesilaikė neutralumo ir nešališ- 
kumo pareigos. Valstybės pripažinimo nesuteikimas „Romuvai“ dar kartą atkreipė 
dėmesį į religinių bendruomenių kategorizavimo, Katalikų bažnyčios favoritizavimo 
procesus ir jų pasekmes užtikrinant žmogaus teises Lietuvoje. Kitais žodžiais ta- 


riant, „Romuvos“ valstybės pripažinimo procesas iliustravo tai, ką Jonathan Fox 

(2016) įvardijo diskriminacija, apribojimais religinių mažumų bendruomenėms, 
kurie nėra taikomi daugumos religijai. Diskriminacijos dėl religijos tema iš esmės 
kelia klausimą apie religijų lygybės įmanomybę, kuri, anot antropologės Sabos Ma- 
hmood, yra vienas iš sekuliarios valstybės principų, tačiau kaip jis įgyvendinamas, 
priklauso nuo istorinių ir socialinių aplinkybių. Jos manymu, viena vertus, religijų 
lygybė gali būti pasiekiama tik santykiuose tarp individų, antra vertus, šiuolaikinės 
valstybės, tapusios aktyviomis veikėjomis religijų lauke, praranda arbitro autori- 
tetą įgyvendinant religijų lygybę (Mahmood, 2016). Jau minėta Lori Beaman (2014) 
religijų lygybės sprendimą taip pat mato lygybės, aptinkamos individualiame lyg- 
menyje, susiformavime, bet kartu su kitais religijų tyrėjais konstatuoja teisės aktų, 
formuojančių palankią terpę šiai lygybei, būtinybę. Tad ir Lietuvoje svarstant apie 
diskriminaciją dėl religijos ir jos pagrindu esantį religijų lygybės principą galima 
kelti klausimą, ar ir kaip valstybės institucijos gali prisidėti prie jo įgyvendinimo, 
kaip jos ir prisideda prie tos nelygybės įtvirtinimo, pirmiausia per religinių ben- 
druomenių kategorizavimą. 

Diskriminacijos diskursas Lietuvos viešojoje erdvėje pradėjo formuotis 1998 m. 
priėmus Moterų ir vyrų lygių galimybių įstatymą, įsigaliojus; 1999 m., kurio prie- 
žiūrą vykdė Moterų ir vyrų lygių galimybių kontrolieriaus tarnyba. 2003 m. priimtas 
Lygių galimybių įstatymas įsigaliojo nuo 2005 m. sausio 1 d., ojo priežiūrą pavesta 
vykdyti Lygių galimybių kontrolieriaus tarnybai (LGKT). 2003 m. priimtu Lygių ga- 
limybių įstatymu buvo išplėstas diskriminacijos pagrindų sąrašas nuo vieno - dis- 
kriminacijos lyties pagrindu iki šešių - diskriminacijos amžiaus, lytinės orientacijos, 
negalios, rasės ar etninės priklausomybės, religijos ar įsitikinimų (Žvinklienė et al., 
2018). Nuo 2005 m. LGKT priėmė skundus dėl diskriminacijos religijos ar įsitikinimų 
pagrindu. Per 2005-2021 m. laikotarpį LGKT gavo 241 skundą dėl diskriminacijos 
religijos ar įsitikinimų pagrindu, kai kuriais atvejais tarnyba pati inicijavo tyrimus dėl 
diskriminacijos šiuo pagrindu (žr. 3 lent.). Skundų dėl diskriminacijos religijos ar įsi- 
tikinimų pagrindu LGKT sulaukdavo nedaug, palyginti su skundais, gaunamais dėl 
diskriminacijos kitais pagrindais. Galima sakyti, kad religinių mažumų pasitikėjimas 
valstybe kaip galinčia spręsti bendruomenių ar jų narių diskriminacijos dėl religijos 
atvejus, vystėsi gana lėtai, LGKT skundų sulaukdavo mažai, o religinių mažumų 
nariai diskriminacijos atvejus dažniausiai spręsdavo artimoje aplinkoje arba savo 


religinėje bendruomenėje (Ališauskienė ir Glodenis, 2013). 

3 lentelė. Lygių galimybių kontrolieriaus tarnybos gauti ir nagrinėti skundai dėl 
diskriminacijos dėl religijos ir tikėjimo 


Metai 20,20 20,20 20,20 20 20,20 20 20,20 20 20,20 20 20 
05|,06,07 |08|,09,10|,11 12 13,14 "15 16,17 18,19 20 21 


Skundų ir 


. sė 2,.7.4|6 4,2 2 7,8 30,77 12 14,10 14,11 31 
tyrimų skaičius 


Apibendrinus 2005-2021 m. LGKT gautus religinių mažumų bendruomenių 
skundus, juos galima skirstyti į kelias grupes. Pirmoji nukreipta į valstybės institu- 
cijas, neatliepiančias poreikius atitinkančios mitybos ar religijų lygybės užtikrinimo. 
Tarp skundų, pasiekusių LGKT, paminėtinas 2005 m. Krišnos Sąmonės organiza- 
cijos narių skundas. Jame siūloma inicijuoti įstatymą, kuris užtikrintų galimybes kitų 
tikėjimų žmonėms maitintis pagal tikėjimo taisykles mokyklose, ligoninėse, tarnau- 
jantiems kariuomenėje, esantiems įkalinimo įstaigose. Jau minėtas 2012 m. evan- 
gelikų sekmininkų vyskupo kreipimasis dėl siūlomų LR Religinių bendruomenių ir 
bendrijų įstatymo pataisų, skundėjo manymu, skatinančių religinę nesantaiką. 

Antroji skundų grupė lietė valstybės ir religinės daugumos santykius su religi- 
nėmis mažumomis. LGKT pasiekė religinių mažumų bendruomenių narių skundai 
dėl valstybės institucijų religinės daugumo favoritizmo, pavyzdžiui, kad valstybi- 
nėse mokyklose agituojama lankytis Katalikų bažnyčioje. 

Teise kreiptis į LGKT aptariamuoju laikotarpiu naudojosi ir religinei daugumai 
atstovaujantys Romos katalikai. Pavyzdžiui, 2015 m. skundų skaičiaus augimą lėmė 
gauti 64 skundai iš skirtingų pareiškėjų dėl galimos diskriminacijos religijos pa- 
grindu Lietuvos Respublikos sveikatos apsaugos ministerijai nustačius privalomąjį 
vaikų skiepijimą nuo tymų, raudonukės ir poliomielito. Pareiškėjai nurodė, kad jų 
vaikai diskriminuojami religijos pagrindu, kadangi daugumoje skiepo sudėčių neva 
yra abortuotų kūdikių ląstelių. Visi pareiškėjai teigė praktikuojantys krikščionybę, o 
oficialus Katalikų bažnyčios požiūris į abortus yra neigiamas, todėl jie negali leisti, 
kad jų vaikai būtų skiepijami. Pastaruosius skundus galima vertinti teorinėje dalyje 
aptarto žmogaus teisių normų taikymo krikščioniškos privilegijos išlaikymo kon- 
tekste (Ezzy et al., 2021). 

Apibendrinant galima teigti, kad diskriminacijos dėl religijos samprata bei są- 
moningumas jos atžvilgiu šiuolaikinėje Lietuvoje yra vystymosi etape, kurį liudija 


LGKT gautų skundų turinys nuo bandymų apginti savo tikėjimą ir praktikas iki 

bandymo apginti savo bendruomenės interesus valstybės ir religijos santykiuose. 
Šiame etape Lietuvoje neišvengta ir kitose valstybėse jau identifikuotų bandymų 
apginti neva diskriminuojamų krikščionių teises, kas liudija veikiau bandymus pasi- 
naudoti žmogaus teisių normomis krikščionybės privilegijai išlaikyti nei atspindin- 


čius esamą religijos laisvės užtikrinimo situaciją. 


3.5. Lietuvos visuomenės nuomonės apie religines mažumas 
dinamika 2007-2021 m. 


Anksčiau aptarti Lietuvos religinių mažumų ir valstybės santykiai tik iš dalies at- 
skleidžia visuomenės vertinimų šių grupių atžvilgiu, veikiau parodo politinių ir 
religinių elitų sąveikas sprendžiant religinių mažumų grupių padėtį hierarchizuo- 
tuose religijos ir valstybės santykiuose. Lietuvos visuomenės santykio su religi- 
nėmis mažumomis bruožai analizuoti ne viename socialiniame tyrime (Ališauskienė 
ir Glodenis, 2013; Ališauskienė ir Bučaitė-Vilkė, 2014). Tyrimų rezultatai rodo, kad 
Lietuvos visuomenė išlieka palanki terpė religinės netolerancijos ir diskriminacijos 
raiškai, vyrauja gana neigiamas požiūris į įvairias religines grupes, nors neutraliai 
religines mažumas vertinančių gyventojų skaičius 2007-2014 m. laikotarpiu šiek 
tiek išaugo (Ališauskienė ir Bučaitė-Vilkė, 2014). Religinių mažumų nuomone, Lie- 
tuvos visuomenėje vyksta stigmatizacijos procesas, jiems lipdoma sektantų, o jų 
bendruomenėms - sektos etiketės. Taip pat paaiškėjo, kad religinių mažumų ben- 
druomenių nariai apie patiriamą diskriminaciją dėl religijos nėra linkę kalbėti už 
savo šeimos ar religinės bendruomenės ribų. Labiausiai diskriminaciją dėl religijos 
jautė krikščioniškų bendruomenių atstovai. Svarbiausiais diskriminacijos veiksniais 
religinės mažumos vardijo Romos katalikų bažnyčios dominavimą, žiniasklaidą ir 
valstybės institucijas (Ališauskienė ir Glodenis, 2013). Religinių mažumų narių po- 
žiūriu, daugiausia visuomenės įtarumo sulaukia pasikeitęs jų gyvenimo būdas (pa- 
vyzdžiui, mityba) atsivertus į naują tikėjimą, taip pat visuomenei kyla klausimų apie 
aukų rinkimą religinių mažumų bendruomenėse, išlieka gajūs stereotipai apie re- 
ligines mažumas, kurie lemia diskriminaciją artimoje aplinkoje, švietimo įstaigose, 
darbovietėse (Ališauskienė ir Bučaitė-Vilkė, 2014: 163-164). 

2021 m. gegužės 20 - birželio 2 d. Vytauto Didžiojo universiteto užsakymu, vyk- 


dant mokslinio tyrimo projektą „Religinės mažumos šiuolaikinėje Lietuvoje“, kuriam 

finansavimą skyrė Lietuvos mokslo taryba (LMT) (sut. Nr. S-LIP-20-24), Lietuvos ir Di- 
džiosios Britanijos rinkos ir viešosios nuomonės tyrimų kompanija „Baltijos tyrimai" 
atliko reprezentatyvią Lietuvos gyventojų apklausą. Tyrimo metu buvo apklausta 
1018 Lietuvos gyventojų (18 m. ir vyresnių). Pagrindinis šios apklausos tikslas - ištirti 
Lietuvos gyventojų žinias apie religines mažumas ir šių grupių vertinimus. Analo- 
giška Lietuvos gyventojų apklausa vyko 2014 m. kovo 13-17 d. VšĮ Naujųjų religijų 
tyrimų ir informacijos centro užsakymu visuomenės nuomonės tyrimų centras „Vil- 
morus“ apklausė 1 003 gyventojus nuo 14 iki 74 m. Analogiška apklausa atlikta ir 
2007 m. lapkričio 8—17 d., kai apklausti 1 035 gyventojai nuo 14 iki 74 m. Tyrimą 
atliko bendroji Lietuvos ir Didžiosios Britanijos rinkos ir visuomenės tyrimų kom- 
panija „Baltijos tyrimai“. Visų trijų apklausų metu buvo naudojami vienodi klausi- 
mynai, kuriuose buvo klausiama apie gyventojų religingumą, požiūrį į įvairias reli- 
gines grupes, santykį su jomis bei teisių užtikrinimą šių grupių nariams (žr. 3 priedą). 
Rengiant klausimyną buvo įtraukti ir Europos vertybių tyrimo klausimai bei NORC 
GSS „mažiausiai mėgstamų grupių“ (angl. „Ieast-liked groups“) identifikavimo klau- 
simai (Sprindžiūnas et al., 2007). Apklausų paklaida - ne didesnė nei 3 proc. Ap- 
klausų rezultatai leidžia aptarti ir interpretuoti Lietuvos visuomenės santykių su reli- 
ginėmis mažumomis dinamiką 2007-2021 m. Prieš pradedant 2021 m. visuomenės 
apklausos duomenų analizę kelta hipotezė, kad nuo 2014 iki 2021 m. ir toliau augo 
Lietuvos visuomenės žinios apie religines mažumas, o kartu ir neutraliai jas verti- 
nančiųjų visuomenės dalis. Tokiai hipotezei pagrindo suteikia Lietuvos visuomenės 
religinio individualizmo plėtra, religijų įvairovės įvairiomis dimensijomis augimas 
(Kuznecovienė et al., 2016; Žiliukaitė et al., 2016). Analizuojant apklausos duomenis 
taikytas aprašomosios statistikos metodas. Analizėje taikytos lyties, amžiaus ir gy- 
venamosios vietos kategorijos, išskirtos trys amžiaus grupės - jauniausia (19-30 m.), 
vidurinioji (31-49 m.) ir vyriausioji (50 m. ir vyresni). Remiantis anksčiau šioje mono- 
grafijoje aptarta religinių mažumų santykių su visuomene bei valstybe sovietmečiu 
ir šiuolaikinėje Lietuvoje analize, kelta hipotezė, kad vyresnio amžiaus respondentai 
būtų linkę labiau nepalankiai vertinti religinių mažumų bendruomenes. Atsižvelgus 
į teorinėje dalyje aptartą religijų įvairovės reiškinį, kuris sietinas su urbanistinėmis 
teritorijomis, analizės metu buvo išskirtos gyvenamosios vietos kategorijos, tokios 
kaip kaimas, miestas ir didmiestis, bei kelta hipotezė, kad labiausiai palankiai ir neu- 


traliai religinių mažumų bendruomenes vertina didmiesčių gyventojai. 

Visuomenės apklausų duomenų interpretacijai pasitelkiami tyrimo metu 2020- 
2021 m. surinkti interviu su religinių mažumų bendruomenių nariais. Taip pat inter- 
pretuojant duomenis atsižvelgta į ankstesnių tyrimų duomenis, teigiančius, kad, 
religinių mažumų narių nuomone, vienas iš diskriminacijos jų atžvilgiu veiksnių — 
dominuojanti Romos katalikų bažnyčia. Lietuvos religinės daugumos formuojamas 
viešasis diskursas iš dalies atsispindi 2015 m. publikuotoje 25 metų religijos laisvės 
Lietuvoje apžvalgoje, pateikiančioje Katalikų bažnyčios centrišką įvykių metriką ir 
jos interpretaciją iš katalikų intelektualo Vilniaus universiteto filologijos profeso- 
riaus Pauliaus Subačiaus perspektyvos. Subačius - ilgametis katalikų radijo „Ma- 
žoji studija“ bei „Naujojo židinio“ žurnalo bendradarbis, Katalikų mokslų akade- 
mijos narys, artimai su Lietuvos vyskupų konferencija bendradarbiaujantis asmuo, 
todėl jo perspektyva gali būti vertinama ir kaip viena iš atspindinčių ir tuo pačiu 
formuojančių katalikiškąjį diskursą apie religijos laisvę bei religinių mažumų ben- 
druomenes, kurios patenka į šio tyrimo akiratį. 

2021 m. visuomenės apklausos rezultatai parodė, kad penkios labiausiai ži- 
nomos religinės mažumos - Jehovos liudytojai, „Tikėjimo žodis“ (Evangelinės baž- 
nyčios), Krišnos Sąmonės organizacija, baptistai ir senovės baltų religinė bendrija 
„Romuva“. Paaiškėjo, kad 2021 m. Lietuvos gyventojai dažniausiai susidurdavo 
su Jehovos liudytojais, „Tikėjimo žodžio“ (Evangelinės bažnyčios) bei Krišnos Są- 
monės organizacijomis, minėtose bendruomenėse dalyvavo ir kai kurių tyrimo res- 
pondentų šeimos nariai (žr. 1 pav.). 

2021 m. visuomenės apklausos rezultatai parodė, kad kas trečias respondentas 
žinojo apie senovės baltų religinę bendriją „Romuva“, kurios žinomumas sietinas 
ir su ankstesniame monografijos skyriuje aptartu valstybės pripažinimo statuso 
suteikimo procesu, vykusiu 2017-2021 m. Vis dėlto klausimų kelia kitų keturių re- 
liginių bendruomenių buvimas tarp labiausiai žinomų religinių mažumų, nes vie- 
šajame diskurse jos gana mažai minimos (Pocė, 2020: 108). Taip pat vos keletas 
respondentų žino apie bendruomenes, nes jie patys ar jų šeimos nariai priklausė 
joms, todėl kyla klausimų dėl žinių apie šias bendruomenes šaltinio bei susidūrimo 
su bendruomene prasmės laiko atžvilgiu, kaip paaiškėjo, dauguma susidūrusiųjų 


su bendruomene turėjo omenyje senesnius nei penkerių metų įvykius (žr. 3 pav.). 

Jehovos liudytojai ! 
„Tikėjimo žodis" (Evangelinės bažnyčios) | iz 
Krišnos sąmonės organizacija | 
Baptistai | 
„Romuva" (senovės baltai) 
Budistai, zen budistai 
Mormonai (Pastarųjų dienų šventųjų Jėzaus Kristaus... 
Adventistai 
Metodistai 
Sekmininkai 
Sahadža joga 
Scientologai (dianetikos centras) 
Ošo meditacijos centras 
Sai Babos sekėjai 
Bahajai 
Gyvenimo meno organizacija 
Brahma Kumaris (Dvasinio ugdymo ir meditacijos... 


Susivienijimo judėjimas (munistai) 


E 5 15 25 35 45 55 65 


m dalyvauja/-avo šeimos narys iš dalyvauja/-avo buvo susidūrę žino 


1 paveikslas. Religinių bendruomenių žinomumas, dalyvavimas 
(respondento, šeimos narių) 
2021 m., 18-74 m. gyventojai, proc. 


Tarp labiausiai Lietuvoje žinomų religinių mažumų patenka tiek tikėjimo sklaidą 
viešai vykdančios bendrijos, tiek ir tokios sklaidos nevykdančios. Pirmoje vietoje 
atsidūrė Jehovos liudytojai, kuriems liudijimas einant nuo durų prie durų yra dalis 
religinės praktikos, nors pastaraisiais metais šią praktiką papildė ir vieši liudijimai 
miestų aikštėse bei kitose gyventojų dažnai lankomose vietose. Krišnos Sąmonės 
religinė organizacija - kita labiausiai žinoma religinė mažuma, kurios eisenos di- 
džiuosiuose šalies miestuose jau tapo jų gyventojų kasdienybe. Tarp labiausiai ži- 
nomų religinių mažumų atsidūrė ir „Tikėjimo žodžio“ bendruomenė, nors 2015 m. ji 
pakeitė pavadinimą į Evangelinę bažnyčią, kartu iš dalies pakito jos veiklos ir mato- 
mumas viešojoje erdvėje. Tai, kad tarp penkių labiausiai žinomų religinių mažumų 
atsiduria ir evangelikai baptistai, galima interpretuoti įvairiai, tarp priežasčių - ir 
sovietmečio patirtys, ir bendruomenių paplitimas Lietuvoje. Informantas baptistas 


Edvardas svarstė apie visuomenės požiūrį į baptistus: 

Aišku, tas požiūris į baptistus gal toks truputį, nu, sakysime, iš kaip 


kurių žmonių toks neigiamas - o, baptistas. Čia, atrodo, darbe mano 


žmona irgi dirbo, sako, žinai, baptistai čia tokie baisūs žmonės. Zmona 


sako, o tu matei nors vieną baptistą? Ne, nemačiau, bet sako, tokie 


baisūs žmonės. Žinot, nu, yra tokių iš sovietmečio gal pasiliko tokie 


supratimai, jo, tai vat gal tokiu būdu kartais ir jauti <...>. 


Jehovos liudytojai 

„Tikėjimo žodis" (Evangelinės bažnyčios) 
Krišnos sąmonės organizacija 

Baptistai 

„Romuva" (senovės baltai) 


Budistai, zen budistai 


Mormonai 
(Pastarųjų dienų šventųjų Jėzaus Kristaus bažnyčia) 


Adventistai 

Metodistai 

Sekmininkai 

Sahadža joga 

Scientologai (dianetikos centras) 

Ošo meditacijos centras 

Sai Babos sekėjai 

Bahajai 

Gyvenimo meno organizacija 

Brahma Kumaris (Dvasinio ugdymo ir meditacijos centras) 


Susivienijimo judėjimas (munistai) 


H2021 


2014 2007 


20 


60 


70 


2 paveikslas. Religinių mažumų bendruomenių žinomumas 2007-2021 m., proc. 

Religinių mažumų bendruomenių žinomumas per aptariamą 2007-2021 m. 
laikotarpį keitėsi, 2007-2014 m. laikotarpiu galima stebėti žinomumo augimą, o 
2014-2021 m. laikotarpiu žinomumas vėl sumažėjo ir kai kurių religinių mažumų 
atveju pasiekė 2007 m. lygį (žr. 2 pav.). Labiausiai sumažėjo budistų ir mormonų ži- 
nomumas. 2021 m. religinių mažumų bendruomenių žinomumo augimui reikšmės 
galėjo turėti ir pandemija bei ją lydėjęs karantinas, kuris apribojo ir įprastines reli- 
ginių bendruomenių veiklas, tokias kaip vieši susibūrimai, pamaldos, kurios persi- 
kėlė į virtualią erdvę, tačiau kartu jų nebeliko viešojoje erdvėje, sumažėjo kontaktų 
galimybės. Tai, kad sumažėjo kontaktų su religinių mažumų bendruomenių atsto- 
vais, liudija ir apklausos duomenys, nes 2021 m. sumažėjo kvietimų į susitikimus, 
siūlymų pirkti knygą, prašymų paaukoti pinigų, kalbinimų gatvėje ir pan. Dauguma 
apklausos respondentų teigė, kad kontaktai su religinių mažumų bendruome- 
nėmis vyko prieš penkerius metus, vadinasi, pandemija negali būti vienintelis pa- 
aiškinimas dėl sumažėjusių skaičių, liudijančių ir visuomenės santykio su religijų 
įvairovės reiškiniu kaitą (žr. 3 pav.). 2007-2014 m. apklausų metu taip pat dauguma 
respondentų teigė, kad pastaruosius penketą metų neturėjo kontaktų su religinių 


mažumų bendruomenių nariais. 


0, 
Buvote nuėjęs į susitikimą, dalyvavote veikloje G 
+9 


o 
| E 
Kvietė ateiti į susitikimą 10,2 
6,2 
Ei 
Prašė paaukoti pinigų 7 
47 
m 
Siūlė pirkti knygą 14,1 
9,2 
= '- 
Įdavė (bandė įduoti) skrajutę, brošiūrą, knygą 317 
15,3 
| EZ 
Buvo užėję (bandė užeiti) į namus ra 31,2 
16,5 


-——.7 
Kalbino (bandė kalbinti) gatvėje 32 
22,1 


7 55252:52:52:5>5>:5:5>5555595; 31 
Per pastaruosius 5 metus to nebuvo 57,3 
56,4 
[4] 10 20 30 40 50 60 70 80 


H2021 “2014 M 2007 


3 paveikslas. Apklausos respondentų, susidūrusių su religinių mažumų bendruomenių 
atstovais, dalis 2007-2021 m., proc. 

Trijų apklausų duomenys kelia klausimus apie religijų įvairovės raišką Lietuvos 
viešojoje erdvėje, pirmiausia jos atspindžius žiniasklaidoje, apie religinių mažumų 
bendruomenių pateiktį medijose, kuri, tikėtina, turi įtakos jos pažinimui. Taip pat 
galima ieškoti šios kaitos veiksnių ir pačių bendruomenių veikloje, sumažėjusioje jų 
raiškoje viešojoje erdvėje per pastaruosius penketą metų. 

Susitikimai su religinių mažumų bendruomenių atstovais, subjektyviu res- 
pondentų vertinimu, paliko įvairių įspūdžių (žr. 4 pav.). Kas trečias respondentas 
teigė, kad tai buvo mandagus ir draugiškas pokalbis, ir šis skaičius nežymiai ma- 
žėjo 2014-2021 m. laikotarpiu. Taip pat šiuo laikotarpiu sumažėjo teigiančiųjų, kad 
jautėsi nemaloniai ir norėjo greičiau baigti. 2021 m. paklaidos ribose išaugo tei- 
giančiųjų, kad jautė spaudimą ir negalėjo atsikratyti religinių grupių pašnekovų. 
Tais pačiais 2021 m. išaugo respondentų, teigiančių, kad tai buvo šaltas ir oficialus 


bendravimas, skaičius. 


Nežino, neatsakė 2,3 


Patyriau psichologinį smurtą - gąsdino, įžeidinėjo |0,3 


Įkyriai lindo prie manęs, nors ir nenorėjau bendrauti 13,4 


Jaučiau spaudimą iš jų pusės, negalėjau jų atsikratyti 10,7 


Jaučiausi nemaloniai, norėjosi greičiau baigti 28,7 


Šaltas, oficialus bendravimas 7,8 


Tai buvo mandagus, draugiškas pokalbis 34,8 
22,1 
į aj „Ho 
Man buvo įdomu, norėjosi dar kartą susitikti 1,9 
2,6 

4 paveikslas. Bendravimo susidūrus su religinių bendruomenių atstovais subjektyvus 
vertinimas, 2007-2021 m., proc. 
(2007 m. N=426, 2014 m. N=539; 2021 m. N=284) 

Apibendrinus subjektyvius respondentų vertinimus po jų susitikimų su religinių 
grupių nariais galima teigti, kad aptariamuoju laikotarpiu trečdalis respondentų 
pozityviai vertino šiuos susitikimus, o likę du trečdaliai - labiau neigiamai arba visai 
neigiamai. 

Jehovos liudytojų bendrija patenka tiek tarp labiausiai žinomų, tiek tarp nepa- 
lankiausiai vertinamų religinių mažumų bendruomenių Lietuvoje. Per aptariamąjį 
laikotarpį nežymiai, bet augo nepalankiai bendruomenę vertinančių respondentų 
skaičius - nuo 37,60 proc. 2007 m. iki 43,5 proc. 2021 m. (žr. 5 pav.). Kartu mažėjo 
nežinančių apie Jehovos liudytojus respondentų skaičius - nuo 44,3 proc. 2007 m. 
iki 24,30 proc. 2021 m., nežinančiųjų apie bendruomenę skaičius per aptariamąjį 
laikotarpį sumažėjo perpus. Per aptariamąjį laikotarpį daugiau nei du kartus išaugo 
palankiai vertinančiųjų bendruomenę skaičius - nuo 2,5 proc. 2007 m. iki 7 proc. 
2021 m. Nepalankiausiai Jehovos liudytojų bendriją vertino respondentai, vyresni 
nei 50 m., gyvenantys didmiestyje. Lyties požiūriu didelio skirtumo tarp nepalan- 
kiai vertinančių Jehovos liudytojus respondentų nebuvo, tiek vyrai, tiek moterys 
buvo linkę nepalankiai vertinti šią bendriją. 

Tarp neutraliai vertinančių Jehovos liudytojų bendriją respondentų dominavo 
jauniausia (18-29 m.) ir vidutinė (30-49 m.) amžiaus grupė. Jauniausia amžiaus 


grupė dominavo tarp respondentų, atsakiusių, kad nežino apie šią bendruomenę. 


N/N 28,5 
44,3 

Palankiai 2,6 

5 paveikslas. Jehovos liudytojų bendrijos vertinimai, 2007-2021 m., proc. 

2021 m. Lietuvos visuomenės apklausos duomenys patvirtina, kad Jehovos liu- 
dytojai patenka tarp socialinių grupių, kurios patiria socialinę distanciją, marginali- 
zavimą ir etikečių klijavimą, todėl gali būti įvardijami kaip visuomenės kitas. Socia- 
linių tyrimų duomenys parodė, kad Lietuvos visuomenės nuomonė apie Jehovos 
liudytojus yra stabiliai nepalanki. Nepaisant to, kad gyventojų žinios apie Jehovos 
liudytojus pagerėjo, iš esmės tai nepakeitė požiūrio į bendruomenę. Anot infor- 
mantės Jehovos liudytojos Eglės: 

Sovietmečiu apie Jehovos liudytojus išvis mažai kas žinojo, o šiuo 
metu vieni iš pasididžiavimo, o kiti norėdami parodyti, kad vienaip ar 
kitaip tiki, o mes labai dažnai kitų religinių organizacijų esame aplip- 
domi sektantų etiketėmis. Aš nepykstu, bet jei matau, kad žmogui ga- 
lima padėti, jei matau, kad jis mažai išsilavinęs, bandau trumpai viską 
paaiškinti. Paklausiu, ar jie žino, kas išties yra sektantai, kas yra sekta. 

Informantės Eglės pasakojimai patvirtina apklausos duomenis, rodančius visuo- 
menės antagonizmą Jehovos liudytojų atžvilgiu. Kita informantė Jehovos liudytoja 
Giedrė pasakojo, kad Jehovos liudytojai vis dar matomi kaip besielgiantys amora- 
liai, ypač, pagal ją, tokios nuomonės laikosi žmonės, kurie gerai prisimena sovietų 
režimą ir jo elgesį su liudytojais, vis dar galvoja, kad toks valstybės elgesys buvo 
teisingas. Informantas Alfredas taip pat svarstė apie visuomenės antagonizmo 
Jehovos liudytojų atžvilgiu priežastis ir ieškodamas jų buvo linkęs gręžtis į praeitį: 

Manyčiau, kad pirmiausia tai iš valdžios institucijų išplaukė tas api- 
būdinimas [sektantų], o vėliau labai sėkmingai sovietinė žiniasklaida 
kultivavo tą dalyką, tai čia bet koks straipsnis - jų būdavo, būdavo, ne 
retenybė. Nors man vat kažkaip kartais toks paradoksas savotiškas — 
Lietuvoj Jehovos liudytojų sovietiniais laikais buvo labai nedaug. Prieš 
tremtį tai buvo, buvo - Klaipėda, Mažeikiai, čia, sakykim, gretimai su 
Taurage, čia buvo tas Vokietijos kraštas vadinamas, tai tuose vat, pusėj 
šitoj ir pačioj Tauragėj buvo tų liudytojų šiek tiek, bet vėlgi ne taip 
daug, kad, sakykim, jau jie, nuo jų reikėtų kažkaip gintis ar kažkaip 
tai prevencija kažkokia tai, gelbėtis čia visuomenei, bet vis tiek jie vat 
kažkaip tai tų straipsnių vis parašydavo laikas nuo laiko apie liudytojus. 
Ir man vienas toks, netgi kažkur esu išsaugojęs, atrodo, vietiniam lai- 
krašty buvo toks labai įdomus, aš kartais stebiuosi, na, įsivaizduokit, va 


toks parašymas: sako, na, jie yra labai uždara tokia bendruomenė, ten 


150 


III dalis. Religinės mažumos šiuolaikinėje Lietuvoje 


tokie fanatikai, nu, tokių vat vat visokių tokių apibūdinimų, ir pabaigoj 
sako, tačiau jie yra geri kaimynai, geri darbuotojai, patikimi žmonės ir 
taip toliau. Nu, nežinau, kaip čia dabar suderint tuos visus dalykus. Tai 
vat ir pliusų, ir minusų būdavo iš tų publikacijų, bet žmonės, kaip jūs 
žinot, mes visi vat kažkiek linkę labiau neigiamus gal kažkiek dalykus 
ir jau tas žodis „sekta“ straipsny paminėtas ir lengvai visuomenei pri- 
gijo, ir aplinkiniai ar kaimynai ar kas, jie galėjo netgi ten būti ir gera- 
noriški mums, ir tuo pačiu metu ir sakyt, nu, jūs ten priklausot sektai, 
tai va, nu. 

Lietuvos visuomenės nepalankumo Jehovos liudytojų atžvilgiu veiksniai gali 
būti tiek struktūriniai, tiek individualūs. Prie struktūrinių priskirtina valstybės po- 
litika tiek sovietmečiu, tiek šiuolaikinėje Lietuvoje, pozicionavusi šią bendriją arba 
už įstatymo ribų, arba žemiausioje įstatymo numatytoje religinės bendrijos pripa- 
žinimo pakopoje. Toks Jehovos liudytojų pozicionavimas valstybės religijų lauke 
lemia bendruomenės marginalizavimą ir stigmatizavimą, klijuojant sektos etiketę, 
kuri perkeliama ir iš sovietmečio. Prie struktūrinių priežasčių, lemiančių nepalan- 
kumą Jehovos liudytojams, priskirtinas ir dominuojančios religinės bendruomenės 
konkurencinis santykis su šia bendrija, sovietmečiu pabrėžtas, išlaikytas ir šiuolai- 
kinėje Lietuvoje. Jehovos liudytojai minimi tarp religinių grupių, sukeliančių prieš- 
taringas visuomenės nuostatas bei sulaukiančių neigiamo žiniasklaidos dėmesio 
(Subačius, 2015: 144, 477, 1009). Pabrėžiama, kad atkūrus nepriklausomybę dėl 
paramos iš užsienio Jehovos liudytojų religinė spauda buvo geresnės kokybės nei 
to meto katalikiški leidiniai (Subačius, 2015: 475). Pastebėtina, kad Jehovos liudy- 
tojai gana retai aptariami krikščionių įvairovės Lietuvoje kontekste, dažniau kate- 
gorizuojami už krikščionybės ribų. 

Tarp individualių veiksnių, lemiančių visuomenės antagonizmą Jehovos liudy- 
tojų atžvilgiu, laikytini asmeniniai kontaktai ir gana sekuliarios Lietuvos visuomenės 
patirtys susidūrus su tikinčiaisiais konvertitais, galinčiais argumentuotai diskutuoti 
religinėmis temomis, pasitelkus Bibliją. 

Kita labiausiai žinoma Lietuvos gyventojų religinių mažumų bendruomenė - „Ti- 
kėjimo žodis“ (Evangelinė bažnyčia). Aptariamuoju laikotarpiu sumažėjo gyventojų, 
nežinančių apie bendruomenę, skaičius nuo 43,40 proc. 2007 m. iki 29,90 proc. 
2021 m. Šiuo laikotarpiu palankiai vertinančiųjų bendruomenę skaičius išaugo nuo 


5,20 proc. 2007 m. iki 13 proc. 2021 m., taip pat išaugo neutraliai vertinančiųjų 

skaičius nuo 19 proc. iki 32,10 proc. ir sumažėjo nepalankiai vertinančiųjų bendruo- 
menę skaičius nuo 32,40 proc. iki 25 proc. (žr. 6 pav.). Kas trečias vyresnis nei 50 m. 
respondentas buvo linkęs vertinti „Tikėjimo žodžio“ bendruomenę neigiamai, kitas 
trečdalis šios amžiaus grupės respondentų vertino neutraliai. Jauniausioje amžiaus 
grupėje dominavo nežinantys šios bendruomenės arba vertinantys ją neutraliai. Vi- 
duriniojoje amžiaus grupėje kas penktas respondentas bendriją vertino neigiamai, 
du ketvirtadaliai - neutraliai. Neutraliausiai „Tikėjimo žodžio“ bendruomenę ver- 


tino gyvenantys didmiesčiuose. Lyties požiūriu respondentų atsakymai pasiskirstė 


gana tolygiai. 
1——5——-— 

6 paveikslas. „Tikėjimo žodžio“ (Evangelinės bažnyčios) vertinimai 2007-2021 m., proc. 


Sociopolitinių transformacijų laikotarpiu susikūrusi „Tikėjimo žodžio“ ben- 
druomenė sulaukė tiek sovietinės, tiek nepriklausomos Lietuvos valdžios, tiek ir 
dominuojančios Katalikų bažnyčios kritikos, ypač pirmuoju veiklos dešimtmečiu. 
Aptariamuoju laikotarpiu, 2014-2015 m., bendruomenėje įvyko lyderių kaita, taip 
pat pakeistas bendrijos pavadinimas, naujasis pavadinimas apklausoje buvo pa- 
teiktas skliausteliuose. „Tikėjimo žodžio“ bendrijos sprendimo keisti pavadinimą 
priežastis paaiškino informantas Paulius: 

Vienas dalykas vis dėlto, kad buvo, žinai, kodėl mes net ir pavadi- 
nimą pakeitėm, dabar mes esam Evangelinių bažnyčių bendrija, kodėl? 
Todėl, kad mes pamatėm labai aiškiai, kad „Tikėjimo žodis“ jokio po- 
zityvaus turinio neperduoda, o tiktai kažkokį šešėlį iš praeities pakelia. 


Mes turėjom tiesiog pavyzdžių, žinai, jauni žmonės bendrauja ten su 

jaunuoliais iš bažnyčios Vilniuje ir domisi, sako, nu, kur jūs ten, sakau, 
galit ateit, žinai, nu, fainai, sako, ateisim. Pareina namo, pasako tėvam, 
sako, ten „Tikėjimo žodis“, viskas ten, reiškia, pasišiaušia iš karto, žinai, 
ir viskas, ir viskas, ir siena. Kam to reikia, žinia, čia gi nėra. 

Lietuvos visuomenės „Tikėjimo žodžio“ (Evangelinės bažnyčios) vertinimų kaita 
gali būti aiškinama tiek atsižvelgus į bendruomenės, tiek į visuomenės pokyčius. 
Viena vertus, galima stebėti bendruomenės rutinizacijos procesus, buvusio išsiski- 
riančio elgesio ir santykio su visuomene kaitą, ribų tarp bendruomenės ir likusios 
visuomenės dalies nykimą, vadovų kaitą. Antra vertus, Lietuvos visuomenės verti- 
Nimus veikia ir pačios visuomenės kaita link religinio individualizmo ir liberalėjimo 
įvairiose socialinio gyvenimo srityse, tarp jų ir religijos. Liberalėjimo raiškos šiuo- 
laikinėje visuomenėje vienas iš bruožų - religijos privatizacija ir besiformuojantis 


neutralumas religinių mažumų atžvilgiu. 


N/N 42,4 


Palankiai 4,1 


Nei taip, nei ne 31,3 


Nepalankiai 22,2 


H2021 M2014 “2007 


7 paveikslas. Krišnos Sąmonės organizacijos vertinimai 2007-2021 m., proc. 


Trečioji labiausiai žinoma religinių mažumų bendruomenė Lietuvoje, anot ap- 
tariamų apklausų duomenų, - Krišnos Sąmonės organizacija. Pradėjusi veikti 
Lietuvoje dar sovietmečiu, ši organizacija jau tapo vienu ryškiausių egzistuojan- 
čios religijų įvairovės bruožų, su kuriuo gali susidurti didmiesčių gyventojai. Nors 
ši bendruomenė nepateko į tyrimo akiratį, duomenys apie ją, surinkti apklausų 
metu, yra vertingi, nes atskleidžia religijų įvairovę, įtraukiančią ne tik krikščio- 
nišką daugumą, bet ir hinduizmo pagrindu įkurtą religiją. Krišnos Sąmonės orga- 


nizacijos vertinimai aptariamuoju laikotarpiu labiausiai keitėsi visuomenės žinių 

apie ją srityje, respondentų, nežinančių apie bendruomenę, skaičius mažėjo nuo 
56,40 proc. 2007 m. iki 35,10 proc. 2021 m. Palankus bendruomenės vertinimas 
aptariamuoju laikotarpiu išaugo dvigubai, o nepalankus ir neutralus - praktiškai 
nepakito. 2021 m. daugiausia nežinančiųjų apie bendruomenę buvo jauniausioje 
ir vyriausioje amžiaus grupėse (žr. 7 pav.). Neutraliausiai bendruomenę vertino di- 
dmiesčių gyventojai. Lyties požiūriu vertinimai pasiskirstė gana tolygiai. 

Ketvirta pagal žinomumą religinių mažumų bendruomenė Lietuvoje, aptariamos 
2021 m. apklausos duomenimis, - evangelikai baptistai. Per aptariamąjį laikotarpį 
sumažėjo respondentų, nežinančių šios bendruomenės, dalis nuo 55 proc. 2007 m. 
iki 37,3 proc. 2021 m. Minėtu laikotarpiu dvigubai išaugo palankiai vertinančiųjų šią 
bendruomenę skaičius. Per 2014-2021 m. laikotarpį nepakito visuomenės dalys, 
vertinančios neutraliai šią bendruomenę ir nepalankiai, kas trečias respondentas 


bendruomenę vertino neutraliai ir kas penktas - nepalankiai (žr. 8 pav.). 

8 paveikslas. Evangelikų baptistų vertinimai 2007-2021 m., proc. 


Dauguma neutraliai evangelikų baptistų bendruomenę vertinančiųjų gyvena 
didmiesčiuose. Palankiau evangelikus baptistus vertino vyrai, daugiausia nežinan- 
čiųjų apie bendruomenę buvo jauniausioje amžiaus grupėje. 

Tyrimo pašnekovas baptistas Giedrius kalbėjo apie sociopolitinių transforma- 
cijų metu išryškėjusį susipriešinimą tarp Romos katalikų daugumos ir religinių ma- 
žumų bendruomenių, lėmusį baptistų bendruomenės marginalizaciją: 

Valstybė mūsų nepripažino, mes neturim nei istorinio, nei socialinio 


pagrindo būti Lietuvoj, reikštis lygiai su visais, turim įrodyt, kad mes 

turim bent kokį socialinį svorį visuomenėj. Nu, taip, tai buvo tada ir 
išsiskirstė viskas, ir tada kyla ir tie, nežinau, kaip pavadinti, tas pasi- 
priešinimas mūsų veiklai, kada mes pradėjom koledžą steigti, demons- 
tracijos buvo. <...> Nu, mitingai, gal aš nežinau, demonstracija gal per 
didelis žodis, bet mitingai. <...> Katalikų moterys su kunigais prieky 
ir vadino tas mūsų studentes prostitutėm, kurios parsidavė užsienio, 
nežinau, kam, sektantam iš užsienio. 

Atkūrus nepriklausomybę vykusi konkurencinė kova tarp religinės daugumos 
ir mažumų bendruomenių ilgainiui virto paternalistiniu santykiu, įvardijant tokias 
bendruomenes kaip baptistai mažesniąja religine bendrija, dėl kurios statuso 
valstybės ir religinių bendruomenių santykių konstrukte iškyla klausimų, mat ji 
neįtraukta tarp tradicinių religinių bendrijų ir jos statusas Lietuvoje skiriasi nuo 
kaimyninių valstybių Latvijos ir Estijos (Subačius, 2015: 142). Baptistai, kaip ir vyrau- 
janti Katalikų bažnyčia, dalyvavo religinių bendruomenių turto grąžinimo procese 
(Subačius, 2015: 153). Taip pat dalyvavo diskusijose dėl religinio švietimo, ieškant 
geriausios alternatyvos savo bendrijos tikintiesiems (Subačius, 2015: 600-606). Ka- 
talikų bažnyčios požiūriu, baptistai linkę į ekumenizmą, bendradarbiauja tradicinių 
šeimos vertybių palaikymo iniciatyvose (Subačius, 2015: 729). Kintantis vyraujan- 
čios religinės daugumos diskursas, tikėtina, turi poveikį ir neutralesnės visuomenės 
nuomonės baptistų bendruomenės atžvilgiu formavimuisi. Vis dėlto išliekantis 
gana stabilus nepalankiai vertinančiųjų baptistų bendruomenę skaičius, manytina, 
susijęs su dar sovietmečiu susiformavusiu antagonizmu bendruomenės atžvilgiu, 
kuriam įtakos turėjo valstybės politika, įvardijanti šią bendruomenę sekta, ir anti- 
religinė propaganda. 

Evangelikų sekmininkų bendruomenė pateko į tyrimo apie religines mažumas 
šiuolaikinėje Lietuvoje akiratį, tačiau aptariamoje apklausoje ji nepatenka tarp 
penkių žinomiausių religinių mažumų bendruomenių. Galima kelti klausimą, kiek 
prie šios bendruomenės nežinomumo šiuolaikinėje Lietuvos visuomenėje prisidėjo 
sovietmečio koegzistencija su baptistais po Visasąjunginės evangelikų krikščionių 
baptistų organizacijos skėčiu. Aptariamuoju laikotarpiu sumažėjo skaičius respon- 
dentų, nežinančių apie sekmininkus, nuo 66,4 proc. 2007 m. iki 5,06 proc. 2021 m. 
(žr. 9 pav.). Daugiau nei dvigubai išaugo palankiai bendruomenę vertinančiųjų, 
taip pat neutraliai vertinančiųjų ir nepalankiai vertinančiųjų skaičius, nors pasta- 


rieji išlieka paklaidos ribose. Apklausos respondentų jaunesniojo amžiaus grupė 

išsiskyrė neutraliu bendruomenės vertinimu arba neturėjimu informacijos apie šią 
grupę. Kitos amžiaus grupės buvo kritiškesnės sekmininkų atžvilgiu. Neutraliausiai 
sekmininkus vertino didmiesčių gyventojai, lyties aspektu vertinimai pasiskirstė 


tolygiai. 

9 paveikslas. Evangelikų sekmininkų vertinimai 2007-2021 m., proc. 


Informantas sekmininkas Vacys pabrėžė sovietmečio patirčių poveikį sekmi- 
ninkų bendruomenės vertinimams ir pabrėžė vykstančią požiūrių kaitą: 
Žinoma, devyniasdešimtaisiais metais visuomenėje tarp žmonių 
dar buvo tas sovietinis mąstymas, kad sekmininkai yra fanatiška sekta, 
išvis buvo tik sekta, sekta, sekta. Ir dabar ta sektos samprata jau pa- 
sitraukė, su nauja karta, tolerantiškų žmonių, kurie yra išmokyti būti 
tolerantiškais. Aš tikiu tai, tu tiki tai, tiesiog problemų nėra, todėl de- 
vyniasdešimtaisiais mes darydavom evangelizacijas. 

Vyraujančios Romos katalikų bažnyčios požiūris į sekmininkus taip pat gana 
paternalistinis kaip į mažesniąją religinę bendriją, pripažįstamas jos istorinis tęs- 
tinumas, pabrėžiama, kad tarp narių vyrauja kitų etninių grupių atstovai, taip pat 
atkreipiamas dėmesys į sovietmečiu sulauktą valdžios prielankumą: „Okupacinė 
valdžia palankiau traktavo kitatautes stačiatikių ir sentikių bendruomenes, o Vil- 
niaus sekmininkai, kurių absoliučią daugumą sudarė rusakalbiai ir kuriems vado- 
vauta tiesiai iš Maskvos, 20 a. septintojo dešimtmečio pabaigoje duotu valdžios lei- 


dimu pasistatė maldos namus ir jais naudojosi“ (Subačius, 2015: 952). Sekmininkai, 

autoriaus nuomone, dažniausiai pritraukia rusakalbius šalies gyventojus: „Rusakal- 
biai, ieškodami Dievo, paprastai vengė tradicinės stačiatikybės, buvo palanki dirva 
evangelinėms grupėms ir naujiesiems religiniams judėjimams šaknytis“ (Subačius, 
2015: 993). 

Senovės baltų religinė bendrija „Romuva“ - palankiausiai vertinama religinių 
mažumų bendruomenė Lietuvoje. „Romuvos“ palankūs vertinimai turėjo tenden- 
ciją augti per visą aptariamą laikotarpį (2007-2021 m.) - nuo 18,30 proc. 2007 m. 
iki 26,10 proc. 2021 m. 2014 m. išaugęs respondentų, vertinusių „Romuvos“ ben- 
driją neutraliai - nei taip, nei ne - skaičius išliko nepakitęs ir 2021 m. (apie 30 proc.) 
(žr. 10 pav.). Taip pat per aptariamąjį laikotarpį sumažėjo nežinančių apie „Romuvą“ 
respondentų dalis nuo 59,8 proc. 2007 m. iki 33 proc. 2021 m. Per aptariamąjį 
laikotarpį nepakito nepalankiai vertinančiųjų „Romuvos“ bendruomenę skaičius. 
Nepalankiai ją vertino kas dešimtas respondentas. Neutraliai ir palankiai bendriją 
vertinančių gyventojų skaičius tolygiai pasiskirstė visose amžiaus grupėse. Neutra- 
liai arba palankiai „Romuvą“ vertino miestų ir didmiesčių gyventojai, lyties aspektu 


vertinimai pasiskirstė tolygiai. 

10 paveikslas. Senovės baltų religinės bendrijos „Romuva“ 
vertinimai 2007-2021 m., proc. 


Aptariamuoju laikotarpiu keitėsi respondentų nuomonė dėl turimos informa- 
cijos apie religinius judėjimus ar grupes Lietuvoje (žr. 11 pav.). Per aptariamąjį laiko- 
tarpį kas penktas respondentas nežinojo, ar pakanka informacijos apie įvairias re- 


ligines grupes. Taip pat galima matyti informacijos prieinamumo ir pakankamumo 

tendenciją 2014 m., kai, lyginant su 2007 m., išaugo skaičius teigiančių, kad in- 
formacijos pakanka, ir sumažėjo teigiančiųjų, kad jos nepakanka. 2021 m. tei- 
giančiųjų, kad informacijos visiškai pakanka, sumažėjo ir išaugo teigiančiųjų, kad 
informacijos visiškai nepakanka. Tokių apklausos rezultatų interpretacijai galima 
pasitelkti kontekstinius veiksnius, tokius kaip pandemija ir karantinas, kurie, tikė- 
tina, prisidėjo prie religijų įvairovės, o kartu ir religinių mažumų atpažinimo viešo- 
joje erdvėje. Taip pat galima matyti 2021 m. išryškėjusį dalies respondentų polinkį 
kategoriškiau vertinti informacijos apie religines grupes pakankamumą, kas gali 
būti paaiškinama pandemijos laikotarpiu išryškėjusiomis visuomenės poliarizacijos 


tendencijomis. 

11 paveikslas. Ar Jums pakanka informacijos apie religinius judėjimus ar grupes Lietuvoje, 
specialistų komentarų šia tema? 2007-2021 m., proc. 


Paprašyti įvertinti religinių grupių veiklas ir valstybės atsaką į jas per aptariamąjį 
laikotarpį maždaug kas penktas respondentas neturėjo nuomonės (žr. 12 pav.). 
2021 m. nežymiai išaugo teigiančiųjų, kad Lietuvoje reikia leisti veikti tik tradici- 
nėms religinėms bendruomenėms, o kitas uždrausti. Palaikančiųjų šį teiginį skai- 
čius buvo mažėjantis 2007-2014 m. laikotarpiu, o 2021 m. vėl pradėjo augti. Tokie 
rezultatai vėlgi sietini su pandemija ir karantinu, lėmusiais išaugusį nerimą ir ne- 


saugumą visuomenėje bei poliarizaciją. Teigiančiųjų, kad religinių judėjimų veiklą 

reikia griežtai stebėti, nes ji gali būti žalinga, sumažėjo 2021 m., nors 2007-2014 m. 
laikotarpiu palaikančiųjų tokį požiūrį skaičius augo. Paklaidos ribose, lyginant su 
2007 ir 2014 m. rezultatais, 2021 m. sumažėjo respondentų, teigiančių, kad reikia 
informuoti visuomenę apie religines grupes, bet nereikia uždrausti jų veiklos. 
2014 m. išaugęs, lyginant su 2007 m., respondentų, teigiančių, kad tai tik kitokie 
tikėjimai nei tradicinės religijos, tegu sau veikia, skaičius, išliko praktiškai nepakitęs 
2021 m. 


Nežino, neatsakė, kita 12 
18,3 
Lietuvoje reikia leisti veikti tik tradicinėms religinėms | 223 
bendruomenėms, o visas kitas reikia uždrausti a 23,6 


Jų veiklą reikia griežtai stebėti, nes ji gali būti žalinga DDD! 3295 


visuomenei - reikia stabdyti tų judėjimų veiklą, apie 37,9 
kuriuos yra daug nusiskundimų 3554 
Reikia daugiau informuoti visuomenę apie jų veiklą, bet NERNNNNNNIS 1.5 
nereikia uždrausti jų veiklos 15,4 197 


Tai tik kitokie tikėjimai, nei tradicinės religijos - tegu sau O ———" 
veikia, nieko blogo čia nėra 6,4 


Jų veikla naudinga visuomenei, todėl jų teises reikia mio 
sulyginti su tradicinių religinių bendruomenių teisėmis ii 

12 paveikslas. Bendras religinių judėjimų vertinimas 2007-2021 m., proc. 
(Su kuriuo iš šių teiginių apie tokius religinius judėjimus ar grupes Lietuvoje 
Jūs labiausiai sutinkate?) 


Skirtis tarp tradicinių ir kitų religinių grupių išryškėjo ir kituose apklausos re- 
zultatuose, aptariančiuose žmogaus teisių užtikrinimą įvairių religinių grupių at- 
stovams. Respondentų buvo klausta apie dešimt apibendrintų religinių grupių 
kategorijų - ateistus, dvasinio savęs tobulinimo grupes, gamtos jėgų garbintojus, 
krikščioniškos kilmės grupes, musulmonus, naujuosius krikščionis, pagonis, Rytų 
kilmės religines grupes, satanistus ir tradicinius krikščionis (žr. 3 priedą). Į] mono- 
grafijos tyrimo akiratį patekusios grupės - evangelikai baptistai ir evangelikai se- 
kmininkai pateko į naujųjų krikščionių kategoriją, o Jehovos liudytojai - tarp krikš- 


čioniškos kilmės grupių. 

2007, 2014 ir 2021 m. vykdytų Lietuvos visuomenės apklausų metu klausta apie 
pilietinių, politinių ir socialinių žmogaus teisių užtikrinimą šių grupių nariams. Tarp 
apklausoje minėtų teisių buvo teisė turėti interneto svetainę, leidinius, skelbti savo 
pažiūras žiniasklaidoje, rengti viešas eisenas, dirbti mokytoju, dirbti nekvalifikuotą 
darbą, užimti vadovaujančias pareigas versle, eiti atsakingas pareigas valstybės 
tarnyboje, būti renkamiems į Seimą, galėti įsivaikinti. Aptariamuoju laikotarpiu, 
2007-2021 m., visų religinių grupių atstovų žmogaus teisių užtikrinimo rodikliai 
mažėjo, kartu, galima sakyti, mažėjo tolerancija religijos raiškai viešojoje erdvėje 
per tokių teisių kaip viešai skelbti savo pažiūras, turėti savo leidinius, interneto 
puslapius, rengti viešas eisenas užtikrinimą (žr. 13 ir 14 pav.). Nors aptariamuoju 
laikotarpiu, 2007-2021 m., prielankumas tradiciniams krikščionims išliko visuose 
atsakymuose į klausimus, respondentų, garantuojančių teises šiai grupei, skaičius 
taip pat mažėjo. Vadinasi, mažėjo ir gyventojų, toleruojančių šių religinių grupių 
viešą raišką per spaudą, eisenas ir pan., skaičius. Mažėjo gyventojų, sutinkančių, 
kad priklausantieji įvairioms religinėms grupėms užimtų svarbias pareigas vals- 
tybės tarnyboje, būtų renkami į Seimą (žr. 15 pav.). Pastebėtina, kad labiausiai ap- 
tariamuoju laikotarpiu sumažėjo gyventojų, garantuojančių šią teisę tradiciniams 
krikščionims, skaičius, kyla klausimų apie visuomenės lūkesčius šioms grupėms ir jų 
vietą socialiniame audinyje, religijos ir valstybės santykius bei tradicinių krikščionių 
vaidmenį juose. Ateistai buvo kita grupė, kurios respondentų, pritariančių leisti 
dirbti valstybės tarnyboje ir būti Seimo nariu, skaičius mažėjo. Šios monografijos 
tyrimo akiratyje esančių bendruomenių teisę turėti puslapius internete ir spaudą 
palaikė maždaug trečdalis respondentų ir šis palaikymas aptariamuoju laikotarpiu 
praktiškai nesikeitė, o teisę rengti viešas eisenas ir dalinti literatūrą viešose er- 
dvėse palaikė mažiau nei penktadalis respondentų, pokyčiai praktiškai išliko pa- 
klaidos ribose (žr. 13 ir 14 pav.). Aptariamuoju laikotarpiu padaugėjo respondentų, 
manančių, kad turi būti užtikrinta teisė dirbti valstybės tarnyboje ir būti renka- 
miems į Seimą krikščioniškos kilmės grupių nariams, kas ketvirtas respondentas 
aptariamuoju laikotarpiu pritarė, kad naujiesiems krikščionims turėtų būti garan- 


tuota ši teisė (žr. 15 pav.). 

14 paveikslas. Turi būti garantuota teisė rengti viešas eisenas 
ir dalinti savo literatūrą viešose vietose 2007-2021 m., proc. 

15 paveikslas. Turi būti garantuota teisė užimti svarbias pareigas valstybės tarnyboje, 
būti Seimo nariais 2007-2021 m., proc. 


Apklausų rezultatai parodė, kad aptariamuoju laikotarpiu, 2007-2021 m., Lie- 
tuvos gyventojai labiausiai palaikė teisės dirbti nekvalifikuotą darbą užtikrinimą 
įvairių religinių grupių nariams (žr. 16 pav.), bet visų religinių grupių atveju palaikan- 


Čiųjų šios teisės užtikrinimą aptariamuoju laikotarpiu skaičius mažėjo. 

16 paveikslas. Turi būti garantuota teisė dirbti nekvalifikuotą darbą 2007-2021 m., proc. 

Taip pat apklausų rezultatai parodė, kad Lietuvos gyventojai linkę apriboti ir 
privatų įvairiems tikėjimams priklausančių žmonių gyvenimą, ribodami teisę įsi- 
vaikinti (žr. 17 pav.). Lietuvos gyventojai labiausiai pritaria teisės įsivaikinti užtikri- 
nimui tradiciniams krikščionims, ateistams, pagonims ir dvasinio savęs tobulinimo 
grupėms, o kas trečias respondentas būtų linkęs užtikrinti šią teisę naujiesiems 
krikščionims (evangelikams baptistams ir sekmininkams). Per aptariamąjį laikotarpį 
sumažėjo respondentų, pritariančių šios teisės užtikrinimui krikščioniškos kilmės 


religinių grupių nariams. 

17 paveikslas. Turi būti garantuota teisė įsivaikinti 2007-2021 m., proc. 


Apibendrinus gyventojų apklausų duomenis žvelgiant iš religijų įvairovės pers- 
pektyvos galima teigti, kad Lietuvos gyventojų žinios apie šias bendruomenes 
gana ribotos, religinių mažumų žinomumas veda prie neutralesnio jų vertinimo, 
labiau neigiamą vertinimą religinių mažumų atžvilgiu išsako vyresnio amžiaus as- 
menys, o jaunesni nežino arba labai mažai žino apie šias grupes. Dažnesni susiti- 
kimai su šiomis grupėmis vyksta miestuose ir didmiesčiuose. 

Remiantis apklausų rezultatais galima teigti, kad 2007-2021 m. laikotarpiu 
religijų įvairovė Lietuvoje traukėsi, mažėjo gyventojų susitikimų su religinių ma- 
žumų atstovais, prastėjo vertinimai, tad kelta hipotezė, kad 2007-2014 m. augęs 
neutralus religinių mažumų vertinimas augs ir 2014-2021 m., nepasitvirtino. Kelta 


hipotezė, kad vyresnio amžiaus respondentai būtų linkę labiau nepalankiai vertinti 

religinių mažumų bendruomenes, pasitvirtino visų į tyrimo akiratį patekusių reli- 
ginių bendruomenių atvejais. Kelta hipotezė, kad palankiausiai ir neutraliausiai re- 
liginių mažumų bendruomenes vertina didmiesčių gyventojai, iš dalies pasitvirtino, 
bet išryškėjo skirtumai pagal religinių mažumų bendruomenes, pavyzdžiui, labiau 


neigiamo didmiesčių gyventojų vertinimo sulaukdavo Jehovos liudytojai. 

Šios knygos tikslas buvo ištirti religinių mažumų santykių su Lietuvos visuomene 
ir valstybe bruožus ir dinamiką taikant socioistorinę perspektyvą bei vertinant 
vykstančius procesus religijų įvairovės teorinių ir empirinių diskusijų rėmuose. Kelti 
klausimai, kokie yra religinių mažumų santykių su sovietinės Lietuvos visuomene ir 
jos institucijomis bruožai bei kaip jie kito keičiantis ir pasikeitus politiniam režimui. 
Taip pat kaip keitėsi religinių mažumų santykiai su valstybe po sociopolitinių trans- 
formacijų, vykusių 20 a. devintojo dešimtmečio pabaigoje. 

Religijų įvairovės bruožas individualiame lygmenyje - religinių tapatumų įvai- 
rovė, aptinkama tiek visuomenės daugumos, tiek mažumų religijose, besiformuo- 
janti socializacijos proceso kontekste. Religinių tapatumų įvairovė ir struktūriniai 
šiuolaikinių visuomenių pokyčiai, tokie kaip modernizacija, urbanizacija, globali- 
zacija ir migracija, lemia religijų įvairovės reiškinio, paliečiančio ir organizacinį bei 
visuotinį lygmenis, tęstinį formavimąsi, kurio pažinimas ir supratimas tampa šiuo- 
laikinės valstybės būtinybe. Religijų įvairovės pažinimo ir konstruojamos religinio 
pliuralizmo ideologijos pagrindu veikiančios valstybės kategorizuoja religines 
bendruomenes ir siekia, kad šios taptų natūralios ir duotosios. Kategorizavimas 
prisideda prie religijų įvairovės kasdieninių individualių ir institucionalizuotų prak- 
tikų, tokių kaip atpažinimas, priėmimas, įtraukimas ir gilios lygybės susiformavimu 
inidvidualiame lygmenyje (Beaman, 2014), kuriai oponuotų persekiojimo ir diskri- 
minacijos, tiek objektyvios, tiek subjektyvios, praktikos. 

Religinių mažumų narių tapatumas dažnai formuojasi dominuojančio visuome- 
nėje religinio tapatumo kontekste, išryškinami skirtumai tarp religinių tikėjimų ir 
praktikų. Religinių mažumų bendruomenių nariais tampama pirminės socializacijos 
arba atsivertimo procesų metu. Sovietmečiu religinės mažumos susidūrė su vals- 
tybės religijos politika, siekusia atskirti religiją nuo mokyklos, imtasi papildomų 
priemonių riboti religinių bendruomenių veiklas su vaikais, neleista jų atsivesti į 
susibūrimus. Sovietmečiu religinių mažumų nariai mokyklose susidurdavo su an- 
tireligine ideologija bei jos propagandos priemonėmis, vaikai iš religinių mažumų 
šeimų stigmatizuoti, ribotos jų galimybės studijuoti aukštojo mokslo institucijose. 
Šiuolaikinėje Lietuvoje religinių mažumų tapatumas taip pat formuojasi pirminės 
socializacijos metu. Skirtingai nei sovietmečiu, šiuolaikinėje Lietuvoje egzistuoja 


antrinės socializacijos institucijos - bendrojo lavinimo mokyklos, kur dorinio 

ugdymo dalyko rėmuose yra galimybė rinktis tarp tikybos bei etikos pamokų. Ty- 
rime dalyvavę religinių mažumų nariai teigė, kad dažniau šeimos renkasi etikos 
pamokas, siekiant religinį švietimą palikti šeimos ir religinės bendrijos nuožiūrai. 
Vis dėlto net ir tokie pasirinkimai neapsaugo religinių mažumų narių vaikų nuo 
neigiamų aplinkos komentarų bei vertinimų, stereotipų apie jų religines bendrijas 
reprodukavimo, stigmatizacijos ir marginalizacijos religinės daugumos pasirinkimų 
kontekste. 

Sovietiniu laikotarpiu religijų įvairovės pažinimas ir religinio pliuralizmo ideolo- 
gija nebuvo valstybės tikslas, veikiau jis apibrėžtinas kaip priverstinė sekuliarizacija 
ir religijos privatizacija grįsta religijai priešiškos ideologijos įgyvendinimas, pasižy- 
mėjęs religijos ir valstybės atskyrimo įtvirtinimu, religinių bendruomenių veiklos 
kontrole ir formuotu dviejų lygių - legalaus ir nelegalaus, arba kriminalizuoto, — 
religijos lauko. Monografijos tyrimo akiratyje atsidūrusios religinių mažumų ben- 
druomenės, tokios kaip evangelikai baptistai, evangelikai sekmininkai, soviet- 
mečiu veikė tiek legaliai, tiek ir nelegaliai, o Jehovos liudytojai visą laikotarpį veikė 
nelegaliai, jų veikla iš esmės buvo kriminalizuota. Minėtos religinių mažumų ben- 
druomenės sovietinės valdžios diskurse buvo kategorizuojamos kaip sektos, t. y. 
religinės deviacijos, nederančios su išsikeltais valstybės tikslais bendruomenės, o 
Jehovos liudytojų atveju inkriminuota antivalstybinė veikla. 

Sovietų Sąjungos religijos politika, kaip ir daugelio kitų valstybių, represuo- 
jančių religiją, rėmėsi teisės aktais, deklaruojančiais religijos laisvės principą, ati- 
tinkantį tarptautinės teisės normas, bet realybėje taikytos represyvios praktikos 
religinių bendruomenių ir tikinčiųjų atžvilgiu, įvardijant jų veiklas antivalstybinėmis. 
Sovietinė religijos politika laikytina laicistine Madeley (2009) tipologijoje, siekianti 
atskirti religiją ir valstybę bei redukuoti religiją iki privačios erdvės, grindžiant šią 
politiką neigiamomis nuostatomis religijos atžvilgiu. Sovietinė religijos politika pa- 
sižymėjo institucionalizuota hipokrizija, kuomet teisės normos ir valstybės elgesys 
religijos politikos srityje išsiskyrė, nes SSRS konstitucijoje deklaruota religijos laisvė 
nebuvo užtikrinama. Įvairiais sovietmečio laikotarpiais keitėsi religinių bendruo- 
menių valdžios kontrolės intensyvumas nuo priverstinės religinių bendruomenių 
registracijos, persekiojimų ir kalinimų Stalino valdymo laikotarpiu, nuolatinio ste- 
bėjimo ir kontrolės vėlesniais laikotarpiais iki bandymo kurti religijos ir valstybės 
santykius priimant sąžinės laisvės įstatymą ir formuojant naują laisvėjimo diskursą 


Gorbačiovo valdymo laikotarpiu. 

Legaliai veikiančios evangelikų baptistų ir evangelikų sekmininkų religinių ma- 
žumų bendruomenės su valdžios pritarimu ir nuolatiniu stebėjimu egzistavo centrali- 
zuotoje Visasąjunginėje evangelikų krikščionių baptistų sąjungoje. Viena vertus, toks 
veikimas ribojo, nes buvo sunkiau įmanoma pasiekti reikalingų sprendimų dėl abiejų 
bendruomenių veiklos, antra vertus, Maskvoje įsikūręs organizacijos centras galėjo 
daryti spaudimą centrinei valdžiai dėl abejotinų vietinės valdžios sprendimų, taip pat 
galėjo išsireikalauti leidimus spaudos ir kitai leidybai, suvažiavimui rengti, teologijos 
akademijai steigti. Mainais centrinė sovietinė valdžia pasitelkdavo Visasąjunginės 
evangelikų krikščionių baptistų sąjungos vadovybę savo tikslams santykiuose su už- 
sienio valstybėmis, siekdama pademonstruoti religijos laisvės principo įgyvendinimą, 
pasiekti. Valstybės palaikomas diskursas religinių mažumų atžvilgiu teisės aktuose ir 
antireliginės propagandos metu formavo ir visuomenės neigiamas nuostatas jų at- 
žvilgiu, grįstas įtarumu ir nepasitikėjimu, ilgainiui valstybė tapo pagrindiniu atskaitos 
tašku visuomenei vertinant religinių bendruomenių patikimumą ir legitimumą. Tokiu 
būdu susiformavo religinės bendruomenės valstybinės registracijos poreikio suvo- 
kimas, o valstybė tapo religinių bendruomenių legitimumo monopolį turinčia insti- 
tucija. Sovietinės valstybės religijos politika rėmėsi religinių bendruomenių katego- 
rizavimu, kuris reiškėsi religinių mažumų stigmatizavimu per sektos etiketės klijavimą 
bei šių grupių marginalizacija, kuris reiškėsi jų, kaip ir daugumos religijos, išstūmimo 
iš viešosios erdvės bei antireliginės propagandos vaizdavimu kaip praeities relikto, 
nesuderinamo su sovietinės visuomenės progreso samprata. 

Nors vėlyvuoju sovietmečiu Lietuvoje, kaip ir kitose Sovietų Sąjungos vietose, 
po Helsinkio susitarimų bandyta kovoti už religijos laisvės principo įgyvendinimą, 
atliepiant įvairių religinių bendruomenių poreikius, bendradarbiavimo ar jėgų suvie- 
nijimo tarp šių bendruomenių praktiškai nebūta, labiau veikta savo bendruomenių 
ribose, išliko religinės daugumos ir religinių mažumų perskyra. Gorbačiovo per- 
tvarkų laikotarpiu legaliai ir nelegaliai veikiančios religinių mažumų bendruomenės 
gyveno gana skirtingus gyvenimus ir tie skirtumai vis labiau ryškėjo, nes tuo metu, 
kai legaliai veikiančios religinės mažumos derėjosi su sovietine valdžia dėl savo 
veiklos galimybių, dvasininkų kelionių, pogrindyje veikusios bendruomenės išliko 
valdžios institucijų stebėjimo objektu, o jų nariai patirdavo sankcijas darbovietėse. 

Vykstant sociopolitinėms transformacijoms išryškėjo ir religinės daugumos - 
Romos katalikų bažnyčios konkurencijos su religinėmis mažumomis Lietuvoje kon- 


tūrai, atsispindėję siekyje įsitvirtinti laisvėjančioje visuomenėje ir naujai kuriamuose 

religijos ir valstybės santykiuose. „Tikėjimo žodžio“ bažnyčios įkūrimas tapo vienu 
iš sociopolitinių transformacijų, palietusių religijos sritį, simbolių, kartu tapo išban- 
dymu valstybės institucijoms ir visuomenei, nes būtent ši bažnyčia sulaukė pirmųjų 
visuomenės antikultinių reakcijų, dominuojančios religinės organizacijos ir vals- 
tybės institucijų pasmerkimo. 

Nepriklausomybę atkūrusioje Lietuvoje religijos politika formuota remiantis 
tarptautinės teisės normomis, bet taip pat deklaruojant siekį atkurti valstybės re- 
ligijos politiką remiantis ir tarpukario valstybės patirtimi. Nors atkurtos Lietuvos 
valstybės religijos politikos prioritetas buvo tarptautinių teisės normų religijos 
srityje įgyvendinimas, ilgainiui paaiškėjo, kad formuojamos religinio pliuralizmo 
ideologijos centre - visuomenės daugumai atstovaujanti Katalikų bažnyčia, pasi- 
rinkta taikyti religinių bendruomenių kategorizavimo praktiką. Atkurtos Lietuvos 
valstybė įgyvendino, kaip ir dauguma demokratinių valstybių, religijos ir valstybės 
atskyrimo politiką, tačiau jos pagrindu tapo iš esmės teigiamas valstybės santykis 
su religija, matant joje saugotiną kultūros paveldą, taip pat siekiant panaikinti žalą, 
padarytą sovietiniu laikotarpiu. Religinių mažumų bendruomenių lygybės ir ne- 
diskriminavimo siekiai atkurtos valstybės religinio pliuralizmo ideologijos kūrimo 
proceso pradžioje sutikti ir vertinti kaip nelojalumo valstybei apraiškos, įtariai pa- 
sitiktos dauguma religinių mažumų bendruomenių, bet ypač krikščioniškos kilmės, 
kurios matytos kaip tiesioginės vyraujančios Romos katalikų bažnyčios konku- 
rentės. 

Atkurtos Lietuvos valstybės keturių lygių religinio pripažinimo sistema lemia 
religijų nelygybę, kurios pokyčių tikisi religinių mažumų bendruomenės. Lietuvos 
Respublikos tapimas Europos Tarybos ir Europos Sąjungos nare formavo žmogaus 
teisių užtikrinimo darbotvarkę, nacionaliniuose teisės aktuose įtvirtintos nediskri- 
minavimo religijos pagrindu nuostatos. Tačiau religinių mažumų bendruomenės 
ir jų nariai, palyginti su kitais diskriminacijos pagrindais, vis dar retai kreipiasi į 
Lygių galimybių kontrolieriaus tarnybą, diskriminacinius incidentus yra linkę spręsti 
bendruomenių viduje, išlieka nepasitikėjimas valstybės institucijomis, įtarumas dėl 
valstybės favoritizmo religinės daugumos atžvilgiu. Tam tikros hipokrizijos religijos 
laisvės srityje bei diskriminacijos dėl religijos procesus iliustravo senovės baltų 
religinės bendrijos „Romuva“ valstybės (ne)pripažinimo procesas, kurio metu at- 
siskleidė selektyvus valstybės institucijų požiūris į religines mažumas, jų teisių ir 


teisėtų lūkesčių išpildymą. Taip pat galima sakyti, kad išryškėjo religijos laisvės 

principo dalinis, nes individualiai ir privačiai, bei selektyvus, t. y. ne visoms reli- 
ginės bendrijoms, taikymas. 

Religinių mažumų santykių su visuomene ir valstybe sovietinėje bei šiuolaiki- 
nėje Lietuvoje analizė parodė, kad religijų įvairovės valdyseną formavo religijai 
priešišką ideologiją įgyvendinusi sovietinė valdžia, kurios priemonės lėmė reli- 
gijos lauko atomizaciją, pasireiškusią praktiškai nebuvusiu religinių bendruomenių 
bendradarbiavimu siekiant pasipriešinti režimui bei religijos privatizacija. Įvykus 
sociopolitinėms permainoms religijų įvairovės valdysenos ėmėsi religijai palankią 
religinio pliuralizmo ideologiją kūrusi Lietuvos valstybė. Tačiau suformuotas hie- 
rarchinis pliuralizmas lėmė religinių mažumų marginalizaciją viešajame gyvenime 
bei religijos lauko fragmentaciją, pasireiškusią šių bendruomenių atskirtimi bei iš 
dalies ir saviizoliacija. Šie procesai atsispindėjo ir Lietuvos visuomenės nuostatose 
religinių mažumų atžvilgiu, kurios aptariamuoju laikotarpiu 2007-2021 m. išliko 
gana neigiamos ir gali būti siejamos ir su gana menkomis gyventojų žiniomis apie 
šias grupes bei kontroversišku jų vaizdavimu žiniasklaidoje. 

Katalikų bažnyčios kaip svarbiausio Lietuvos religijos lauko veikėjo santykis su 
religinėmis mažumomis, nepaisant kintančių politinių režimų, išliko konkurencinis 
ir selektyviai bendradarbiaujantis tik tam tikrais klausimais. Selektyvus Lietuvos 
katalikų bažnyčios bendradarbiavimas dažniau reiškiasi santykiuose su krikščioniš- 
komis tradicinėmis religinėmis bendruomenėmis nei šio tyrimo akiratyje atsidūru- 
siomis religinių mažumų bendruomenėmis. 

Religijų įvairovė šiuolaikinėse visuomenėse veikiama kompleksiškų galios san- 
tykių, paliečiančių individų ir bendruomenių gyvenimus, todėl visapusis ir įtraukus 
šio reiškino priėmimas tampa neatsiejamu ir pageidaujamu tvaraus šiuolaikinių vi- 
suomenių vystymosi aspektu. Religijų įvairovės priėmimas vis dar išlieka problema 
šiuolaikinėje Lietuvos valstybėje ir visuomenėje, kurią leidžia identifikuoti religinių 
mažumų padėties analizė. Šią problemą lemia tiek sovietinės religijos ir valstybės 
santykių patirties reliktai ir jų tęstinumo praktikos, nepaisant įvykusios politinių 
režimų kaitos, tiek nepalankios visuomenės nuostatos, kurių formavimui įtakos turi 
valstybės religijos politika, viešasis diskursas, vyraujantys stereotipai ir asmeninės 
gyventojų patirtys. Pokyčius religijų įvairovės priėmimo srityje galėtų lemti tik 
kompleksiška visuomenės institucijų, tokių kaip valstybė, švietimas, žiniasklaida ir 
religija sąveika, kuri atlieptų šio tyrimo metu įvardytus religinių mažumų bendruo- 


menių bei jų narių lūkesčius. 

Priedai 


Priedas Nr. 1. Empirinio tyrimo gairės 


Eil. 
Nr. 


Tr 


Tema 


Religinis tapatumas 


Klausimai 


Prašome papasakoti, kada ir kaip tapote 

savo religinės bendruomenės nare/iu? Jeigu 
krikštijotės, kuriais metais? Prašome papasakoti, 
ką prisimenate apie savo krikštą? Kokios 
aplinkybės ir priežastys lėmė būtent šio tikėjimo 
pasirinkimą? Kaip keitėsi Jūsų gyvenimas 
pasirinkus šį tikėjimą? 


Šeimos ir artimųjų religinis 
gyvenimas 


Kokiam tikėjimui priklauso Jūsų šeimos nariai? 
Artimiausi giminės? Kokį tikėjimą jie išpažįsta ir 
praktikuoja? 


Artimiausios aplinkos 
reakcijos į informanto 
tikėjimo ir religinės 
bendruomenės pasirinkimą 


Jei šeimos nariai ir artimieji nepriklauso tam 
pačiam tikėjimui, kaip reagavo į Jūsų tikėjimo 
pasirinkimą? 

Ar Jūsų kaimynai, bendradarbiai žino apie Jūsų 
religiją? Kaip jie reaguoja į šį faktą, jei žino? 
Prašome papasakoti, kokiomis aplinkybėmis 
sulaukiate reakcijų. Galbūt yra kokios nors 
sąvokos, kuriomis Jus ir Jūsų religiją dažniausiai 
apibūdina? Kaip atsakote į minėtas aplinkos 
šios reakcijos sovietmečiu ir žlugus Sovietų 
Sąjungai? 


Religinis gyvenimas 
sovietmečiu 


Prašome papasakoti apie Jūsų religinį gyvenimą 
sovietmečiu. Kaip vykdavo religinės apeigos? 
Kur rinkdavosi Jūsų religinė bendruomenė? Kaip 
valdžios ir teisėsaugos institucijos reagavo į Jūsų 
religinės bendruomenės egzistavimą, apeigas? 
Kaip vykdavo evangelizacija, tikėjimo liudijimas? 
Kokiu būdu į bendruomenę ateidavo nauji nariai? 
Kokių sankcijų iš teisėsaugos sulaukdavo Jūsų 
religinės bendruomenės nariai? 

Kokie buvo, jei buvo, Jūsų religinės 
bendruomenės santykiai su kitomis religinėmis 
bendruomenėmis sovietmečiu? Romos 

katalikų bažnyčios kronikos leidėjais? Politiniais 
rezistentais? 

Galbūt pastebėjote, ar ir kaip keitėsi Jūsų 
religinės bendruomenės santykiai su valstybe 
priklausomai nuo tuo metu Sovietų Sąjungą 
valdžiusio CK pirmininko - Stalino, Chruščiovo, 
Brežnevo, Andropovo, Černenkos, Gorbačiovo? 

Eil. 


Tema 


Religinis gyvenimas 
šiuolaikinėje Lietuvoje 


Klausimai 


Kaip keitėsi Jūsų religinės bendruomenės 
gyvenimas keičiantis politiniam režimui, paskelbus 
Lietuvos Respublikos nepriklausomybę? Kaip 
klostėsi santykiai su Lietuvos valstybe? Kaip sekėsi 
registruoti bendruomenę? Rasti patalpas? Statytis 
maldos namus? 

Kaip pasikeitė Jūsų religinės bendruomenės 
santykiai su valstybe tapus valstybės pripažinta 
religine bendruomene? Jei Jūsų religinė 
bendruomenė nėra valstybės pripažinta, kaip 
manote, ką pakeistų šis pripažinimas? 

Kaip klostėsi Jūsų religinės bendruomenės 
santykiai su visuomene? Jeigu visuomenės 
požiūris į Jūsų religinę bendruomenę neigiamas, 
kaip manote, kokios to priežastys? 

Kokie esminiai Jūsų religinės bendruomenės 
gyvenimo pokyčiai šiuolaikinėje Lietuvoje? Kaip 
santykiai su valstybe ir visuomene keitėsi per 
pastaruosius trisdešimt metų? Kas, Jūsų nuomone, 
lėmė šiuos pokyčius ir kodėl? 

Priedai 


Priedas Nr. 2. Empirinio tyrimo informantai 


Eil. | Vardas Amžius, Lytis |Išsimokslinimas |Religinė bendruomenė | Miestas 

Nr. 

1. „Rasa 85 Mot. |Profesinis Evangelikai baptistai Klaipėda 

2. |Aloyzas 76 Vyr. | Profesinis Evangelikai baptistai Klaipėda 

3. „Alfredas 61 Vyr.  |Profesinis Jehovos liudytojai Tauragė 

4. | Algimantas 63 Vyr. | Profesinis Evangelikai sekmininkai | Vilnius 

5. | Giedrė 53 Mot. |Profesinis Jehovos liudytojai Klaipėda 

6. |Jurga 51 Mot. |Auštasis Evangelikai sekmininkai | Biržai 

7. „Edvardas 63 Vyr. | Profesinis Evangelikai baptistai Kaunas 

8. |Eglė 87 Mot. |Profesinis Jehovos liudytojai Kaunas 

9. | Jurgis 85 Vyr. | Pradinis Evangelikai sekmininkai | JAV 

10. | Aistė 54 Mot. |Aukštasis Evangelikai sekmininkai | Biržai 

11. | Asta 72 Mot. |Profesinis Evangelikai baptistai Ylakiai 

12. | Giedrius 61 Vyr. | Nebaigtas Evangelikai baptistai JAV 

aukštasis 

13. | Darius 59 Vyr.  |Profesinis Jehovos liudytojai Vilnius 

14. |leva 58 Mot. | Vidurinis Jehovos liudytojai Kaunas 

15. | Petras 65 Vyr. | Aukštasis Evangelikai Kaunas 
sekmininkai-TZ 

16. | Paulius 55 Vyr. | Profesinis Evangelikai Palanga 
sekmininkai-TZ 

17. | Vacys 64 Vyr. | Profesinis Evangelikai sekmininkai | Vilnius 

Priedas Nr. 3. Visuomenės apklausos klausimynas 


D1. RESPONDENTO LYTIS: D2. RESPONDENTO AMŽIUS: ||| metų 


1. Vyras 
2. Moteris 


A1. GYVENVIETĖS DYDIS: 


1. Iki 2 tūkst. gyventojų 
2. 2001-10 000 

3. 10 001-50 000 

4. 50 001-100 000 

5. 100 001-500 000 

6. Kaunas 


7. Vilnius 


KLAUSIMAI APIE RELIGIJĄ 


R1. NEPRIKLAUSOMAI NUO TO, AR JŪS EINATE Į BAŽNYČIĄ, AR NE, KAIP JŪS SAVE 
APIBŪDINTUMĖTE? (PERSKAITYTI ATSAKYMŲ VARIANTUS. TIK VIENAS ATSAKYMAS) 


1. Tikintis / tikinti 3. Įsitikinęs ateistas (-ė) 


2. Netikintis / netikinti (abejingas religijai) 9. Nežino, neatsakė 


R2. AR JŪS IŠPAŽĮSTATE KURĮ NORS TIKĖJIMĄ? JEI TAIP, TAI KURĮ? (TIK VIENAS ATSA- 
KYMAS) 


1. Romos katalikų 5. Sentikių 

2. Evangelikų liuteronų 6. Musulmonų 
3. Evangelikų reformatų 7. Kitą - kokį? 
4. Ortodoksų (stačiatikių) 8. Jokio 


9. (Neskaityti) Neatsakė 

Priedai 


R3. AR DAŽNAI PASTARUOJU METU JŪS EINATE Į BAŽNYČIĄ, AR LANKOTĖS 
RELIGINIUOSE SUSITIKIMUOSE, NESKAITANT VESTUVIŲ, LAIDOTUVIŲ AR KRIKŠTYNŲ? 
(TIK VIENAS ATSAKYMAS) 


1. Dažniau nei kartą per savaitę 5. Tik per religines šventes, Kalėdas ar Velykas 
2. Nors kartą per savaitę 6. Kartą per metus ar rečiau 

3. Kelis kartus per mėnesį 8. (Neskaityti) Niekada, beveik niekada 

4. Nors kartą per mėnesį 9. (Neskaityti) Neatsakė 


R4A. AR JŪSŲ GYVENIME SVARBUS DIEVAS? ĮVERTINKTE 10 BALŲ SKALĖJE, KUR 
1 BALAS REIŠKIA, KAD VISIŠKAI NESVARBUS, O 10 BALŲ - KAD DIEVAS JŪSŲ 
GYVENIME LABAI SVARBUS 


Visiškai nesvarbus Labai svarbus 
1234567 89 10 99. N/N 


R4B. AR DAŽNAI JŪS MELDŽIATĖS, MEDITUOJATE, PASINERIATE Į RELIGINIUS 
APMĄSTYMUS AR PANAŠIAI? (PERSKAITYTI ATSAKYMŲ VARIANTUS. TIK VIENAS 
ATSAKYMAS) 


1. Kasdien arba beveik kasdien 4. Rečiau 
2. Kartą ar kelis kartus per savaitę 5. Niekada, beveik niekada 
3. Kartą ar kelis kartus per mėnesį 9. (Neskaityti) Nežino, neatsakė 


R5. AR JŪS KADA NORS LANKĖTĖS / LANKOTĖS DABAR KURIOJE NORS DVASINĮ 
TOBULĖJIMĄ SIŪLANČIOJE GRUPĖJE? JEI TAIP, TAI KURIOJE? 


0. Nesilankė 1. Taip - kokioje? 

R6. KAIP JŪS SAVE APIBŪDINTUMĖTE - AR JŪS ESATE LABIAU, AR MAŽIAU 
RELIGINGAS NEI JŪSŲ TĖVAI? (PERSKAITYTI ATSAKYMŲ VARIANTUS. TIK VIENAS 
ATSAKYMAS) 


1. Aš labiau religingas nei mano tėvai 3. Aš tiek pat religingas, kaip ir mano tėvai 
(vienas iš tėvų) 


2. Aš mažiau religingas nei mano tėvai 9. (Neskaityti) Nežino, neatsakė 


R7. PASAKYKITE APIE ŠIAS PASAULINES RELIGIJAS, AR JŪS KIEKVIENĄ IŠ JŲ 
VERTINATE LABAI PALANKIAI, GREIČIAU PALANKIAI, NEI TAIP, NEI NE, GREIČIAU 
NEPALANKIAI AR LABAI NEPALANKIAI? (ŽYMĖTI APIE KIEKVIENA) 


Labai | Greičiau | Nei taip, | Greičiau | Labai N/N 
nepalan- | nepalan-| neine |palankiai | palankiai 
kiai kiai 
1. Romos katalikai 1 2 3 4 5 9 
2. Protestantai 1 2 3 4 5 9 
3. Ortodoksai (stačiatikiai) 1 2 3 4 5 9 
4. Islamas (musulmonai) 1 2 3 4 5 9 
5. Budizmas 1 2 3 4 5 9 
6. Judaizmas 1 2 3 4 5 9 


R9. SU KURIAIS IŠ ŠIŲ RELIGINIŲ JUDĖJIMŲ AR RELIGINIŲ GRUPIŲ JŪS PATS BUVOTE 
SUSIDŪRĘS - JUS KALBINO GATVĖJE, BUVO PAS JUS ATĖJĘ Į NAMUS, SIŪLĖ JUMS 
LITERATŪROS, KVIETĖ Į SAVO RELIGINIUS SUSITIKIMUS ? (KORTELĖ R8. GALIMI KELI 
ATSAKYMAI STULPELYJE R9) 


R10. AR JŪS DALYVAUJATE PATS AR DALYVAVOTE KADA NORS ANKSČIAU KURIO 
NORS IŠ JŲ VEIKLOJE? JEI TAIP, NURODYKITE, KURIŲ? (KORTELĖ R8. GALIMI KELI 


ATSAKYMAI STULPELYJE R10) 


R11. AR KURIUOSE NORS IŠ JŲ DALYVAUJA AR DALYVAVO ANKSČIAU KAS NORS IŠ 
JŪSŲ ŠEIMOS NARIŲ AR ARTIMŲ GIMINAIČIŲ (SUTUOKTINIS, TĖVAI, VAIKAI, ANŪKAI, 

Priedai 


BROLIS AR SESUO)? JEI TAIP, NURODYKITE, KURIUOSE? (KORTELĖ R8. GALIMI KELI 


ATSAKYMAI STULPELYJE R11) 


R8. Žino, |R9. Buvo, R10. | R11. Dalyvauja 
girdėjo | susidū- |Dalyvau-| kitas šeimos 
ręs ja pats, |narys (dalyvavo) 
dalyvavo 
anksčiau 

1. „Romuva“ (senovės baltų) 1 1 1 1 
2. Baptistai 1 1 1 1 
3. Metodistai 1 1 1 1 
4. Adventistai 1 1 1 1 
5. Sekmininkai 1 1 1 1 
6. Mormonai 1 1 1 1 
7. Jehovos liudytojai 1 1 1 1 
8. „Tikėjimo žodis“ 1 1 1 1 
9. Budistai, dzenbudistai 1 1 1 1 
10. Bahajai 1 1 1 1 
11. Brahma Kumaris 1 1 1 1 
12. Krišnos Sąmonės organizacija 1 1 1 1 
13. Sahadža joga 1 1 1 1 
14. Sai Babos sekėjai 1 1 1 1 
15. Ošo meditacijos centras 1 1 1 1 
16. Susivienijimo judėjimas (munistai) 1 1 1 1 
17. Scientologai (Dianetikos centras) 1 1 1 1 
18. „Gyvenimo menas“ 1 1 1 1 
19. Kita - kokia? (Nurodyti) 1 1 1 1 

98. Nežino, nesusidūręs, nedalyvauja 1 1 1 1 
99. Neatsakė 1 1 1 1 

R12. PASAKYKITE APIE KIEKVIENĄ IŠ PATEIKTŲ RELIGINIŲ JUDĖJIMŲ AR RELIGINIŲ 
GRUPIŲ, AR JŪS VERTINATE LABAI PALANKIAI, GREIČIAU PALANKIAI, NEI TAIP, NEI 
NE, GREIČIAU NEPALANKIAI AR LABAI NEPALANKIAI? (KORTELĖ R8. ŽYMĖTI APIE 

KIEKVIENĄ) 


Labai 
nepa- 
lankiai 


Grei- 
čiau 
nepa- 
lankiai 


Nei 
taip, 
nei ne 


Labai 
palan- 


kiai 


N/N 


. „Romuva“ (senovės baltų) 


2 


„Baptistai 


„Metodistai 


„ Adventistai 


„Sekmininkai 


„Mormonai 


NMI0G | (EB | 0 N 


. Jehovos liudytojai 


8. 


„Tikėjimo žodis“ 


2 


Budistai, dzenbudistai 


10. Bahajai 


11. Brahma Kumaris 


12. Krišnos Sąmonės organizacija 


13. Sahadža joga 


14. Sai Babos sekėjai 


15. Ošo meditacijos centras 


16. Susivienijimo judėjimas (munistai) 


17. Scientologai (Dianetikos centras) 


18. „Gyvenimo menas“ 


NN | N NN NP NN NP NN NP NN NIN) N 


ww ww 0 | 0 | 0 0 0 0 0 0 0 | 0 0 0 0 | 0 0 0 


5 E | E E 5 EEE )ES EEE E 


0 (i 0 o o 0 0 r 0 0 Cu Ci T 


o O 0 | 0 0 | 0 0 0 0 0 0 | 0 0 | S 0 0 0 VO 

R13. AR PER PASTARUOSIUS 5 METUS JUS KALBINO, SIŪLĖ INFORMACIJOS, KVIETĖ 
ATEITI Į SUSITIKIMĄ AR KO NORS PRAŠĖ ATSTOVAI IŠ KORTELĖJE R7 PATEIKTŲ 
RELIGINIŲ JUDĖJIMŲ AR GRUPIŲ? JEIGU JŪS NEŽINOTE, IŠ KURIO RELIGINIO 
JUDĖJIMO JIE BUVO, VIS TIEK ATSAKYKITE Į ŠĮ KLAUSIMĄ. (PERSKAITYTI ATSAKYMŲ 
VARIANTUS. GALIMI KELI ATSAKYMAI) 


0. Per pastaruosius 5 metus to nebuvo 5. Prašė paaukoti pinigų 

1. Kalbino (bandė kalbinti) gatvėje 6. Kvietė ateiti į susitikimą 

2. Buvo užėję (bandė užeiti) į namus 7. Buvote nuėjęs į susitikimą, 
dalyvavote jų veikloje 

3. Įdavė (bandė įduoti) skrajutę, 8. Kita - kas? 


brošiūrą, knygą 


4. Siūlė pirkti knygą 9. (Neskaityti) Nežino, neatsakė 


KLAUSIMUS R14 IR R15 UŽDUOTI, JEI BUVO SUSIDŪRĘS 

(R13 = 1, 2, 3, 4, 5, 6, 7, 8) 

R14. AR JŪS ŽINOTE, KURIO RELIGINIO JUDĖJIMO AR GRUPĖS ATSTOVAI JUS 
KALBINO? JEI TAIP, KURIO? PASISTENKITE PRISIMINTI VISUS ATVEJUS PER 
PASTARUOSIUS 5 METUS. 


0. Nežino, iš kurio 1. Žino - iš kurių? 


R15. KAIP JŪS GALĖTUMĖTE APIBŪDINTI BENDRAVIMĄ SUSITIKUS SU RELIGINIO 
JUDĖJIMO AR GRUPĖS NARIU / NARIAIS? KURIS IŠ ŠIŲ TEIGINIŲ GERIAUSIAI TAI 
APIBŪDINA ? (PERSKAITYTI ATSAKYMŲ VARIANTUS. TIK VIENAS ATSAKYMAS) 


1. Man buvo įdomu, norėjosi dar kartą 5. Jaučiau spaudimą iš jų pusės, negalėjau 
susitikti jų atsikratyti 


2. Tai buvo mandagus, draugiškas pokalbis 6. Įkyriai lindo prie manęs, nors ir 
nenorėjau bendrauti 


3. Šaltas, oficialus bendravimas 7. Patyriau psichologinį smurtą - gąsdino, 
įžeidinėjo 

4. Jaučiausi nemaloniai, norėjosi greičiau 8. Kita - kas? 

baigti 


9. (Neskaityti) Nežino, neatsakė 

R16A. AR PER PASTARUOSIUS 5 METUS TOKIŲ RELIGINIŲ JUDĖJIMŲ AR GRUPIŲ 
ATSTOVAI KALBINO, SIŪLĖ INFORMACIJOS, KVIETĖ ATEITI Į SUSITIKIMĄ AR BANDĖ 
ĮTRAUKTI Į SAVO VEIKLĄ KITUS JŪSŲ ŠEIMOS NARIUS, KURIE TUO METU BUVO 
14-17 METŲ (NEPILNAMEČIAI) IR KURIE TADA GYVENO KARTU SU JUMIS (VIENAS 
NAMŲ ŪKIS)? PERSKAITYTI ATSAKYMŲ VARIANTUS. GALIMI KELI ATSAKYMAI) 


0. Nėra tokio amžiaus kitų šeimos narių 

1. Taip, kalbino ar kvietė ateiti kitą 14-17 metų šeimos narį 

2. Taip, jų veikloje dabar dalyvauja kitas 14-17 metų šeimos narys 
3. Taip, jų veikloje anksčiau dalyvavo kitas 14-17 metų šeimos narys 


4. Kita - kas? 


8. Nekalbino ir nedalyvavo 


9. (Neskaityti) Nežino, neatsakė 


R16B. AR PER PASTARUOSIUS 5 METUS TOKIŲ RELIGINIŲ JUDĖJIMŲ AR GRUPIŲ 
ATSTOVAI KALBINO, SIŪLĖ INFORMACIJOS, KVIETĖ ATEITI Į SUSITIKIMĄ AR BANDĖ 
ĮTRAUKTI Į SAVO VEIKLĄ KITUS JŪSŲ ŠEIMOS NARIUS, KURIE TUO METU BUVO 
18-22 METŲ IR KURIE TADA GYVENO KARTU SU JUMIS (VIENAS NAMŲ ŪKIS)? 
PERSKAITYTI ATSAKYMŲ VARIANTUS. GALIMI KELI ATSAKYMAI) 


0. Nėra tokio amžiaus kitų šeimos narių 

1. Taip, kalbino ar kvietė ateiti kitą 18-22 metų šeimos narį 

2. Taip, jų veikloje dabar dalyvauja kitas 18-22 metų šeimos narys 
3. Taip, jų veikloje anksčiau dalyvavo kitas 18-22 metų šeimos narys 


4. Kita - kas? 


8. Nekalbino ir nedalyvavo 


9. (Neskaityti) Nežino, neatsakė 


200 


Priedai 


TOLIAU KLAUSTI VISUS 

R17. AR KAS NORS IŠ JŪSŲ ŠEIMOS NARIŲ DALYVAUJA AR DALYVAVO KURIO NORS 
RELIGINIO JUDĖJIMO AR GRUPĖS VEIKLOJE? JEI TAIP, AR DĖL TO JŪSŲ ŠEIMOJE 
BUVO KILĘ PROBLEMŲ? PASAKYKITE TRUMPAI, KOKIOS TAI BUVO PROBLEMOS? 


1. Niekas iš šeimos narių nedalyvavo naujų religinių judėjimų veikloje 
2. Dalyvauja, bet dėl to jokių problemų nekilo 
3. Taip, yra / buvo problemų - kokių? 


9. (Neskaityti) Nežino, neatsakė 
KLAUSIMĄ R18 UŽDUOTI, JEI ŠEIMOJE DĖL TO KILO PROBLEMŲ (R17 = 3) 
R18. DĖL KURIO RELIGINIO JUDĖJIMO AR GRUPĖS BUVO KILĘ PROBLEMŲ JŪSŲ 


ŠEIMOJE? JEI BUVO KELI, NURODYKITE VISUS. 


0. Nežino pavadinimo 1. Žino - kurie? 


R19. KAIP JŪS REAGUOTUMĖTEĘ, JEI JŪSŲ VAIKAS AR ANŪKAS PRADĖTŲ DALYVAUTI 
KURIO NORS RELIGINIO JUDĖJIMO AR GRUPĖS VEIKLOJE (IŠSKYRUS TRADICINES 
RELIGIJAS)? (PERSKAITYTI ATSAKYMŲ VARIANTUS. TIK VIENAS ATSAKYMAS) 


1. Pritarčiau (teigiamai) 3. Neprieštaraučiau, tegu pats renkasi 


2. Nepritarčiau (neigiamai) 9. (Neskaityti) Nežino, neatsakė 


R20. AR JŪS ŽINOTUMĖTE, KUR KREIPTIS, JEI JŪSŲ ŠEIMOJE KILTŲ PROBLEMŲ DĖL 
VAIKŲ AR ANŪKŲ DALYVAVIMO RELIGINIUOSE JUDĖJIMUOSE AR GRUPĖSE? JEI TAIP, 
KUR JŪS KREIPTUMĖTĖS TOKIU ATVEJU? (GALIMI KELI ATSAKYMAI) 


1. Į psichologus, į psichologines tarnybas 6. Į savivaldybę, kitas valstybės įstaigas 
2. ] psichiatrus 7. Kitur - kur? 


3. Į teisininkus (teisinės konsultacijos) 8. Nežinotų, kur kreiptis 
4. Į savo bažnyčią, prašytų kunigo pagalbos 9. Niekur nesikreiptų, nesikištų 


5. Į nevyriausybines organizacijas 10. Neatsakė 

R21. AR JUMS PAKANKA INFORMACIJOS APIE RELIGINIUS JUDĖJIMUS AR GRUPES 
LIETUVOJE, SPECIALISTŲ KOMENTARŲ ŠIA TEMA? (PERSKAITYTI ATSAKYMŲ 
VARIANTUS. TIK VIENAS ATSAKYMAS) 


1. Visiškai pakanka 3. Greičiau nepakanka 
2. Greičiau pakanka 4. Visiškai nepakanka 


9. Nežino, neatsakė 


R22. SU KURIUO IŠ ŠIŲ TEIGINIŲ APIE TOKIUS RELIGINIUS JUDĖJIMUS AR GRUPES 
LIETUVOJE JŪS LABIAUSIAI SUTINKATE? (PERSKAITYTI ATSAKYMŲ VARIANTUS. TIK 
VIENAS ATSAKYMAS) 


1. Jų veikla naudinga visuomenei, todėl jų teises reikia sulyginti su tradicinių religinių ben- 
druomenių teisėmis 

2. Tai tik kitokie tikėjimai nei tradicinės religijos - tegu sau veikia, nieko blogo čia nėra 

3. Reikia daugiau informuoti visuomenę apie jų veiklą, bet nereikia uždrausti jų veiklos 

4. Jų veiklą reikia griežtai stebėti, nes ji gali būti žalinga visuomenei - reikia stabdyti tų 
judėjimų veiklą, apie kuriuos yra daug nusiskundimų 

5. Lietuvoje reikia leisti veikti tik tradicinėms religinėms bendruomenėms, o visas kitas 
reikia uždrausti 

6. Kita - kas? 


9. (Neskaityti) Nežino, neatsakė 

R23. JŪSŲ NUOMONE, AR ŽEMIAU IŠVARDYTŲ ASMENŲ IR JŲ GRUPIŲ (RELIGINIŲ BEN- 
DRUOMENIŲ) NARIAMS TURĖTŲ BŪTI GARANTUOTOS TEISĖS: 


„ TURĖTI SAVO PUSLAPIUS INTERNETE? 

. TURĖTI SAVO LEIDINIUS (TAIP PAT IR VIEŠOSIOSE BIBLIOTEKOSE)? 

„VIEŠAI SKELBTI SAVO PAŽIŪRAS (PER SPAUDĄ, RADIJĄ, TV)? 

„DIRBTI MOKYTOJAIS? 

„RENGTI VIEŠAS EISENAS IR DALINTI SAVO LITERATŪRĄ VIEŠOSE VIETOSE? 
„DIRBTI NEKVALIFIKUOTĄ DARBĄ? 

. UŽIMTI VADOVAUJANČIAS PAREIGAS PRIVAČIAME VERSLE? 

„UŽIMTI SVARBIAS PAREIGAS VALSTYBĖS TARNYBOJE, BŪTI SEIMO NARIAIS? 
„ĮSIVAIKINTI BEGLOBIUS VAIKUS? 


o O A G (UE ON — 


Visiš- | Nesu- | Abe- | Sutin- | Visiš- 


kai | tinku | joju ku kai 
nesu- sutin- 
tinku ku 


1 |Ateistai (bedieviai, laisvamaniai) 


2 „Dvasinio savęs tobulinimo grupės 
(„Gyvenimo menas“, Parapsichologijos 
akademija, Scientologijos bažnyčia, 
Transcendentinė meditacija ir kt.) 


3 | Gamtos jėgų garbintojai (okulto grupės, 
raganos, Anastasijos pasekėjai ir kt.) 


4 „Krikščioniškos kilmės grupės (Jehovos 
liudytojai, mormonai, munistai ir kt.) 


5 „Musulmonai (sunitai, šiitai, vahabitai ir kt.) 


6 | Naujieji krikščionys („Naujoji karta“, 
sekmininkai, „Tikėjimo žodis“ ir kt.) 


7 |Pagonys („Romuva“, neopagonys ir kt.) 


8 „Rytų kilmės religinės grupės (budistai, 
Krišnos Sąmonės garbintojai, Satja Sai 
Babos pasekėjai ir kt.) 


9 |Satanistai 


10 | Tradiciniai krikščionys (Romos katalikai, 
stačiatikiai, liuteronai ir kt.) 


kais PE S 

DAR KELETAS KLAUSIMŲ APIE JUS: 


D3. JŪSŲ IŠSIMOKSLINIMAS: D4. JŪSŲ TAUTYBĖ: 
1. Nebaigtas vidurinis 1. Lietuvis 

2. Vidurinis 2. Rusas 

3. Specialus vidurinis 3. Lenkas 

4. Neuniversitetinis aukštasis (kolegija) 4. Kitos tautybės 


5. Universitetinis aukštasis 


D5. AR JŪSŲ ŠEIMOJE KARTU GYVENA VAIKAI IKI 18 METŲ? JEI TAIP, KOKIO AMŽIAUS? 


0. Nėra / kartu negyvena 2. 1-3 metų 4. 7-8 metų 
1. Iki 1 metų 3. 4-6 metų 5. 9-13 metų 
6. 14-17 metų 


D6. AR JŪS ŠIUO METU DIRBATE? KOKS PAGRINDINIS JŪSŲ UŽSIĖMIMAS? JŪS .... 
(KLAUSKITE APIE PAGRINDINĮ PAJAMŲ ŠALTINI) 


1. Darbininkas, techninis darbuotojas 6. Pensininkas (nedirbantis) 

2. Specialistas, inteligentas, tarnautojas 7. Moksleivis, studentas 

3. Aukščiausio ar vidutinio lygio vadovas 8. Namų šeimininkė, vaiko priežiūros atostogose 
4. Ūkininkas, žvejys 9. Bedarbis 


5. Turi savo verslą, įmonės savininkas 


D6A. AR JŪS DIRBATE PRIVAČIAME, AR VALSTYBINIAME (T. Y. SAVIVALDYBĖS 
ĮMONĖS) SEKTORIUJE? 


0. Nedirba 1. Privačiame 2. Valstybiniame 3. Kitur 


D7. AR JŪS ESATE TAS ŠEIMOS NARYS, KURIO INDĖLIS Į ŠEIMOS BIUDŽETĄ YRA 
DIDŽIAUSIAS? 


1. Taip 2. Ne 9. Neatsakė 

D8. KIEK IŠ VISO ŽMONIŲ, ĮSKAITANT IR JUS, GYVENA KARTU SU JUMIS IR VEDA 
BENDRĄ ŪKĮ? 


žmonių 


D9. KOKIOS VIDUTINĖS JŪSŲ ŠEIMOS PAJAMOS PER MĖNESĮ? SUDĖKITE VISŲ 
ŠEIMOS NARIŲ, KURIE KARTU SU JUMIS VEDA BENDRĄ ŪKĮ, ATLYGINIMUS, PENSIJAS, 
STIPENDIJAS, PAŠALPAS IR PASAKYKITE, KIEK TAI SUDARO. 

PARAŠYTI EURAIS 8. ATSISAKĖ 


D12. JŪSŲ ŠEIMINĖ PADĖTIS? 


1. Nevedęs, netekėjusi 3. Išsiskyręs, išsiskyrusi 
2. Vedęs, ištekėjusi (t. y. neregistruota 4. Našlys, našlė 
santuoka) 


D13. KURIS IŠ ŠIŲ TEIGINIŲ GERIAUSIAI APIBŪDINA JŪSŲ ŠEIMOS FINANSINĘ PADĖTĮ? 
(VIENAS ATSAKYMAS) 


1. Mums neužtenka pinigų net maistui 

2. Mums užtenka pinigų maistui, bet labai sunku nusipirkti drabužių 

3. Mums užtenka pinigų maistui bei drabužiams ir mes galime šiek tiek sutaupyti, bet to 
neužtektų stambesniam pirkiniui (pvz., televizoriui ar šaldytuvui) 

4. Mums prieinami kai kurie brangūs daiktai, tokie kaip televizorius, šaldytuvas ir kiti, bet 
labai brangių pirkinių mes negalime sau leisti (pirkti butą, vasarnamį ar pan.) 

5. Mes galime sau leisti pirkti viską, ko norime 


9. (Neskaityti) Nežino, neatsakė 

Monograph 


Minority Religions, Society, 
and State in Contemporary Lithuania 


Summary 


On September 8, 1991, the Lithuanian Roman Catholic Church Cardinal, Vin- 
cent Sladkevičius, and the Chairman of the Supreme Council of the Republic of 
Lithuania, Vytautas Landsbergis, dedicated the country to the Blessed Virgin Mary 
in Šiluva, the site of the 1608 Marian apparition (BNS, 2001). Bearing in mind that 
some Christians do not recognize the cult of Mary, let alone that there are other 
religious traditions present in the country, this symbolic act forms the basis for 
discussions about the role of Catholicism in contemporary Lithuanian society and 
state; at the same time, it raises guestions about how Minority religions are lo- 
cated in the wider field of religion. According to social research data, one out 
of every five Lithuanians does not identify with the Roman Catholic Church. Ex- 
amining the life of minority religions in the shadow of a Catholic majority from a 
sociological perspective reveals not only how minorities live but also what social 
norms are established and how the majority of society adheres to them. 

In a 2007 representative survey, Lithuanians were asked for the first time about 
public attitudes toward minority religions not included in the list of traditional 
religions provided by the 1995 Law on Religious Communities and Associations 
of the Republic of Lithuania. The survey results showed that a very small part of 
the Lithuanian public had interacted with the representatives of minority religions, 
and most evaluated these groups negatively. A comparison of the data from the 
2007 and 2014 surveys showed that the most negatively evaluated minority reli- 
gions included: Jehovah's Witnesses, Word of Faith, Mormons, Krishna Conscious- 
ness Organization, and Evangelical Baptists (Ališauskienė and Bučaitė-Vilkė 2014). 
These specific minority religions have a nuanced history in, and relations with, 
the Lithuanian state and society. Their expression in public differs; some, such as 
the organization of Krishna Consciousness, are more often seen in public places. 
Others, such as the Evangelical Baptists, are rarely seen in the public sphere. It 


was the appearance of Evangelical Baptists on the list of the most disliked minority 


206 


Summary 


religions in Lithuania that raised the most guestions. How to explain why Evangel- 
ical Baptists received such negative evaluations from Lithuanian society? Informal 
conversations with members of various minority religions while discussing the re- 
sults of the population surveys pointed in the direction of searching for an answer 
in the Soviet era, and it seemed appropriate to assess the contemporary situation 
of Minority religions using a socio-historical perspective. This links processes of 
the marginalization and stigmatization of minority religions taking place in con- 
temporary Lithuanian society with (possible) historically transmitted images of mi- 
nority religions, which persist despite ongoing socio-political transformations that 
are changing states, religious organizations, and individual lives. 

This book aims to investigate the features and dynamics of the relations of 
Minority religions with Lithuanian society and the state by applying a socio-histor- 
ical perspective and assessing ongoing processes in the framework of religious 
diversity's theoretical and empirical discussions. Ouestions were raised about the 
features of the relations between minority religions and Soviet Lithuanian society 
and its institutions, how these relations altered with the political regime change, 
as well as how the relations of minority religions with the state changed after the 
sociopolitical transformations in the last decade of the 20th century. 

This research is not historiographical; its purpose is to use historical facts testi- 
fying to the relations of minority religions with the state and society in the Soviet 
period and contemporary Lithuania and then to provide their sociological inter- 
pretation in the theoretical field of religious diversity. The triangulation of research 
methods was applied to achieve this goal. An analysis of scientific literature was 
applied to reveal the problem of religious diversity in contemporary society, to 
discuss the peculiarities of the relationship between religion and democratic or au- 
thoritarian states, and to analyze and summarize the existing research on minority 
religions in Lithuania. A document analysis method was used to analyze archival 
and recent documents, including legislation the legal acts, revealing the relations 
between Minority religions and the state in the Soviet period as well as in contem- 
porary Lithuania. During the empirical research in 2020-2021, 17 semi-structured 
interviews with members of minority religions were conducted, including mem- 
bers of the Evangelical Baptist, Evangelical Pentecostal, and Jehovah's Witnesses 
communities. The empirical research focused on these religious organizations be- 


cause they operated during the Soviet period: legally, in the case of Evangelical 

Baptists and Pentecostals, and illegally, in the case of Jehovah's Witnesses. An 
essential aspect in choosing these organizations was the expressed desire of their 
leadership to participate in the research and propose interviewees who met the 
research reguirements, i.e., individuals that lived in the Soviet period and there- 
fore can compare the two periods. Initially, the plan was to interview members of 
only the three above-mentioned religious communities. However, during the re- 
search, it became apparent that there was a need to interview former members of 
the Evangelical Pentecostal community who later became members of the church, 
Word of Faith. Hence, two additional interviews were conducted to enrich the 
existing material on minority religions in the Soviet period and to provide more 
details about the period of sociopolitical transformations and their effect on the 
field of religion in Lithuania. Finally, a descriptive statistical analysis of the guanti- 
tative data from the surveys of 2007, 2014, and 2021 was conducted to reveal the 
dynamics of public attitudes toward religious minorities and explain its factors. 

The research showed that religious diversity at the individual level manifests 
in the diversity of religious identities found in the majority and Minority religions 
while also formed through socialization. The diversity of religious identities and 
the structural changes in contemporary societies, such as modernization, urbani- 
zation, globalization, and migration, lead to the continuous formation of the phe- 
nomenon of religious diversity, which affects both organizational and societal 
levels. Obtaining knowledge and understanding of religious diversity becomes 
a necessity for the modern state. States acting based on knowledge of religious 
diversity and a constructed ideology of religious pluralism categorize religious 
communities and seek to make them natural or a given. Categorization contrib- 
utes to religious diversity in everyday individual life and to institutionalized prac- 
tices such as recognition, acceptance, inclusion, and deep eguality (Beaman 2014). 
These practices would be opposed by objective and subjective persecution and 
discrimination practices. 

The identity of the members of Minority religions is often formed in the con- 
text of the society's dominant religious identity, and differences between religious 
beliefs and practices are highlighted. Membership in minority religions happens 
through primary socialization or conversion processes. During the Soviet period, 
Minority religions faced the state's religious policy, which aimed to separate re- 


ligion from school; the state took additional measures to limit the activities of 

religious communities with children, and families were not allowed to bring them 
to religious gatherings. Members of minority religions encountered anti-religious 
ideology and its propaganda measures in schools, children from families in mi- 
nority religions were stigmatized, and their opportunities to study in higher edu- 
cation institutions were limited. In modern Lithuania, the identity of Minority re- 
ligions is also formed during primary socialization. But unlike during the Soviet 
period, in contemporary Lithuania, there are secondary socialization institutions: 
general education schools, where, within the framework of the subject of moral 
education, there is an opportunity to choose between religion and ethics lessons. 
The religion classes offer confessional religious education and are mainly provided 
by traditional religions. This research revealed that, more often, families of mi- 
nority religions choose the ethics lessons, which leaves religious education up to 
the discretion of the family and their religious organization. However, even such 
choices do not protect the children of members of minority religions from nega- 
tive attitudes, the reproduction of stereotypes about their religious communities, 
stigmatization, and marginalization in the context of the choices of the Majority 
religion. 

In the Soviet period, the state did not aim at recognizing religious diversity and 
constructing an ideology of religious pluralism; instead, the state's approach to 
religion can be defined as the forced secularization and privatization of religion. 
During the Soviet period, there was the implementation of an ideology hostile to 
religion, which was characterized by the consolidation of the separation of religion 
and the state, the control of religious communities and their activities, and the 
formation of two levels in the field of religion: legal and illegal (or criminalized). 
Two of the minority religions focused on in the study, the Evangelical Baptists 
and Evangelical Pentecostals, operated both legally and illegally during the Soviet 
period, meaning that there were communities that registered with the state and 
those who refused to register and continued their activities illegally. But Jehovah's 
Witnesses operated entirely illegally throughout the Soviet period because their 
activities were criminalized. In the discourse of the Soviet government, all of the 
above-mentioned Minority religions were categorized as sects, i.e., communities 
incompatible with the state's goals. And in the case of Jehovah's Witnesses, an- 


ti-state activities were incriminated. 


209 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


The religious policy of the Soviet Union, similar to that of many other states 
that repress religion, was based on legal acts declaring the principle of religious 
freedom in accordance with the norms of international law. Still, repressive prac- 
tices were applied to religious communities and believers, calling their activities 
"anti-state."“ The Soviet religious policy can be considered laicist, according to 
Madeley's (2009) typology. Laicism seeks to separate religion and the state and 
reduce religion's place to a private space. It is grounded on negative attitudes 
towards religion. Simultaneously, the Soviet religious policy might be character- 
ized by institutionalized hypocrisy when legal norms and state practices diverged. 
During various stages of the Soviet period, the intensity of government control 
over religious communities changed from forced registration, persecution, and 
imprisonment during Stalin's rule to continuous monitoring and control in later 
periods and finally to the attempt to reload the relationship between religion and 
the state by adopting the Law on Freedom of Conscience and forming a new dis- 
course of freedom during Gorbachev's rule. 

Minority religions like the Evangelical Baptists and Evangelical Pentecostals 
were legally operating, which means they existed with the approval of the author- 
ities and the constant monitoring of their organization, which had been unified 
and centralized into the All-Union Evangelical Christian Baptist Union. On the one 
hand, this was limiting because it was more difficult to reach the necessary solu- 
tions for the activities of both communities when they were artificially united into 
one organization. On the other hand, the center of the organization, located in 
Moscow, managed to put pressure on the central government when there were 
guestionable decisions by the local government. They also demanded and re- 
ceived permits to have a press (and other publishing), prepare a convention, and 
establish a theological academy. In return, the central Soviet government used 
the leadership of the Union to achieve its goals in foreign relations, namely, to 
demonstrate the sustained implementation of the principle of religious freedom 
in the Soviet Union. The discourse supported by the Soviet state within legal acts 
and anti-religious propaganda was grounded in anti-cultic rhetoric that shaped 
the public's negative attitudes towards minority religions based on suspicion and 
mistrust. In the long run, the state became the public's main reference point in as- 
sessing religious communities" reliability and legitimacy. In this way, an awareness 


of the need for religious communities to register with the state was formed, and 

the state became an institution with a monopoly on the legitimacy of religious 
communities. The religious policy of the Soviet state was based on the categoriza- 
tion of religious communities, which manifested in the stigmatization of minority 
religions through their labeling as a sect. The marginalization of these groups 
manifested in their exclusion from the public space, like the majority religion. At 
the same time, the Soviet anti-religious propaganda portrayed religion as a relic of 
the past, incompatible with the concept of the progress of Soviet society. 

In the late Soviet era, after the Helsinki Agreements were signed, in Lithuania 
as elsewhere in the Soviet Union, there were attempts to fight to implement the 
principle of religious freedom by responding to the needs of various religious 
communities; however, there were no cooperative or joint forces, so this lobbying 
was done within the boundaries of specific communities. During Gorbachev's 
reforms, legally and illegally operating communities of religious minorities lived 
guite different lives. Those differences became more evident when legally op- 
erating minority religions were able to negotiate with Soviet authorities about 
their activities and clerical trips. At the same time, the underground communities 
remained the object of surveillance by the authorities, and their members suffered 
sanctions in the workplace. 

During the sociopolitical transformations of the 1990s, the contours of compe- 
tition between the majority and minority religions emerged as they all attempted 
to gain a foothold in the liberating society and the newly created relations be- 
tween religion and the state. The establishment of the Church of the Word of Faith 
became one of the symbols of the sociopolitical transformations that affected the 
field of the religion of Lithuania. At the same time, it received anti-cultic public 
reactions and condemnation from both the dominant religious organization in so- 
ciety and the post-Soviet state institutions. 

In Lithuania, the post-Soviet religious policy was formed by considering the 
norms of international law (like the Universal Declaration of Human Rights) and 
looking back at the religious policy of pre-Soviet independent Lithuania during 
the interwar period. The priority for the religious policy of the restored state was 
the former, the implementation of international legal norms in the field of religion. 
However, it eventually became clear that the Catholic Church, which represents 
a majority in Lithuanian society, is at the center of the ideology of religious plu- 


ralism being formed. The state has chosen to continue the practice of categorizing 


211 


Milda Ališauskienė. RELIGINĖS MAŽUMOS, VISUOMENĖ IR VALSTYBĖ ŠIUOLAIKINĖJE LIETUVOJE 


religious communities and, like most democratic states, has implemented a policy 
of separation between religion and state. Yet, unlike before, the basis of this policy 
is grounded in a positive approach to religion, with the state seeing it as part of 
its cultural heritage that ought to be protected. The post-Soviet Lithuanian state 
also aimed to restore the damage caused to religion during the Soviet period; 
however, this vision did not necessarily include minority religions, and their aspira- 
tions for eguality and non-discrimination were met with suspicion and regarded as 
manifestations of disloyalty to the state. 

The contemporary Lithuanian state's four-level system of religious recognition 
leads to the ineguality of religions. Changes in this system are expected by the mi- 
nority religions but not supported by the political and religious elite representing 
the Catholic Church. Becoming a member of the Council of Europe and the Eu- 
ropean Union shaped the agenda for ensuring human rights and the provisions 
of non-discrimination on the ground of religion were enshrined in national legal 
acts. However, compared with other grounds of discrimination, minority religions, 
and their members rarely apply to the Office of the Egual Opportunities Ombud- 
sperson. Instead, incidents tend to be resolved internally by communities, likely 
because among Minority religions, there remains a mistrust of state institutions 
and a suspicion of state favoritism toward the majority religion. The process of 
not granting state recognition status to the ancient Baltic religious organization 
Romuva in 2017-2021 revealed the discrimination that persists within state-religion 
relations in Lithuania. It also uncovered a continuity with certain levels of institu- 
tional hypocrisy in contemporary Lithuania, i.e., when the legal acts supporting 
freedom of religion diverge from the everyday state institutional practices that 
favor the dominant Roman Catholic Church. 

The analysis of the relations between minority religions, society, and the state 
in Soviet and contemporary Lithuania showed that the regime of religious diversity 
was formed by the Soviet government, which implemented an ideology hostile 
to religion. These measures led to the atomization of the field of religion, which 
manifested in the practically non-existent cooperation of religious communities 
to oppose the regime and the privatization of religion. After the socio-political 
changes of the end of the 20“ century, the state of Lithuania, which created the 
religion-friendly ideology of religious pluralism, took over the management of 


the diversity of religions. However, the hierarchical pluralism formed led to the 

marginalization of religious minorities in public life. The fragmentation of the field 
of religion manifested in the exclusion and marginalization of minority religions 
and partly their self-isolation. These processes were also reflected in the attitudes 
of Lithuanian society towards minority religions over the period 2007-2021, which 
remained guite negative and can be associated with the residents' relatively poor 
knowledge of these groups and their controversial portrayal in the media. 

The relationship of the Catholic Church, as the most important actor in the 
field of religion in Lithuania, with minority religions, remained competitive and 
selectively cooperative only on specific issues, despite the changing political re- 
gimes. The selective cooperation of the Catholic Church of Lithuania is more often 
expressed in relations with traditional Christian minority religions than with the 
minority religions that were the focus of this study. 

Religious diversity in contemporary societies is affected by complex power re- 
lations that impact individual lives, so the comprehensive and inclusive accept- 
ance of this phenomenon is an integral and desirable aspect of the sustainable 
development of modern societies. The acceptance of religious diversity remains 
a problem in the modern Lithuanian state and society, which the analysis of the 
situation of minority religions has identified. This problem is determined by the 
relics of the experience of the Soviet type of religion-state relations and the con- 
tinuity of some of their practices despite the change of political regimes and by 
the unfavorable public attitudes, the formation of which is also determined by the 
state's religious policy, public discourse, prevailing stereotypes, and personal ex- 
periences of the population. Changes in the acceptance of religious diversity can 
only be achieved by the complex interaction of public institutions like the state, 
education, media, and religion, which would meet the expectations that minority 


religions and their members identified during this study. 

